
EDITURA ION CREANGĂ, BUCUREŞTI 
POVEŞTI ŞI BASME POPULARE ROMANEŞTI 
Voinicul Ineluş 

SE ZICE Că a fost odată un om şi o muiere, şi 
ei aveau un prunc. În păreţii casei lor şi-a găsit loc 
un şerpe de casă care, împrietenindu-se cu 
pruncul, mâncau amândoi dintr-un blid, până 
crescură şi se făcură mari. 

Când şerpele se făcuse gros cât un vițel d-un 
an, şi lung de vreo câţiva paşi, zise feciorului aşa: 

— Dragul meu prieten, am mâncat şi am 
crescut împreună în casa voastră, şi acum, fiind 
mare, vreau să plec la mama mea, că m-a ajuns 
dorul de ea. Vino cu mine., să-ţi fac şi eu un mare 
bine, drept răsplată pentru binele ce mi l-ai făcut 
şi tu mie. 

Feciorul nostru îşi puse-merinde în straiţă şi 
porniră amândoi la drum. Văzând şerpele că 
feciorul nu se putea ţine de el, îi spuse: 

—  Suie-te călare în spatele meu, ca să 
mergem mai repede. 

Numaidecât, feciorul se sui în spatele 
şerpeltii şi acesta parcă zbura cu el. După o cale 


destul de lungă, pe o căldură mare, într-o zi lungă 
de vară, ajunseră într-o pădure deasă, prin care 
abia puteai străbate. Aci şerpele începu a Şuiera, 
şi aşa şuierând de tare, de pâr că toată pădurea se 
clătina din rădăcini. 

Cât ai bate-n pălmi, mai mare-i fu spaima 
feciorului când văzu venind ca fulgerul spre ei o 
şerpoaică lungă de vreo câţiva stânjeni şi groasă 
cât un bou de cinci-şase ani. Toată pădurea se 
clătină pe unde trecea şerpoaica, căci era mama 
şerpilor. 

Văzându-şi şerpoaica puiul atât de mare şi de 
gras, nu ştia ce să facă de bucurie, că îl credea 
mort, nemaiştiind nimic de el de ani de zile, de 
când l-a puiat, şi îl întrebă unde a trăit, de a 
crescut aşa de mare, de gras şi de frumos. 

— lacă, mamă, zise puiul şerpoaicei, feciorul 
ista e prietenul meu cel mai bun. In casa lor am 
trăit şi am crescut Ana mâncat cu el dintr-un blid, 
ca doi fraţi buni. 

Uitându-se şerpoaica la feciorul nostru, nu 
mai putea de dragul lui, şi de bucurie mare îl 
înghiţi într-o clipă, şi apoi iar îl turnă teafăr cum a 
fost. 

— Dragul meu, zise şerpoaica către feciorul 
nostru, care stătea înmărmurit în faţa ei, cu ce te- 
aş putea eu ajuta şi cum ţi-aş putea răsplăti acest 
mare bine ce mi-ai făcut, păzindu-mi şi crescându- 
mi puiul atât de mare şi de frumos? 

— D-apoi nu-ţi cer mult, ci mi-i da numai un 
inel din vârful cozii dumitale, care să se 


potrivească pe degetul meu cel mic, răspunse 
feciorul - că aşa îl învățase prietenul său, puiul 
şerpoaicei. 

S-a mirat şerpoaica auzind vorbele acestea, 
dar gâmdu-se la binele mare pe care l-a făcut 
puiului ei, n-a mai zis nimic. Îşi scoase în grabă un 
inel din coadă şi-l potrivi pe degetul cel mic al 
feciorului, spunându-i să-l poarte sănătos... 

pragul uşii, din prag să sară în grindă şi d-aci 
să se aşeze pe masă, în faţa împăratului, tocmai la 
amiază, că de tiu îi va lua împărăţia. 

Când primi împăratul Verde această poruncă, 
era cât p-aci să moară de necaz şi plângea de uda 
locul, gândindu-se că el nu putea arunca 
buzduganul nici poarta palatului său, care era 
numai la câţiva paşi. 

S-a dus vestea peste tot pământul că 
împăratul Roşu are să iele împărăţia împăratului 
Verde, deoarece acesta nu-i putea împlini porunca. 

Vestea a ajuns şi ia urechile voinicului nostru, 
care avea inelul fermecat şi pe care toată lumea 
începuse să-l numească Voinicul Ineluş. Aflând 
cum stau lucrurile, voinicul plecă în grabă mare la 
împăratul Verde şi, ajungând la palat, ceru voie să 
i se înfăţişeze. Cum ajunse lIneluş dinaintea 
împăratului, se închină şi zise: 

— Înălţate împărate, am auzit ce necaz mare 
a dat peste toată împărăţia. Dacă îmi dai fata de 
soţie, eu ana putere să te scap de acest impas! 

— Oh, voinice, dragul meu, daci ai fi tu în 
stare să mă scapi de un aşa mare necaz, eşti 


vrednic nu numai de fata mea, ci îţi voi da cu ea şi 
jumate de împărăție: 

Auzind Ineluş vorbele astea, aşteptă până 
când se făcu vremea amiazului, apoi luă în mână 
buzduganul împăratului Verde şi mi ţi-i repezi spre 
palatul împăratului Roşu, chiar când în turn 
băteau douăsprezece ceasuri. 

Până în clipa aceea, la curtea împăratului 
Roşu era mare bucurie, toată lumea crezând că 
împăratul Verde nu va putea împlini porunca şi-şi 
va pierde împărăţia: 

Dar iată că nici nu apucă bine împăratul Roşu 
a se aşeza la masă cu toţi curtenii, când numai ce 
aude vâjâind prin aer un buzdugan. Buzduganul 
lovi în poartă, de aici lovi în prag, din prag în 
grindă, apoi se aşeză pe masă, chiar în faţa sa. 

Să fi văzut atunci năcaz şi spaimă. Din roşu 
cum era, împăratul se făcu galben ca ceara şi nu-i 
mai trebui nici demâncare, nimic. Li era frică ca nu 
cumva în împărăţia vecinului său să fie vreun 
zmeu, ori vreun Sfarmă-Piatră, sau vreun 
Strâmbă-Lemne, c-apoi e vai de capul lui. 

Îndată trimise la împăratul Verde o sută de 
voinici pe alese şi cu o mulţime de daruri scumpe, 
ca să-ţi roage de iertare, şi totodată să-l înduplece 
să-i trimită pe acel voinic care a aruncat 
buzduganul, să vină până la el, că vrea să-l 
cunoască şi să-i facă o cinste frumoasă. 

A doua zi de dimineaţă, pe când portarii 
descuiau porţile împăratului Roşu, cei o sută de 
voinici, împreună cu Voinicul Ineluş, se aflau 


dinaintea lor. Cum îl văzu, împăratul îl pofti 
înăuntru şi-l rugă să-i facă în faţa palatului trei 
poduri: unul de un unul de argint şi unul de 
aramă. 

h de la când vă povestesc, podurile fură gata. 
Văzând împăratul aşa minune, mulţămi voinicului, 
şi îndată porunci slujitorilor să umple nouă care 
cu tot felul de lucruri scumpe, pe care i le cinsti 
Voinicului Ineluş, spunându-i că îi pare rău că nu 
are o fată, ca să-l facă ginere. 

Ineluş luă în primire cele nouă care încărcate 
cu tot felul de scumpeturi, cum nu mai văzuse el, 
şi plecă la împăratul Verde, să-şi iei nevasta şi 
zestrea ei: jumătate din împărăție... 

Ajungând la împăratul Verde, acesta îl primi 
cu mare bucurie şi cinste, apoi se făcură 
pregătirile de nuntă şi se făcu un ospăț ca-n 
poveşti. 

După nuntă, Ineluş-împărat îşi luă nevasta, 
jumătate din împărăție şi toate darurile pe care le- 
a primit de la împăratul Roşu, ba şi socru-se îi mai 
dete câteva cară de scumpeturi, şi porniră spre 
palatul său cel minunat, că aşa s-a pomenit de 
când e lumea, ca tot omul de omenie să-şi aibă 
nevasta lui şi să fie cu credinţă unul către altul. 

Când văzu tânăra lui nevastă mândreţea 
aceea de palat a lui Ineluş, nu mai putea de 
mirare, că palatul tatălui ei, pe lângă acesta, era 
ca o colibă, şi când a pătruns ea în palatul ăsta 
frumos, care avea şi o grădină de toată minunăţia, 
plină cu tot felul de flori mirositoare şi de pomi 


încărcaţi de roadă bogată şi păsări care cântau 
fiecare în glasul lor, se simţi foarte fericită. 

Ineluş-împărat era un om bun, de mai bun d- 
aşa nu poate fi - bun ca pânea caldă. Muierea lui 
însă nu s-a nimerit să fie ca el: era o potcaşă şi o 
punere-de-cap, mai rea ca toate. Bag seama aşa e 
rânduita, să fie unu bun cu unu rău, că alta ce să 
zici? e? 

Într-o zi, tânăra împărăteasă îşi puse în gând 
să-l ispitească pe Ineluş-împărat, să afle cum şi de 
unde are un palat atât de frumos, şi se puse cu 
buna pe lângă el. Şi-apoi îi era ei de mirare cum a 
putut Ineluş să arunce buzduganul de la palatul 
tatălui său până-n poarta palatului împăratului 
Roşu, să lovească în prag, din prag să sară-n 
grindă, şi de acolo să se aşeze pe masă, tocmai 
când împăratul Roşu sta la masă cu toată curtea 
lui. Şi cum de a putut apoi să-i facă împăratului 
Roşu cele trei poduri: unul de aur, altul de argint 
şi al treilea de arama. 

Voinicul Ineluş, deşi îşi iubea foarte mult 
soţia, nu voia în ruptul capului să-i spună taina 
puterii sale, bănuind că, dacă îi va spune, nu are 
să fie bine de el. 

Văzând împărăteasa că nu-i modru să scoată 
nimic din bărbatu-se s-a dus la vrăjitoarea 
bătrână, căreia i-a făgăduit că-i va da câţiva 
galbeni, numai să-i spună de unde are el aşa 
putere mare şi cine îl ajută să poată face atâtea 
minuni, de care nu s-a mai pomenit de când e 
lumea. 


Baba-hârca, după ce făcu vrăjuri de ale ei, îi 
spuse împărătesei aşa: 

— Vezi că împăratu are în degetul lui cel mic, 
de la mâna dreaptă, un inel fermecat. Fă-ţi un inel 
întocmai ca acela, iar peste noapte, când îi vedea 
că a adormit, dă-i să miroase aceste burieni, şi 
atunci să-i scoţi inelul cel fermecat din deget şi să 
i-l bagi pe celălalt. 

Tânăra împărăteasă a lui lIneluş, foarte 
bucuroasă că a aflat taina puterii bărbatului ei, îi 
dădu  vrăjitoarei câțiva galbeni şi, luând 
buruienile, se duse la un aurar şi îi spuse să-i facă 
un inel de aur ca al bărbatului ei. După ce a avut 
inelul dorit, noaptea, când bărbatu-se dormea, i-a 
dat să miroase buruienile de la baba-vrăjitoare, 
apoi îi scoase inelul fermecat şi îi trase pe deget 
celălalt inel. Băgă inelul fermecat în gură şi îşi 
văzu de treabă, bucuroasă şi liniştită că şi-a văzut 
visul cu ochii”. 

Dimineaţa, când s-a trezit din somn Ineluş al 
nostru, îndată a aflat că vicleana lui nevastă l-a 
înşelat furându-i inelul, şi de necăjit ce era, nu ştia 
ce să facă, şi plecă în lume, luând cu el mâţa, ca 
să nu-i fie urât singur. 

După un drum lung de vreo câţiva ani - că, 
fină rog domniilor-voastre, pe vremurile acelea nu 
erau anii aşa de lungi ca azi - lneluş-Voinicul 
ajunsese în ţara şoarecilor. Cum ajunse aici, mâţa 
lui Ineluş începu a dijmi fără milă şoarecii. 
Ingrozindu-se neamul şoricesc cel numeros de 
atâta pradă ce le făcea miţa lui Ineluş, se adunară 


în grabă mare la sfat şi trimiseră dintre ei o solie 
la împăratul lor's, Roade-Bine”, căruia i se 
plânseră că un om din altă ţară a venit şi a adus 
cu el şi o miţă, care i-a băgat în spaimă, 
mâncându-i pe capete, fără milă, şi-l rugară pe 
împăratul lor să n-o mai lase să mai facă atâta 
moarte în şoricime. 

Împăratul „Roade-Bine”, care era vestit de 
viteaz, îşi încinse sabia, încalecă pe un armăsar 
şoricesc, şi porni în fuga mare, ieşind în calea 
voinicului nostru. Când văzu împăratul „Roade- 
Bine” pe ineluş, i se păru cât un munte şi se 
îngrozi de el, dar mai mare îi fu spaima când văzu 
miţa cu ochii ei aprinşi, care şi începuse a-şi ascuţi 
ghearele. Bietul împărat îşi pierdu orice curaj le, 
descălecă de pe armăsar şi, luându-şi căciula în 
mâini, căzu în genunchi înaintea lui Ineluş, dar cu 
ochii ţintă tot la mâţă şi îi zise: 

— Om bun şi de omenie, eu, împăratul 
şoricimei, te rog cu multă supunere să nu mai laşi 
afurisita asta de mâţă să ne prăpădească. Pe cei 
morţi îi poate mânca - să-i fie de bine - dar pe cei 
vii să-i lase în pace! 

— Bine! se învoi Ineluş. Nu o voi mai lăsa, 
dacă mi-l putea ajuta să-mi aduci inelul fermecat, 
pe care mi l-a furat cineva de pe deget şi mi l-a 
schimbat cu altul. 

— Da”, rogu-te, unde erai când ţi s-a schimbat 
inelul 7 întreabă împăratul „Roade-Bine” pe 
voinic. 

— Eram în palatul meu, care e cel mai frumos 


din lume, şi dormeam dus, răspunse Ineluş. 

Cum auzi împăratul şoricesc răspunsul 
voinicului, suflă odată în corn, şi cât ai bate-n 
pălmi începu a se aduna şoricimea din toată 
lumea, încât era greu pământul de ei. Văzând 
împăratul lor că nu mai vin alţii, le zise: 

— Dragii mei voinici viteji, care din voi ştie 
unde este palatul cel mai frumos din lume? 

Din mulţimea fără număr a şoarecilor, se 
strecură cu mare grabă un şoricel alb ca neaua, de 
bătrân ce era, şi răspunse: 

— Înălţate împărate, să trăieşti cu sănătate şi 
să ne îrapărăţeşti cu dreptate, eu tocma de acolo 
vin. 

— Dragul meu, îi porunci împăratul „Roade- 
Bine”, să mergi dar acolo şi să afli, aşa cum ştii tu, 
cine a furat inelul din degetul acestui voinic dând 
dormea el, şi unde se află inelul. Şi de nu li-i găsi 
şi nu-l vei aduce aici în cel mai scurt timp - vezi 
miţa asta? - pe toţi ne va mânca, dar mai întâi te 
va mânca pe tine! M-ai înţeles?! 

— 7 Am înţeles, înălțate Împărate, ştiu cine a 
furat inelul şi unde se află acuma. Am văzut cu 
ochii mei cum soţia ăstui voinic i l-a scos din 
deget, când dormea, şi l-a ascuns în gură, sub 
limbă. Mă duc îndată până acolo, îmi bag coada în 
blidul cu piper, şi când ea va dormi, i-oi da cu 
coada pe sub nas, şi când va străviga! şi-l va sări 
inelul din gură, îl voi băga pe coada mea, şi dau 


1 a strănuta. 


fuga cu el aici. 

Cum a zis, aşa a şi făcut. 

Pe când gândea împăratul şi lIneluş că 
şoarecele va fi ajuns la palatul cu pricina, el se şi 
întorcea cu porunca, împlinită, aproape mort de 
atâta alergătură. 

Acum Ineluş, primindu-şi inelul şi văzându-l 
din nou pe deget, nu mai putea de bucurie şi 
mulţumi împăratului „Roade-Bine” pentru binele 
ce i l-a făcut şi, luându-şi mâţa, îi făgădui că nu va 
mai veni cu ea în ţara lor, şi plecă voios către 
frumosul său palat. 

Ajungând acasă, porunci inelului ca pe 
nevastă-sa s-o facă cerşetoare zdrenţuroasă, 
desculţă şi cu o straiţă peticită pe umăr, să umble 
a cerşi de la casă la casă - dacă n-a fost vrednică 
şi mulţumită cu un palat aşa de frumos, având 
toate bunătăţile din lume - iar palatul său să-l facă 
praf şi pulbere, apoi a plecat în lumea largă, fără 
să ştie unde, şi s-a tot dus, şi dus a fost, şi dacă n- 
o fi murit, şi azi trăieşte. 

lar eu m-am încălecat pe-o coadă de lopată. 

Şi v-am povestit o minciună încornorată. 

(poveste ardelenească, culeasă şi repovestită 
de Petre Uglişiu) 


Pipăruş Petru şi Florea înflorit 


A FOST CE-A fost, că de n-ar fi fost, nu s-ar 
povesti, că fost odată o muiere văduvă, îi murise 
adică bărbatul şi ea rămase cu trei copii: doi 


feciori şi-o fetiţă. Şi nu era săracă văduva, că 
bărbatu-său, fie iertat şi mâiel pe unde a înserat, 
fusese un om foarte harnic; avea o moşioară bună, 
avea boi şi plug de putea ara ea de ea, fără deasă 
mai însămbra? cu alţii, şi mai avea ea câte ceva, 
ştii, cum au muierile care rămân după oamenii 
harnici. Destul că era pe timpul aratului, toată 
lumea ara şi semăna; deci, să pun şi feciorii ei 
într-o zi să meargă la plug, să are un loc într-o 
poiană, bunăoară. Pleacă deci feciorii într-o 
dimineaţă, la plug, dar nu-şi iau merinde, că n- 
aveau coptură, ci spun mamei lor să le trimită de 
amiază acolo. 

— Bine, dragii mamei - zise văduva - dar cine 
să vă aducă vouă de amiazi, că eu nu pot merge, 
vedeţi voi bine că sunt beteagă, iar sora voastră 
nu ştie unde-i locul nostru din poiană, ea n-a fost 
niciodată acolo, şi, de nu alta, s-a prăpădi prin 
acea săcretă3 de pădure, ori a nimeri chiar la 
curţile zmeului, apoi atâta o mai vedem 1 

— Nu te teme, mamă - zic feciorii - nu te 
teme, vom trage noi o brazdă cu plugul de cum 
ieşim din sat şi până la loc, de nu poate greşi, 
numai tot pe brazdă să vină. 

Să duseră deci feciorii şi să apucară de lucru, 
şi arară până la amiazi, dar nici pomană să le vină 
sora cu ceva de gustare; şi sloboziră boii la 
păşune, şi după ce să saturară boii, iară îi înjugară 
şi arară până la ojină4. Atunci nu mai puteau 
feciorii de foame. Să hotărâră deci să meargă 
acasă. 


Nu ştiau ei de ce s-a putut întâmpla: rătăcit-a 
soru-sa prin pădure? N-a trimes-o mumă-sa? Ori 
ce poate să fie, de-i lasă o zi de primăvară fără 
mâncare? 

Cum ajung în curte, întreabă pe muma lor: 

— Ei, bine, mamă, dar cum de n-ai trimis pe 
sora noastră cu gustarea, de ne laşi să venim în 
sat de pe la ojină? 

Auzind biata lor mamă vorbele acestea, căzu 
ca lovită de trăsnet, căci ea trimisese pe fată cu 
gustarea, deci ştia că alt modru nu poate să fie 
decât că s-a rătăcit prin acea sacretă de pădure, 
cine ştie unde! După ce-şi mai veni în fire, le spuse 
copiilor, tot plângând: 

— Spusu-v-am să nu mergeţi, la plug, dacă n- 
am avut ce vă pune merinde? N-am zis că s-a 
pierde biata copilă prin pădure? lat că s-au 
împlinit vorbele mele: mai bine era de minţam lvai 
de mine şi de mine, copila mea, sufletul meu, 
nădejdea mea! A dat zmeul de ea, nu-i alt modru, 
ori că au mâncat-o lupii! 

Auzind feciorii plânsul şi va le ta re av>m a 
mei lor, să puseră pe gânduri, ce-ar fi de făcut? Să 
sfătuiesc, să gândesc, dau în dreapta, întreabă-n 
stingă... sora nu-i, ca-n palmă! Deci, zice feciorul 
cel mai mare: 

— Mamă, nu mai plânge, bun e Dumnezeu şi 
eu gândesc că trebuie să aflu pe soru-mea; plec 
mâne dimineaţă, plec mamă, ba nici nu stau până 
dimineaţa, cum iese lună plec şi fără ea nu mă mai 
vezi: mă tot duc până dau de ea, ori vie, ori 


moartă, şi ţi-o aduc acasă, ori că-mi pun capul. 

Auzind biata mamă vorbele acestea hotărâte, 
să mâhni şi mai tare; presimţea oareşicumva că 
într-un ceas rău pleacă feciorul de acasă; deci, să 
încercă a-l îndupleca să rămână acasă, începu să 
plângă că doară l-ar putea opri, dar toate fură în 
zadar, feciorul şi-a fost pus caru-n pietrei să nu să 
oprească până nu va da de soru-sa. Pleacă deci la 
drum, iar mumă-sa rămâne plângând, numai cu 
copilul cel mai mic acasă. Şi plângea şi să văieta 
cât o lua gura. Şi cum să nu plângă biata muiere; 
numai ieri dimineaţă, nu mai departe decât ieri 
dimineaţă, avea trei copiif acum numai de are 
unu; fata-i pierdută, iar feciorul cel mare a plecat 
pe o cale de unde nu-i modru să se mai întoarcă. 
Nu-i trebuia bietei muieri mâncare, nu băutură, nu 
hodină, nici lucru, ci tot ieşea până afara la 
poartă, plângând şi frângându-şi mâinile, şi iar 
intra înăuntru în casă, sta să moară de urât, fără 
copiii ei, afară n-afla pe nimeni cine să o mângâie. 
Cât era ziulica de mare tot plângea; de era în 
casă, era tot cu ochii la fereastră, doară îşi zăreşte 
fata ori feciorul cel mai mare; dacă ieşea afară, în 
curte, în drum întreba pe toţi călătorii: 

— Nu mi-aţi văzut fata? nici feciorul? 

Dar nime nu ştia spune ceva despre ei, de la 
plecarea lor. În sat să lăţise faima că zmeul a furat 
pe fata văduvei, că* feciorul cel mai mare s-a dus 
s-o caute şi nu s-a mai reîntors. 

Aşa şi era; Feciorul cel mai mare se duse să 
îşi afle pe soru-sa. El s-a tot dus până în pădure, 


acolo a dat de-o brazdă proaspătă şi s-a după Aot 
ea, pwa A-atliirtierit la nişte curţi, la curţile 
zmeului. Şi erau întărite curţile zmeului, ca la 
zmei, tot cu stânci de bolovani, dar el nu să în 
frica deloc, ci sui treptele celea de piatră, 
gândindu-şi: r „Ce-a fi aceea va fi cu mine, dar eu 
întru, de nimeresc la soru-mea, bine, de nu, chiar 
la zmeul să fie, tot cu o moarţe-s dator, dar 
necăutate nu las aceste curţi”. 

1 Aşa şi făcu. Intră înăuntru. Adică acolo, pe 
cine află? pe soru-sa gătită, Doamne, ca o 
grofoaie? şi făcând de mâncare. 

— Bună ziua, soră! 

— Să-ţi deie Dumnezeu bine, frate, dar tu 
cum ai ajuns aici? 

— Eu? cum mă vezi; dar tu cum ai ajuns? 

— Oh, frate dragă, bine zicea mama să nu 
mergeţi voi la plug fără merinde, că iată, m-a 
trimis la voi cu demâncare şi eu am venit tot pe 
brazdă, gândind că dau de voi, când colo, nimerii 
unde mă vezi. Acum ce va fi cu tine, că îndată vine 
zmeul şi poate că te omoară, de nu ne-a omori 
încă pe amândoi? Mai bine rămâneai acasă, că de 
scăpat tot nu mă poţi scăpa, iar de te omoară 
zmeul, biata mama o să se prăpădească de 
supărare. 

Atunci numai văzură că să deschid uşile şi un 
buzdugan intră în casă, să învârte de trei ori 
deasupra mesei şi să anină într-un cui în părete. 


2 Grofoaie — soţie de grof, boieroaică. 


— Ce e aceasta, soră? întreabă fratele. 

i 7 S 

— O, frate, acesta e semnul zmeului, când 
vine buzduganul, e semn să pun mâncările pe 
masă, că îndată-i act 

Ba* oare, unde să te ascund dinaintea 
zmeului? ian hai şi te bagă colea, sub covată. 

De-abia avu biata soră atâta timp cât să pună 
covata pe frate-său, şi zmeul fu aci: 

— Tu, mândruţo, parcă-mi miroasă a om pe- 
aci, cine-i aci? 

Biata fată dă să mintă că mâncările miroasă, 
ba una, ba alta, dar zmeul, zmeu, nu crezu nimic, 
ci o făcu să spună cine a venit şi că e sub covată. 

— Aşa? zise zmeul. Atunci de ce să teme de 
mine? Hai, cumnate, afară, să te omenesc dacă 
venişi la casa mea! 

Şi scoase pe fecior afară şi-l puse la masă, şi 
porunci fetei: 

— Mie să-mi pui nouă coaste de porc şi frate- 
tău două, mie nouă cupe de vin şi frate-tău două, 
şi, măi cumnate, la noi e datina că: Cine gată mai 
iute de mâncat, să arunce ciolanele în capul cărui 
întârzie; acum, hai la mâncare! 

Şi să pun la mâncare, până mânca feciorul 
oleacă de carne de pe o coastă, zmeul mânca toată 
porţia şi prinde a arunca ciolanele în capul 
feciorului. Văzând zmeul că feciorul nu să apără, 
că să teme şi tremură, îi zise i 

— Hai, cumnate, afară la largul, să văd mai 
bine ce cumnat am, dar să-mi spui pe unde vrei să 


mergi, pe horn ca miţele, ori pe uşă ca câinii? 

— Eu mă duc pe uşă ca oamenii, zise feciorul. 

Şi iese pe uşă, dar zmeul ieşise pe horn ca 
miţele şi să repezi asupra lui şi-i taie capul. Apoi 
scoase inima şi i-o puse într-un blid, şi trupul i-l 
îngroapă sub un gard. 

Văzând biata văduvă că trece o zi, trec două, 
şi trei, şi nu-i mai nimereşte nici fata, nici feciorul, 
era să se arunce în fântâna de supărare, dar iarăşi 
îşi întăreşte firea. 

Dar pe feciorul cel mai mic nu-l mai prindea 
starea, nu putea de jalea mamei şi de dorul frate- 
său şi a sorusei. Deci, într-o dimineaţă, zice: 

— Mamă, ce-a fi cu mine aceea să fie, dar eu 
n-am pace până nu dau de soru-mea şi de frate- 
meu. De aceea nu te supăra, că eu trebuie să merg 
până unde voi da de ei. 

Acum, biata mamă iar începe a plânge şi a să 
dăolil: 

— Dar nu merge, cui mă laşi? Ştiu că nici tu 
nu te vei întoarce, fie-ţi milă de bătrâneţele mele 
şi stai baremi tu aci, dacă de ei n-avui parte. 

Dar feciorul era neastâmpărat de dorul frate- 
său şi al sorusei şi deci trebui să plece. Şi se duse, 
şi nimeri nici mai bine, nici mai rău, de cum o 
nimerise frate-său cel mai mare; 

Acum, biata văduvă nu mai avea niciun copil, 
nicio bucurie, nicio mângâiere, niciun ajutor, 
rămăsese singură ca cucul Multă vreme o fi tot 
plâns biata de ea, multe nopţi le-o fi petrecut fără 
somn şi zile fără mâncare, dar la urma urmelor îi 


întări Dumnezeu inima şi începu a-şi veni în fire. 
„Să mă sodomesc 2, e păcat de moarte, trebuie să 
trăiesc şi năcăjită, cum am trăit în bine până 
aveam bărbat şi copii”, îşi zise văduva, şi prinse a 
mai lucra câte ceva şi a mânca, să nu să omoare 
cu foamea până mai are zile. 

L A se dăoli - a se boci, a se văicări. 

3 A se sodomi - a se prăpădi, a se nimici. 

Intr-o dimineaţă, cum mătura prin casă 
zicând rugăciunile, iată, vede un bob de piper jos, 
şi să pleacă de-l ridică şi-l pune pe masă. Dar 
bobul se durdulică de pe masă şi iară cade jos. Ea, 
ca muiere strângătoare, nu lasă să se prăpădească 
niciun fir de piper, deci să pleacă şi, ridicându-l, îl 
bagă în sân. Firul cel de piper nu stă în sân; cum? 
cum nu? destul că şi din sân iese şi cade chiar 
înaintea ei. Ea iară să pleacă şi-l ridică de jos, şi-l 
bagă în gură, şi zicând ceva îl scapă pe grumazi la 
vale. Din minuta aceea, văduva prinde grea şi la 
nouă luni face un drag de fecior, de să mai fi avut 
doi ochi să te uiţi la el. 

Ea chemă pe preotul satului, îl boteză şi-i 
puse numele Pipăruş Petru, căci dintr-un fir de 
piper era zămislit. Şi creştea copilul, dar creştea 
ca din apă. Când era de-o lună, era cât alţii de-un 
an, când era de două luni, era ca altul de trei ani, 
şi începu a umbla pe uliţă şi-a vorbi toate celea. El 
tot auzea pe oameni vorbind: „Ce mai fecior, 
pagubă că nu-i trăiesc fraţii, că ei trei ar bate un 
sat întreg când s-ar mânia bine”. Aşa azi, aşa 
mâine, aşa ziceau oamenii în toate zilele. Când era 


Pipăruş Petru de trei ani, era cel mai frumos şi 
mai voinic fecior din tot satul. 

„Intr-o zi, întrebă pe mumă-sa: 

— Mamă, mai avut-am eu fraţi? 

Dar ea, temându-se să nu meargă şi el ca 
fraţii lui şi să nu să mai reîntoarcă, îi zise: 

— Nu, fătul meu, n-ai avut niciun frate. 

— Nu? Atunci fii bună şi-mi dă o dată ţâţă, 
dar pe sub pragul casei. Şi ridică Pipăruş pragul 
casei cu degetul cel mic, iar mumă-sa să plecă să- 
şi lăpteze pe fiu-său. Atunci Pipăruş lăsă puţin 
pragul în jos de o cam strângea pe mumă-sa, şi-o 
întrebă: 


— Mamă, mai avut-am eu fraţi V 

Ea, văzând că nu-i alt modru, îi spuse! 

Da, ai avut doi fraţi şi-o soră, pe soru-ta a 
furat-o zmeul iar fraţii s-au dus s-o caute, şi de 
atunci nu i-am mai văzut 

Atunci iar ridică pragul şi zise mame-şi i 

— Acum scoală-te şi-mi fă o azimă de grâu 
curat, frământată cu lapte numai din ţâţele tale, 
că eu am semne că trebuie să dau de ei şi să-i 
aduc. 

Auzind vorbele acestea, biata mamă iară 
începe a plânge şi a să văieta. 

— Dar cum te lasă inima să mă laşi acum la 
bătrâneţe; slabă, beteagă, singură? N-am dus şi nu 
duc destul bănat*după cei trei, acum te mai 


31 Bănat — părere de rău, jale. 


prăpădeşti şi tu prin cea săcretă de lume, de nu 
alta, va da zmeul de tine, de nici de nume nu-ţi voi 
mai auzi? Rămâi, dragul mamii aci, nu te mai duce 
nicăiri: rămâi şi te însoară, bătar?2 de tine să am 
parte. 

Ei, dar Pipăruş Petru era voinic, lui îi trebuia 
vitejii, deci nu scapă mumă-sa de gura lui până ce 
nu-i făcu o azimă de făină de grâu curat, 
frământată numai cu lapte din ţâţele ei şi cu 
lacrămi din ochii ei. După ce i-a copt-o ea rufa, 
Pipăruş şi-o puse în traistă şi zise: 

sRămâi sănătoasă, mamă, nu te supăra deloc, 
că nici trei zile nu vor trece şi eu trebuie să fiu 
înapoi, ori cu yeste bună, ori rea, dar mai cred că 
eu bună. 

Şi se luă Pipăruş Petru la drum, du-te, du-te, 
până dă în pădure, şi acolo nimereşte o brazdă 
mai astupată. „Hai să merg pe ea”, îşi zise 
Pipăruş, şi se duse tot pe ea până ajunse la curţile 
zmeului. Şi acolo intra înăuntru. O fată frumoasă... 

— Doamne! şi îmbrăcată ca o împărăteasă, 
era singură şi făcea demâncare. 

— Bună ziua, soră! 

Să trăieşti cu bine; dar ce-mi zici soră? 

— Îţi zic soră fiindcă-ţi sunt frate: de nu crezi, 
ian hai de mănâncă din azima asta. 

Şi scoase Pipăruş Petru azima din traistă şi-i 
dete fetei să mănânce. Dar cum îmbucă, o dată 
zise 1 

— Asta-i cu lapte, din ţâţele mamei mele, 
acum cred că-mi eşti frate, dar nu pricep cum? că 


tu eşti fecior holtei, iar cu când am ajuns în robia 
zmeului, numai doi fraţi am avut, pe care zmeul i-a 
şi omorât, iar de atunci nu sunt mai mult de cinci 
ani, deci nu pricep, dacă-mi eşti frate, când te-ai 
putut naşte; că-doar nu eşti numai de patru-cinci 
ani!? Tu trebuie să fii baremi de douăzeci de ani! 

— Nu-s soră, ci numai de trei ani şi mai ceva, 
dar aşa-mi e felul. Să-mi spui acum, soră, ce 
semne face zmeul când vine? i - Vai, frate, bine ar 
fi să mergi de aci, până nu vine semnul lui, că 
după semn şi el îndată soseşte. Că are un 
buzdugan, frate, un buzdugan de fier, mare cât o 
bute de cincizeci de feriit, şi-l aruncă cale de două 
ceasuri de departe, şi drept în uşă nimereşte cu el; 
uşa atunci să deschide şi buzduganul se pune 
singur în cuiul cela din părete. Dar du-te, frate, nu 
sta, că acum e vremea să vină şi, de te află aci, te 
omoară şi pe tine ca şi pe cei doi. 

— Lasă-l să vie, soră, să văd şi eu cum sunt 
zmeii, că şi aşa, până acum n-am văzut niciunul. 

Atunci aud buzduganul trosnind în uşă; uşa să 
deschide şi dă să se pună în cui. Dar Pipăruş nu-i 
dă răgaz, îl lua de toartă şi zvârr! îndărăt cu el, 
dincătrău a venit. Şi cu aşa putere a aruncat cu el, 
de chiar pe lângă zmeu a trecut, şi s-a tot dus cale 
de trei zile şi ş-a împlântat într-un munte de 
piatră. Nouă zile a trebuit să scobească zmeul pe 
lângă buzdugan până şi l-a putut scoate din munte 
şi-a venit apoi cu el pe umăr necăjit. Când ajunse 


4 Ferie măsură de o vadră. 


acasă, zise din curte încă: 

— Cine-şi bate joc de buzduganul meu, Florea 
înfloritul, ori Pipăruş Petru, viteazul de cumnatu- 
meu? 

— Eu sunt, cumnate, eu, Pipăruş Petrea, dar 
de unde mă cunoşti? 

— Eu? nu mă mai întreba, doară o săptămână 
m-a tot scuturat frigurile când te-a născut mumă- 
ta. Dar bine c-ai venit la casa mea, hai să trăim 
puţin şi bine. Adu, drăguță, mâncarea pe masă, 
mie nouă coaste de porc fripte şi frăţâne-tău două, 
mie nouă cupe de vin şi lui două, să ne punem la 
ospăț... 

— Adică... să fie vorbă întoarsă, zmeule, zise 
Pipăruş. 

Ada-mi soră, mie nouă coaste de porc şi nouă 
cupe de vin, iar zmeului adu-i două coaste şi două 
cupe de vin, dar să ai de grijă, zmeule, care cum 
gătăm de mâncaţ carnea de pe os, osul îl aruncăm 
în capul celui ce n-a gătat încă, că parcă pe aci aşa 
e obiceiul 

— Cam aşa a fost - zise zmeul - dar de vrei, 
putem strica obiceiul. 

— Ba nu vreau să stric obiceiul ţârei, zise 
Pipăruş. Om de nimica e cine cutează a strica 
obiceiurile ţării, lasl cum a mai fost şi hai ia 
masă! 

Şi să puseră la masă, şi cum apuca Pipăruş o 
coastă în mină, o ba-a în gură şi despoia carnea de 
pe ea, iar cu oasele pleosc! la zmeu în frunte. 
Zmeul să cam năcâji, dar ce să facă? Trebuia să 


rabde, că şi-a dat de om. Şi Pipăruş ia altă coastă, 
apoi alta, şi alta, până mâncă carnea de pe toate 
nouă coastele, iar oasele le da de capul zmeului, 
de toate să zdrobeau. Când gata Pipăruş coasta 
cea din urmă şi de băut cea din urmă cupă de vin, 
atunci gătă şi zmeul de mâncat cea dintâi coastă şi 
dă să arunce cu oasele în capul lui Pipăruş. Dar 
acesta nu-i dă răgaz, să repede la zmeu şi pleosc 
leu o palmă peste obrazul cel gras al zmeului, de-i 
mută o falcă din loc, apoi se încăierară la luptă, la 
trânteli, de «indeai că nu alta, ci să se omoare 
unul pe altul. De la o vreme... zmeul nu mai putea 
de osteneală, că ostenit era şi de cale şi nu putuse 
nici să se sature barem! cumsecade, omeneşte, că 
Pipăruş nu-i dăduse răgaz. Deci ostenit cum era, 
zise bietul zmeu: 

— Lasă-mă în pace că-ţi înviu pe cei doi fraţi. 

tr Hai de mi-i învie, zise Pipăruş. 

Şi merse zmeul şi-i dezgropă, şi le puse 
inimile la loc, şi-i stropi g cu apă vie, şi să sculară 
mai frumoşi de cum au fost. 

— Vai, că greu adormi! zise unul vDoar aşa şi 
eu, zise celălalt. 

— Dormit, dormit I zise zmeul - că de nu 
venea fratele vostru, ăsta mai mic să vă trezească, 
mai dormea îi voi un somn lung / 

— Dar nu sta de sfaturi - zise Pipăruş - hai să 
ne luptăm, că de aci eu nu merg până ce nu 
rămâne tinu] mort, ori eu, ori tu, că aşa e firea 
mea. 

Şi să puseră a se bate în săbii, şi se tăiară de 


curgea sângele vale. Atunci să repezi Pipăruş o 
dată şi bine voiniceşte, şi-i tăie zmeului capul, apoi 
tot îl dumică bucățele ca de tocană, şi făcu trei 
grămezi de carne din el. 

Apoi zise către fraţi: > 

— Fraţilor, hai să ne ospătm oleacă, ca apoi 
mergem către casă, că mama ştiu că nu mai poate 
de dorul nostru, o fi gândind că ne-am prăpădit cu 
toţii, de nu mai nimerim niciunul. 

— Şi să ospătară feciorii mei, soru-sa le făcu 
demâncare, şi ei aduseră vin din cel bun, şi băură 
şi să desfătară până ce începu a prinde beţia pe 
Pipăruş. Atunci să gătară de cale, încărcară carele 
de bunătăţi, că doară acolo erau de unde, şi 
plecară. 

Mergând ei aşa către casă, dau de o fântână 
în cale. Şi boii să trăgeau către ea, semn că le era 
sete* 

7Adăpaţi boii - zise Pipăruş către fraţi - că eu 
mă dau oleacă lângă stejarul acest umbros să mă 
hodinesc, că aşa-s de obosit. Şi cu vorbele acestea, 
să apropie de un ste-Jar mare şi să răzimă de el, 
aşa; stând în picioare,* fi cum să răzimă, cum 
adormi ca mort. După ce fraţii lui adăpară boii şi-i 
înjugară din nou ca să purceadă mai departe, 
merse soru-sa la Pipăruş să-l trezească, dar pace 
de a-l mai putea trezi. Atunci, zise fratele cel mai 
mare:; > 

— Mă, dragii mei, oare facem noi bine că 
ducem pe străinul acesta cu noi? Bine că el zice că 
ne e frate, dar poatesă una ca aceea? Bine ştiţi voi 


că numai trei am fost la părinţi; bine ştiţi că mai 
întâi te-ai pierdut, tu, soră, de acasă, apoi eu şi în 
urmă tu frate, dar atunci mama nu mai avea alţi 
copii. De l-ar fi avut după înstrăinarea noastră, ar 
fi iată aşa, un bâietan, dar el e de mare ca şi noi şi 
de tare?... Oh, mai tare chiar decât Ucigă-l toaca. 
Poate că-i vreun strigoi, ori tdoară chiar zmeu, că 
văzurăţi cum omori pe zmeul ca pe un pui de 
găină!? Eu gândesc că n-ar fi bine să mai mergem 
cu dânsul pe o cale. 

— Să nu mai mergem - zice celălalt frate - să- 
| lăsăm dormind, iar noi să ne păzim drumul. 

— Aşa e - zise cel mai mare din fraţi - dar 
dacă să trezeşte, tot ne ajunge; nu vedeţi ce ogaşe 
adânci taie carăle astea cu povară? Tot pe ele vine 
până ce ne ajunge şi face din noi tot tocană, ca şi 
din zmeul acela, iar cu sora fuge cine ştie unde, de 
nu mai aude mama de ea, nici de noi. Dacă, de veţi 
voi, eu ştiu ce-ar fi de făcut: haideţi să luăm 
lanţurile de la cară şi, cum doarme răzimat de 
stejar, să-l legăm de el bine cu lanţurile; atunci 
ştiu că nu va mai veni să se laude că el a scăpat pe 
sora de la curţile zmeului, ba să zică că şi pre noi 
chiar din morţi ne-a înviat 

Să-l legăm - zise fratele cel mai mic - să-l 
legăm, ca pe care avem destulă blagă *, nu mai 
avem lipsă de el! 

Şi-l legară de stejar cu lanţurile, şi-l legară 
pogon de-i auzeai oasele pârâindu-“i, şi el tot* nu 
să trezi, dormea ca mort de ostenit şi beat ce era. 

Soru-sa bucuros l-ar fi deşteptat, dar nu 


putea; apoi, să facă împotriva celor doi fraţi, încă 
nu putea. Deci, se uită lăcrămând cum leagă pe 
binefăcătorul ei şi-şi zicea: „Doamne, scapăl”. 

După ce-l legară de stejar, îşi făcură cruce, 
ziseră un „Doamne-ajută” şi începură a plesni boii 
mânindu-i; „Cea Surilă 1 ho, Bourean, ho!*”. 

Soru-sa să gândea singură, mergând 
îndărăptul carelor: „Cum mai cutează făţarnicii 
aceştia a-şi face cruce şi a zice „Doamne-a jută”, 
după ce numai acum săvârşiră o faptă, din cele 
mai mişele?” Dar iarăşi zise: „Bag seamă, şi hoţul, 
când merge la furat, zice „Doamne-ajută”, necum 
ăştia care cred că un lucru bun au săvârşit 

Şi ajunseră acasă. Mama lor îi cunoscu şi 
vărsă laerăim de bucurie la vederea lor, dar îi 
întrebă: 

— Pipăruş Petru n-a dat de voi? Frăţiorul 
vostru cel mai tânăr? 

— Nu, mamă răspund feciorii n-am văzut 
niciun fel de Pipăruş. lată, pe sora noastră a fost 
prins-o zmeul să le ia de nevasta, şi de atunci până 
acum ne tot luptarăm amândoi cu el pentru sora 
noastră, dar niciun fel de Pipăruş n-a venit să ne 
ajute. De-abia am putut omori zmeul ca să-ţi 
aducem fata. Acum, bucură-te în 

1 Blagă - avere, bogăţie. 

8 Pogon - straşnic, grozav; preună cu noi, că 
iată şi comori am adus de ia zmeul; uită pe 
Pipăruş, că de-ar fi vreun viteaz ca noi, trebuie să 
vină cât de târziu. 

Şi să puseră, frate, pe ospăț, aduseră carne, 


şi vin, şi lăutari, şi adunară tot satul să se bucure 
şi să se mire de vitejia lor, că au omorât pe zmeul 
şi i-au luat comorile celea scumpe. 

Într-un târziu, se pomeneşte şi Pipăruş Petru 
şi dă să se scoale, dar să simte legat de stejar cu 
lanţuri peste pept şi peste mijloc, peste grumazi şi 
peste picioare. 

— M! hm! dulcii mei fraţi - zise el - dar bine 
mai ştiţi voi răsplăti bunătatea ce v-o făcui! Bine a 
zis cine a zis: „Fă bine şi aşteaptă răul!” Dar 
lăsaţi, că v-o fac eu de nici dracul nu vi-o mai 
desface! 

Şi numai o dată să umflă, şi lanţurile cad 
rupte zală de zală, de gândeai c-ar fi numai de 
buciniş. „Acum, să mai dorm una pe pajişte - îşi 
zise Pipăruş - că am eu vreme să ajung acasă; cu 
cât aş merge mai iute, cu atât ar fi bucuria fraţilor 
mai scurtă, „Să puse deci să se odihnească, dar nu 
mai vrea somnul să se apropie de el, că nu-i putea 
ieşi din cap nemulţumirea fraţilor să-i începu a să 
gândi la toate minutele de când a plecat de-acasă. 
„Măi - îşi zise - adică zmeul nu ştia, de bună 
seamă, că cine i-a zvârlit buzduganul îndărăpt: eu, 
ori Florea-nflori tul. Trebuie că viteaz om e Florea 
acela; cum aş vrea să-l cunosc acuşi. Acum să 
merg să văd ce face biata mamă, apoi să caut pe 
Florea-nfloritul, să mă prind cu el frate de cruce”. 

S-a luat dară să plece, dar uitându-i-se la 
stejarul cel mare, de care-l legaseră fraţii, îşi zice: 
„Biata mamă, nici lemne de foc n-o fi având, că 
harnicii de fraţi nici lemne nu i-or fi dus; hai să-i 


duc eu un cătur batăr”. 

Şi merse la stejarul de care fusese legat, îl 
smulse din pământ ca pe un morcov, îl luă pe 
umăr, cum iai o greblă bunăoară, şi hai cu el spre 
sat. 

Când era ospăţul mai pogan, când jucau şi 
beau pe întrecute în ocol, că în casă nu mai 
încăpeau, atunci nimeri şi Pipăruş eu stejarul pe 
umăr. Tot satul îl cunoscu, că doară numai de 
câteva zile plecase de acasă, dar fraţii lui nu ştiau 
ce să facă, unde să se ascundă, văzându-l cum 
vine către ei, şi îşi gândiră că acum are să-i 
omoare. 

— Bun ospăţul la dumneavoastră, zice 
Pipăruş intrând cu stejarul cel mare pe umăr. 

— Bună să-ți fie inima, ziseră sătenii, pre 
când fraţii lui o luară la sănătoasa. 

— Oho! strigă Pipăruş, încătrău cinstiţilor? 
lan staţi oleacă de vorbă cu mine, că avem o ţâr 
de răfuială! Frumos fu deeede la voi să mă lăsaţi 
dormind în pădure, şi încă legat cu lanţuri ca p-un 
hoţ? Asta-i mulţămită fiindcă v-am aflat, am bătut 
pe zmeul care vă omorâse, până v-a înviat, l-am 
omorât pe el să scap satul nostru de urgia lui, v- 
am umplut de averi şi v-am pus pe drumul către 
casă, eu, fratele vostru, aşa răsplată am fost 
vrednic să aflu de la voi? 

Atunci fraţii începură a plânge şi a să ruga de 
iertare, zicând că numai au glumit, că bine ştiau ei 
că el atâta-i de tare, de cu stejar cu tot poate veni 
acasă. Să mai rugă şi mumăsa, şi soru-sa, şi tot 


satu să-i ierte, iar el, fiind om cu Inimă bună, i-a 
iertat şi s-a pus şi el la ospăț. 

Când a fost a doua zi dimineaţă, după ce s-au 
sculat toţi yoioşi şi sănătoşi, Pipăruş Petf-u să gătă 
de cale. 

— Dar unde vreai să mergi iară, Petre, puiul 
mamei? îl întrebă mamă-sa. 

— Mă duc, mamă, mă duc departe, până unde 
voi da de Florea-nfloritul, dar de cumva l-oi putea 
aduce să fie soţ surorii mele, că am auzit că e un 
voinic de ora, şi-ar fi păcat să nu ne cunoaştem. 

— Da' nu merge, stai acasă, aveţi voi destulă 
avere, însuraţi-vă, dragii mamei, iar pe soru-ta 
vom mărita-o noi după cineva, că doar sunt destui 
feciori zdraveni în sat, ce să mai baţi calea ţării? 
Stai tu aci, în satul tău, între neamuri, aproape de 
mine, acum la bătrâneţele mele, să<nu-ţi mai duc 
atâta dorul. 

Multe vorbe bune şi înțelepte îi spuse maică- 
ssţ Ear el foţ ca el, dacă îşi punea odată carul în 
petrii pentru ceva, apoi nu mai era om să-l 
dezbaiere. Işi luă dară rămas bun şi se cam mai 
duse, multă lume-mpărâăţie, ca Dumnezeu să ne 
ţie, că din poveste multă este, mândră şi 
frumoasă, s-o ascultați şi dumneavoastră, că cine 
n-a asculta o-a învăţa, iar cine o adormi se va 
hodini şi povestea nu o-a ştâşi 

S-a dus, s-a dus până a nimerit într-o 
pustietate mare, de nu vedeai nimic, numai ceriul 
în sus şi sub picioare pământul, nicio frunză, 
niciun fir de iarbă, dat nimica, ce-i nimica. 


A mers el mult prin pustietatea aceea, până a 
dat de un vij bătrân, dar bătrân nu glumă, alb la 
păr şi la barbă ca o oaie bălaie, cu o cârjă în mâna 
dreaptă, iar cu cea stângă îşi tot ferea genele de 
pe ochi să vadă înainte, că aşa-i erau de lungi şi 
dese, de-i veneau până în gură şi să împreunau cu 
barba şi cu mustăţile. 

— Bună ziua, moşule! 

— Să trăieşti cu bine, voinice! Dar de unde şi 
până unde? 

— Mă duc, moşule, până unde voi da de 
Florea-nfloritul, că am auzit că e un voinic mare şi 
vreau să-mi cerc puterile cu el; nu ştii unde l-aş 
găsi? 

— Oh, puiul moşului, în zadar mergi tu pe jos, 
că nici în trei ani de zile nu vei ajunge la el, dară 
du-te îndărăpt la curtea zmeului, ştii, unde ţi-ai 
aflat sora şi fraţii? Acolo să mergi şi să cauţi în 
fundul grajdului că-i găsi un cal, un cal singur, şi 
atâta-i este de urât singur, de stă să moară; de 
urât a slăbit, de numai pielea pe os i-a rămas, că 
de când ai omorât pe stăpânul său, pe zmeul, el 
din grajd n-a mai ieşit, nici n-a mâncat, nici n-a 
băut, numai tot a rânch ezat. Acolo să mergi şi să-l 
iai, că acela te poartă cât o purtat pe stăpânu-său, 
ba şi mai mult de-i porunci; apoi să vii iar pe la 
mine, înţelesu-m-ai? 

— Te-am înţeles. 

Şi merse Pipăruş Petre îndărăpt, până la 
curţile zmeului, şi intră în grajd. Adică acolo într- 
un ungheţ, văzu un cal mai mult mort decât viu, 


de-i puteai număra coastele cale de-o poştă, de- 
abia să mai putea ţinea pe picioare. Cum văzu 
calul că intră cineva în grajd, începu a fi voios şi a 
prinde curaj, nu ştia ce să facă bietul cal de 
bucurie, da cu picioarele în pământ şi vrea să se 
dezlege de la iesle, dar nu putea, că era legat cu 
lanţuri. 

Pipăruş Petru dezlegă calul şi-l scoase afară 
şi se uită la el. „Cu gloaba asta să merg eu?” îşi 
zicea. Sta să nu-şi creadă ochilor. Dară calul 
răsuflă o dată bine şi să scutură de-şi dezmorţi 
oasele, că doară stătuse multă vreme acolo ea 
într-o temniţă, legat scurt, fără nutreţ şi neadăpat. 
Pipăruş îl slobozi de păscu oleacă, apoi îl adăpă şi 
se urcă pe el. Atunci, calul începu a vorbi: 

— Cum vreai, domnul meu, să te duc, ca 
vântul ori ca gândul? 

— De raai putea duce numai ca caii, încă mi- 
ar părea bine. Aşa-i răspunse Pipăruş, văzându-l 
atât de slab. 

Şi prinse calul a merge, şi merse, şi merse tot 
în galop, până la un munte de sticlă. Acolo, nu mai 
putea de obosit. Dă să se suie pe el la deal, dar nu 
poate calul merge. Atunci, zise Pipăruş: 

— Bag seamă, te-oi mai duce şi eu în spate, 
precum m-ai dus tu pre mine. 

Şi luă calul după cap ca p-un miel, şi-l sui în 
vârful dealului, şi acolo huzdup! cu el de pământ. 
Şi să ridică calul de jos, şi să făcu cât un munte de 
mare, şi zise lui Pipăruş: 

— Place-ţi cum sunt acuma? 


— Ba plaee-i cânilor şi lupilor, fă-te tu cal ca 
caii! Şi să făcu calul ca caii noştri, dar tot 
năzdrăvan, şi zise către Pipăruş: 

i-5Cum să te duc acum, stăpâne, ca vântul ori 
ca gândul? 

— Ba să mă duci ca gândul. 

Şi începu calul a merge ca gândul de iute, şi 
într-o clipă erau la moşneagul cel alb ca oaia. 

— Bună ziua, moşule! 

— Bună să-ţi fie inima, puiul moşului, da 
ajuns-ai abia? 

— Precum mă vezi, moşule. 

— Vezi aşa; acum cred că-i ajunge la Florea- 
nfloritul. Dar să-ţi dau şi eu trei lucruri: ţine, aci ai 
o ceterăl, un peptene şi-o cute 5. Ţine minte, fătul 
meu - zise moşneagul - vei tot merge, până-i 
ajunge la câmpul cu dorul, acolo te va lovi un dor 
de maică, soră, fraţi, prieteni şi cunoscuţi încât de 
nu vei cânta cu cetera asta, vei fi silit să te întorci 
înapoi de dor. De acolo vei ajunge în pădurea cu 
lupii, aceia te-or mânca cu cal cu tot, că sunt mulţi 
şi flămânzi, dar tu aruncă-le peptenele. Scăpând, 
vei merge până vei ajunge în ţara şoarecilor. Acolo 
vor fi şoareci cită frunză şi iarbă şi vor vrea să te 
tragă jos de pe cal să te mănânce, atunci aruncă-le 
cutea jos şi vei fi mântuit de ei. 

După ce-a luat Pipăruş lucrurile acestea trei, 
a mulţămit bătrânului şi s-a pus pe cal, şi s-a tot 
dus, până a ajuns în câmpul cu dorul. Acolo îl lovi 


5 Cute — gresie, piatră pentru ascuţit. 


un dor de satul lui, de mamă-sa, de soru-sa şi de 
fraţi, dar aşa dor, de mai cădea de pe cal, şi era 
cât p-aci să cază de pe cal, ori să se-ntoarne de 
unde a plecat. Atunci îi vine în minte că are o 
ceteră de la vâjul cel bătrân. Şi unde nu scoate 
cetera, şi, unde nu începe a trage cu arcuşul pe 
strune, de răsuna câmpul, şi pe loc îi peri tot 
dorul. 

Apoi merse mai departe, până ajunse în 
pădurea lupilor. Şi era acolo, Doamne! era tot un 
lup şi un copae, şi toţi stau cu gurile căscate, 
numai să-l prinză şi să-l mănânce. Dar el aruncă 
peptenele jos, şi îndată se făcu un bou gras şi, 
având lupii ce înhăţa, lăsară pe Pipăruş să meargă 
în pace. 

Şi merse cât merse, deodată să trezeşte în 
ţara şoarecilor. Dar nu altminterelea erau şoarecii, 
ci ca urşii de mari, şi mulţi ca furnicile în furnicar. 
Aci începu a se înfiora Pipăruş Petru, dar îi veni în 
minte cutea şi, cum o aruncă jos, cum se făcu între 
el şi şoareci un stan de piatră gros cât un munte, 
de înalt până la nori. Şi se duse Pipăruş Petru tot 
pe lângă zid, până ce ieşi din ţara şoarecilor. 

Acum nimeri în câmpul cu florile. Acolo erau 
numai - flori, una mai frumoasă decât alta şi toate 
să îmbiau să le ia. Dar Pipăruş nu luă niciuna. 
Colo departe, zări el un cal păscând şi trase într- 
acolo. Adică după ce să apropie, văzu pe Florea-nf 
lori tul dormind dus, calu-i păştea printre flori, iar 
paloşul îi juca în aer pe deasupra lui. Să dă 
Pipăruş jos de pe cal şi-şi sloboade şi el calul să 


pască, apoi să gândi: „Cum doarme acum dus 
Florea-nfloritul, eu lesne l-aş putea prăpădi: numai 
una de-i dau cu paloşul, e dus pe cea lume; dar 
aşa numai un mişel ar face; să mă pun lângă el să 
aţipesc şi eu oleacă”. 

Şi-şi aruncă şi el paloşul în sus, şi acela 
începu a-i juca prin aer ca şi al lui Florea-nfloritul, 
apoi să culcă jos pe flori. Cum era obosit de-atâta 
amar de cale, adormi ca dus. Dar iată că să trezi 
Florea-nfloritul şi văzu voinicul dormind lângă el, 
iar în flori, lângă calul lui, mai păscând un cal, şi 
în aer, lângă paloşul lui, mai jucând un paloş. 
„Oare, cine să fie?” îşi zise el. „Hm! v oricine-i, e 
viteaz şi om de omenie: cum dormeam, mă putea 
face tot bucățele; i-oi da deci pace până ce s-a 
trezi, că te miri cine-i, ştiu că nu-i Pipăruş Petru 
de care şi zmeii să tem!” 

Apoi să puse şi Florea-nfloritul şi mai trase un 
pui de somn, iar când să trezi a doua oară, să trezi 
şi Pipăruş Petru cu el deodată. 

Când să văzură voinicii faţă-n faţă, nu să 
puteau mira destul unul de altul: unul mai voinic 
decât celălalt, care de care mai spătos şi mai 
frumos. 

— Ce vânturi te-au adus pe-aici pe la mine, 
vere? zice Florea-nfloritul. 

— Ara venit să te văd, că ţi-am auzit de nume 
şi nu m-am putut răbda să nu ne cunoaştem. 

— Doară nu eşti tu Pipăruş Petru, de care şi 
zmeii tremură? 

— Ba ai chiar ghicit; dar tu doară eşti Florea- 


nfloritul?! 

— Eu, da, că altul nici că are drept a şedea 
aici în ţara mea; mult mă mir de tine ce cap ai să 
vii aici? 

— Eu am cap ca toate capurile, dar tu ce cap 
ai de mă întrebi atâta? De nu-ţi place că ţi-am 
călcat ţara, ia-te la păruială cu mine, hai la luptă 
dreaptă, luptă voinicească. 

Şi să prinseră voinicii la luptă, şi să luptară o 
zi de vară, şi nu fu chip să se învingă, până mai 
căzură de pe picioare de obosiţi. Atunci, zise 
Pipăruş Petru: 

— Hai, frate, să schimbăm lupta în paloşe. 

Şi apucară voinicii paloşele, şi să vânzoliră, 
până ce în urmă, Florea-nfloritul ciungâri oleacă 
degetul mic al lui Pipăruş Petru. Atunci s-au lăsat 
de luptă şi s-au prins fraţi de cruce, jurâudurse pe 
vârf urile paloşelor că nu se vor mai lăsa unul de 
altul nici în bine, nici în rău. Şi ajuns-au şi în 
năcaz şi în bine, ca omul care trăieşte în astă 
săcreţă de lume, dar ei unul de altul nu s-au lăsat. 

Umblând ei odată la vitejii, nimeresc la o casă 
în mijlocul codrului şi intrară înăuntru. Adică 
acolo era o fată Ig război, ţesea, dar fată 
frumoasă, era chiar Ileana Cosânzeana, din cosiţă 
ruja-i cântă, şi cum ţesea, de câte ori bătea cu 
brigla $, totdeauna ieşeau câte două e & tane 
îmbrăcate şi-narmate. Mult să mirară voinicii 
noştri de această vedenie, dar Pipăruş Petru nu 


6 Briglă — vatală. 


mult stătu pe gânduri şi începu a să drăgosti cu 
fata, ştiţi dumneavoastră, a o prinde, a o gdgoli, 
mai a o săruta, cum fac tinerii. 

Fata, nu-i vorbă, să ferea şi nici prea, ca toate 
fetele, tei să cam temea de tată-său; deci, le 
spuse: 

— Dragii mei, băgaţi de seamă, că de vine 
tata, vă OBigară. 

— Şi cine-i tata dumitale? o întrebară voinicii. 

— Tata e Ciută Nevăzută şi încă niciun om nu 
i-a ieşit în cale, pe care să nu-l omoare. 

— Ei bine, dragă, dar ce nărav are când vine 
acasă? 

— Ei - răspunse fata - are nărav că, cum intră 
în casă, mai întâi să bagă după cuptor şi de-acolo 
ia o ulcică cu leacuri şi toată o bea, iar de 
leacurile acelea atâta să întăreşte, de-ar bate şi 
zece ca voi. 

— Aşa? zice Pipăruş Petru - atunci a dă 
încoace leacurile să le bem noi. 

Şi le dădu Ileana leacurile, iar voinicii le 
băură şi din ce erau tari, mai tari să făcură. Dar 
chiar atunci sosi şi 

Ciută Nevăzută acasă şi s-a repezit după 
cuptor, la leacuri; dar acelea erau lecuite! 

Văzându-se astfel înşelat,  într-atâta s-a 
tulburat, de-i purta în palme ca pe nişte mere pe 
amândoi voinicii, şi, de n-ar fi apucat să bea ei 
leacurile, nu era bine de ei; dar aşa, îl apucară 
voinicii amândoi, apoi lasă că l-au omenit! Nici 
ferfeniţă nu s-a ales din el. Apoi Pipăruş Petru se 


căsători cu Ileana Cosânzeana, şi să încărcară de 
averi şi plecară de-acolo. Dar, pe lângă toată 
prietenia ce era între Pipăruş Petru şi Florea-nf 
lori tul, acest din urmă nu să uita cu ochi buni la 
Pipăruş, văzându-l cu nevastă, iar el nu. Dar 
Pipăruş pricepu gândurile lui Florea-nfloritul, de 
aceea îi zise: 

— Frate, să lăsăm nevasta acasă găzdoaie şi 
să mergem să-ţi aflăm şi ţie una. 

— Bine-ar fi - zise Florea-nfloritul - dar oare, 
unde vom da de una? 

— Nu fi îngrijorat, frate - zise Pipăruş - 
mergem în lumea noastră şi, de nu s-o fi măritat 
soru-mea, numai bună ar fi de tine. 

— Apoi hai s-o vedem, zise Florea-nfloritul. 

Şi lăsară pe Ileana Cosânzeana singură acasă 
şi ei să luară la drum, şi du-te, du-te, până ce 
ajunseră într-o pădure; niciunul nu mai fusese în 
pădurea aceea. Mergând ei prin pădure, văzură o 
casă. 

— Hai să vedem cine e în casă, zise Pipăruş: 

— Hai, dacă chiar vrei, zise Florea-nfloritul. 

Şi intrară înăuntru. Acolo aflară numai o babă 
bătrână, stând cu picioarele la foc. 

— Bună vremea, mătuşă. 

iSă trăiţi cu bine, dragii mătuşii, haideţi, 
şedeţi oleacă şi vă hodiniţi, până vă aduce mătuşa 
ceva de mâncare, iată mă urc în pod să vă aduc 
slânină, dragii mătuşii. 

Feciorii şezură pe-o laviţă, iar baba să urcă în 
pod, cu numele să le aducă slănină. Dar cum ieşi 


baba din odaie, veni un şoarece la feciori şi le zise: 

— Nu staţi, dragii mei, că nu-i dea sta: 
mergeţi că doară baba nu s-a dus în pod să vă 
aducă de mâncare, ci să-şi ascută dinţii, să vă 
poată mânca; că are în pod o piatră mare de 
moară de care-şi toceşte dinţii, n-o auziţi? 

— Ei, şi cine-i baba asta? 

— Hm - zise şoarecele - asta-i Muma Pădurii, 
a fost drăguţa lui Ciută Nevăzută şi, de când l-aţi 
omorât, tot descântă să-i cădeţi în brâncil; acuma, 
de nu fugiţi, nu mai scăpaţi din colții ei. 

— Dacă-i aşa, hai la drum, ziseră voinicii. 

Şi se luară feciorii mei la drum, nu mergeau 
ci rumoiau” locul, de gândea-i că-i alungă cineva 
dindărăt, bag seamă şi ei, cu toate că erau viteji, 
ştiau de frică. 

După ce-şi ascuţi baba dinţii să cobori jos şi 
intră în casă; dar feciorii, ca-n palmă. Şi să cătrăni 
şi să-nfioră, de gândeai că toată târă* să face. 
Atunci, dă cu ochii de şoarece. 

— Aha! numai tu, mişelule, le-ai spus să se 
ducă. 

— Numai eu, de nu te-ai supăra - răspunse 
şoarecele glumind, ian hai de mă prinde şi-ţi 
răzbună! 

Şi să puse baba a fugi după şoarece; el să sui 
pe cuptor* ea îşi strică cuptorul; să sui pe un 
părete, ea îl strică şi păretele, el să sui pe alt 
părete, ea strică şi acel părete, şi tot aşa strică 
7 Briîncă — mînă. 

8* Tîră — bucată ruptă, fărîmă. 


câte un părete, umblând după şoarece, până ce-şi 
strică toată casă, şi tot nu putu prinde şoarecele, 
că vedeţi dumneavoastră, şoarecele, şoarece şi 
pace, nu stă 3 ăl prindă chiar o babă, să fie aceea 
chiar Muma Pădurii. 

Dar până umblă ea după şoarece, feciorii îşi 
păziră drumul şi, când plecă baba după ei, ei erau 
hăt departe. Se pune deci baba să fugă, du-te, du- 
te, până ce mai ajunse pe feciori. Atunci au ajuns 
ei la casa Marţolii V care era mătuşa lui Florea- 
nfloritul 

— Bună vremea, mătuşă! 

— Să trăiţi cu bine! Dar ce-i, nepoate, ce vânt 
te poartă pe la mine? Cine-i voinicul ăsta cu care 
vii? 

— O, mătuşă - zise Florea-nfloritul - am 
plecat cu ortacul acesta, care să cheamă Pipăruş 
Petru, am pornit, să merg la soru-sa în peţite, dar 
ne urmăreşte Muma Pădurii, căci am omorât pe 
Ciută Nevăzută, pe ibovnicul ei, şi acum ne pare 
bine că am nimerit la dumneata, doară ne vei 
scăpa de colții ei. 

— Nu vă temeţi deloc, dragii mătuşii, haideţi 
numai în casă şi vă hodiniţi. 

Şi teşi Marţolea afară să aştepte pe Muma 
Pădurii, şi cum ajunse aceasta, cum să încăieravă; 
apoi să fi văzut bău & e de babe; să încinse între 
ele o luptă, dar luptă ca de doi lupi turbaţi, iar nu 
ca de două babe de când bucii, şi să mâncară în 
dinţi, şi-şi smulseră părul; de gândeai că sunt două 
zmeoaice. lar feciorii, când văzură că sunt mai 


înfierbântate, de erau oarbe de mânie, porniră 
încetinel, iar după ce să depărtară, merseră mai 
tare, să nu le mai vază. Care a fost mai tare? Care 
pe care a învins? Nu pot să vă spun, că nu ştiu; 
ştiu însă că voinicii au mers aţă acasă la mama lui 
Pipăruş Petru. Şapte ani nu fusese Pipăruş Petru 
acasă, şapte ani nu-l văzură fraţii, şi sora, şi 
neamurile, şi sătenii, şi totuşi îl cunoscu care, cum 
îl văzu. 

Florica, sora lui Pipăruş Petru, nu era încă 
măritată, să ţinuse de vorba ce i-o dăduse frate- 
său la plecare. 

Şi era mândră Florica, mândră ca o şcânteuţă 
de câmp, şi cum o văzu Florea-nfloritul, zise cătra 
frate-său de cruce: 

— Asta ţi-e sora, frate? 

— Asta. 

— Dacă ţi-e asta sora, şi dacă vrea eu chiar 
azi mă cunun cu ea. 

Şi Florica a vrut, fraţii şi mă-sa încă n-au zis 
ba, apoi au tras o nuntă românească care-a ţinut 
două săptămâni, şi după ce s-a gătit nunta, şi-a 
luat Florea-nfloritul nevasta şi s-a cam mai dus cu 
ea şi cu Pipăruş Petru în ţara lui, unde aştepta 
Ileana Cosânzeana, nevasta lui Pipăruş. 

Când s-au văzut aceste două cumnate 
laolaltă, mult s-au bucurat, iar bărbaţii lor să 
bucurară şi ei de bucuria lor, iar florile din câmpul 
înflorit să bucurau şi ele împreună cu cele două 
părechi vesele. Dar şi eu mă bucur că v-am putut 
spune povestea până-n capăt. 


(Din volumul „Poveşti ardeleneşti” de loan 
Pop Reteganul) 

POVEŞTI POPULARE DOBROGENE 

(culese şi prelucrate de Adelina Păunovici) 
Domnița Trandafirilor 

A FOST ODATĂ ca niciodată o prinţesă care 
se numea. Vândă. Şi era frumoasă ca un crin şi 
zveltă şi gingaşă, de rămâneai împietrit văzând-o. 
O iubeau cu toţii, dar mai cu seamă părinţii o 
aveau mai dragă ca lumina ochilor. 

Prințesei îi plăceau trandafirii. Şi iată că, într- 
o zi, pe când culegea trandafiri din grădina cea 
mare a palatului dobrogean, îşi aruncă din 
întâmplare ochii spre gardul ce împrejmuia curtea 
şi zări un flăcău atât de frumos, că nu-l mai putu 
uita. - 

Acesta, pasămite, era Navon, fiul împăratului 
vecin, care, plecat la vânătoare, ajunsese tocmai 
prin acele locuri anume ca s-o vadă pe Vanda, că 
doar auzise şi el de frumuseţea şi gingăşia ei. 

Şi, de cum o văzu, se îndrăgosti pe loc de ea 
şi râu mai gândea decât cum ar putea face s-o ştie 
soţia lui. 

Într-una din zile, însă, când Vanda ieşise să se 
plimbe prin împrejurimi, într-o poiană cu mii de 
flori, de toate culorile, văzu deodată în mijlocul 
lacului o dihanie cu gura lată, care fu lângă ea 
într-o clipă. Prinţesa căzu leşinată de spaimă. 
Zmeul iute o ridică şi dispăru cu ea în undele 
lacului cu atâta repeziciune, că slugile care o- 
nsoţeau n-au apucat să spună o vorbă măcar. 


Când s-au  dezmeticit, au alergat să 
povestească împăratului ce se întâmplase. 

Şi-a dat împăratul zvon că aceluia care-i va 
aduce fata îi va da împărăţia. 

lar Vanda, deşteptându-se, se văzu într-un 
palat mare şi luxos, ce se afla pe fundul lacului. 

4 Cei doi zmei fraţi care stăpâneau palatul 
încercau de multă vreme s-o răpească pe prinţesă, 
dar abia acum izbutiseră. 

In vremea asta Navon, auzind ce se 
petrecuse, se hotărî să plece numaidecât în 
căutarea prinţesei. 

Merse el ce merse şi văzu deodată un şarpe 
uriaş ce aluneca de pe o stâncă. Lângă stâncă era 
aşezat un cioban care habar n-avea de pericolul 
ce-l pândea. Navon se repezi ca fulgerul şi reteză 
capul şarpelui cu paloşul. Drept mulţumire, 
ciobanul îi dărui un fluier fermecat, care avea 
puterea de a preface în pitic pe acela care ar fi 
suflat o dată în el. Apoi, dacă-l azvârleai în sus, te 
făceai din nou om, ca mai înainte. 

Mai departe, trecând el pe lângă un râu, văzu 
o caracatiţă gata să înghită un peşte. Prinţul 
azvârli paloşul în ea şi-o omori, iar peştişorul, 
mulţumindu-i, îl rugă să ia de la el doi solzişori, 
drept mulţămită. 

— La nevoie, îi spuse el, uită-te doar la 
solzişori şi-atunci te vei putea preface în peşte. 

Şi-aşa, tot mergând, ajunse la poiana cu flori 
multe şi minunate. Pe malul lacului găsi un 
trandafir pălit şi-şi aduse aminte că numai la 


domniţa Vanda văzuse asemenea trandafiri 
minunati. 

Tocmai se pregătea să intre în lac, când zări o 
albină ce se zbătea pe apă, gata gata să se înece. 
Navon o luă repede pe o frunză şi o salvă, iar ea, 
drept mulţumire, îi dădu o aripioară care avea 
puterea de a da chip de albină celui ce-ar fi 
sărutat-o o dată. 

Na von privi un solzişor şi dintr-odată se făcu 
peşte, astfel că ajunse cu uşurinţă la palatul 
zmeilor. Aici, cercetă cu atenţie în toate părţile şi 
observă că în jurul palatului erau o mulţime de 
slujitori pitici. Atunci, amintindu-şi de cioban, 
prinţul suflă în fluier şi apăru şi el ca un pitic, 
amestecându-se printre ceilalţi, uşor. 

Aşa a putut afla cine locuia la palat: 

Când s-a înnoptat, s-a apropiat tiptil, s-a suit 
încetişor pe o scară şi a privit înăuntru. Şi ce să 
vadă? Vanda era acolo şi privea tristă în bezna de- 
afară. Văzându-l, prinţesa se sperie straşnic la 
început, dar el îi făcu semn să tacă şi-i spuse de ce 
venise. 

Cum între timp Navon îşi reluase înfăţişarea 
lui obişnuită, aruncând fluierul în înaltul cerului, 
fata nu mai putea de bucurie. 

». Sărutând aripioara ce-o avea Navon de la 
albina pe care o salvase, se prefăcură amândoi în 
albine şi putură ieşi din palat, fără ca nimeni să-i 
vadă. Când ajunseră la lac, prinţul dădu un solz 
domniţei şi unul îl opri pentru sine şi astfel, 
prefăcuţi în peşti, s-au înălţat spre faţa lacului. De 


acolo, căpătând iarăşi înfăţişarea omenească, au 
pornit spre castelul în care locuiau părinţii 
îndureraţi ai Vandei. 

În vremea asta, însă, piticii care aveau 
sarcina de-a o păzi pe Vanda, observându-i lipsa, îi 
anunţară pe zmei, care plecară îndată mare după 
fugari. 

Navon îi întâmpină cu paloşul. Pe primul îl 
omori dintr-o lovitură, cu celălalt trebui însă să se 
lupte îndelung; până când, într-un târziu, îşi 
azvârli paloşul în gura dihaniei şi-atunci un nor de 
sânge ţâşni, sleind puterile zmeului ucigaş. 

În sfârşit, Domnita şi prinţul Navon ajunseră 
fericiţi la castel. 

Fără de margini fu bucuria împăratului când 
îşi văzu fiica şi, aşa cum promisese, o dădu pe 
Vanda de soţie fel ciorului de împărat care o 
salvase. 

Nunta tinu zile în şir... 

Povestea Florii Soarelui 

Este o poveste de demult, demult, de pe când 
trăiau pe pământ altfel de oameni, de pe vremea 
unui împărat vestit, dar cu nume uitat pe veci... 

Şi avea împăratul acesta de toate: şi 
împărăție, bogată şi noroade alese şi oaste voinică 
şi multă. 

Dar un lucru tot îi lipsea; şi-l ustura în suflet, 
şi pe el, şi pe împărăteasă, că nu aveau copii. Şi 
cât nu s-au trudit, cât n-au dat şi n-au împrăştiat 
pe leacuri, fel de fel şi pe descântece. Incepuseră 
să îmbătrânească de la o vreme, dar, nădejdea din 


suflet tot n-o prăpădiseră de tot. 

Şi se întâmplă astfel că tocmai spre bătrâneţe 
împărăteasa să nască o fetiţă frumoasă ca o floare, 
ca o picătură de rouă sau ca toate zorile dimineţii, 
ori mai bine spus ca un bob de piatră scumpă şi 
încă mai frumoasă; 

Se minuna toată lumea de bucuria ce picase 
pe capul stăpânilor. 

Şi aşa trecură anii, iar fetiţa împăratului 
deveni o fată mare şi mândră, fără seaman, prin 
ţinuturile nisipoase ale Dobrogei. 

fără părinţii începură a se gândi să-i caute un 
bărbat pe potriva ei. Dar fecioara la una ca asta 
nu se gândea. În lume nu ieşea, de vorbă cu 
nimeni nu sta şi întotdeauna o vt deau cu chipul 
întunecat de grijă. 

Ce ai, Domniţă? o întrebau toţi. Stai aşa, ca o 
floare pălită de soare la ce te tot gândeşti? 

— Ei, departe mă gândesc. 

] yCât de departe, fată dragă? 

a tăcea. Necaz mai mare ca acesta pe capul 
împăratului nu se putea afla în lumea asta. Murea 
şi se topea de mâhnire şi-şi frământa cugetul ca să 
afle pricinile întunecării ei. 

Într-o bună zi împăratul îi grăi fetei: 

— Fata tatii cea dragă! Tu ai crescut 
mărişoară şi fte-am gândit să-ţi aflăm soţior, după 
inima ta. Uite, zilele astea or să sosească peţitori 
şi la palatul nostru, tu uită-te numai la ei şi alege-l 
pe cel care-ţi va plăcea mai mult. O vorbă nu ţi-om 
spune împotrivă. 


Fata a tăcut. Împăratul şi curtea aşteptau 
înfriguraţi. 

Şi-au venit peţitorii cu mulţimea, însă fata cea 
frumoasă ca o zână rămase tot cu inima pustie, iar 
împăratul din gura ei vorbă hotărâtoare nu află. 

Mai apoi, văzând că şaga se-ngroaşă şi 
socotind că poate fata lui de-asta nu-şi alege drag, 
a alergat cu ea şi pe la vrăjitoare, ca să-i facă „de 
ursită”. Şi-o sorociră babele cum s-au priceput ele 
mai bine, dar tot în van. 

Într-o dimineaţă, când fata sta în cerdac şi 
privea cu tristeţe în zare, împăratul şi împărăteasa 
o întrebară din nou: 

— Ce are fata noastră, la ce se gândeşte? 

— Mă gândesc la nunta unei fete de-mpărat 
cu Soarele cerului, răspunse ea după destulă 
vreme. 

— Şi crezi tu că-i cu putinţă una ca asta? 

De, ştiu eu? N-am auzit să se fi-ntâmplat 
vreodată, dar eu am să mă duc să văd 

— Cum să te duci? 

— Am să mă duc cum oi putea: 

Şi atât a fost: că ea porni către Soare să-l 
întrebe de vrea s-o ia de soţie, ori ba, că nu mai 
stă acasă nici în ruptul capului. S-au văitat rudele 
şi curtenii şi, mai mult: decât toţi, cu rugămintea 
plină de lacrimi, împăratul şi împărăteasa au 
îndemnat-o să stea locului, dar toate au rămas de- 
a surda. 

Atunci, nădăjduind că tot or mai vedea-o 
vreodată, i-au pus mâinile pe frunte, au 


blagoslovit-o şi i-au poftit cale uşoară către alesul 
Soare. 

Şi fata s-a pornit către răsărit aşa, fără 
ajutorinţa nimănui. Şi-a mers, a mers cale lungă, 
fără capăt, ca şi nădejdea ei că, dacă nu azi, 
măcar poimâine, la anul, peste o sută de ani tot 
are să găsească Soarele lumii noastre spre a-l lua 
de bărbat. 

Dar putea ea să ocolească de zece ori 
pământul, că tot degeaba-i era. 

Intr-un târziu, a ajuns în miezul unui codru 
întunecos ca noaptea. Şi era o tihnă într-însul, că 
s-auzea lătrând cățelul pământului. 

S-a oprit lângă un copac şi privea în jur 
uluită, când auzi un țipăt ce venea din vârful 
copacului. Începu să se suie ca să afle ce se- 
ntâmplă şi băgă de seamă că în vârful copacului 
era un cuib. Deodată se auzi un glas: 

— Voinice, voinice, vino de mă apără, că mult 
bine ţi-om face! 

Când ajunse sus, fata se uită în acel cuib şi, 
ce să vezi? un puişor golaş, gata să moară de frică. 

— Da ce cauţi tu aicea singurel? îl întrebă 
fata: 

— Eu sunt pui de balaur şi am mai mulţi fraţi, 
însă i-a furat împăratul vânturilor, iar pe mama a 
dus-o departe de aici. Stai colea şi mă păzeşte! 

Fata nu mai zise nimic, stătu şi aşteptă. 

Peste câtăva vreme, iacă un şarpe grozav că 
se zvârcoleşte în văzduh şi se lasă către cele două 
suflete. 


— Cine-i acesta? întrebă fata pe puiul de 
balaur; 

— E împăratul vânturilor! 

— Împăratul vânturilor? Da cum se face că 
seamănă cu neamul vostru? 

— Păi să-ţi spun: şi neamul lui, şi neamul 
nostru stăpânesc văzduhurile. 

«— Dar tu din ce soi de lighioană te tragi? 

— Mama mea-i stăpâna ceţurilor şi-a 
negurilor; ea - i mai mare peste nori! 

— Am înţeles bine, puiule, de multă vreme vă 
duşmăniţi cu vântul! 

— De când lumea şi pământul... 

— Toate bune pân-aici, spuse fata de-mpărat, 
dar nu ştiu la ce-aş putea folosi eu între paloşele 
voastre. 

— Ai să vezi, frumoaso! Vântu-i tare ştrengar! 
Când află o fată frumoasă, se duce mort după 
dânsa şi nu conteneşte din mers până n-o găseşte. 
Dacă o prinde, o apucă-n braţe, o sărută ş-apoi se- 
ntoarce de unde porneşte. 

— Ei, dacă-i aşa, lasl pe mine! 

Iaca şi vântul că vine aproape de fată. Şi cum 
o vede se sfârşeşte de dragul ei, amuţeşte. 

„Taci, că-i bună şi asta!” îşi zise fata şi stătu 
aşa, fără o vorbă, până ce vântul mai prinse grai. 

— Dă-te, soro, la o parte, să-l mănânc pe 
puiul ceţii şi-apoi să mergem amândoi în pustiuri, 
că tare eşti frumoasă! 

— Ba, vântule, îi răspunse fata, nu l-ai mânca 
tu, că-s şi eu aici! 


Mânia vântului se potoli şi plecă cu 
făgăduiala că, de va veni altă dată, fata să-i dea 
poate la ospăț, pe puiul ceţii. 

lacă, după o vreme, că soseşte şi împărăteasa 
norilor şi-a ceţii ca să-şi vadă cuibul. Când află ce 
ajutor le dăduse fata, grăi: 

— Nicio faptă fără plată. Cu ce-ai vrea să te 
mulţumesc, fată bună? 

— Cu nimic alta decât să mă duci pe tărâmul 
Soarelui, răspunse domniţa. 

— Eh, aş vrea să-ţi îndeplinesc voia, da’ nu-mi 
stă-n putinţă. Şi-i explică apoi că împărăţia ei ţine 
numai deasupra vântului bun; mai jos nu poate 
veni, dar nici mai sus, din pricina vântului cel rău, 
care-i neam cu împăratul vântului şi o duşmăneşte 
ca şi acesta. 

— Dacă-i aşa, am să mai aştept, hotărî fata. 

— Să vii, rogu-te, peste un an! 

— Am să vin, răspunse fiica împăratului, apoi 
plecă din nou. 

La jumătate de an, iaca vântul că vine iar s-o 
îndemne la mers. Însă fata-i răspunse: 

— Măi vântule, cum să merg eu după tine 
când nici nu te ştiu, nici nu mă ştii? Eu îţi spun că 
sunt fată de-mpărat. Mă crezi tu oare? 

— Te cred, răspunse şturâuitaticul de vânt. 

— Bine, poate să crezi, da' eu nu te-oi crede 
pe tine: Adă-ţi toate neamurile, să le văd, şi pe 
urmă ţi-oi da răspuns. 

— Păi n-am alt neam pe lume decât puterea 
vântului cel rău. Vrei să-l vezi? 


— Vreau. 

Şi l-a chemat. Atunci fata îl rugă s-o lase pe 
împărăteasa negurilor s-o plimbe până la Soare. 
Atâţi 

— O las, îi răspunse vântul cel rău, fiindcă-i 
căzuse şi lui dragă fata. 

Fata s-a simţit deodată luată pe sus de-un nor 
şi dusă către împărăţia de lumină a Soarelui. 

li trebuia o zi de drum până la palatul de 
cleştar, în care trăia alesul ei, Soarele. 

Insă vânturile, văzându-se înşelate, trimiseră 
îndată veste mamei Soarelui că picior de 
pământeancă se află pe cuprinsul ei. Cum află, 
aceasta dădu zvon în împărăție că cineva voia să 
fure inima băiatului ei, mereu umblător pev boltă. 

* 

Au căutat, au răscolit, au umblat, iar în urmă 
fata de-mpărat s-a văzut prinsă, legată şi dusă la 
scaunul de judecată al înălțimilor. 

Niciuna, nici două, mama Soarelui o prefăcu 
într-un bob de sămânță şi-o azvârli-n văzduh, iar 
vântul cel năbădăios o lăsă să lunece, în voie pe 
pământ, să crească şi să-nflorească, mai ales în 
ţinutul încins de Soare,* al Do-v brogei. 

Floarea ei se-aseamănă la chip cu Soarele şi, 
din răsăritul pe zare al mândrului fecior şi până-n 
asfinţit, ea a fost menită să-l urmărească fără 
curmare, să-i plângă de dor, dar de atins să nu-l 
atingă niciodată. 

Aşa nu se putu ca fata împăratului să-şi vadă 
soţul aproape, pe mândrul Soare. 


Polidor 

FOST ODATĂ - de mult, tare de mult, tocmai 
pe timpul zmeilor şi balaurilor - a fost o femeie 
văduvă şi săracă, vai, care, pe lângă toată sărăcia, 
mai avea şi doisprezece copii, toţi băieţi, unul 
după altul; cel mai mare de 13 ani, cel mai mic, 
abia de un anişor. După moartea bărbatului, numai 
ea ştia cum făcuse şi cât muncise ca să hrănească 
atâta liotă de copii, mai cu seamă că toţi erau mici 
şi nu-i prea puteau aduce ceva ajutor. 

Cu chiu, cu vai îi crescu pe toţi de se făcură 
mari şi buni de muncă. Dar alta acum! în acei ani 
nu prea aveau ce munci, căci dăduse o foamete 
peste locurile lor, de nici oile nu mai aveau ce 
paşte pe câmp. 

Văzând că nu-i chip de trăit, feciorii cei mari 
se sfătuiră între ei să plece în alte ţinuturi ca să 
găsească de lucru şi să agonisească astfel hrana 
pentru ei şi pentru mama lor. Dar se feriseră să-i 
sufle vreo vorbă despre palatul lor fratelui cel mai 
mic, Polidor, pe care voiau să-l lase cu bătrâna lor 
mamă, spre a-i fi acesteia de ajutor. 

Astfel, într-o bună zi, îi împărtăşiră bătrânei 
hotărârea lor: ”. 

— Dragă mamă, grăi cel mai mare dintre 
fraţi, după cum vezi, nu mai e chip de trăit p-aci 
cu sărăcia şi foametea care bântuie ţinutul nostru. 
De aceea ne-am hotărât să ne căutăm de lucru în 
altă parte. Vrem, dacă nu te supărăm, să plecăm 
chiar mâine dimineaţă. 

— Cum se poate să mă părăsiţi? întrebă 


femeia cu amărăciune. Ce mă fac eu singură, cu 
cine rămân aci? Cui mă lăsaţi? 

— Mamă, nu te amări atât, că doar nu te 
lăsăm singură! Polidor o să rămiie cu tine acasă! 

— Păi cum nu?! Parcă cu rămân? răspunse 
acesta mânios. Merg şi eu cu voi, s-o ştiţi! 

— Nu se poate. Tu trebuie să rămâi acasă, cu 
mama. 

— Ba merg şi eu unde mergeţi voi! 

— Ba ai să rămâi acasă! 

— Banu! 

— Ba dai 

Şi ea să nu se ia după dânşii, îl duseră 
numaidecât de-l închiseră într-un coşar. După ce-şi 
luară merindele şi rămas bun de la mama lor, 
plecară însoţiţi de binecuvântarea bătrânei 
văduve. 

Merseră ei ce merseră şi dădură de o pădure, 
unde se aşezară să mănânce ceva. După masă le 
era sete şi fratele cel mare zise către ceilalţi: 

— Unde-i acum Polidor, să-l punem să ne 
scoată apă, că tare sprinten şi vrednic mai era. 

— lată-mă-s şi eu aici, fraţilor, zise Polidor 
arătându-se de după copacul unde se ascunsese. 
M-am luat şi eu după voi! 

— Bine c-ai venit! Scoate mai repede niţică 
apă din fântână de colo că tare ne e sete! 

Polidor scoase numaidecât apă şi le dădu de 
băut; îi deteră şi lui să mănânce, apoi se gătiră din 
nou de plecare. Pe Polidor însă îl legară de furca 
puţului, să nu se mai ia după ei. Se gândeau că va 


trece poate cineva, şi-l va dezlega* apoi el se va 
întoarce acasă. 

Într-adevăr, după ce plecară ei, nu trecu mult 
şi un pădurar care trecea pe-acolo îl dezlegă. Dar 
el, în loc să se întoarcă acasă, la maică-sa, porni 
din nou după fraţii săr luând şi găleţile puţului, 
pline cu apă. 

Spre seară, fraţii ajunseră la o altă pădure. 
A'colo se opriră să se odihnească şi se puseră din 
nou să mănânce. 

După ce mâncară bine li se făcu iar sete, însă 
în acea pădure nu era nicio fântână. 

— Tiii! Unde-i Polidor?! zise unul dintre fraţi. 
L-am trimite să ne caute apă pe undeva, prin 
marginea istei păduri. 

— Iată-mă-s şi eu, fraţilor, strigă Polidor, care 
tocmai auzise şi se ascunsese după un copac. V-am 
adus şi apă să beţi. 

— Bravo! Dă-ne mai curând să bem. Să 
trăieşti, Polidor! 

Şi fraţii băură, îi mai deteră şi lui să 
mănânce, apoi se grăbiră să plece, ca să ajungă la 
vreun sat, unde să poată 

Snopfca. Începuse să se însereze şi nu voiau 
să-i prindă noaptea în pădure. 

Pe Polidor, din nou îl luară şi-l legară de un 
pom, apoi fratele cel mare îi spuse: 

— Mă, să ştii, când oi scăpa de-aici, să nu mai 
vii în urma noastră, să te întorci acasă, la mama, 
că de unde nu, să ştii că te arunc în vreo gârlă şi 
scap de tine. M-ai înţeles? 


Polidor nu răspunse iar apoi, după ce fraţii lui 
se depărtară, făcu ce făcu şi scăpă din nou din 
acea legătură. Şi-n loc să urmeze sfatul fratelui şi 
să se întoarcă acasă, se puse să ochească cel mai 
mare copac din pădure şi, niciuna, nici alta, 
împingând deodată cu putere, răsturnă goş -, 
gogeamite namila de pom la pământ. 

Pasămite băiatul acesta avea o putere de 
uriaş, cât era el de tânăr şi de necopt. 

După ce Văzu copacul răsturnat, îl ridică cu o 
mână, ca pe o pană, îl puse pe umăr şi porni la 
drum, urmându-i pe fraţii săi, aflaţi depărtişor. 

Aceştia mergeau înainte; îi, apucase noaptea 
pe drum şi priveau în jur cam cu teamă când, 
deodată, uitându-se spre pădure, îngheţară de 
spaimă, căci vedeau ceva înfricoşător, ca un fel de 
balaur, pe care întunericul îl făcea şi mai mare şi 
care părea că vine într-un picior. Şi unde prinseră 
a tremura flăcăii noştri! 

— Ei, fraţilor, bine că v-am ajuns, le strigă de 
departe închipuitul balaur, care nu era altul decât 
Polidor şi care, venind cu pomul în spinare, părea 
o arătare de pe alte tărâmuri. 

— Polidor! E Polidor! strigară fraţii prinzând 
curaj. 

«— Da, eu sunt şi vă aduc lemne să faceţi 
focul, că e cam frig şi întuneric pe-aici. 

Toţi se uitară la el cu mirare amestecată cu 
un fel de teamă şi nu ştiau ce să creadă: era 
fratele lor, sau cine ştie mai cine... 

— Hei, ce staţi aşa acum? Ori nu vă e frig 


pesemne?! 

— Ba cum nu? Dar cum putuşi să aduci 
copacul ăsta? 

— Ei, asta-i treaba mea, nu vă priveşte pe voi. 
Ştiam că o să suferiţi de frig şi am venit după voi 
cu lemne de foc. Şi să ştiţi că, orice mi-aţi face, eu 
tot nu vă las şi mereu am să vă urmez, oricât aţi 
vrea să scăpaţi de mine. Ar fi mai bine să mă luaţi 
să merg cu voi, că poate o să vă fiu de folos. Poate 
o să mai aveţi trebuinţă de mine; după cum aţi 
avut şi până acum. 

— Bine, zise fratele cel mare, fie după cum 
vrei tu de-acum. 

Şi Polidor nu mai putea de bucurie văzând că 
fraţii lui se îndurară să-l ia cu dânşii. 

A doua zi, când se sculară, soarele era de trei 
sulițe pe cer. Se pregătiră repede şi porniră la 
drum lung. 

Nu merseră mult şi dădură de un râu mare şi 
lat şi ce să facă ei acum? 

— Mai întâi, fraţilor, să ne scăldăm în apa 
acestui râu, ca să ne mai dezmorţim, apoi s-o luăm 
pe malul râului, că trebuie să dăm noi de vreun 
pod. 

Aşa şi făcură: se puseră să se scalde, dar râul 
acela era hotarul moşiei unui zmeu mare şi 
puternic, care făcea multe rele şi blestemăţii 
oamenilor. Moşia zmeului era mare şi frumoasă; 
de cealaltă parte se mărginea tot cu un râu lat, ce- 
i servea de Hotar, astfel că se afla cuprinsă şi 
adăpostită între două ape. 


Tocmai când flăcăii noştri ieşeau din apă şi se 
îmbrăcau, iată că din susul apei se zări o luntre 
mare venind la vale, iar în ea o arătare de bătrân. 
Cum ajunse în dreptul flăcăilor, trase luntrea 
aproape de mal şi strigă la ei cu un glas puternic 
şi tunător. 

— Cine sunteţi voi, de-aţi îndrăznit să vă 
scăldaţi în apa tnea? Cu a cui voie aţi intrat în 
apă? Nu ştiaţi că aceste întinderi sunt ale mele, n- 
aţi auzit de zmeul Tună-Trăsnet? Staţi că vă învăţ 
eu minte! 

La cuvintele  zmeului, unii dintre cei 
doisprezece flăcăi prinseră a fugi, însă Polidor îi 
strigă îndărăt, după care se duse la țărm şi grăi 
zmeului: 

— lartă-ne, zmeule mare, că noi nu suntem de 
pe-aici! 

— Dar cine sunteţi voi? 

— Suntem doisprezece fraţi şi am pornit să ne 
căutăm de lucru - în satul nostru nu mai avem ce 
mânca, de secetă mare! 

— Care va să zică vă căutaţi stăpân...7 

— Da, răspunseră fraţii într-o voce. 

— Atunci alta e vorba. Uite ce, feţii mei: n-aţi 
vrea voi să veniţi la mine să-mi slujiţi? Să ştiţi că 
la mine o să trăiţi bine şi, afară de asta, eu am 
douăsprezece fete, pentru care pornisem să le 
caut doisprezece flăcăi harnici şi muncitori, ca să 
le mărit. Dacă vă prindeţi să intraţi la mine să 
munciţi un an, la sfârşitul anului eu vă dau la 
fiecare câte o fată de nevastă şi vă mai dau şi câte 


un butoi cu galbeni ca zestre. Fi, ce ziceţi? 
Primiţi? 

Primiţi, le şopti încet Polidor, fraţilor, dar 
pentru orice veţi face mă veţi întreba mai întâi pe 
mine. 

— Primim, zmeule, zise, în sfârşit, fratele cel 
mare. X 

— Atunci urcați aci în luntre, ca să vă duc la 
mine acasă. Casele mele sunt pe malul altui râu, la 
alt hotar al moşiei şi până acolo vom merge cu 
carele. 

Flăcăii veniră la luntre, iar zmeul vâsli până 
la locul unde-şi lăsase carul; de-acolo, urcându-se, 
porniră spre palatele zmeului Tună-Trăsnet. 

Seara târziu ajunseră la locuinţa zmeului. Aici 
li se dădu să mănânce bine, apoi zmeul le arătă 
odăile în care aveau să locuiască. 

În dimineaţa următoare ieşiră cu toţii în 
curte, unde veni şi zmeul şi începu să împartă 
fiecăruia treburile pe care urma să le 
îndeplinească; care la grădină, care la cai, care la 
pescuit. Când veni rândul lui Polidor, acesta spuse: 

— Mie nu-mi da nimic să lucrez; sunt ei 
vrednici să muncească şi pentru mine. 

— Ce ziceţi, îi întrebă zmeul pe fraţii lui, voiţi 
să munciţi şi pentru el? 

— Da, da, vrem, răspunseră cu toţii. 

Şi mergeau bine lucrurile, căci fiecare îşi 
căuta de treaba lui, gândind la drumul de-ntors 
acasă. 

Când se împlini anul, zmeul îi adună pe toţi în 


jurul său şi le grăi: - Feţii mei, anul vostru de 
slujbă s-a împlinit azi. V-aţi purtat cinstit şi-o să 
mă port şi eu la fel. Iată, luaţi fiecare câte un butoi 
de galbeni. 

După ce le dete banii, chemându-şi fetele, le 
lua de mână una câte una şi le dete fiecăruia 
dintre flăcăi, după vârstă. 

h - lată şi nevestele voastre cu care, acum, 
haideţi la cununie! 

Şi se făcu nunta celor doisprezece flăcăi cu 
cele douăsprezece fete ale zmeului Tună-Trăsnet. 

Dar seara, înainte ca mirii să se ducă în 
iatacul mireselor, zmeul îi chemă şi le spuse că 
obiceiul locului cerea ca însurăţeii, în seara de 
dupăntintă, trebuie să se culce îmbrăcaţi; prin 
urmare şi ei trebuiau să facă la fel. 

Polidor, care era, după cum ştim, năzdrăvan, 
îi chemă deoparte pe fraţii săi şi le spuse cu grijă 
pentru sufletul lor: 

— Băgaţi de seamă, astă-seară să vă rugaţi de 
nevestele voastre să-şi schimbe hainele cu ale 
voastre. Şi mai ales aveţi grijă să nu adormiţi în 
astă-seară. A 

— Da' de ce? întrebară fraţii curioşi foc. 

— Faceţi cum vă spun, că e spre binele 
vostru. N-avem timp de vorbă prea multă acum. 

Pasămite Polidor simţise planul zmeului, de a- 
i mânca pe flăcăi după ce vor adormi; şi ca să-i 
recunoască mai uşor, le ceruse să se culce 
îmbrăcaţi. Flăcăii făcură însă întocmai cum îi 
învățase Polidor: se îmbrăcaseră cu hainele 


nevestelor, iar acestea luaseră hainele bărbaţilor, 
neştiind de planul grozavului lor tată... * 

Pe la miezul nopţii zmeul intră binişor în 
odaia în care dormea cel mai mare dintre fraţi cu 
nefasta lui. Bâjbâind în întuneric, ajunse la pat, 
pipăi şi când simţi căciula bărbătească, haţ! şi-l 
înghiţi, aşa, pe nemestecate. Apoi se duse la al 
doilea şi făcu la fel. Şi tot aşa la al treilea, la al 
patrulea... până la cel din urmă pat. Apoi se 
retrase, încredinţat că şi-a mâncat toţi ginerii» 

Polidor nu-şi pierdu cumpătul. Cum văzu că 
ticălosul de zmeu s-a dus la culcare, ieşi din casă, 
îi adună pe fraţii săi şi, tiptil, tiptil, o luară la 
sănătoasa către râul cel mai apropiat. Ştiau că 
zmeul nu avea nicio putere dincolo de râurile care- 
i mărgineau moşia. 

Când se trezi, zmeul se duse să-şi vadă fetele, 
dar mare-i fu groaza trecând prin toate odăile: nu 
găsi nici urmă de fetele şale mândre. 

„Poate c-or fi ieşit să se plimbe”, îşi spuse el 
şi porni de-a dreptul spre râu. 

Dar acolo rămase ca trăsnit văzându-i pe 
malul celălalt, pe flăcăii îmbrăcaţi cu straiele 
femeieşti, pregătiţi de plecare. 

— Ah, Polidor! strigă el. Ce mai pui de lele 
mi-ai fost! Cum îmi mâncaşi tu cele douăsprezece 
fete ale mele! 

— Ba fetele ţi le-ai mâncat singur, ca un 
căpcăun, iar eu nu sâni pui de lele, ci pui de voinic 
1 

— Ei, poate-i mai veni tu pe-aici! 


— Dacă oi avea treabă, oi veni, dacă nu, pace 
mie, pace şi ţie! 

Şi flăcăii plecară râzând şi chiuind de bucurie 
că scăpaseră de o moarte atât de crâncenă. 

Tot mergând ei, ajunseră într-un oraş mare, 
în care scaunul împărăției îl ţinea Verde-împârat. 
Acolo lumea se minuna văzându-i îmbrăcaţi 
femeieşte. Până la urmă au, fost duşi în faţa 
împăratului, căruia au trebuit să-i povestească 
păţania lor. 

Împăratul, uimit de curajul şi deşteptăciunea 
lui Polidor, grăi către ei: 

— Eu vă iau pe toţi doisprezece în serviciul 
meu. Numai să vă purtaţi cinstit, că bună răsplată 
vă voi da! 

I se spuse fiecăruia ce slujbă avea de 
îndeplinit dar, şi de astă dată, când veni rândul lui 
Polidor, răspunse că el nu vrea să primească nicio 
slujbă, că fraţii lui sunt mai vârtoşi şi pot munci şi 
pentru el. 

Şi iarăşi lucrurile mergeau bine, dar un fapt 
tulbură liniştea în împărăție, dând mare bătaie de 
cap împăratului şi sfetnicilor să-i Zmeul, care se 
învecina cu împăratul Verde, trimitea în fiecare 
noapte doisprezece zmei - noii săi argaţi - care 
făceau o mulţime de blestemăţii, aducând mari 
pagube ținutului. 

Într-o noapte Polidor stătu la pândă lângă 
zidul pe unde urmau să sară zmeii şi, pe măsură 
ce aceştia săreau, le şi reteza capul cu paloşul. 
Astfel au fost omorâţi toţi cei doisprezece 


răufăcători. Polidor le tăie limbile, le puse într-o 
basma şi se duse mulţumit să se culce. 

În dimineaţa următoare un arap, trecând pe- 
acolo şi văzând zmeii morţi, îi ciopârţi, se umplu 
de sânge şi se duse astfel la împărat. 

— Am omorât azi-noapte pe zmeii care vă 
făceau atâtea stricăciuni! spuse cu mândrie. 

— Ce spui, măi? 

— Poftim, de vrei să-i vezi, în fundul grădinii! 

— Bine, hai să mergem! 

La locul faptei se adunaseră toţi slujbaşii, 
printre care şi Polidor cu fraţii săi. Când văzu 
trupurile ciopârţite ale zmeilor, împăratul se 
minună de curajul slujitorului său.: 

Aşa faptă, spuse el, nu trebuie să rămână 
nerăsplătită. De-acum înainte vei fi boier. 

L-au dus atunci de l-au îmbrăcat în haine 
boiereşti. 

Dar la scurtă vreme., arapul a început să se 
poarte urât cu slugile şi cel mai mult îl batjocorea 
pe Polidor. 

Supărat, acesta le spuse într-o seară fraţilor 
să-i tot adevărul despre uciderea zmeilor ajunşi pe 
moşia împăratului lor. Atunci fraţii s-au dus la 
împărat să-i dezvăluie cum s-au petrecut în fapt 
lucrurile, rugându-l să-i facă dreptate lui Polidor. 

Inşelătorul care se afla alături de împărat, le 
strigă mânios: 

Minţiţi, ticăloşilor, eu i-am omorât pe zmei! 

— Mâria-ta, zise, în sfârşit. Polidor, care 
tăcuse până atunci, pentru că dumnealui ne 


batjocoreşte în faţa măriei-taie, n-am mai putut 
răbda. Trebuie să vă spun că eu i-am omorât pe 
cei doisprezece zmei. Am voit să tac, să-l las să 
trăiască boiereşte, dar văd că nu mai e chip de 
înţelegere cu el, s-a boierit rău. 

— Să dovedească, strigă arapul. 

— Da, tinere, zise şi împăratul, dovedeşte! 

— Am să dovedesc, spuse Polidor. Să se caute 
capetele zmeilor ucişi să se vadă dacă au sau nu 
limbi în gură. 

— Păi cum aşa? Se poate să nu aibă? 

— Da, măria-ta! Eu, după ce i-am omorât pe 
zmei, le-am tăiat limbile şi le-am păstrat. lată-le! şi 
Polidor scoase basmaua în care păstrase limbile 
zmeilor şi începu a le număra împăratului, uimit 
de adevărul rostit de Polidor. 

Văzând una ca asta, slujitorul cel mincinos s-a 
speriat aşa tare, că a leşinat. 

— Bine, boierule, cum ai îndrăznit să mă 
înşeli astfel? se ridică supărat împăratul. Curând 
să-l legaţi de coada calului şi să-l târâţi până-şi va 
găsi moartea, porunci mânios împăratul. 

— Iartă-l, mănă-ta! se rugă Polidor. El nu ştia 
cine i-a omorât şi a crezut că n-o să se afle. 

— De ce te rogi pentru el când ştii cât rău ţi-a 
făcut? Lasă-l să meargă la moarte, să-şi ia 
pedeapsa pentru minciună! 

Şi mincinosul slujbaş fu numaidecât scos de 
la curtea împăratului, viu, datorită vorbelor 
iertătoare ale lui Polidor. 

lar Polidor a fost înălţat la rangul ce i 


cuvenea şi, pe lângă dânsul şi cei unsprezece fraţi 
ai săi au avut unde munci. 

Cu timpul, împăratul îl iubea tot mai mult pe 
Polidor. 

Intr-o zi, pe când erau cu toţii la masă, 
sfetnicii începură să laude caii împăratului ca fiind 
cei mai buni şi mai frumoşi. Atunci Polidor spuse: 

— Măria-ta, eu ştiu un cal care face cât toţii 
caii împăratului la un loc. 

— Cum se poate una ca asta? se miră 
împăratul. 

— Da, măria-ta. Cât am fost în slujba zmeului, 
ştiţi bine că nu am primit să fac nicio slujbă. Am 
căutat însă să aflu cât mai multe despre secretele 
zmeului. Şi astfel am aflat atunci că zmeul are un 
cal care zboară prin văzduh, vorbeşte ca omul şi 
are şaua acoperită cu aur. Calul acesta stă închis 
într-un grajd de fier şi nimeni nu poate intra la el, 
în afară de zmeu. 

— Păcat, zise împăratul. Aşa cal mai zic şi eu; 
dar ce folos, dacă-l are zmeul? 

— Eu aş putea să-l fur şi să-l aduc aici, 
promise Polidor. 

— Poţi face tu asta? întrebă împăratul. 

— Da, măria-ta. Chiar mâine dimineaţă voi fi 
cu el aici. 

— Dacă reuşeşti, te înalţ în rang, iar pe fraţii 
tăi îi fac boieri. 

— O să reuşesc, măria-ta; c-aş vrea să-l mai 
văd o dată pe zmeu turbând. 

Şi Polidor îşi luă rămas bun mai întâi de la 


împărat, apoi de la fraţii săi, care-l rugau să nu se 
ducă - unde ştiau ce soartă îl aşteaptă. Dar el nu-i 
ascultă şi plecă voios. 

Când ajunse la malul râului de graniţă, se 
dădu de trei ori peste cap şi se înălţă în chip de 
muscă. Apoi trecu pe moşia zmeului, intrând drept 
în grajdul cu pricina. 

Când se întunecase de-a binelea şi zmeul se 
culcase, Polidor ieşi din ascunzătoare, se dădu de 
trei ori peste cap, redeveni pământean şi încalecă 
pe calul năzdrăvan. 

Cum îl văzu, calul începu să strige: 

— săi, stăpâne, că mă fură Polidor! 

Şi cât ai clipi năzdrăvanul se făcu iar muscă 
şi se ascunse în fân. 

Zmeul, cum îşi auzi calul strigând că-l fură 
Polidor, sări din pat şi veni repede în grajd. Dar, 
nevăzând pe nimeni, mormăi! 


— Bre, bre, şi calul îl visează pe Polidor. Şi el 
s-a speriat de câte mi-a făcut blestematul ăla. 

Şi se duse să se culce din nou! 

Polidor îl lăsă pe zmeu să adoarmă şi iar se; 
făcu om. Galul, văzându-l, începu iar să strige: 

— săi, stăpâne, că mă fură. Polidor! 

Şi zmeul, cum auzi strigătul, verii iar în grajd. 
Rămase însă mirat să-l vadă iar aşa cum îl lăsase. 
Îşi spuse cu ciudă: 

„Am să-l prind eu odată şi-odată pe acest 
iâlhar, de care şi calul meu e speriat”. 

În sfârşit, spre ziuă, Polidor îşi încercă 


norocul din nou. Dar de data aceasta la strigătul 
calului, zmeul nu se mai mişcă din pat ci, din 
contră, îi strigă mânios: 

— Poate să te fure şi dracul, cal afurisit, că eu 
nu mai vin la tine a treia oară! 

— Dacă-i aşa, zise atunci calul, numai tu eşti 
de mine, Polidoare! Haide, să fugim până nu se 
face ziuă! 

Când se deşteptă, zmeul se duse în grajd. 
Calul, însă, nicăieri. 

— Ah, Polidor, pui de lele ce eşti! Nu ţi-a fost 
de-ajuns că mi-ai mâncat cele douăsprezece fete, 
acum şi calul mi l-ai furat! 

Dar Polidor era departe, pe malul celălalt al 
râului. Când îl văzu împăratul îl îmbrăţişă şi-l 
sărută cu bucurie. Apoi puse să-l îmbrace în haine 
scumpe, iar pe fraţii săi îi nunii sfetnici. Şi era 
mare veselie la curte, şi toţi erau fericiţi. 

Trecuse cam o lună de la răpirea calului 
când, în no Polidor îşi aduse aminte că în curând 
avea să fie ziua de naştere a fetei împăratului. 

— Măria-ta, i se adresă el împăratului, te rog 
ca de ziua Domniței să-mi îngădui sări fac şi eu un 
dar. 

U 

— Şi ce dar ai vrea să-i faci? întrebă 
împăratul. 

— Cât am stat la zmeu am aflat că are o 
trăsură de aur, toată înconjurată cu clopoței de 
argint. Vreau să i-o aduc, dar pentru aceasta îmi 
trebuie trei butoaie cu şoareci şi o căruţă cu câlţi. 


Împăratul, tare mirat, dădu ordine şi îndată i 
se aduseră toate cele cerute. Apoi Polidor îşi luă 
rămas bun de la împărat şi de la fraţii săi, care 
erau iar trişti, crezând că se duce la moarte 
sigură. Pasămite nici ei nu ştiau ce-i poate osul şi 
cât e de năzdrăvan. 

Ajungând pe înnoptate la moşia zmeului, 
Polidor dete jos din căruţă butoaiele, din care 
ieşiră puzderie de şoareci, umplând pământul. Şi - 
minune - unul dintre şoareci grăi către Polidor: 


— Ce porunceşti, stăpâne? k 

— Vă poruncesc să vă duceţi numaidecât la 
casa zmeului, să găuriţi pământul din jurul 
magaziei unde este ascunsă trăsura de argint şi 
să-i faceţi loc, s-o pot scoate afară. Şi toate astea 
până la miezul nopţii într-o clipă toţi şoarecii fură 
la casa zmeului şi se puseră pe treabă. 

Când scoaseră trăsura, Polidor înveli clopoţeii 
cu câlţii pe care-i adusese, ca să nu facă nici cel 
mai mic zgomot, apoi o împinse până la pod, pe 
care-l trecu cu repeziciune, şi abia când se găsi pe 
pământul împăratului răsuflă adânc, uşurat de-a 
binelea. 

Când se sculă, zmeul se sperie de ceea ce 
văzu în curte. Crezu mai întâi că o furtună i-a 
răscolit curtea dar, când observă că-i lipsea 
trăsura, alergă la pod şi numai ce-şi recunoscu pe 
malul celălalt frumoasa trăsură de aur, în care mai 
avu vreme să-l vadă şi pe Polidor şezând. Şi începu 
zmeul a plânge şi-a se bate cu pumnii în cap 


blestemându-l şi ţipând. Dar Polidor se îndrepta 
vesel spre curţile împărăteşti care-l aşteptau. 

Iar împăratul şi fiica sa îi ieşiră înainte cale 
de un ceas şi împreună cu o mulţime de oameni se 
minunau de frumuseţea trăsurii şi de clopoţeii de 
argint, care răsunau atât de tare, anunţându-l de 
la mare distanţă. 

Împăratul îl îmbrăţişă şi apoi urcară toţi trei 
în trăsură. În drum spre palat, împăratul i se 
adresă deodată: 

— Am văzut de mult că dumneata şi fiica mea 
vă cam uitaţi galeş unul la altul. Dacă-i aşa, mă 
bucur că fata mea a făcut o alegere bună; şi eu mă 
gândisem să te fac ginere şi moştenitor al meu. 

Şi, într-adevăr, la scurt timp după aceea, 
Polidor s-a căsătorit cu Domnița, iar petrecerea de 
nuntă a ţinut trei săptămâni încheiate... 

Toate mergeau bine, dar împăratul băgase de 
seamă că Polidor era cam trist. 

— Ce necaz îţi apasă sufletul de la o vreme, 
fiule? îl întrebă el într-o zi. 

— Ce să am, tată? Mă gândesc cu durere la 
mama noastră, pe care am lăsat-o singură colo, în 
satul nostru îndepărtat. 

— De ce n-o aduci aici? 

— Aş aduce-o eu, cum nu, dar ca să ajung în 
sat, trebuie negreşit să trec iar pe pământul 
zmeului spurcat. 

— Ai dreptate, nu există altă cale. Şi-atunci 
ce-i de făcut? 

1Eu m-am tot gândit şi ştiu ce am de făcut, 


dar mai întâi trebuie să am învoirea măriei-tale şi 
a iubitei mele soţii. 

— Învoirea noastră o ai. Ce-ai de gând să faci, 
plecând? 

— Vreau să-l fur şi pe zmeu, de data asta. 

— Să-l furi pe zmeu? strigă împăratul uluit. 
Cum poţi să faci una ca asta? 

— Încă nu ştiu cum, dar vreau să-l aduc viu. 
Şi apoi, dacă scăpăm de el, vom uni moşiile lui cu 
ale noastre şi atunci o voi putea aduce şi pe mama 
încoace, spre binele tuturor. 

— Bine, copilul meu. Sper să reuşeşti. 

— Îţi mulţumesc, măria-ta. 

Îşi luă rămas bun de la soţie, de la împărat şi 
de la fraţii săi şi plecă, luând cu el doar o bardă şi 
nişte funii de tei. 

Ajuns pe moşia zmeului, se dădu de trei ori 
peste cap şi luă înfăţişarea unui om tare bătrân. 
Alese apoi un copac şi începu să lovească cu barda 
în el, cu gând să-l taie. 

Atunci zmeul, auzind zgomot, se duse grăbit 
să vadă despre ce-i vorba. 

— Da ce faci acolo, unchiaşule? întrebă el 
când ajunse la locul cu pricina. 

— Ce să fac! Iaca, mă căznesc să tai câţiva 
copaci. 

— Şi ce vrei să faci cu ei? 

— Ia, un butoi, ca să prind un afurisit de hoţ 
care ne face numai necazuri. 

— Dg’ cine-i ăla? 

— Păi un ticălos, căruia-i zice Polidor. 


— Polidor? răcni zmeul. Poţi să-l prinzi? 

— Da, cu ajutorul unui butoi ţapăn şi mare. 
Dae He c6 întrebi? îl cunoşti cumva? 

— Cum să nu-l cunosc? Mi-a făcut şi mie o 
groază de necazuri. Şi ce-ai de gând să faci cu el 
după ce l-om prinde? Ştii ce, să nu-l dai la gârlă, 
să mi-l aduci mie, că te-oi răsplăti bine. 

— Dacă zici aşa, am să ţi-l aduc, jupâne! 

— Şi pentru că eşti bătrân, lasă-mă să fac eu 
butoiul. Mata odihneşte-te îl îndemna zmeul, 
înviorându-se. 

— Numai să-l faci ţapăn, adăugă moşul. 

Când butoiul fu gata, moşul voi să se vâre în 
el, să vadă cât e de tare, dar zmeul se oferi: 

— Ce să intri mata? Lasă că-l încerc eu, că 
sunt ceva mai tânăr, să-l văd cât ţine la rostogoliş. 

Când zmeul fu înăuntru, Polidor puse repede 
capacul, bătu cercurile şi apoi întrebă: 

— Ia încearcă, vezi e bun? 

— E bun, cum să nu, de vreme ce nici eu nu 
pot ieşi. 

— Sigur? 

— Sigur! Da' nu-mi deschizi acuma? 

— Ce să-ţi mai deschid? Lasă, stai acolo, că-i 
destul de bine. N-ai înţeles că-s chiar Polidor? 

— Polidor, blestematule!... strigă zmeul 
îngrozit. 

— Stai liniştit, zmeule, că n-ai ce face. Am să 
te duc la împărat, la vecinul căruia i-ar făcut atâta 
Tău. 

— Ah, hoţomanule, m-ai mâncat fript i se 


căină zmeul 

Dar Polidor, care luase iar chipul lui obişnuit, 
nu-l mai asculta. Pornise, dând butoiul de-a 
rostogolul şi aşa ajunse la împărat şi la ai săi. 

Împăratul, ca toţi ceilalţi, se minună şi se 
bucură că scăpase, în sfârşit, de afurisitul de 
zmeu, care-i necăjea de ani de zile. 

— la să-l văd şi eu prin vrană! 

— Nu, măria-ta, că te soarbe căpcăunul! 

— Cum să mă soarbă? Ce, o să-neap eu pe 
vrana ăstui nimic de butoi? 

Dar, până să-l oprească Poli dor, zmeul îl şi 
sorbi înăuntru şi cum îl sorbi, muriră amândoi, iar 
butoiul plesni şi se făcu ţăndări. 

Nu mai era nimic de făcut pentru împărat. Cu 
durerea în suflet îl îngropară, cu toată cinstea 
cuvenită unui împărat. 

La scurt timp după aceea, Polidor fu ales 
împărat, în locul socrului său, iar mama sa, pe 
care o adusese între timp, nu-şi credea ochilor, 
văzând atâta fericire. 

Cu timpul, Polidor a avut o mulţime de copii, 
printre care şi un băiat la fel de năzdrăvan ca şi el. 

Unul după altul, fraţii săi s-au însurat cu alte 
fete de împărat de prin împrejurimi. 

Şi astfel au trăit fericiţi cu toţii, datorită 
fratelui lor mai mic, datorită isteţimii şi curajului 
lui de năzdrăvan; 

BASME POPULARE TURCEŞTI 

(repovestite de Agiebek Baubek) 

Fluieraşul fermecat 


POVESTEA NE SPUNE că în vremi foarte 
îndepărtate trăia un mare padişah. Acest padişah 
cică avea numai două fiice. Pe cea mare o chema 
Yaprak, iar pe cea mică Fidan. Dar iată că pe când 
ele erau încă la o vârstă foarte fragedă, mama lor 
se îmbolnăvi pe neaşteptate şi în scurt timp muri, 
lăsându-le orfane. 

Marele padişah, care îşi iubea copiii mai mult 
decât lumina ochilor, mai mult decât soarele şi 
apa, mai mult decât aerul pe care-l respira, era 
foarte îngrijorat că Yaprak şi Fidan vor creşte, 
necunoscând dragostea maternă. Se hotări, până 
la urmă, să aducă la palat o mamă vitregă, într- 
adevăr, noua mamă avea foarte multă grijă de 
fetiţe, le vorbea şi le mângâia, ca propria lor 
mamă. 

Cu trecerea timpului, tele două prințese 
crescură: Yaprak împlini opt ani, iar Fidan, şapte 
ani. Dar, din păcate, spre durerea tatălui lor, ele se 
urâţeau, pe zi ce trecea, de parcă fuseseră vrăjite 
de un duh rău. Că ar fi fost urâte la faţă, n-ar fi 
fost nimic, căci sunt destui oameni pe lume care 
nu sunt frumoşi, dar au caractere frumoase şi de 
aceea sunt îngăduiţi şi iubiţi de semenii lor, dar, 
vai, lucrurile nu stăteau deloc aşa în privinţa celor 
două fetiţe. 

lor era pricinuită de această cupă de argint, 
care deşi era un obiect mai puţin preţios decât 
ceea ce primiseră ele, nu suportau s-o vadă la 
micuța Dai. 

Gingaşa Dai îşi lua, în fiecare zi, cupa de 


argint şi se ducea să se joace pe malul lacului de 
lângă serai. De fiecare dată cele două surori mai 
mari o urmăreau în taină şi aşteptau cu nerăbdare 
clipa când Dai va scăpa din neatenţie cupa de 
argint, în lac. 

Aşteptarea lor nu dură prea mult, căci Dai, 
într-una din zilele următoare, într-adevăr scăpă 
cupa de argint în apă, care se şi făcu nevăzută. 
Atunci ea se întinse s-o prindă, dar în clipa aceea 
îi alunecă piciorul şi cât ai clipi din ochi se pierdu 
în adâncurile întunecoase ale lacului. 

In timp ce Yaprak şi Fidan, care fuseseră 
martore la această nenorocire, se întorceau 
liniştite la serai, ca şi cum nimic nu s-ar fi 
întâmplat, valurile stârnite din căderea lui Dai în 
apă loveau parcă eu şi mai multă putere ţărmul şi- 
n locul unde valurile loveau mai cu furie ţărmul 
răsări, ca prin minune, o salcie plângătoare. 

Dispariţia misterioasă a lui Dai i-a întristat 
nespus de mult pe părinţii ei. Aceştia nu puteau 
să-şi dea seama ce se putuse întâmpla cu fiica lor 
cea mică, întrucât surorile ei, care o văzuseră cum 
se înecase, continuau să tacă. Durerea bătrânului 
padişah creştea pe zi ce trecea - vărsa fără 
încetare lacrimi amare - nu mai mânca şi nu mai 
bea nimic. Curtenii vedeau cum bietul padişah se 
prăpădeşte văzând cu ochii, de supărarea mezinei. 

Şi iată că într-o zi ciobanul seraiului îşi mână 
turma spre lac şi acolo se aşeză chiar la umbra 
sălciei misterioase. 

Tăie o creangă, meşterindu-şi din ea un fluier 


cum un altul nu-i şi apoi începu să cânte la el. 

Dar minune! Acesta nu era ca alte fluiere: 
cânta nespus de frumos, sunetele duioase se 
auzeau până hăt departe şi ceea ce era cu totul 
neobişnuit şi minunat era că acest fluier parcă 
avea grai omenesc... Cu cât ciobanul nostru cânta 
la acest fluier, cu atât se convingea, mai mult că 
acesta nu-i unul obişnuit, de parcă ar fi tăinuit cu 
cineva. 

— Duuu, duuu, eu sunt micuța Dai! Duuu, 
duuu, eu sunt micuța Dai! cânta fluieraşul duios. 

Ciobanul, care cunoştea nenorocirea ce se 
abătuse pe capul padişahului, se gândi să meargă 
imediat la serai. Se întâmplă ca padişahul să se 
afle în grădina seraiului, când ciobanul se apropie 
de serai, cântând fără încetare din fluieraş. Atunci 
padişahul auzi sunetele neobişnuite ale 
fluieraşului şi porunci ca ciobanul să fie adus 
imediat la el. Luă fluierul din mâna ciobanului şi 
începu să cânte din fluieraşul acesta de-a dreptul 
fermecat. 

— Duuu, duuu, eu sunt micuța Dai! Duuu, 
duuu eu sunt micuța Dai! cântă din nou fluieraşul, 
parcă şi mai trist. 

Padişahul recunoscu imediat vocea mezinei şi 
de atâta bucurie şi emoție scăpă jos fluieraşul din 
mână, care se rupse în două. Exact în locul unde 
căzuse fluieraşul se întrupă Dai în carne şi oase! 

Padişahul; care se trezi aşa, pe neaşteptate, 
faţă-n faţă cu fiica cea mică, nici nu mai ştiu ce să 
facă de fericire. O îmbrăţişă, îi sărută mâinile, 


fruntea, ochii. Atunci Dai povesti padişahului 
păţania ei aşa cum se întâmplase la marginea 
lacului. 

După ce isprăviră cu povestirile, cu lacrimile 
şi cu râsetele, padişahul se gândi şi înţelese că 
cele două surori nu-şi salvaseră înadins surioara 
de la înec, stăpânite numai şi numai de invidia 
care le întunecase mintea. 

— Cum de nu v-a fost milă de surioara 
voastră, copile rele ce sunteţi Istrigă padişahul la 
Yaprak şi Fidan, azvârlindu-le bucăţile fluierului în 
faţă. 

Să vezi şi să nu crezi ochilor! Pe loc ele se 
urâţiră atât de mult, încât nici nu puteai să le 
priveşti, fără să tresari. Tot fără să vrei îţi 
întorceai capul în altă parte. 

Văzându-se atât de urâte, atât de 
schimonosite, ele au fost nevoite să părăsească 
seraiul, casa părintească şi să plece în lumea 
largă. 

Şi astfel, cele două fiice ale padişahului, care 
s-au gândit să facă numai râu, pierzând-o până şi 
pe surioara lov, şi-au primit pedeapsa 
binemeritată pentru faptele lor urâte. 

Ahmed leneşul 

IN LUME SUNI destui oameni leneşi, dar 
niciunul dintre ei nu seamănă cu Ahmed din 
povestea noastră. Ahmed era cel mai leneş om din 
lume, nimeni nu putea să-l întreacă în lene. Unde 
se aşeza, acolo rămânea nemişcat ore în şir şi nu 
avea niciodată chef de ceva. Avea doar o mamă, 


tatăl şi fraţii îi muriseră mai demult. Sărmana 
mamă îi făcea toate poftele şi mofturile şi tot ea 
avea grijă de el, nu cumva să păţească ceva. 
Ahmed Leneşul zi şi noapte moţăia lângă sobă. 
Dacă dorea să iasă afară, sau să meargă dintr-o 
cameră în alta începea să-şi legene corpul într-o 
parte şi în alta, aşteptându-şi ajutorul. Atunci 
mama lui se apropia imediat de el ş.i-l întreba ce 
anume doreşte. Lui Ahmed îi era lene şi să 
răspundă, continuând să se legene fără încetare. 
Atunci buna sa mamă trebuia să ghicească ce 
anume doreşte fiul ei şi asta nu era un lucru chiar 
atât de Uşor. Mama îi punea întrebare după 
întrebare, până când Ahmed leneşul, printr-un 
„da” abia auzit, putea să-i ghicească gândul. 
Numai după un chinuitor joc de-a ghicitul ei înceta 
de a se mai legăna şi tângui, de-a răspunde în silă 
printr-un da sau nu la multele întrebări ale mamei. 

Sărmana mamă îşi hrănea fiul cu lingura, iar 
când i se năzărea să se plimbe, tot ea, biata de ea, 
îl lua în spinare şi-l ducea acolo unde dorea el. 

Poate că şi până astăzi lucrurile ar fi 
continuat să rămână aşa, dar întotdeauna se 
întâmplă ceva la care nici nu te aştepţi. 

Padişahul ţării în care trăia şi Ahmed Leneşul 
avea trei fiice. Mai avea acest padişah şi un fiu, 
dar pe acesta demult nu-l mai văzuse nimeni. Unii 
credeau că rătăceşte prin ţinuturi străine, iar alţii 
presupuneau că şi-a pierdut minţile şi de aceea 
padişahul nu vrea să-l mai scoată în lume. 

Dar iată că timpul trecu şi fiicele padişahului 


ajunseră la vârsta măritişului. Ba chiar mulţi erau 
de părere că fiica cea mare începuse să-şi piardă 
frăgezimea şi vioiciunea tinereţii. Dar nimeni nu 
îndrăznea să spună asta cu voce tare, căci toţi 
supuşii se temeau grozav de mult de 
atotputernicul lor padişah. 

Intr-o bună zi, padişahul se hotări brusc să-şi 
mărite toate fiicele deodată. Fără să-şi întrebe 
fiicele ce fel de soţi îşi doresc, porunci doar să 
aducă fiecare elte un pepene. Cum va fi pepenele 
la tăiere, aşa va fi şi soţul ales. 

Fiica cea mare, tot căutând şi alegând şi 
alegând aduse un pepene care se dovedi răscopt. 
Cea mijlocie, care era în floarea tinereţii, aduse un 
pepene bine copt. Mezina însă aduse un pepene 
crud, crud de-a binelea. 

Văzând pepenele adus de către fiica cea 
mare, padişahul hotări s-o mărite cu fiul marelui 
vizir, care era un tânăr înţelept, harnic şi deosebit 
de arătos. Pe cea mijlocie o mărită cu fiul altui 
vizir, care era un voinic viteaz, încercat în atâtea 
războaie pentru apărarea graniţelor împărăției. 

Când padişahul tăie pepenele adus de fiica 
cea mică, nu-i veni să creadă ochilor. Pepenele era 
atât de crud, încât nici nu făcuse sâmburi. Tatăl 
ştia că această fiică a lui nu putea să se înşele în 
alegerea ei, pentru că era şi în - ţeleaptă - cea mai 
înţeleaptă dintre fiicele lui şi niciodată nu 
săvârşise vreo faptă necugetată, dar de ce, totuşi, 
alesese ea un pepene crud? Poate doar ca să-l 
înfrunte pe padişah? 


Atunci padişahul se înfurie atât de tare, încât 
se gândi chiar s-o pedepsească, dând-o pe mâna 
călăului. Renunţă însă la această cumplită 
intenţie, jurându-se, în schimb, să o mărite cu cel 
mai prăpădit om din toată împărăţia sa. 

Trimise dar crainici în toate colţurile întinsei 
sale împărăţii şi porunci să caute pe cel mai leneş, 
pe cel mai netot şi cel mai nătâng om ce a trăit 
vreodată şi să-l aducă la palat. 

Aflând această veste de necrezut, toţi leneşii 
vicleni se bucurară nespus de mult. Toţi nutreau 
speranţa să devină ginerele padişahului. [Işi 
îmbrăcară hainele cele mai frumoase şi rând pe 
rând se înfăţişară în faţa suveranului, întrecându- 
se în a se preface că sunt cei mai leneşi şi cei mai 
neîiidemânateci oameni din toată împărăţia. Unii 
din i tre' aceştia se prefăceau cu atâta măiestrie, 
încât slujitorii padişahului erau gata gata să fie 
păcăliţi. Numai că ieşind pe poarta palatului, toţi 
aceşti şarlatani îşi închipuiau că l-au şi dus de nas 
pe padişah, uitând de măsurile de precauţie. Ei 
încetau de a se mai preface imediat ce păşeau pe 
poartă, rămânând aşa cum erau ei în realitate. 
Niciunul dintre ei nu-şi putea imagina că 
padişahul era mult mai inteligent decât ei şi că îi 
urmărea şi după ce părăseau palatul. Aşa se face 
că mezina nu căzu pe mâna nici unui şarlatan, Toţi 
aceşti prefăcuţi au fost prinşi unul câte unul şi 
biciuiţi fără nicio milă. 

Intre timp crainicii continuau să caute pe 
ginerele dorit de padişah, cutreierând cele mai 


îndepărtate cătune. Glasul lor ajunse până la 
urechile lui Ahmed Leneşul, care, simțindu-se 
foarte ostenit, începu să se legene iar, aşa cum îi 
era obiceiul. 

— Mamă, mamă! zise el într-un târziu cu o 
voce stinsă. Astupă-mi urechile, aud nişte glasuri 
care mă supără cumplit! 

De data aceasta pentru prima oară - mama 
refxiză să-i facă pe plac rugându-l să ciulească 
bine urechile la ceea ce anunțau crainicii 
padişahului. 

— Ah, fiule, fiule! se rugă ea. Te implor, du-te 
şi tu de te înfăţişează în faţa padişahului nostru. 
Poate că tu eşti omul căutat de el. Odată şi odată 
reu tot voi muri şi atunci cine va mai avea grijă de 
tine? Fie ca Allah să te ajute şi să te însori cu fiica 
padişahului! Atunci vei trăi fără griji, până la 
sfârşitul vieţii! 

Aşa îl rugă sărmana mamă pe fiul ei, dar cine 
s-o asculte!? Când văzu că Ahmed Leneşul nu are 
de gând să-i dea ascultare, îl săltă cu forţa în 
spinare şi-l duse la palat, lăsându-l să cadă 
precum un sac, în faţa temutului padişah. El se 
miră tare mult de această privelişte. Cum de o 
mamă putea să care în spinare ditamai flăcăul!? 

La început padişahul se gândi că şi acesta 
vrea să-l păcălească, de aceea porni să-l descoase 
pe Ahmed Leneşul, care părea că nici nu-l ascultă. 

— Mamă, ce spune acest om? Nu pot să 
înţeleg vorbele lui atât de lungi. Ştii doar că eu 
obosesc repede; spune-i te rog să tacă odată din 


gură i se milogi el. 

In acele clipe Ahmed Leneşul arăta atât de 
somnoros şi atât de abătut, încât această stare a 
lui îl supără nespus de mult pe padişah, care 
porunci: 

— leşi afară! Daţi-l afară! strigă „pierzându-şi 
stăpânirea de sine. 

Padişahul tuna şi fulgera, ameninţându-l că-l 
striveşte în picioare, dacă nu iese mai iute, dar 
Ahmed Leneşul nici nu se urni din loc. Se uita 
năuc, cu ochi rugători la 

ŞI 

maică-sa, vrând să-i.spună parcă maică-sii să- 
l scoată cât mai repede de-acolo. 

— leşi, ieşi afară, arătare ce eşti! strigă 
padişahul încă o dată. 

Biata mamă îl luă din nou în circă şi 
încovoiată sub greutatea unui fiu atât de leneş, 
plecă din palat. Padişahul, care se mai domolise 
niţel, îi urmări îndelung cu privirea. Sărmana 
femeie de-abia îşi târa picioarele. Trecătorii îi 
urmăreau foarte miraţi, dar lui Ahmed Leneşul 
nici că-i păsa ce se întâmplă în jur. 

Atunci padişahul înţelese că omul căutat de el 
se afla aici aproape. Mai înţelese că nicăieri în 
lume n-ar putea găsi un mai mare leneş decât 
acest tânăr în floarea vieţii. Porunci pe loc să se 
înceapă pregătirile de nuntă. Se făcură trei nunţi 
deodată şi patruzeci de zile şi patruzeci de nopţi 
se mâncă şi se bău pe săturate şi se petrecu în 
mare veselie. 


Imediat după nuntă fiica cea mică a 
padişahului se mută în casa lui Ahmed Leneşul şi 
aduse cu sine o zestre bogată, care cu greu încăpu 
în casa soţului ei leneş. 

Ahmed stătea nemişcat lângă cuptor şi o 
privea buimac pe această fiică de padişah, care 
acum era soţia lui. 

In acest timp fata tăcea; nu părea disperată, 
ba din contră părea că îşi dă foarte bine seama cu 
cine o măritase tatăl ei, la mânie. 

Ahmed Leneşul se însurase cu fiica unui mare 
padişah, devenind curând un ginere invidiat de 
foarte multă lume, dar viaţa lui nu suferise nici 
cea mai mică schimbare. De-acuma, când avea 
nevoie de ceva, începea să se legene, şi se legăna 
până când maică-sa, după obicei, alerga la el şi 
afla ce mai doreşte. Tot ea, maică-sa, continua să-l 
răsfeţe ca pe un copil mic, făcându-i toate 
capriciile, în timp ce fiica padişahului, soţia lui, 
stătea deoparte şi-l privea, de-abia stăpânindu-şi 
mânia. Până într-o zi când Ahmed Leneşul întrecu 
orice măsură. 

— Vrei cumva să mergi afară? îl întrebă 
maică-sa, când el începu să se legene din nou. 

— Da, răspunse el cu o voce abia auzită. 

Atunci fiica padişahului se sculă repede şi, cu 
un zâmbet rece pe buze, tăie calea mamei-soacre. 

— Nu te osteni, mamă, zise ea. În calitate de 
soţie, eu trebuie să am grijă de acum încolo de 
soţul meu; lasă-mă pe mine să-l duc afară! 

— Vai, fata mea, să nu faci asta, se rugă 


mama-şoacră, tulburându-se foarte tare. Tu eşti 
fiică de padişah, tu eşti gingaşă, nu se cade ca tu 
să-l care în spinare, te rog lasă-mă tot pe mine. 

Dar nora nu renunţă la intenţia ei sub niciun 
chip. 

— El este soţul meu şi de aceea, de acum 
încolo, eu trebuie să am grijă de el, zise ea cu 
hotărâre şi cu mişcări energice îl luă pe Ahmed 
Leneşul în spinare şi-l duse în bucătărie. Mai întâi 
închise uşa şi apoi îl trânti atât de puternic de 
podea, încât Ahmed începu să urle şi să plângă de 
durere. Fiica padişahului nu-i dădu nicio atenţie. 
Se duse repede la cuptor, luă vătraiul şi începu să- 
l lovească unde-l nimerea. 

Să vezi şi să nu crezi ochilor că şi-n această 
situaţie lui Ahmed îi era lene să se mişte, să se 
apere cât de cât! 

Dar nici aşa, culcat sub loviturile nemiloase 
ale vătraiului, nu putea să rămână prea mult timp. 
Îşi adună atunci toate puterile şi reuşi singur să se 
scoale în picioare. Se repezi la uşă, dar uşa era 
încuiată. Lovea atât de tare şi cu atâta disperare 
în uşă, încât era gata s-o spargă, dar tot nu reuşi 
ş-o deschidă. Atunci se repezi la fereastră. O 
deschise şi fără să mai stea pe gânduri, sări în 
grădină. Căzu pe spate şi rămase aşa întins, fără 
răsuflare, de parcă amuţise pentru totdeauna. 
Stătu el cât mai stătu aşa întins, apoi îşi mai 
reveni puţin. Când îşi ridică puţin capul, o zări pe 
soţia lui ştând la fereastră şi ameninţându-l cu 
vătraiul. 


„— E de-ajuns cât ai lenevit până acuma! 
strigă ea. Să nu te mai văd în faţa ochilor, pleacă 
de aici, du-te de munceşte şi fii om! Şi nu uita, cât 
timp nu te îndrepţi, n-ai ce căuta în casa asta i 

Spunând acestea, fiica, padişahului se retrase 
închizând fereastra. 

Mama lui Ahmed Leneşul auzise loviturile şi 
apoi gemetele fiului ei, dar de frica nurorii nu 
îndrăznise să încerce să ia apărarea fiului ei. Fiica 
padişahului se întoarse lângă soacră, prefăcându- 
se că nu ştie ce-i cu Ahmed. Prinse apoi să 
deretice prin casă şi să cânte de parcă nimic nu s- 
ar fi întâmplat. 

Ahmed Leneşul se văită cât se mai văită şi 
apoi aţipi pe nesimţite. Când se trezi din somn 
simţi durerea în tot corpul şi foamea în stomac. 
Unde să meargă, încotro s-o apuce? Ocoli de 
câteva ori casa dar, vai, îi, era frică să intre 
înăuntru. Nici maică-sa nu îndrăznea să iasă afară 
şi să-i aducă ceva de-ale gurii. 

Abia atunci Ahmed Leneşul înţelese că singur 
trebuie să-şi procure hrana. Pentru prima oară în 
viaţa lui porni spre bazar şi făcu ceea ce nu făcuse 
niciodată până atunci: începu să muncească. 

În ziua aceea lucră el ca hamal, până seara 
târziu şi câştigă cinei kuruşi. De un kuruş îşi 
cumpără pâine şi brânză - cu care îşi potoli 
foamea - iar restul de patru kuruşi îi puse în 
buzunar şi porni spre casă. Sună la uşă...Veni 
maică-sa să-i deschidă. 

— Cine-i acolo? întrebă ea. 


— Sunt eu, mamă! răspunse Ahmed Leneşul. 
Sunt eu, Ahmed! 

Mama îi deschise imediat uşa; 

— Ahmed, fiule! Intră, dragul mamii, intră! 
Intră în casa ta! se bucură ea, văzându-l. 

Dar Ahmed Leneşul parcă nici nu auzea ce-i 
spunea maică-sa. 

Hanâm e acasă? întrebă el. 

— E acasă. 

— Mai ţine în mână vătraiul? 

— Îl mai ţine, dragule! 

Când auzi că nevastă-sa mai ţine în mină 
vătraiul, se cutremură şi dând mamei cei patru 
kuruşi, spuse în grabă. 

— Te rog, mama, dă-i banii aceştia lui Hanâm 
şi spune-i că mă întorc mâine! 

Zicând acestea el se întoarse şi plecă fără să 
ţină seama de rugăminţile mamei de a rămâne. 
Îndurerata mamă nu putea să nu observe iuţeala 
paşilor lui, şi chiar o teamă în mişcările sale, 
depărtându-se. Cât de mult se schimbase! 
Sărmana mamă nici nu-şi putea lui ochii de la el! 
apoi se duse la noră-sa şi-i înmână banii lăsaţi de 
Ahmed. 

— Ahmed m-a rugat să-ţi dau aceşti bani, zise 
ea, cu durere. 

Fiica padişahului privi îndelung la cei patru 
kuruşi, apoi îi puse într-o casetă frumoasă. 

„la să te vedem, Ahmed! Arată-ne ce poţi, 
dragule!” zisa fiica padişahului, strângând caseta 
la piept, cu duioşie. 


Dacă ar fi văzut-o cineva în acele momente, s- 
ar fi gândit, negreşit, că ea iubeşte mai mult banii, 
decât pe Ahmed Lenegşul. 

Seara următoare el se întoarse din nou acasă. 
Toată ziua muncise pe lângă un spoitor, ajutându-l 
în munca sa. Câştigase unsprezece kuruşi. Cu un 
kuruş mâncase pe săturate, iar restul de zece 
kuruşi îi aducea acum acasă. Şi de data aceasta 
tot maică-sa veni să-i deschidă uşa, îmbiindu-l să 
intre. 

— Hanâm e acasă? întrebă el ca şi în ziua 
trecută. 

— E acasă, răspunse maică-sa. 

— Mai ţine în mână vătraiul? 

— Mai ţine... 

— RAtunci dă-i, te rog, aceşti zece kuruşi şi 
spune-i că mă întorc mâine seară. 

Zicând acestea se răsuci în loc şi plecă fără 
să mai întoarcă o dată capul. Maică-sa, nici de 
data aceasta, nu reuşi să-l înduplece; el tot plecă 
de-acasă. 

Ce putea să facă sărmana mamă în faţa unei 
asemenea situaţii? Se duse la noră-sa şi-i întinse 
banii lăsaţi de soţul ei. 

— Ah, Ahmed, Ahmed!  suspină fiica 
padişahului în timp ce aşeza banii în caseta 
frumoasă. 

Dacă ar fi auzit-o careva pronunţând numele 
soţului ei, ar fi crezut că este tare îndrăgostită de 
el. g 

Aşa treceau zilele şi lunile. In fiecare seară 


Ahmed se întorcea acasă, suna şi la vederea 
mamei punea aceleaşi întrebări. Auzind de la ea 
că Hanâm încă nu lăsase vătraiul din mână, pleca. 
Ajunsese să câştige pe zi douăzeci de kuruşi, 
muncind în fel de fel de locuri. 

Într-o bună zi Ahmed se întoarse mai 
devreme acasă, înainte de apusul soarelui. După 
ce lăsă banii câştigaţi pe ziua aceea, îi spuse 
mamei că a doua zi el pleacă, cu caravana, într-o 
lungă călătorie, peste ţări şi mări. Ahmed Leneşul 
sărută mâna mamei, o rugă să transmită soţiei 
urările lui de bine, după care se răsuci în loc şi se 
îndepărtă fără să-şi mai întoarcă măcar o dată 
capul. 

Zburau zilele, zburau şi lunile, dar veşti de la 
Ahmed Leneşul nu veneau. Incepuseră să circule 
fel de fel de zvonuri: ba că a murit, ba că a căzut 
prizonier în cine ştie ce ţară îndepărtată. Nimeni 
nu mai spera în întoarcerea lui. Doar soţia lui nu 
încetă o clipă să-l aştepte. În fiecare seară, la 
aceeaşi oră, îl aştepta, cu toate că mulţi o sfătuiau 
să nu-l mai aştepte. Seară de seară, la aceeaşi ora, 
lua în mână caseta, o strângea la piept şi spunea: 

„Ah, Ahmed, Ahmed! întoarce-te la mine! Te 
aştept zi şi noapte, dragul meu! Cel puţin trimite- 
mi o cât de mică veste despre tine!” 

Şi Ahmed Leneşul fără încetare se gândea la 
soţie şi la mamă. Maică-sa îl crescuse leneş, iar 
soţia îl bătuse cu vătraiul, dar tot le iubea din 
adâncul sufletului său. Dorea nespus de mult să le 
trimită veşti, dar nu avea cum. Se afla departe de 


oameni, se afla în mijlocul deşertului neîndurător 
cu caravana. Nu oricine se încumetă să ajungă 
acolo, căci nicăieri nu găseşti un strop de apă sau 
o Umbră de copac. Doar norii răzleţi mai aruncă 
uneori câte o umbră peste întinderea nisipului 
încins la culme, dar nici aceştia nu reuşesc să 
aducă răcoarea atât de mult dorită. Spre ghinionul 
lor, li se isprăvise şi apa. Oamenii şi cămilele 
începură să moară pe capete. 

Tocmai atunci când disperarea lor era mai 
mare, dădură peste o fântână părăsită. De bucurie 
oamenii îşi pierdură şi graiul. 

Dar, vai, bucuria lor nu a fost de lungă 
durată, căci fântâna era prea adâncă şi nici nu se 
vedea dacă are apă sau nu. Aruncară în ea un 
pietroi şi într-un târziu auziră dinăuntru un 
zgomot slab. Atunci speranţa de salvare se 
reîntoarse în sufletele oamenilor. Ei au făcut 
imediat rost de o funie groasă, pe care o legară de 
mijlocul unuia dintre ei şi-l coborâră în fântână. 

— Ard! Ard! Ajutor! Scoateţi-mă, mor! începu 
să strige acesta înspăimântat. 

Oamenii îl traseră afară iute şi omul căzu cu 
faţa la pământ, ca secerat de moarte. 

— Măi mult s-a speriat, ce altceva putea să se 
întâmple acolo? îşi dădeau cu părerea ceilalţi. 

În această situaţie, altcineva se oferi să fie - 
coborât în fântână. Dar şi acesta, nu peste mult 
timp, începu să strige, ca din gură de şarpe, să-l 
tragă sus. De cum îl scoaseră afară, căzu şi el ca 
secerat de moarte. 


— Când oamenii văzură că li se năruie şi 
această ultimă, speranţa de salvare, se pregătiră 
să-şi dea obştescul sfârşit, rugându-se de Allah. 
Doar Ahmed Leneşul nu-şi pierdu speranţa de 
salvare. 

—  Coborâţi-mă pe mine i se adresă el 
tovarăşilor de „drum, legându-şi funia de brâu. Am 
o singură rugăminte: în orice condiţii, chiar atunci 
când voi striga să mă trageţi sus, voi continuaţi să 
mă coborâţi. 

Aşa şi făcură, dar Ahmed Leneşul n-a strigat 
şi nici n-a cerut ajutor. 

Tare mult se minună el când ajunse pe fundul 
acelei fântâni: în faţa lui se întindea o imensă, 
nesfârşită grădină de rodii. Chiar în mijlocul ei era 
un splendid havuz. La marginea acestui havuz 
stătea gânditoare o prea-frumoasă fată. Ea nu 
simţi prezenţa lui Ahmed Leneşul în preajma ei şi 
nici el nu vru, pentru orice eventualitate, s-o 
trezească din visare, căci salvarea tovarăşilor să-i 
depindea numai şi numai de iscusinţa lui. 

Dezlegă repede frânghia de la brâu, umplu o 
găleată cu apă şi dădu semnalul s-o tragă sus. 
Apoi, umplu o a doua găleată şi la acelaşi semnal 
al lui o traseră şi pe aceasta sus. Aşa procedă el 
până când tovarăşii lui de sus şi cămilele lor îşi 
astâmpărară setea. 

Tocmai atunci fata îşi ridică capul şi-l văzu pe 
Ahmed Leneşul, care se pregătea să fie tras în sus. 
La început ea nu putu să scoată o vorbă de uimită 


ce era, dar nici uimirea lui Ahmed Leneşul nu era 
mai mică, pentru că această prea-frumoasă fată 
semăna, nespus de mult cu soţia lui. 

— Cine eşti tu, omule?! Cum ai reuşit să 
ajungi aici? reuşi să spună, în cele din urmă, fata. 
Nimeni, dar absolut nimeni nu poate să ajungă 
până aici, nici pe aripile păsărilor şi nici în 
pântecele zmeilor. Spune-mi şi mie cum, în ce fel 
ai reuşit? 

Ahmed Leneşul povesti fetei toată viaţa lui, 
tot ce, se întâmplase cu el, de la început până la 
sfârşi t. 

— Spune-mi şi tu ce cauţi în fântâna asta? 
Cine te-a adus aici? o întrebă Ahmed Leneşul, la 
sfârşit, pe fată. 

Ochii fetei se umplură de lacrimi. 

— Nu mă întreba! îmi vine greu să-ţi 
povestesc ce-i cu mine aici. Mai bine pleacă tu cât 
poţi de repede de-aici, salvează-te! Orice clipăjde 
întârziere te poate costa viaţa I zise ea, ştergându- 
şi ochii înlăcrămaţi. 

Văzând că Ahmed Leneşul mai ezită, legă 
repede funia de mijlocul lui, apoi, rupse câteva 
rodii de la pomii din jur şi le puse în mâna lui. 

— Iar-le! Se poate întâmpla să ai nevoie 
cândva de ele! zise ea, conducându-l spre ieşire. 

La un semnal, tovarăşii lui începură să-l tragă 
sus, dar iată că, tocmai atunci când era foarte 
aproape de ieşire, funia se rupse pe neaşteptate şi 
Ahmed Leneşul căzu la picioarele prea-frumoasei 
fete, de la care, nu de mult, îşi luase rămas bun! 


Ce se întâmplase în realitate? De fapt funia 
nu se rupsese aşa de la sine, ci fusese tăiată. Unii 
dintre tovarăşii lui de drum începură deja să-l 
invidieze pentru ispraya lui, gândindu-se că 
Ahmed Leneşul va spune, în stânga şi în dreapta, 
că ei nu au fost în stare de această faptă, pentru 
că sunt nişte fricoşi şi laşi. Şi fapta o făcuse 
tocmai unul dintre cei care strigase „ard', el 
tăiase funia. Intâmplarea a făcut ca Ahmed să 
cadă pe pământ moale şi să scape cu viaţă. 

— N-am ce face, sunt nevoit să rămân aici cu 
tine, zise el, revenindu-şi din străşnicia căzăturii. 

Prea-frumoasa fată găsi momentul prielnic şi 
cu lacrimi în ochi îi povesti durerea ei. lată că de 
şapte ani încheiaţi ea trăia lângă un zmeu însetat 
de sânge omenesc. Tot ce se vedea acolo aparţinea 
acestui zmeu şi nu lăsa pe nimeni să intre acolo. 
De îndată ce careva îşi punea piciorul acolo, 
nemilosul zmeu îl omora pe loc, carnea o mânca 
el, iar oasele le arunca corbilor. 

— Rogu-te, spune-mi şi mie, cum ai ajuns 
aici? De ce zmeul nu te-a mâncat şi pe tine? o 
întrebă încă o dată, Ahmed Leneşul. 

Sângerosul zmeu era blând cu fata şi se purta 
deosebit de frumos cu ea. Dar de o mie de ori era 
mai bine dacă o mânca şi pe ea! De fapt, această 
fată era o prinţesă, fiind unica fiică a unui mare 
padişah. Ea fusese logodită cu fiul unui alt padişah 
şi cu şapte ani în urmă fusese răpită de acest 
zmeu, pentru a o lua de soţie. Tot atunci îl vrăjise 
pe logodnicul ei, luându-i minţile. 


În curând zmeul trebuia să se culce pentru a- 
şi face somnul său obişnuit de patruzeci de zile, 
după care urma să facă nunta cu această fată. Aşa 
hotărâse el! Şi să fugă din ghearele lui era cu 
neputinţă! 

— Oare nu se poate face ceva? Eu nu te pot 
ajuta cu nimic? se interesă Ahmed Leneşul. 

Pe fată o mişcă mult grija pe care i-o arăta 
Ahmed Leneşul. Două lacrimi mari se rostogoliră 
pe obrajii ei. Salvarea putea fi posibilă numai după 
moartea zmeului şi acest zmeu putea fi omorât 
numai în somn şi numai cu o lovitură de paloş, 
între ochi. Dar cine putea face asta? Unde să 
găseşti un asemenea om neînfricat? 

— Fac eu asta, zise Ahmed încet, cu modestie. 
Pe mine m-au poreclit Leneşul, dar acest lucru nu 
are nicio legătură acum cu mine. Am căpătat şi 
puterea braţelor şi.a minţii acum. Eu te voi salva 
de-aici! 

Fata începu să plângă amarnic. Zmeul nu se 
culcase încă. El putea să simtă, de la distanţă, 
după miros, prezenţa oricărui pământean. In 
asemenea situaţii el dezlănţuie un adevărat 
uragan, când îşi răpunea fără milă victima. lată că 
acum era rândul lui Ahmed Leneşul să fie hrană 
pentru acest zmeu năprasnic. 

— Lasă-mă cu soarta mea şi fugi, îl rugă fata 
cu durere în suflet. 

— Sunt gata să te salvez, chiar cu riscul 
propriei mele vieţi şi de aceea te rog nu mă- 
ndemna să fug, zise Ahmed. 


— Tu eşti cel mai brav şi viteaz om pe care l- 
am întâlnit vreodată. Dacă vei mai sta mult aici vei 
pieri, zise prinţesa. Pleacă odată şi întoarce-te 
peste cinci zile, când zmeul va dormi dus! 

Apoi, ea aproape îl împinse spre ieşirea din 
fântână şi-i puse în mână o desagă plină cu rodii. 

Ah, cât de greu i-a fost să iasă din fântână! Se 
ridica cu greu, agăţându-se cu mâinile şi cu 
picioarele de bolta f inimii, fiind ameninţat cu 
prăbuşirea în orice clipă. Când, în sfârşit, reuşi să 
iasă deasupra era sleit de puteri şi pe tot corpul 
avea numai răni adânci. 

După ce-şi mai reveni, îşi ridică uşor capul şi 
zări, în depărtări, un imens nor de praf: „O altă 
caravană însetată” se gândi el, urmărindu-i cum se 
apropiau. 

În curând caravana ajunse la fântână. La 
vederea lui, călătorii începură, care mai de care, 
să-l întrebe pe Ahmed de unde vine şi încotro se 
duce. El află că această caravană avea drum chiar 
către oraşul lui, oraşul unde el îşi lăsase mama şi 
soţia şi tare mult se bucură. 

— De cum intraţi în oraş, întrebaţi unde este 
casa lui Ahmed Leneşul! zise el, înmânând desaga 
plină cu r/>dii, căpeteniei caravanei. Toată lumea 
ştie unde se află casa lui. Desaga cu rodiile daţi-o 
celor două femei care locuiesc în această casă şi 
spuneţi-le că le-a trimis-o Ahmed Leneşul şi că şi 
el se va întoarce curând. 

Fie ca Allah să vă răsplătească pentru 
bunătatea voastră! 


Călătorii îl asigurară că îi vor îndeplini 
rugămintea şi după ce-i lăsară ceva merinde, 
porniră la drum. Ahmed Leneşul rămase la 
fântână, aşteptând scurgerea celor cinci zile. 

La sfârşitul celei de a cincea zi, Ahmed 
începu să coboare în fântână. După eforturi 
supraomeneşti, în cea de a şasea zi, la prânz, el 
atinse fundul fântânii. Fata stătea tot lângă havuz 
şi-l aştepta. Ţinea în mână un paloş uriaş. De cum 
îl zări pe Ahmed Leneşul, alergă în întâmpinarea 
lui, îl luă de mână şi-l duse la havuz unde îi spălă 
rănile. 

— Sunt aproape sigură că nu există pe lume 
un alt voinic mai viteaz decât tine zise fata, 
punându-i paloşul în mână. 

Apoi, îl însoţi pe Ahmed spre culcuşul 
zmeului. Merseră ei pe splendidele cărări ale 
miraculoasei şi fermecătoarei grădini, până când 
ajunseră la  culcuşul zmeului. Acesta prea 
neînchipuit de mare, dar şi de o urâţenie şi 
hidoşenie nemaivăzute. Să nu vorbim cum era 
zmeul, altfel se sperie toţi. Dar Ahmed Leneşul nu 
se sperie deloc. Se apropie tiptil de zmeu şi-i 
înfipse paloşul între ochi, aşa cum îl sfătuise fata. 
Îndată începu să ţâşnească un sânge gros, apoi şi 
zmeul ţâşni afară din culcuşul său şi începu să 
geamă. 

Fiorosul zmeu îşi dădu seama că este rănit de 
moarte şi tolmai de aceea îl îndemna pe Ahmed să- 
l] lovească încă o dată, pentru a pune capăt, cât 
mai repede, unor chinuri îngrozitoare. În acelaşi 


timp, şi Ahmed Leneşul îşi dădea foarte bine 
seama că nu trebuie să şovâie, că trebuie să 
izbăvească oamenii de acest cumplit rău, care era 
acest zmeu. Atunci îl lovi încă o dată, cu toată 
puterea, cu paloşul şizmeul se prăbuşi la pământ, 
ca o uriaşă stâncă. 

— Acum logodnicul meu trebuie să fi scăpat 
de vraja zmeului, trebuie să-şi fi recăpătat mintea 
şi puterea dinainte, trebuie! zise fata, plângând de 
bucurie. 

În clipele acelea Ahmed Leneşul îşi aduse 
aminte de mamă şi soţie şi-l cuprinse un dor 
puternic de casă. Ardea de nerăbdare să se 
întoarcă la ele, cu o clipă mai devreme şi să le 
povestească toate prin cate trecuse. Inainte de a 
purcede la drum spre locurile dragi, Ahmed 
Leneşul se duse la palatul zmeului şi-i eliberă pe 
toţi prizonierii, care îşi aşteptau rândul să fie 
mâncaţi. Apoi, fiecare din ei ţuă cât putu din 
palatul zmeului şi toţi se îndreptară spre ieşirea 
din fântână. Chiar atunci, această fântână adâncă 
deveni un drum neted, fără niciun urcuş şi pe 
acest drum ei toţi, împreună, merseră o zi şi o 
noapte, şi mai merseră încă pe atâta şi, în cele din 
urmă, ajunseră în oraşul lui Ahmed Leneşul. 

De cum puse piciorul în oraş, Ahmed alergă 
într-un suflet la căsuţa lui, unde, spre mirarea lui, 
îi deschise uşa o bătrânică, care îl înştiinţă că ai 
lui s-au mutat într-un palat şi că această cocioabă 
i-au dăruit-o ei. 

— De ce te miri atâta? zise bătrânica, citind 


nedumerirea de pe faţa lui Ahmed. Nu ştiai că 
rodiile pe care le-ai trimis acasă erau de fapt 
rubine şi safire?! 

Nici nu vă puteţi închipui cât de mare a fost 
bucuria mamei şi a soţiei când au dat ochii cu 
Ahmed Leneşul! Nici să nu mă întrebaţi, căci 
nimeni n-ar putea reda asta în cuvinte! Femeile se 
aruncară în braţele lui Ahmed, îl îmbrăţişară, îl 
sărutară până ce obosiră. Apoi povestiră cum au 
trăit, cum s-au descurcat în lipsa lui şi cât de mult 
dor le-a fost de el! 

Cu acest prilej prea-frumoasa fată salvată află 
de la ele că nimerise chiar în oraşul în care locuia 
şi logodnicul ei şi că după şapte ani de suferinţă, 
când nu putuse să iasă din palat, se însănătoşise şi 
începuse să se arate oamenilor. 

Padişahul dorea acum să-l cunoască pe 
voinicul care o salvase pe logodnica fiului lui şi 
ţinea, cu tot dinadinsul, să dea un ospăț mare în 
cinstea acestuia. 

Tare mult s-a bucurat padişahul şi prinţul 
când au văzut-o pe prea-frumoasa fată intrând în 
salon însoţită de salvatorul ei! Pur şi simplu nu-şi 
puteau ţine lacrimile de bucurie! 

Padişahul porunci să înceapă imediat ospăţul 
şi veselia. 

— N'c-a fost dat să trăim şi să vedem aceste 
zile de bucurie şi fericire! ziceau oamenii. 

În clipele acelea de bucurie nestăpânită 
padişahul îşi aduse aminte de fiica lui cea mică: 
„Nu mai ştiu nimic de ea. Unde o fi acum? Mai 


trăieşte oare? Cura s-o fi descurcat ea cu acel om 
atât de caraghios, după care am dat-o de soţie?!” 

El se în tristă tare mult şi simţi o greutate de 
plumb pe suflet. 

Se întâmplă ca tocmai atunci, el să scape 
lingura din mină şi tot atunci observă că pe masă 
se aflau tacâmurile pe care le dăduse mezinei ca 
zestre. Padişahul tresări şi imediat sări în sus de 
bucurie. 

— Mi-am regăsit fiica! Mi-am regăsit fiica! 
strigă el, cu lacrimi în ochi. Unde eşti, fiica mea 
cea bună? 

Atunci mezina ieşi de după perdeaua unde 
stătea ascunsă şi se aruncă în braţele tatălui, care 
cândva fusese nedrept cu ea, copleşindu-l cu 
sărutări. 

Padişahul se miră şi se minună tare mult când 
află că voinicul, în cinstea căruia dădea acest 
măreț ospăț, era chiar soţul mezinei, Ahmed, 
cunoscut de toată lumea ca mare leneş. 

Padişahul era deja foarte bătrân, iar pe fiul lui 
oamenii îl considerau încă bolnav, de aceea el 
hotări să lase tronul în seama lui Ahmed Leneşul, 
care cu modestia-i cunoscută acceptă această 
favoare. 

Mulţi ani la rând cârmui el ţara cu 
înţelepciune). îşi apără cu patimă ţara de duşmani 
şi făcu în aşa fel încât toţi supuşii lui să trăiască 
între ei ca fraţii. 

Doar într-o privinţă el se dovedi, în 
continuare, leneş: nu s-a învrednicit să aibă copii. 


Astfel că după moarte n-ar fi avut moştenitori la 
tron şi tocmai de aceea oamenii se gândiră ca, 
încă înainte de moartea lui, cu cârmuirea 
împărăției să fie împuternicit un sfat al 
înţelepţilor. Şi, într-adevăr, aceşti oameni cinstiţi 
s-au priceput să conducă foarte bine ţara, 
bucurându-se de stima tuturor. 

În acelaşi timp, aceşti oameni nu puteau să-l 
uite pe Ahmed Leneşul - povestea lui dăinuind 
mult timp în amintirea lor şi chiar s-a transmis 
până la noi. 

POVEŞTI SLOVACE 

DE PAVOL BUJIAR 

(traduse de Zetocha Albina-Maria şi Zetocha 
Andrei) 

lacub lăudărosul 

TRĂIA ODATĂ ÎNTR-UN sat un ţăran pe 
numele de Ilacub. Nu-i plăcea să muncească, dar îi 
plăcea nespus de mult să se laude cu tot ce a 
crescut pe câmp şi pe lângă casa lui. 

— Cumetre, grâul meu are nişte spice aşa de 
mari, încât trei de ale tale nu fac cât unul de-al 
meu. 

— Te cred, te cred, lacube, îi zâmbi 
gospodarul, fiindcă îl ştia şi că altfel nu va scăpa 
de el. 

— Cumetre, de-ai vedea vaca mea! La un 
singur muls dă douăzeci de litri de lapte. 

— Aşa da, e o vacă bună, lacube, se vede că o 
îngrijeşti bine, îl susțineau gospodinele, numai să 
le dea pace. 


— Şi ziceţi că ăştia-s dovleci? Mă apucă râsul 
când îi văd - râdea el de vecini pe câmp. La mine 
cresc, uitaţi, aşa de mari - şi lacub arăta ceva mai 
jos de brâu. Ai voştri-s nişte stârpituri pe lângă ai 
mei, nişte zbârcituri, aşa să ştiţi! 

Incet* încet, satul se obişnuise cu el. Lumea 
râdea de lăudăroşenia lui şi aştepta să se 
cuminţească odată. Dar degeaba. lacub se lăuda, 
se fudulea până îi enervă cu adevărat pe săteni, 
care-l lăsau în vorba lui. 

Intr-o zi intră în sat un geamgiu. Trecu pe 
drum, repară câteva geamuri şi câştigă ceva bani 
cu care s-a dus la (cârciumă să mănânce ceva. 
Abia se aşezase la masă, când hop şi lacub lângă 
el. Intrară în vorbă şi după un timp lacub începu 
iarăşi: 

— Ştiţi, cumetre, mi-am crescut singur un 
porc, încât /nu i-ai găsi pereche în toată 
împrejurimea. Şi din o sută l-aş putea cunoaşte, 
chiar pe întuneric. 

— Ei - zise geamgiul - poate că-i un porc 
frumos, dar mai mult nu te cred. 

Cum a auzit lacub aceasta s-a făcut roşu în 
obraz. S-a simţit de-a dreptul jignit. Nimeni până 
acum nu i-a spus aşa ceva. Măcar de ar fi fost unul 
de ai lui, dar un pribeag, un străin de satul lui? 
Prea multă şi grea ocară pentru el. 

— Dar cum aşa? întrebă şi ridică supărat 
capul lacub. 

— Fie cum ai vrea, dar eu nu te cred. 

Oricum se abţinea lacub, oricum se liniştea, 


dar la asemenea cuvinte n-a mai rezistat. Apucă 
paharul şi dădu cu el de pământ. 

— Cum îndrăzneşti să spui aşa ceva, 
nătărăule? urlă de se îmbulziră toţi în jurul lor. Nu 
ţi-e ruşine să jigneşti un om cinstit? 

— Nu, răspunse liniştit geamgiul, ba chiar 
pun pariu pentru această vorbă pe care am spus-o. 

— Bine! urlă lacub pe negândite şi întinse 
mâna. Primesc. Dacă din o sută de porci graşi, pe 
timp de noapte nu voi recunoaşte pe-al meu, vei 
primi o sută de galbeni, dar dacă recunosc tu îmi 
vei da mult mai mult. P 

Bătură palmele şi pariul se încheie. li rugară 
pe trei săteni să le fie martori şi ieşiră; lacub se 
uită încă o „data acasă la porcul lui, să-l ţină minte 
cât mai bine şi se culcă liniştit. 

Pe la miezul nopţii îl trezi o puternică bătaie 
în geam: 

— Hai, oameni buni, ajutaţi-mă, am dat de 
bucluc! 

— Dar cine eşti? 

— Un căruţaş şi mi-a alunecat încărcătura din 
căruţă! 

Deşi nu-i era plăcut să părăsească aşternutul 
cald, Ilacub aprinse un felinar şi ieşi afară. Lângă 
casă, pe drum, aştepta o căruţă. Lângă ea se 
zbătea legat, ceva păros. Când se apropie mai 
mult văzu că este un porc. 

— Hai, cumetre, ajută-mă, aş vrea să-l urc în 
căruţă: Mi-a alunecat din căruţă şi singur nu pot 
nici să-l mişc, darmite... 


— Hm, frumos porc, frumos, dar dacă l-ai 
vedea pe al meu... Al tău nici nu se poate compară 
cu el! 

— Te cred, am auzit despre tine, îl măguli 
căruţaşul şi apoi împreună ridicară porcul în 
căruţă. Căruţaşul i-a mulţumit de ajutor şi a 
plecat. 

lacub se întoarse acasă şi s-a culcat. Dormi 
bine şi se trezi când soarele era deja sus. Atunci 
îşi aminti de pariu şi sări din pat. Se îmbrăcă în 
grabă, îi strigă soţiei să hrănească porcul şi ieşi. 

Geamgiul şi martorii îl aşteptau deja la 
cârciumă. 

— Deci cu ce începem? îi întrebă lacub. 

— Numai trebuie, zâmbi geamgiul. 

— Cum adică? 

— Am terminat. 

— Terminat? se miră lacub. Nu înţeleg! în câţi 
voi explica imediat, cumetre, dar mai întâi 
povesteşte-ne ce ai visat azi-noapte. Poate îţi voi 
putea plăti dinainte. 

lacub s-a bucurat. Era sigur că a câştigat şi 
povesti cu plăcere, cum, deşi n-a visat, a ajutat pe 
un căruţaş să urce un porc în căruţă. 

— Pe un căruţaş, zici? Nu cumva căruţa de 
colo? 

lacub se uită la ea cu atenţie şi încuviinţă: 

— Da, ea este. lată, acolo-i şi porcul! 

Atunci se petrecu un lucru neaşteptat. De 
după colţ apăru nevasta lui lacub şi se îndreptă 
direct spre cârciumă. Când trecea pe lângă căruţă 


deodată se opri. Îşi holbă ochii, strigând: 

— Ajutor, oameni buni, ăsta-i hoţul ce ne-a 
furat porcul azi-noapte, ui Le-l aici legat. In 
căruţă, sărmanul! 

Bărbaţii ieşiră în curte zâmbind, numai lacub 
pălea şi nu ştia ce să-i spună femeii, să fie crezut. 

— Ti-ai pierdut mințile, femeie, zise 
îndreptându-se spre ea cu teamă. 

— Cică mi-am pierdut minţile! Mă - 
nătărăule, ţi-au furat porcul şi tu stai la cârciuma? 
apoi s-a întors către ceilalţi şi strigă mai tare: A 
cui este căruţa asta? 

— A mea, spuse geamgiul, adică... numai am 
împrumutat-o. 

— A ta. Dar porcul? 

— Al vostru, spuse şi începu să râdă în 
hohote. Au început să râdă şi martorii de răsuna 
toată curtea. După ce se potoliră cu toţii de hazul 
întâmplării îi explicară şi nevestei lui Iacub. 

— Pe mine nu trebuie să te superi, femeie, 
spuse geamgiul, chiar soţul tău m-a ajutat să-l pun 
în căruţă, azi-noapte. 

lacub simţea că se învârte lumea şi totul cu 
el. A înţeles că s-a lăsat înşelat de acest geamgiu 
isteţ. Tare s-a ruşinat şi a fugit repede acasă. Şi 
fiindcă cei o sută de galbeni nu-i avea, îi trimise 
vorbă geamgiului la cârciumă ca să-şi ia porcul 
sănătos şi să nu spună la nimeni nimic. Dar satul a 
aflat de toată întâmplarea, însă şi lacub s-a 
vindecat: niciodată nu s-a mai lăudat. 

Podgorcanul cinstit 


TRĂIA ODATĂ ÎNTR-UN SAT un tată cu mulţi 
copii. N-avea nici pământ, nici vite. Lucra la 
bogaţi, căci viaţa nu-i era uşoară. Cel mai mult a 
muncit la un bogat negustor de vinuri, care avea 
podgorii întinse. La început a muncit singur, iar 
mai apoi, după ce i-au crescut copiii, i-a luat cu el. 
Deşi ceea ce câştigă, cu ajutorul lor era puţin, 
totuşi era mai mult decât nimica. 

Anii treceau, copiii creşteau şi din puţinul lor 
câştig nu se mai putea trăi omeneşte. O singură 
bucurie avea bietul părinte: copiii îi erau sănătoşi 
şi harnici şi acesta era darul cel mai mare pentru 
el. Cum au crescut fiecare şi-a găsit rostul lui: 
fetele, cu mama lor, pe lângă gospodărie, fiul cel 
mai mare, în pădure, ca tăietor de lemne, cel 
mijlociu, după ei, iar mezinul tot iscodea prin 
podgorii, după cunoaşterea feluritelor soiuri de 
viţă. 

Tatăl, tind îşi vedea copiii, se bucura nespus, 
dar se şi întrista. Se bucura văzând că fiul cel mic 
nu se codeşte la muncă, că-i place via, dar se- 
ntreba ce va fi atunci când va mai creşte şi va dori 
să aibă şi el o podgorie proprie. De unde ar putea 
să ia atâţia bani pentru o podgorie, el fiul unor 
părinţi săraci? lar el, tatăl, cu ce-ar putea să-l 
ajute, dacă singur n-avea nimic, decât puterea 
braţelor. 

— Ascultă, Vilo, căci aşa se numea mezinul, 
astăzi ai putea să rămâi acasă. Acum, în 
noiembrie, când bate un vânt de gheaţă, să 
acoperi butucii de vie nu-i deloc plăcut. Ai face 


mai bine s-o ajuţi pe mama prin casă. 

— Nu, tată, nu, eu merg cu tine. Munca în vie 
îmi place şi eu vreau să pricep bine toate tainele 
ei. 

— Da’ de unde, fiule, e frig şi poţi să răceşti 
mergând cu mine. 

— Lasă, tată, nu te teme, îmi iau o sapă mai 
mare şi ea are să mă încălzească precis. 

Primăvara, în martie, când a fost chemat la 
tăiat de vie, Vilo din nou se ruga de tată-său să-l ia 
cu el. 

— Şi ce ai să faci acolo? încă nu eşti pregătit 
destul pentru munca asta. 

— O să mă uit la tine, şi-am să învăţ ceva, 
spuse Vilo supus, şi-apoi voi scoate vreascurile din 
vie şi tot fac ceva pe lângă tine. 

Tatălui i-a plăcut stăruința lui şi l-a luat cu el 
la vie. 

Peste vară, când în podgorii munca era în toi, 
Vilo era mereu cu tata. Nu-l speria nici soarele, 
nici ploaia. Zile întregi întreba când de una, când 
de alta şi nu-i de mirare că în acest timp s-a prins 
ceva de el. 

m 

După câţiva ani de ucenicie, Vilo l-a întrebat 
într-o zi pe tată exact de ce se temea mai mult şi 
mai mult: 

— Tată, dar noi de ce nu putem avea o palmă 
de vie a-noastră, numai a noastră? 

— De ce? se sperie tatăl de întrebarea 
aşteptată, pentru că suntem săraci. 


— Dar tu lucrezi mereu, de ce nu-ţi ajung 
banii? 

— Plata-i mică, dragule! 

— Atunci să mergem la stăpân şi să-i spunem! 

Tata a zâmbit doar şi i-a făcut cu mâna un 
semn, parcă însemnând: „Lumea e aşa cum este şi 
ea altfel nu va fi, negustorului să-i dai pace, iar noi 
să fim fericiţi că ne lasă să lucrăm pe pământurile 
lui/4 

Dar Vilo nu era mulţumit cu răspunsul acesta. 
Într-o zi, când negustorul s-a dus să vadă cum 
merge munca pe câmp, Vilo se înfăţişă curajos în 
faţa lui. 

— Stăpâne, muncim în viile tale doi, eu şi cu 
tatăl meu, şi totuşi suntem săraci. De ce? 

— Bineînţeles că sunteţi săraci, dacă eu ceea 
ce câştigaţi nu ştiţi să vă gospodăriţi, se repezi 
negustorul cu răspunsul la Vilo. Şi apoi, dacă nu 
vă place la mine, puteţi încerca în altă parte. 

— Bani am vrea, nu şa plecăm! 

— Bani? se miră negustorul. Şi pentru ce? 

— Am vrea să avem o bucăţică de vie a 
noastră! 


— Vie proprie? rămase uimit negustorul şi se 
înroşi la faţă; vie spui, sărăntoc ce eşti, ştii tu oare 
ce înseamnă să ai via ta? 

— Ştiu, că doar noi o lucrăm de-atâta vreme! 

Aceasta l-a supărat din cale-afară pe 
negustor. A apucat biciul şi a început să-l lovească 
peste picioare pe băiat. 


— Ia te uită, ce obrăznicie! strigă. Asta ne-ar 
mai lipsi, ca fiecare sărăntoc să aibă via lui, şi 
lovea cu mânie. 

Vilo, când văzu că-i de rău, a fugit şi s-a 
ascuns în tufişuri. Acolo mult timp a plâns de 
durere, dar şi de umilinţă şi s-a jurat că va avea 
via lui cu orice preţ.l 

Seara, când l-a întrebat tata de unde are 
dungile acelea negre pe picioare, a spus că s-a 
bătut cu băieţii şi că aceştia i le-au făcut cu biciul. 

Tatăl, îngrijorat, l-a crezut, dar nu i-a plăcut. 

A doua zi negustorul l-a chemat pe tatăl lui 
Vilo şi i-a spus răspicat: 

— Ei, iată ce-i, am auzit că nu eşti mulţumit 
cu plata! Adevărat îi? 

Bietul tată, mirare mare că nu s-a prăbuşit 
când a auzit cele spuse de negustor! 

— Adică cum? bâlbâi el, cine v-a putut spune 
aşa vorbe, stăpâne? 

— Cine? Chiar fiul tău... Cică vreţi via voastră 
proprie! 

— Doar nu credeţi în vorbele băiatului meu, 
spuse ne norocitul tată, presimţind că nu-i a bună 
această discuţie... 

— Dar ce să-mi pierd timpul cu tine? începu 
să strige negustorul. Piei din ochii mei, că şi pe 
tine te voi biciui... Şi să ţii minte, că de acum 
înainte nici tu şi nici altul din familia ta nu veţi 
mai avea ce căuta în p? odgonile mele! întristat şi 
nenorocit se întoarse bătrânul acasă. Chiar dacă 
Vito îi era drag, pentru această greşeală l-a bătut. 


Simţea că băiatul are dreptate, dar oare omul 
sărac poate să aibă dreptate, mai ales când n-are 
unde lucra? 

După câteva zile Vilo se înfăţişă înaintea 
părintelui său şi-i spuse hotărât; 

— Vreau să plec în lume să văd cum se 
trăieşte. Poate că voi câştiga ceva şi vreau să 
învăţ, căci şi aşa murim de foame acum... 

Părintele de mai demult presimţea că va veni 
odată şi clipa asta, dar nu ştia când şi de aceea, 
surprins, a încercat să-l abată de la acest gând. 

— Eşti tânăr şi nepriceput, ai putea să te 
pierzi în lumea asta. Aşteaptă până te faci cu 
adevărat mare, căci povara sărăciei e mai uşoară 
acasă decât în lume. 

Dar ce-şi vira Vilo o dată în cap, nu se putea 
scoate cu una cu două. Şi când părintele a văzut 
că nu mai e de vorbit cu băiatul lui, l-a 
binecuvântat şi cu jale l-a petrecut până dincolo 
de hotarul satului, unde s-au despărţit de el. 

Cum treceau zilele şi săptămânile colindând 
şi întrebând de lucru, cu atât mai mult Vilo vedea 
că în lume este destulă mizerie şi nedreptate şi se 
întâmpla des ca în satele pe unde trecea să nu 
găsească nicio bucăţică de pâine, ba din unele 
chiar l-au gonit cu bâta, strigându-i să meargă pe 
unde o şti, că cerşetori şi sărăntoci au şi ei 
destui.). 

— Şi aşa nevoiaş, poticnindu-se prin lume, 
într-o zi a ajuns într-un oraş în jurul căruia erau 
numai podgorii. 


„Ei, dacă sunt pe aici podgorii, se gândi el, 
trebuie să fie şi podgoreni şi poate că vor avea 
ceva de lucru şi pentru mine”. Cu gândul acesta a 
intrat în primul han. Aici în han nici urmă de om, 
doar un hangiu slăbănog dormita după tejghea. 

— Bună ziua, spuse flăcăul din pragul uşii, de 
jur-împrejurul vostru numai vii şi aici linişte ca la 
mănăstire. 

— Vii sunt, da, spuse trist hangiul, dar vinul 
nu se prea găseşte. 

— Cum aşa? se miră Vilo. 

— Păi aşa cum auzi, că viile sunt ale oraşului 
şi primarul de ani de zile caută omul cave le-ar 
lucra cum trebuie şi cum unul din aceştia nu-i de 
găsit, strugurii se pierd. 

— De aşa ceva zău n-am auzit, se minuna 
Vilo, atunci oamenii de aici sunt adevăraţi leneşi! 

— Incetişor, flăcăule, încetişor, căci treaba 
nu-i atât de simplă cum pare. Cine vrea să lucreze 
podgoriile oraşului, trebuie să se supună mai întâi 
unei probe, nu tocmai uşoară! 

— Ia te uită, da ce fel de încercare ar putea 
fi? Parcă aş încerca şi eu. Dar oare ce s-ar putea 
câştiga aici într-un an de zile? 

Pe hangiu l-au supărat tare vorbele lui Vilo şi 
se răsti la el, zicându-i: 

— Ia te uită la el, neisprăvitul, nici nu ştie ce 
fel de muncă este şi doar la câştig îi stă gândul. 
Cară-te d-aici, nu-mi plac lăudăroşii. Şi l-ar fi gonit 
dacă întâmplarea nu l-ar fi adus în han pe însuşi 
primarul oraşului. 


Acesta, când a aflat despre ce-i vorba, l-a 
măsurat pe Vilo din cap până-n picioare şi i-a zis; 

— Ei „dacă ai început cu plata, băiete, atunci 
îţi voi spune: câte degete ai pe amândouă mâinile 
atâţia ciorchini poţi să-ţi alegi şi greutatea lor se 
va plăti în ducati. 

Când a auzit Vilo, i s-a oprit suflarea şi 
primarul a trebuit să-l scuture bine, bine, ca să se 
trezească şi să înţeleagă: „Aici e vorba mai întâi 
de-o încercare, apoi de muncă şi abia după aceea 
de plată!” 

— Bine, domnule primar, spuse Vilo, eu sunt 
de acord cu toate, dar când putem începe cu 
această probă, atât de grea?! 

Se miră primatul de această nerăbdare şi l-a 
sfătuit să se gândească bine căci, după legea 
locului, cine nu trece proba pierde un deget. Dar 
Vilo nu s-a răzgândit dimpotrivă, a primit imediat. 

— Dacă vrei, îi propuse căpetenia oraşului, 
poţi începe chiar demiine. 

A doua zi, primarul i-a spus aşa: 

1Du-te în viile dinspre răsărit şi adu-mi 
niscaiva ciorchini frumoşi de struguri. 

S-a mirat Vilo de-o astfel de însărcinare, nu 
tocmai grea după părerea lui, totuşi a simţit el că 
în toată întâmplarea asta este ceva ascuns. Pe tot 
drumul spre vie cugetă ce-ar putea oare însemna 
asta, dar n-a înţeles nimic. 

Ce-a făcut când a ajuns? Găsi un butuc pe 
care atârnau cei mai frumoşi ciorchini, dar nu s-a 
atins de ei. Mai întâi strigă cât îl ţinea gura: 


— Ei, paznicule, ei, paznicule! şi mai strigă 
odată, ca pentru ultima oară: Ei, paznicule! şi cum 
nimeni nu i-a răspuns, a rupt doar trei ciorchini şi 
lângă butuc a pus un ban lucios pe care l-a găsit 
uitat undeva în colţul buzunarului. 

— Eşti bărbat, auzi în spatele lui când eră să 
iasă pe cărare. Şi nu era nimeni altul decât 
primarul, care ieşi de după butuci, de unde 
urmărise tot ce-a făcut Vilo. Apoi l-a bătut pe 
umăr, zicându-i: 

— Se vede că ai ştiinţă de legea viilor şi asta-i 
bine. De prima probă ai trecut, tinere! 

A doua zi primarul îi spuse din nou: 

— Du-te în viile dinspre apus şi adu-mi câteva 
fructe din piersicile care se coc întâi. 

Vilo, s-a dus, dar acum ştia că şi aici se 
ascundea un tâlc ceva. S-a gândit şi s-a tot gândit, 
dar nu a aflat ceva mai bun decât rândul trecut: s- 
a dus în vie, a găsit pomul pe care creşteau cele 
mai frumoase piersici şi-a pus în pălărie doar 
atâtea câte a putut să ridice odată cu mâinile de 
pe pământ. Avea el poftă să mai ia măcar odată de 
pe jos, sau să culeagă vreo câteva din pom, căci 
erau multe peste tot, dar s-a stăpânit. Mireasma 
dulce îl îmbăta şi culoarea de catifea a fructelor 
coapte îl îmbie, dar n-a îndrăznit. A închis ochii şi 
repede a ieşit pe cărare. 

Abia a făcut ci ţi va paşi când, de după butuci, 
s-a auzit o voce: 

— Bine, flăcăule, bine, începi să-mi placi. Şi a 
doua probă ai trecut-o, fiindcă ai luat numai din 


fructele căzute, atât cât se poate prinde odată cu 
mâinile. 

În a treia zi, primarul i-a spus din nou: 

— Du-te în viile dinspre miazăzi. Treci dincolo 
de ele şi acolo vei vedea cum cresc nişte nuci 
uriaşi - numără - tiţi sunt. 

Vilo s-a dus, dar acum ştia sigur că şi de data 
aceasta se asdunde ceva în poruncă, s-a tot gândit 
şi a făcut precum urmează: Când a ajuns lângă vii, 
văzu, înaintea lor, un par înalt în vârful căruia sta 
prinsă o creangă de brad împodobită cu nişte 
panglici colorate. 

„Da' de unde, domnule primar, se gândi Vilo, 
asta nu! Credeţi că sunt chiar aşa un nepriceput, 
un prostănac? lată, parul acela cu brăduţul verde 
în vârf este semnul interzicerii, orice străin n-are 
ce căuta în vii. Şi dacă e aşa şi nu altfel, în viile 
acestea nu calc!” 

Cu aceasta s-a întors să plece, dar a apărut 
numaidecât primarul. 

— Bravo, tinere, se vede că te pricepi şi 
respecţi legile viilor. N-ai intrat în vie. Dacă acolo-i 
parul cu brăduţul împodobit, care înseamnă 
intrarea interzisă a străinilor în vie, aceasta 
presupune că toate trei probele le-ai trecut foarte 
bine. Din ziua aceasta vei fi viticultorul recunoscut 
al acestui oraş întins. 

Şi aşa Vilo a ajuns să fie podgorean. Cum 
podgoriile erau întinse, avea ce să se învârtă, 
pentru a termina toate la timp şi cu bine. Insă Vilo 
era harnic şi munca îi mergea strună şi era o 


bucurie să vezi cum totul creşte, înfloreşte şi se 
coace în podgorii. Şi Vilo se bucura, deşi nu o dată 
îi venea să adoarmă în ele de oboseală şi alergare. 

Numai de un lucru se mira Vilo: de primarul 
viilor. Acesta venea des în podgorii să vadă cum îi 
merge lui Vilo, de fiecare dată strângea sub braţ o 
carte zdrenţuită, parcă i-ar fi fost frică să nu i-o 
fure cineva. Când se convingea că totul este în 
ordine, se retrăgea în colibă şi citea acolo până 
seara. Mai întâi Vilo vedea în asta o ciu. 

dăfenie, îi venea să râdă de primar, care se 
plimba mereu cu cartea aceea prin vii „până când, 
într-o zi, îl apucă marea curiozitate. 

Ce mai, curiozitatea nu-i mai dădea linişte! îşi 
frământa mintea ce ar putea fi aşa de interesant în 
cartea aceea, că primarul se uită; în ea numai 
când este singur. După ce s-a gândit ce s-a gândit 
şi-a spus că-l va ruga pe primar să-i îngăduie şi lui, 
măcar cu un ochi, să se uite în cartea aceea, într-o 
Zi. _ 

— Aceasta nu-i carte pentru oricine. In ea 
este înţelepciunea multor podgoreni bătrâni şi 
iscusiţi, care prezic în ea viitorul viilor mele. De- 
aceea este o carte nespus de valoroasă. 

Vilo s-a gândit o clipă şi apoi a spus: 

— Dacă-i aşa de prețioasă cu plătesc bucuros 
chiar şi numai pentru o clipă de citit în ea. 

— Bine, zise primarul, şi cât ai plăti tu? 

— Cât? Păi ştiu eu cât valorează o clipă de 
citit din cartea aceea? Dacă ar fi destul ce câştig 
la voi într-un an, m-aş prinde să ţi-o plătesc. 


Primarul se gândi o clipă şi apoi i-a răspuns. 

— Ei, bine, eu sunt de acord, dar gândeşte-te 
bine, nu cumva să-ţi pară rău după aceea, să 
cârteşti. 

Când Vilo a spus că este hotărât, că s-a gândit 
bine, primarul n-a făcut semn să-l urmeze. Apoi 
intrară în coliba viei şi primarul puse în faţa lui 
cartea veche, spunându-i: 

— Citeşte din ea unde vrei, dar numai până 
ce mănânc eu Un măr. Apoi primarul a ieşit în faţa 
colibei, s-a aşezat pe nişte vreascuri şi a muşcat 
liniştit din măr, convins că Vilo nu se va pricopsi 
din cartea aceea cu cine ştie cât* 

În acest timp Vilo citea cu înfrigurare. Scria 
acolo despre multe întâmplări, dar pe el îl interesa 
mai ales pagina în care scria despre pericolul care 
vine în podgorii din depărtări, mănându-le. A citit 
că pericolul acela este datorat unui viermişor care 
trăieşte în pământ. Dar tocmai atunci intră 
primarul şi-i luă cartea. Când Vilo şi-a dat seama, 
a doua zi, de cele făcute, s-a supărat pe el însuşi, 
judecându-se cum de-a putut să fie aşa de prost. 
Ce va face acum fără bani? Cugetând aşa toată 
ziua, s-a hotărât să mai slujească încă un an, dacă 
îl vor primi, bineînţeles. 

— Fie, a încuviinţat primarul mulţumit, eşti 
isteţ şi dacă vrei, mai poţi să rămâi în slujba 
aceasta încă un an. 

Aşa Vilo a rămas cu speranţa că şi anul acesta 
va trece repede. Când se apropia şi al doilea an de 
slujbă spre sfârşit, din nou îl apucă un dor 


nestăpânit de-a se uita în cartea aceea. Se simţea 
ca şi când n-ar fi mâncat sau băut ceva, de o 
săptămână. 

Dorinţa de a citi nu-l lăsa nici să doarmă, nici 
să muncească. Aşa că într-o zi a intrat din nou în 
vorbă cu primarul, zicându-i: 

— Domnule primar, ce-ar trebui să plătesc eu 
ca să mă mai uit o dată în cartea aceea? 

— Ce? a zâmbit primarul, auzindu-l şi ghicind 
ce gând îl muncea pe Vilo, nimic altceva decât 
preţul de până acum. 

Flăcăul mai întâi a vrut să se tocmească cu el, 
ca s-o lase ceva mai ieftin, dar primarul n-a vrut 
nici măcar să audă de aşa ceva. Nimic altceva nu 
i-a rămas lui Vilo să facă decât să se învoiască. 

După ce a rămas singur în colibă, a şi deschis 
cartea la pagina unde era desenată o grămăjoară 
de pietre alm bastre, nişte bucăţi de var şi câteva 
frunze de viţă: „Nimic interesant*, se gândi, şi 
voia deja să întoarcă pagina, când a observat că 
frunza se apleacă mult spre cele două grămăjoare 
de parcă le-ar fi rugat ceva, sau parcă le-ar fi făcut 
semn. Se gândi repede dacă-i aşa sau i se pare, 
dar tocmai atunci intră primarul şi-i luă cartea. 

Şi de data asta cât s-a supărat Vilo când şi-a 
dat seama că a pierdut iar plata pe tot anul! Doar 
un lucru îl mulțumea, că a văzut ceea ce nimeni nu 
văzuse înaintea lui. Mult se frământa la ce are de 
făcut când, după al doilea an de slujbă, buzunarele 
i-au rămas goale. 

„N-am de ales, şi-a spus după câteva zile de 


gândire, încerc, dacă mă vor primi, încă un ah şi 
ce câştig nu voi mai risipi fără rost.* Şi aşa s-a 
tocmit şi pe al treilea an. 

Totul ar fi mers acum bine, dacă nu s-ar fi ivit 
primarul cu cartea aceea prin viile pe care Vilo le 
lucra în al treilea an. Când şi acest an de slujbă s-a 
apropiat de sfârşit Vilo era înfiorat din nou de 
dorinţa, ciudată şi de neînvins, de a mai citi o dată 
în cartea aceea. Oricum se împotrivea acestei 
dorinţe, oricum îl ocolea pe primar, totuşi, într-o 
zi, palid, nedormit şi flămând de atâta frământare, 
s-a înfiinţat înaintea primarului. 

Când află care-i dorinţa lui, a fost numaidecât 
de acord. 

— Dar şi a treia oară te va costa câştigul pe 
un an de zile. 

— Nu-mi pasă, cu adevărat nu-mi pasă, numai 
să mai citesc puţin în cartea aceea! 

Când s-a văzut Vilo pentru a treia oară cu 
cartea aceea în faţa lui, nici nu ştia cu ce să 
înceapă. A deschis-o acolo unde singură voia şi era 
acolo numai o poză mică a unui ciorchine frumos 
de struguri. Era într-adevăr un ciorchine tare 
frumos, dar numai la prima vedere. Când îl privi 
mai atent văzu că era bolnav. Ceva alb, ca o făină, 
îi atacase boabele, care crăpau şi seminţele verzi 
se vedeau cu uşurinţă. S-a mirat cum este cu 
putinţă ca un ciorchine atât de frumos să piară! A 
vrut să întoarcă pagina, dar primarul era deja 
înăuntru şi întindea mina după cartea aceea, însă 
Vilo reuşi să arunce o privire în colţ, sub poza cu 


ciorchinele vătămat şi să vadă întins un strop de 
praf galben. 

l-a fost lui ciudă când şi-a dat seama că 
pierduse iar plata pe un an de zile, dar faptul era 
consumat şi nu se mai putea drege nimic. 

A doua zi a plecat trist de la primar, din oraş 
şi din viile unde trei ani de zile a ostenit şi toată 
plata a dat-o numai pentru a putea citi puţin în 
cartea plină de poveţe a primarului. 

Cei de acasă s-au bucurat când l-au văzut, 
căci de trei ani n-au ştiut nimic despre el. Când le- 
a spus ce şi cum a fost în lume, tatăl său a făcut 
îngăduitor doar un semn cu mâna, zicându-i: 

— Dacă-i aşa cum zici, nu te mai necăji atât, o 
să trăim noi cumva, împreună. 

După un timp oarecare s-a întâmplat un lucru 
neobişnuit  înţinutul lor. Toate podgoriile 
negustorului au început, mai întâi, să 
îngălbenească, apoi să se ofilească şi unii butuci 
chiar să se usuce. S-a uimit negustorul. A adunat 
pe cei mai pricepuţi podgoreni din împrejurimi, i-a 
rugat, pe alţii i-a ameninţat, să-l ajute, apoi a 
promis o răsplată bogată, dar totul a fost în zadar. 
Nimeni nu ştia cum să-l ajute, că de un astfel de 
leac nu s-a auzit prin acele locuri. 

Atunci şi-a amintit cineva de Vilo cel curajos. 

Negustorul s-a împotrivit cu înverşunare de la 
început. Adică de ce să ceară sfatul de la un 
vântură-lume, de la un coate-goale? Ce-ar putea să 
ştie unui ca el? Dar când a văzut că altă scăpare 
nu-i, a fost de acord să-l cheme. 


Şi Vilo a venit. Toată ziua a umblat prin vii, a 
cercetat frunzele, a smuls butucii uscați şi le-a 
privit cu atenţie rădăcinile şi, deodată, şi-a amintit 
de ceea ce citise în cartea primarului şi imediat a 
priceput despre ce fusese vorba acolo. 

— Ştiu ce se petrece aici, a spus el cu bucurie 
şi teamă în glas. 

— Da de ajutat, ai şti să ajuţi? l-a întrebat 
negustorul 

— Aş şti, a răspuns Vilo pe loc. 

— Atunci ajută-mă, am să te plătesc bine. 

— Nu, negustorule, n-am nevoie de banii tăi. 
Numai un sfert din recolta anului acesta dă-o 
acelora ce lucrează în viile tale şi mie să-mi 
plăteşti atâţia ducați câte boabe are cel mai mare 
ciorchine din viile tale. 

S-a speriat la început negustorul şi nici n-a 
vrut să audă de aşa ceva, dar când a văzut că viile 
lui într-adevăr erau aproape în paragină, a 
acceptat. 

Apoi Vilo a poruncit la toţi sătenii care 
munceau în viile negustorului să pregătească nişte 
bețe subţiri şi lungi, dar destul de puternice şi 
dimineaţa să fie cu toţii în vii 

A doua zi, când s-au adunat cu toţii, le-a spus; 

— Uitaţi-vă, oameni buni „aceste vii sunt 
atacate de un vierme care trăieşte în pământ. 
Suge rădăcinile viței de vie, până le usucă. Ca să 
salvăm viile, trebuie să distrugem viermii. Vom 
face astfel: în jurul fiecărui butuc se aşază zece 
bărbaţi şi cu beţele vor înţepa pământul, până ce 


nu va rămâne niciun petecel neatins. Numai aşa 
viermii se vor distruge şi butucii îşi vor reveni. 
Pentru munca aceasta veţi primi un sfert din ceea 
ce se va recolta anul viitor. 

Când au auzit asemenea vorbe sătenii s-au 
bucurat tare şi au făcut precum le-a spus Vilo. 
După câteva zile butucii de vie şi-au revenit din 
nou şi, spre bucuria tuturor, promiteau recoltă 
bogată. 

După câteva săptămâni ploioase, în vie s-a ivit 
o altă pacoste. Frunzele se ofileau, iar nişte pete 
mari galbene se măreau, până ce s-au întins pe 
toată suprafaţa frunzei, de-au căzut toate în vie. 

Văzând negustorul şi acest rău, i-a cihemat 
pe cei mai pricepuţi podgoreni iar, s-a sfătuit cu ei, 
i-a ameninţat, i-a rugat, dar nimeni n-a ştiut să dea 
un sfat. Atunci din nou şi-a amintit cineva de Vilo, 
că ar fi bine să se sfătuiască şi cu el, dar 
negustorul n-a fost de acord; dar când a văzut că-i 
tot mai rău cu viile lui, s-a învoit, cu amărăciune, 
să-l asculte. 

Vilo a venit, toată ziua s-a plimbat prin vii şi 
cum privea frunzele, dintr-odată şi-a adus aminte 
de cartea primarului şi a ştiut ce trebuie să facă 
iar... 

— Aşa, deci, domnule negustor, aş putea să 
vindec viile tale... 

— Dacă ştii, atunci vindecă-le, te voi răsplăti 
bine, încuviinţă negustorul, disperat. 

— Nu, domnule, n-am nevoie de banii tăi, 
trebuie numai să-mi promiţi că şi al doilea sfert 


din recolta acestui an o vei da podgorenilor, iar 
mie ca şi rândul trecut. 

Când a auzit negustorul ce i se cere, a 
început să plângă pur şi simplu, că din ceea ce i-ar 
rămâne, nici el singur n-ar putea să trăiască. 
Recolta şi-aşa va fi mică, dar cum Vilo nu s-a lăsat 
înduplecat în niciun fel, s-a învoit din nou. 

Apoi Vilo i-a chemat pe toţi sătenii şi le-a spus 
ca în ziua următoare să fie toţi în vii, având la ei 
fiecare câte două găleți şi câte o bidinea. Intr-una 
din găleți să aibă var, iar în cealaltă piatră vânătă, 
din cea pe care femeile o pun în var, când vor ca 
pereţii caselor lor să strălucească şi să lumineze 
albăstrui. 

A doua zi, când s-au adunat cu toţii, le-a spus 
iar: 

— Ascultaţi, oameni buni, care-i povestea. 
Peste var şi piatră vânătă veţi, turna multă apă, 
până ce totul se va topi, apoi cu plinul găleţilor 
bine amestecat, trebuie să stropiţi toate frunzele 
viței de vie. Pentru munca aceasta negustorul v-a 
promis sfertul al doilea din recoltă. 

S-au bucurat podgorenii de vorbele lui Vilo şi 
au pornit la treabă cu sârg. Cu amestecul acela au 
stropit frunzele viței şi iată că boala a dispărut, ca 
şi când nici n-ar fi existat. Viile au înverzit din nou, 
de-ţi era mai mare dragul să te uiţi la ele. 

Vara trecea, se apropia toamna şi în vii a 
apăruiojjpuăboală: ciorchinii, aproape copţi, s-au 
şecrpefâţ, cu, boabele au început să plesnească şi 
să putrezească, picând pe jos. 


De data aceasta se speriase nu numai 
negustorul, dar şi ceilalţi podgoreni, căci de data 
aceasta era şi recolta lor în joc. Acuma toţi îl 
rugau pe Vilo să vină, să se uite şi să-i sfătuiască 
ce să facă. 

Şi Vilo s-a dus. S-a plimbat el mult prin viile 
acelea şi-a bătut capul să priceapă ce fel de boală 
ar putea fi şi, dintr-odată, şi-a amintit de cartea 
primarului, a înţeles clar despre ce era vorba. 

— Dacă ştii, atunci vindecă-mi via, îl ruga 
negustorul speriat, fiindcă vedea că-i într-adevăr, 
rău de recolta anului acela... 

— O vindec, dar podgorenilor trebuie să le 
dai al treilea sfert de recoltă, şi mie ca şi înainte. 

Cum a auzit negustorul a pălit şi a leşinat de 
prea mare supărare şi dacă n-ar fi fost acolo câţiva 
oameni pricepuţi, mai că n-ar mai fi revenit la 
viaţă. După câteva zile însă, după ce negustorul a 
văzut că recolta într-adevăr se duce, a promis că 
va îndeplini ceea ce Vilo a cerut.: 

Atunci Vilo i-a chemat pe toţi podgorenii şi le- 
a spus ca a doua zi toţi să se ducă la peştera de la 
marginea satului, din care răzbate un miros greu. 
Dimineaţa, când toţi s-au adunat acolo, le-a 
poruncit să-şi umple găleţile cu praful cel galben 
şi urât mirositor ce se afla în peşteră şi apoi să 
meargă în vii şi să stropească cu el toţi cior* 
chinii. Au făcut sătenii precum le-a poruncit Vilo: 
au stropit ciorchinii cu praful cel galben şi boabele 
au încetat să mai polesnească şi făina aceea 
cenuşie a dispărut cu totul de pe ele. 


Când a venit toamna şi strugurii s-au copt, 
podgorenii săraci şi-au luat din vii partea promisă 
şi Vilo a pus în faţa negustorului trei ciorchini de 
struguri. Negustorul, lacom şi nesăţios, rupea din 
ei bob după bob, ca nu cumva să dea lui Vilo mai 
mult decât erau înţeleşi; Ei, dar ieşi din ei o 
frumoasă grămăjoară de boabe, în schimbul 
cărora Vilo a luat destui ducați şi i-a dus acasă. 

De atunci toţi podgorenii ştiu cum trebuie să 
facă să obţină o recoltă bogată de struguri. Vestea 
despre priceperea lui Vilo s-a răspândit repede 
prin lume şi peste tot îl chemau să-i ajute, să se 
sfătuiască cu el, ceea ce el făcea cu mare plăcere. 
Cu banii pe care-i avea acum şi-a cumpărat 
pământ, pe care l-a plantat cu viţă de vie şi a 
devenit cel mai priceput podgorean din tot ţinutul. 
Negustorul n-a mai putut să rabde şi într-o zi a 
crăpat de supărare şi invidie. Vilo, în scurt timp, 
când în vii s-a strâns prima recoltă, s-a însurat. 

Părinţii i-au făcut o nuntă mare şi au tăiat 
o.vacă şi vaca aceea comută avea la gât un 
clopoțel care a răspândit povestea noastră, care a 
ajuns la sfârşit. 

Două ferăsiraic _ 

S-A DUS ODATA un ţăran la iarmaroc. S-a 
oprit în dreptul unui negustor şi-i privea atent 
marfa. 

— Lă cumpără, cumetre, ceva de la mine i se 
adresă negustorul ţăranului. Uite, am tot ce 
doreşti! Nu dau scump şi o asemenea marfă nu 
găseşti oriunde! 


— Cumetre, ici, cumetre, colo, spuse ţăranul, 
dar ţăranii cu negustorii n-au fost cumetri 
niciodată - eu de-un ferăstrău aş avea totuşi 
nevoie... 

— Ce unu, cumetre, cumpără-ţi două, n-o să-ţi 
pară rău! Când ţi se strică unu nu trebuie să dai 
fuga numaidecât la vecin să te împrumuţi! 

Țăranul s-a scărpinat după ureche, pentru că 
lui i-ar fi ajuns unul, dar negustorul se dădea aşa 
de frumos pe lângă el, încât, până la urmă, omul a 
cumpărat două. S-a întors apoi acasă şi i le-a 
arătat nevestei. 

— lată, spuse el, straşnic oţel. Aşa ceva omul 
mai rar nimereşte. Nevasta doar a mormăit că pe 
nimica aruncă banii şi ieşi din casă nemulțumită. 

A doua zi s-a dus la tâmplar să le facă ramele. 

— Ferăstraiele nu sunt rele, numai să fie ce 
tăia cu ele, spuse tâmplarul şi i-a promis că până 
spre seară ramele vor fi gata. 

A doua zi, în colna ţăranului atârnau două 
ferăstraie nou-nouţe, de-ţi venea să-ţi sufleci 
mânecile şi să te apuci de treabă. In colnă toate 
celelalte unelte le admirau luciul şi le invidiau 
locul. Sapa şi-a plecat capul, topoarele au suspinat 
cu tristeţe, bătrânele cuie ruginite de pe poliţă s- 
au aprins şi ele de invidie. Apoi cu toatele şi-au 
strâns capetele şi au început să clevetească. 

În curtea ţăranului se afla un păr bătrân şi 
uscat, şi cum ţăranul nu avea mare lucru de făcut, 
s-a hotări! să-ltaie a doua zi. A ascuţit ferăstraiele 
cele noi, le-a uns şi i-a zis nevestei: 


1 - Ascultă, nevastă, mâine vom scoate părul 
acela din curte, că şi aşa nu mai dă nicio roadă. 

= Măcar o să am ceva vreascuri la în demfna, 
zise şi ea; 

Când au auzit acestea, cuiele au râs cu 
răutate. 

— Lucrul acesta o să le prindă de minune 
doamnelor ferăstraie. Se vor încălzi puţin la lucru, 
să le vedem. 

Ferăstraiele se uitară lung unul la altul, dar 
n-au zis nimica, aşteptându-şi stăpânul. 

A doua zi ţăranul şi cu nevasta s-au apucat de 
treabă. l-au săpat rădăcinile, le-au tăiat, au 
doborât părul la pământ, apoi s-au apucat să-l 
taie. Tăiară până la prânz, tăiară până seara, dar 
fiindcă erau numai ei doi, n-au apucat să termine 
treaba, că era mult de lucru. 

— O să tăiem şi mâine, spuse ţăranul obosit şi 
agăţă ferăstraiele în cui. 

Un ferăstrău era tare nemulţumit. 

— De ce trebuie eu să muncesc şi bârfitoarele 
astea nu?” spuse şi se uită urât la cuie. Un cui, 
care înţelese iute la ce se gândea ferăstrăul, dădu 
din cap în semn de nemulţumire, se apropie şi-i 
zise: 

— Dacă vei asculta de mâinile ţăranului, fără 
să cârleşti, mereu te va duce la lucru. Te vei şlefui 
dar te vei subţia întruna. Nu-l asculta şi vei vedea 
că te va lăsa în pace curând. Eşti nou, n-o să te 
arunce, iar tu vei putea moţăi aici în linişte. Iată, 
şi noi am făcut aşa şi acum stăm de câţiva ani. Şi 


spune, ne merge rău? 

Nepriceputului ferăstrău i-au plăcut cuvintele 
cuiului şi se hotări să nu-l mai asculte pe ţăran. 

A doua zi, pe la amiază, ţăranul s-a uitat la 
mâinile lui, zicând: 

Nu ştiu de ce, dar fac bătături. 

De muncă, răspunse nevasta. La orice muncă 
mai grea omul face bătături. 

Țăranul a recunoscut că nevasta are dreptate 
şi au pornit mai vârtos la tăiatul lemnului. Odată 
tăiau cu un ferăstrău, odată cu celălalt ferăstrău. 

— Pentru ca să fie la fel de uzate, răspundea 
oamenilor care treceau pe lângă ei şi se opreau 
curioşi. Lemnul este uscat şi tare. Oţelul se 
încălzeşte repede, nu cumva să plesnească 
vreunul. 

Oamenii doar dădeau din cap, apoi îşi vedeau 
de treaba lor. '[ăranul tăia mai departe, odată cu 
unul, apoi cu celălalt, iar după un timp mormăi: 

— Ce-o fi având, ce nu, dar treaba merge tot 
mai greu. Trebuie să ne oprim. Poate că 
ferăstraiele s-au topit, să le mai ascuţim niţel. 

S-a aşezat pe o piatră şi cu pila a început să 
ascută dinţişorii mici şi lucioşi. O dată dintr-o 
parte, apoi din cealaltă parte, iar la sfârşit le-a uns 
cu o bucăţică de slănină. 

— Acum poate că o să meargă mai uşor! 

Au tăiat ei cât au tăiat, au obosit, şi s-a 
apropiat deja a doua seară. Munca parcă nu se 
mai termina, că tare greu se urneau. 

Nevasta,  proptindu-se de gard să se 


odihnească o clipă, i-a strigat: 

— Omule, ce te tot chinui tu, nu vezi că 
ferăstrăul ăla nu mai taie? 

Țăranul a ridicat ochii, a privit-o neîncrezător, 
djar nu s-a oprit. După un timp nevasta i se adresă 
din nou: 

Tu n-auzi? la încearcă şi cu celălalt şi ai să 
vezi că am dreptate. 

Țăranul a încercat, s-a scărpinat în cap şi a 
mormăit: 

— Ai dreptate, nevasţă, ăsta nu mai taie aşa 
de bine. Mâine îl duc iar la tâmplar să văd ce are 
şi îndată >a pus deoparte. Ferăstrăul doar asta 
aştepta. Ingâmfat şi liniştit, s-a întins pe o 
grămadă de vreascuri. Era prima lui victorie. A 
doua zi ţăranul fugi cu el la tâmplar, dar acesta, 
după ce l-a privit, a dat din cap zicându-i: 

— Ferăstrăul e bun, poate c-ai fost dumneata 
prea obosit. 

Țăranul s-a liniştit auzindu-l, a dus ferăstrăul 
acasă şi l-a agăţat în cui. A muncit numai cu unul 
toată ziua. 

După un timp, când a vrut să repare gardul, a 
luat ferăstrăul şi s-a dus să-şi taie leaţuri, dar 
ferăstrăul cel leneş nici acum nu i-a plăcut cum 
tăia. 

„Nici eu n-am să muncesc, dacă cuiele nu 
muncesc”, mormăi supărat şi scrâşni din dinţi 
ferăstrăul. 

Țăranul a încercat să taie cu amândouă 
ferăstraiele, dar s-a convins că unul taie mai rău 


decât altul. 

„Diseară trebuie să-l duc la fierar”, se gândi 
el. Fierarul l-a privit, l-a ascuţit, şi-l lovi cu 
ciocanul niţel. 

— Încearcă încă o dată, poate acum o să 
meargă, îi zise fierarul înapoindu-i ferăstrăul. 

Țăranul s-a întors acasă, din nou l-a încercat, 
dar nici acum ferăstrăul cel îndărătnic n-a prins a 
tăia cum trebuie în lemn. «4 

Zilele treceau una după alta şi ţăranul folosea 
doar un singur ferăstrău. Pe celălalt l-a lăsat să 
atârne în cui. Bineînţeles, ferăstrăului i-a plăcut 
grozav. Nu făcea nimic, doar se lăfăia în cui şi 
clevetea. Când, ostenit, celălalt ferăstrău se 
plângea cât îl doare tot corpul, leneşul râdea în 
hohote. 

— Aşa-ţi trebuie dacă eşti prost şi asculţi de 
mâna ţăranului neodihnit! 

Treceau lunile, treceau şi anii şi multe s-au 
schimbat. Țăranul a îmbătrânit şi puterile l-au mai 
lăsat. Gospodăria de mult a trecut-o în mâinile 
feciorilor săi, dar n-a încetat să muncească. Chiar 
şi atunci când securea n-o mai putea ţine vârtos în 
mână, ferăstrăul i se părea o jucărie. Abia îl 
apropia de lemn şi ferăstrăul tăia. Şi atunci 
bătrânului se părea că nu-i aşa de bătrân şi fără 
puteri şi inima îi bătea veselă. 

Multe s-au schimbat şi în colnă, doar cuiele 
ruginite şi ferăstrăul leneş au rămas la locul lor. 
La început ferăstrăul era mândru c-a-necput să se 
îngraşe: din loc în loc, pe feţele lui lucioase au 


apărut pete roşcate şi până să se dezmeticească a 
fost cuprins cu totul de rugină. 

„Nu-i nimic, se gândi el, măcar mă lasă gazda 
în pace”. Dar uitându-se din când în când la 
prietenul său harnic, îl durea parcă ceva. 

„Cât e de subţire şi lucios îşi mânerele sale 
de lemn arată parc-ar fi bătute în aur! Dar ce 
folos? începu să râdă în gând, mereu e plecat, 
mereu trag de el şi pila aceea mereu îi roade 
dinţişorii. Şi are aceasta vreo importanţă? lţi dă 
vreo bucurie munca asta zilnică, istovitoare?” 

Într-o zi a murit nevasta ţăranului şi la scurtă 
vreme a murit şi gospodarul. Fiii l-au înmormântat 
aşa cum se cuvine pe un tată bătrân şi vrednic. 
Câteva zile după înmormântare s-au întâlnit în 
curtea părintească să-şi împartă pescarilor şi 
plecau cine ştie unde. Nenorocirea era că din clipa 
în care luau o barcă, o foloseau până o distrugeau 
cu totul şi vă daţi seama că oamenii din partea 
locului erau atât de săraci, încât pierderea unei 
bărci însemna pentru ei moartea. 

Într-o dimineaţă, Jean băgă de seamă că 
barca lui nu maiera în locul unde o lăsase el, ci 
mult mai încolo. La început s-a gândit că poate 
vreun pescar o fi avut nevoie de locul acela şi i-a 
mutat barca un pic. Când însă a văzut că şi în 
zilele următoare lucrurile se repetă, a intrat la 
mare grijă şi, în cele din urmă, speriat, i-a spus 
Anetei ceea ce băgase el de seamă. Biata femeie, 
când a auzit de una ca asta, să cadă jos de spaimă 
şi mai multe nu. Dacă spiriduşii le distrug barca, 


înseamnă sau să moară toţi trei de foame, sau să- 
şi ia lumea în cap şi să plece slugi, cine ştie pe 
unde, trăind o viaţă nu mai bună decât moartea. I 
se rupea, mai ales, inima pentru copilul lor care 
trebuia să aibă o viaţă aşa de nefericită. Nu vă mai 
spun că mulţi pescari încercaseră să vadă ce se 
întâmplă cu bărcile lor şi nu văzură decât cum ele 
se desprind de la mal şi o pornesc în larg, parcă 
minate de nişte puteri nevăzute. Ba cei care se 
dovediseră mai curajoşi şi încercaseră să lupte cu 
aceste puteri, au fost găsiţi morţi pe plajă în ziua 
următoare, fiindcă, dacă nu ştiţi vă spun eu acum, 
spiriduşii sunt mai periculoşi chiar şi decât 
balaurul Ba udai, care şade ascuns în lacul Leului, 
de unde iese din când în când pentru a fura câte 
un animal, uneori chiar câte un om, pe care să-l 
mănânce. 

Cum vă spuneam, din ziua aceea, în casa 
celor doi tineri n-a mai fost loc nici pentru pace, 
nici pentru bucurii. 

Nopți întregi nu mai dormeau, iar Aneta era 
tot cu ochii roşii de plâns. 

În a patra zi, femeii îi veni un gând pe care 
nici ei nu avea curajul să şi-l mărturisească. In a 
cincea zi însă, văzând că viaţa asta nu mâi era de 
îndurat, se hotărî să treacă peste orice spaimă şi 
să facă ceea ce inima o învăţa. Aşa că în seara 
aceea i-a dat de mâncare lui Jean, ba chiar l-a 
îndemnat să bea ceva mai mult vin ca de obicei, 
încât, frânt de grijă, de osteneală şi de vin, omul 
adormi de îndată ce puse capul pe pernă. După 


aceea, Aneta dădu şi pruncului de mâncare, şi, 
înfăşurându-l într-o pătură moale de lână ca să nu- 
i fie frig, îl luă frumugşel în braţe şi se strecură ca o 
şopârlă pe uşă, fără s-o simtă bărbatul care 
dormea dus. 

Afară era o noapte întunecoasă de să-ţi bagi 
singur degetele în ochi. Numai departe pe cer se 
vedea strălucind o singură stea, al cărui chip 
îndepărtat se oglindea în apa fără fund a 
oceanului. 

Biata Aneta se înfioră tind îşi aminti că era 
noaptea mareei celei mari. 

Dar mi se pare că eu vorbesc cam în dodii 
pentru voi şi nici măcar nu v-am spus ce este 
aceea o maree. Staţi să vă zic, numai să aveţi 
răbdare să mă ascultați acum, că am lăsat firul 
poveştii şi m-am apucat să vă spun ce este o 
maree. Eu socotesc că aşa se cuvine. 

Luna asta pe care o vedem noi pe cer, 
sclipind cu lumina ei misterioasă în unele nopţi, 
are o mare putere de atracţie asupra apei, care se 
ridică spre ea sub forma unui val mare. Şi-aşa 
urmăreşte luna până ajunge la ţărmul pe care îl 
acoperă cu apă pe o mare distanţă. Apoi apa se 
retrage liniştită în matca ei. Când apa creşte, se 
cheamă flux, iar când scade, se cheamă reflux. 
Mareea înseamnă deci fluxul şi refluxul apei. Dacă 
nu mă credeţi, puteţi să-i întrebaţi şi pe părinţii 
voştri şi veţi vedea că nu spun bazaconii. Ei, şi 
dacă nu vă mint în taina asta a lunii, cu fluxul şi 
refluxul, vă închipuiţi că şi restul poveştii, este tot 


atât de adevărat. 

Să ne întoarcem acum iar la Aneta din 
poveste. Vă spuneam că aducându-şi aminte că 
era ziua mareei celei mari, parcă o strângea şi mai 
tare cămaşa de frică. O dată pe lună, când este 
lună plină, puterea ei e mult mai mare. Şi atunci 
ridică un val mai înalt. Din cauza asta mareea cea 
mare este mai periculoasă decât celelalte. Dar 
pescarii ştiu până unde se întinde fluxul, ştiu şi 
când va avea loc, aşa că nu se întâmplă nicio 
nenorocire. Dragostea pentru a-i săi îi dădea curaj 
Anetei şi, înfrângându-şi orice spaimă, sări în 
barcă, pitindu-se în partea dinapoi. Învelită în 
şalul ei gros de catifea, răsufla fără zgomot aerul 
sărat al mării. Ţinea strâns legat la piept copilaşul 
care dormea dus, neştiind nimic, nici de necazul 
mamei, nici de răutatea spiriduşilor. Biata Aneta, 
frântă de oboseala zilei şi de spaima prin care 
trecea, adormi şi ea tot aşa de adânc şi lin ca şi 
copilul pe care-l ţinea în braţe! După o bucată de 
vreme, tresări fiindcă apa începuse să clipocească 
mai tare la pupa bărcii şi se auzeau glasuri în 
noapte, rostind un fel de chitare ciudată, din care 
cu multă greutate înţelese aceste cuvinte: 

Trei ceasuri pe mare. 

Alte trei pe mal, m 

Trei ceasuri în care Ne întoarcem în zorii 
târzii. 

Pe maluri pustii. Leagănă-te, barcă Peste 
marea cea de sare. 

Sprintenă porneşti la drum. 


Chiar acum! 


iFrânghiile cu care era legată barca lunecară 
ea prin farmec de pe ţăruşii de care erau legate şi 
barca prinse a se legăna liberă pe valuri. Apoi 
glasurile se auziră din nou: 

Barcă, pleacă la unu. 

Pleacă la doi. 

Pleacă la trei 

Barca însă nu se mişca, ci continua să se 
legene pe loc, de parcă ceva o împiedica să 
pornească în larg. Cele trei voci îşi reluară 
cântecul lor monoton şi mai rugător: 

Pleacă, te rugăm, la uny. 

Pleacă, te rugăm, IJ, a doi. 

Pleacă, te rugăm, la trei. 

Te rugăm xăpleci la patru 

Dar barca pas să se mişte, de parcă ar fi ştiut 
ea ceva. Atunci glasurile se porniră şi mai 
plângăreţe: 

Te rugăm să pleci la unu. 

Te rugăm să pleci la doi. 

Te rugăm să pleci la trei. 

Te rugăm să pleci la patru. 

Pleacă, te rugăm, cinci 

De data asta, Aneta simţi cum barca o 
porneşte din loc, de parcă ar fi fost un cal 
ascultător, lunecând pe valuri din ce în ce mai 
repede. Aerul mării devenea tot mai răcoros, iar 
hula valurilor tot mai puternică, aşa că Aneta 
înţelese că se aflau de acum departe, în larg. 


Începuse să-i fie grozav de frică şi era gata să-i 
pară rău de ceea ce făcuse. Se gândea cu groază 
ce va păţi dacă, bunăoară, copilul s-ar trezi şi ar 
începe să plângă. Ce le putea ea răspunde acestor 
fiinţe misterioase, despre care auzise numai 
lucruri rele? 

wlncă mai tremura de frică şi de neştiinţă, 
când simţi că barca se ciocneşte de un mal, funiile 
se încolăciră singure în jurul unor ţăruşi şi cele 
trei voci se îndepărtară grăbite spre mijlocul 
insulei. Biata Aneta, pe jumătate moartă, ieşi din 
ascunzătoarea în care mai că înţepenise şi o porni 
îndată pe urmele celor trei spfciduşi pe caref 
măcar că nu-i vedea, îi auzea mereu vorbind. 
Mergea pe un pământ necunoscut, despre care nu 
auzise niciodată vorbindu-se. Era, fără îndoială, 
una din acele misterioase insule bântuite de 
duhuri, din care muritorii nu se mai întorceau 
niciodată, dacă au îndrăznit să pună piciorul pe 
ea. Dar Aneta era hotărâtă să nu se lase până nu 
va obţine ceea ce dorea. Privea cu ochii larg 
deschişi această misterioasă insulă, încercând să 
reţină unele lucruri, spre a nu rătăci drumul la 
întoarcere. Sub scânteierile palide ale stelelor nu 
se vedeau decât stâncile goale şi frunzişul puţin 
cam ciudat al unor dafini care răspândeau un 
miros îmbătător. Rupse, în treacăt, câteva crengi 
pe care le băgă în sân, cu gândul de a avea o 
dovadă că, într-adevăr, a fost pe această insulă, în 
cazul că oamenii n-o vor crede. Deodată, printre 
trunchiurile dafinilor, se deschise gura largă a 


unei peşteri, din care răzbătea în afară zumzetul 
unor voci  nedesluşite.  Spiriduşii pătrunseră 
înăuntru, iar Aneta, după ce stătu câteva clipe la 
îndoială, îşi zise: „Dacă am ajuns până aici, ce mi 
se poate întâmpla mai rău?” Şi pătrunse în 
peşteră, pe urma spiriduşilor. În stânca tare, o 
iiiană măiastră tăiase o scară care cobora ca un 
melc spre adânc. Din loc în loc, nişte scânteieri 
misterioase luminau totul, aşa că femeia putu să 
coboare scara îngustă fără să-şi rupă vreun picior. 
Auzea trecând pe lângă ea paşi grăbiţi care parcă 
o ocoleau şi simţea uneori atingerea unor fiinţe 
nevăzute, de care se înfiora. Din adâncul peşterii 
venea însă un zgomot înspăimântător, nu din 
cauza puterii lui, ci din cauza ciudăţeniei, căci 
părea ca o respiraţie uriaşă şi ostenită, era parcă 
chiar respiraţia pământului. Scara se mai roti încă 
o dată şi o lumină puternică o izbi în faţă orbind-o, 
încât nu mai văzu nimic. După o vreme, când ochii 
i s-au mai obişnuit, îşi dădu seama că se afla într-o 
imensă sală strălucitoare, din pereţii căreia răzbea 
acea lumină care te ameţea. Pe jos era presărat 
cel mai fin nisip pe care îl văzuse vreodată în viaţa 
ei, iar stelele de mare îşi mişcau braţele moi prin 
nisipul umed, de parcă ar fi aşteptat ceva. Pe 
peretele din fundul peşterii se vedea o uşă mare 
de bronz, iar în mijlocul uriaşei încăperi se înălța 
un stejar uriaş cu trunchiul răsucit, oare-şi 
împlânta adânc, în nisipul moale, rădăcinile lui 
puternice. Sub stejar se afla un monstru. Aneta 
simţi că i se moaie picioarele şi-şi strânse cu 


spaimă copilul la piept. Aşa ceva nu mai auzise să 
fie nici măcar în poveşti. Era o fiinţă strălucitoare 
şi transparentă ca de cristal, moale ca o gelatină. 
La fiecare din enormele lui respiraţii, prin corpul 
său se vedeau pereţii peşterii care se diformau ca 
priviţi printr-o apă. 

Vocile  spiriduşilor nevăzuţi intonau nişte 
imne de slavă şi pe care biata Aneta nici nu le 
înţelegea, atât era de înspăimântată şi de uluită de 
ceea ce vedea. Încet-încet îşi dădu seama că imnul 
îl îndemna pe monstru să mai aibă răbdare, că în 
curând va sosi clipa. Ceea ce o uimea mai ales pe 
Aneta era faptul că nimeni nu se interesa de ea, ca 
şi cum nici n-ar fi fost acolo. Toţi trăiau într-o 
încordare de nedescris, de parcă ceva 
extraordinar trebuia să se întâmple. Glasurile se 
izbeau de uşa masivă de bronz, semn că de acolo 
trebuia să vină ceea ce toţi aşteptau. Vocile 
răsunau: 

Tată al mării, mai ai Luna pe ceruri lunecă 
Un. 

Vine îndată clipa cea mare să pună capăt 
marelui chin. 

Uşa tăcută ce marea ţine Iremură toată de 
nerăbdare. 

Fluviul vieţii îndată vine. 

Vine îndată clipa cea mare. 

Clipa cea mare. 

Clipa cea mare 

„Ce fel de clipă V* se tot întreba Aneta, care, 
de curiozitate, uitase şi să-i mai fie frica. Dincolo 


de poarta de bronz porni să se audă un zgomot 
îngrozitor, care o făcu pe Aneta să-şi amintească 
iar de frică şi picioarele iar începură să i se moaie, 
tocmai acum când era hotărâtă s-o ia la fugă. 
Dintr-odată, uşa masivă de bronz începu să se 
răsucească în ţâţâni, trasă de nişte mâini 
nevăzute, iar monstrul inform şi străveziu îşi 
îndreptă capul moale ca de gelatină spre uşa larg 
deschisă, prin care începuse să pătrundă vijelios 
mareea. Monstrul fu apucat de o mare bucurie şi 
începu să soarbă apa cu o poftă care-i făcu greață. 
Anetei. Dar, spre marea ei mirare, cu cât bea mai 
multă apă, cu atât monstrul devenea mai puternic, 
mai dur şi mai strălucitor. Apa pătrundea urlând 
pe uşă, dar nici măcar o picătură nu scăpa gurii 
însetate a monstrului, încât femeia era convinsă 
că pe toată plaja Gasconiei marea s-a retras, 
lăsând în urmă nisipul umed, melci, meduze care 
se descompun în lumina dimineţii, peşti morţi, 
resturi de corăbii naufragiate. 

Abia acum a înţeles Aneta că ea vedea ceea 
ce niciun om nu mai văzuse şi poate nici nu va mai 
vedeaacesta era monstrul mareei care trăia 
ascuns în adâncul pământului şi care făcea să 
crească apa, atunci când o dădea afară şi să 
scadă, atunci când o înghiţea, şi asta, în mod 
regulat, de la naşterea pământului şi cât va mai 
dura lumea. Gândindu-se la toate aceste lucruri şi, 
mai ales, dându-şi seama că fusese martoră la o 
taină a lumii care, din câte ştia, nu era îngăduită - 
şi cel care o călca trebuia să plătească cu, propria 


sa viaţă, Aneta îşi adună ultimele puteri şi o rupse 

Ia fugă, fără să se mai uite pe unde calcă, 
strângând la piept copilul, ca nu cumva să-l scape 
dacă s-ar împiedica de ceva. Nici nu mai ştia cum 
a ajuns l-ai barcă, de parcă spaima îi dăduse aripi 
şi s-a ascuns în acelaşi loc în care stătuse şi la 
venire. Se simţea uşurată, de toată spaima, acum 
că se afla în barca lor, ca şi cum s-ar fi aflat acasă. 
Curând auzi paşii fiinţelor nevăzute cu care 
călătorise spre insula mareei şi apoi ascultă din 
nou ciudata lor litanie: 

Trei ceasuri de taină. 

Minunea văzând. 

Trei ceasuri de taină. 

Mareea-ascultând. 

Te întoarce, barcă, pe valul culcat şi ne 
poartă iarăşi la ţărmul rotat. 

Barca o porni ca un cal bine strunit, vântul le 
fluiera pe la urechi, iar fiinţele misterioase, 
simțind mirosul de dafin care venea de la ramurile 
pe care Aneta le rupsese şi le pusese în sân, 
începură să cânte cu nişte glasuri care veneau 
parcă dintr-o altă lume: 

Parfumul de laur spre mal nensoţeşte, în 
mijlocul mării sărate Amintirea dulce a insulei 
noastre - întruna ne mână spre ţărmuri albastre. 

N-aş putea să vă spun cât timp trecuse de 
când porniseră din insulă, dar Aneta simţi cum 
barca se izbeşte de mai, semn că ajunsese la locul 
de unde plecase. Spiriduşii săriră jos din luntre şi 
femeia aştepta să-i audă depărtându-se ca să 


poată şi ea ieşi din ascunzătoare. Spre marea ei 
spaimă auzi însă glasul poruncitor al unui spiriduş 
care-i spunea: 

— Femeie, ieşi afară! 

Mai mult, moartă decât vie, îneta ieşi cu 
pruncul în braţe, care mai dormea încă, tot aşa de 
adânc şi nevinovat ca şi la plecare. 

— Ai merita să fii ucisă, continuă vocea 
spiriduşului, dar ai fost salvată de ființa 
nevinovată pe care o porţi la sânul tău! Abia acum 
înţelese ea de ce nimeni nu-i făcuse nimic. 

Paşii tainici se îndepărtară în noapte, iar 
Anefca şedea dreaptă pe nisipul plajei de parcă ar 
fi vrut să le spună spiriduşilor! „Nu mă tem de voi. 
De acum nu mai aveţi dreptul să vă atingeţi de 
barca noastră!” 

Dar după ce s-a stins în noapte ecoul paşilor 
lor ciudaţi, după ce s-a văzut singură-singurică pe 
plaja pustie, pe Aneta a cuprins-o o groază atât de 
mare, încât o rupse la fugă fără să se mai uite nici 
în dreapta, nici în stânga şi tot i se părea că 
cineva este gata s-o ajungă din urmă. 

Ajunsă acasă, dădu copilului să sugă şi 
pregăti masa pentru soţul ei, care trebuia să se 
trezească din clipă în clipă. Simţi deodată în sân 
creanga de dafin de care şi Uitase de spaimă. 
Când o scoase din sân, rămase cu gura căscată: 
creanga pe care o rupsese numai cu gândul de a 
avea o dovadă că fusese pe insula spiriduşilor, era 
cu totul şi cu totul de aur. 

Şi iacă aşa, datorită curajului unei femei şi 


dragostei ei pentru copil şi pentru soţ, au scăpat şi 
de sărăcie şi de spiriduşi şi or mai fi trăind şi 
astăzi în căsuţa lor, fericiţi şi fără grijă, dacă n-or 
fi murit. 

Povestea preafrumoasei Eliza 

A FOST ODATĂ un rege care avea multe 
lucruri cu care să se fălească şi de aceea era tare 
mândru. Dar aşa cum se întâmplă aproape 
totdeauna pe lume, avea regele nostru şi pricini ca 
să se necăjească. Pricina necazului, să nu vă 
miraţi, era tocmai fata lui. Nu că ar fi fost urâtă de 
să dai şi să fugi de ea, sau vreo neghioabă care să 
nu poată lega trei cuvinte de doamne-ajută. Ba 
dimpotrivă, fata era frumoasă, atât de frumoasă, 
încât bietul împărat nu mai avea somn de grijă să 
nu i-o fure careva, vreun năzdrăvan de flăcău, sau, 
ceea ce ar fi fost şi mai rău, vreun duşman care ar 
fi putut s-o omoare. 

Ei, şi de grija asta, a pus-o împăratul pe 
frumoasa Eliza, că aşa o chema pe fată, sub paza a 
douăsprezece doici, care n-o scăpau din ochi nici 
ziua, nici noaptea. Dar nici asta nu era de-ajuns 
pentru grija cea părintească a măriei sale şi de 
aceea a închis-o pe fată, cu doici cu tot, într-un 
palat cu o grădină mare, înconjurată de 
douăsprezece ziduri. Din când în când i se dădea 
voie fetei să se plimbe prin cetate, călare şi păzită, 
cu  străşnicie, de doisprezece  halebardieri, 
doisprezece scutieri şi doisprezece paji. Să văd eu 
care hoţ de fete ar fi putut ajunge până la prinţesa 
Eliza şi s-o fure. 


Ştiu însă de la o bătrână înţeleaptă d fata ar fi 
fost de cf; mie de oii-mai bucuroasă să iasă 
singură pe stradă, fără pază şi să poată alerga 
singură pe străzii, precum cea mai săracă dintre 
fete, cântând în gura mare» ca şi cum n-ar fi avut 
nicio grijă. 

Când ieşea prinţesa la plimbare, niciun flăcău 
nu avea voie să meargă pe străzile cetăţii, 
ferestrele trebuiau să fie închise şi nimeni să nu-i 
vorbeiască. Oamenii însă b priveau prin perdelele 
lăsate şi spuneau între ei i 

„Prinţesa noastră este prea frumoasă dar 
ochii el sunt trişti ca o zi ceţoasă. Durerea 
singurătăţii i se citeşte în ochi. Privirea ei spune 
că într-o zi va fugi din închisoarea în care tatăl ei 
b ţine ca într-o colivie de aur/4. 

Toi supuşii o căinau pe biata prinţesă pentru 
viaţa ei de prizonieră. Într-o zi, un sfetnic bătrân 
de tot, atât de bătrân incit nu-i păsa, de moarte şi 
nici de mânia regelui, şi-a luat inima în dinţi şi i-a 
spus acestuia: 

— Maria ta, îngăduie unui biet supus, căruia 
nu degeaba i-a albit părul în slujba ta şi a 
neuitatului tău tată, o umilă observaţie. 

— Vorbeşte, bătrâne sfetnic, tu a cărui gură 
n-a spus decât lucruri înțelepte şi pe care tatăl, 
meu mi te-a lăsat ca pe o moştenire de mult preţ. 

— Iată ce şi cum, Maria ta: nu este pe lume o 
comoară mai de preţ decât prinţesa Eliza şi bine 
faci că o iubeşti ca pe ochii din cap. Dar oare este 
bine că o ţii în felul acesta închisă şi cu o pază aşa 


de straşnică, lipsind-o de toate bucuriile tinereţii, 
aşa cum ai lipsit-o şi de cele ale copilăriei? Maria 
ta, eşti ca omul cel bogat care şi-a îngropat 
comoara undeva şi apoi strigă pe toate străzile $ 

Păzea, păzea, păzea. 

Comoara mea; 

Voi, hoţilor, să 

De ea să vă feriţi 

Săi se usuce mina 

Regele s-a posomorât şi i-a spus sfetnicului cu 
asprime V 

— Bătrâne, părul albit de ani este o dovadă a 
înţelepciunii, dar de la o anumită vreme, anii prea 
grei apasă mintea celui bătrân şi el coboară tot 
mai mult spre nesocotinţa copilăriei 

Bietul rege nici nu bănuia câfcă dreptate avea 
sfetnicul cel bătrân şi de repede aveau să se 
adeverească cele prezise de el. 

Tot pe vremea aceea trăia acolo şi o 
vrăjitoare „al cărei castel se afla în munţii Pirinei, 
Pirineii sunt nişte muriţi prăpăstioşi care despart 
Franţa de Spania şi care, de când e lumea lume şi 
în ea sunt răutăţi, au fost locuiţi de cei mai răi 
vrăjitori. De aceea îşi făcuse şi vrăjitoarei 
Mandragona palatul aici, cu vreo câteva mii de ani 
mai înainte şi umplea de groază mare parte de 
ţară, şi din Franţa şi din Spania, care se întindea 
pe lângă munţi. 

Ei, şi iacă, într-o bună zi, află Mandragona de 
la un negustor de ierburi vrăjitecare cunoştea 
toată ţara de la Pirinei până departe, la 


miazănoapte, despre frumoasa prinţesă Eliza. 

Aşadar, vicleanul negustor i-a spus vrăjitoarei 
cu mulţii linguşeală r 

O, scumpă, şi milostivă doamnă, dacă îmi 
vinzi mal ieftin floarea care taie tuşea seacă, am 
să-ţi spun şi eu ceva din care vei trage multe 
foloase. 

Ce să mai vorbim, frumosule, despre preţul 
florii. De la lună nouă încoace tare prost merg 
florile mele. Nici nu ştiu dacă oi putea să-ţi dau 
vreuna. Dar spune mai întâi despre ce este vorba 
şi pe urmă om mai vedea noi. 

— Prea bună doamnă, nu departe de locurile 
pe care le stăpâneşti, trăieşte un rege care are o 
fată de o frumuseţe cum nu sunt două pe lume. 

— Asfca-i bună! Liunea-i plină de fete! 
Cunosc şi eu destule, aşa că puţin - îmi pasă mie 
de fata regelui tău. 

Numai că aici lucrurile stau puţintel mai 
altfel, prea bună doamnă. Fata de care va vorbesc 
este  straşnic de bine păzită, într-un palat 
înconjurat de douăsprezece ziduri şi-i urmărită 
pas cu pas de doisprezece halebardieri, de 
doisprezece scutieri, doisprezece paji şi „în sfârşit, 
de douăsprezece doici, fără să mai pun la 
socoteală faptul că fiecare uşă şi fiecare fereastră 
a palatului are câte douăsprezece lacăte, fiecare 
având, la rândul său, douăsprezece chei. Regele n- 
o lasă nici măcar o clipă singurică, fiindcă ea este 
cea mai de preţ comoară a împărăției sale. 

Mandragona rămase gânditoare câteva clipe: 


în mintea ei plină de toate răutăţile lumii începuse 
să se urzească un plan drăcesc. După o vreme de 
gândire îl întrebă pe negustor: 

— Şi regele acesta este bogat? 

— Putred. Oraşul lui geme de aur şi de pietre 
scumpe, 1 

— Măi să fie! Ascultă, negustorăşule, dacă 
ajungi la prințesă şi mi-o aduci, te fac om. Ştii că 
vorba mea e vorbă. 

— Ştiu, doamnă scumpă, se milogi el, dar tot 
nu mi-ai spus ce facem cu iarba de tuse seacă. 

— Nemernicule, de tine nu scapă omul cu una 
cu două. Ei, bine, îţi dau mai multă iarbă dec. Iți ai 
visat tu vreodată să ai, numai să ştii că dacă nu-mi 
aduci prinţesa, nu mai ai ce căuta la uşa castelului 
meu şi nu mai pupi tu de la mine nici apă rece, 
necum ierburi vrăjite. 

— O, frumuseţe a lumii, nu te înfuria! Ne 
cunoaştem noi prea bine ca să ne putem înşela 
unii pe alţii. 

Negustorul de ierburivrăjite încalecă pe cal şi 
o porni în fuga mare spre zare, iar calul pufnea pe 
nări fum de pucioasă şi foc de necuprins. 

În seara aceea, Eliza nu putea să adoarmă 
deloc. Parcă era un făcut. A numărat până la zece 
mii, apoi înapoi, pe urmă din trei în trei, dar tot 
degeaba. Cele douăsprezece doici sforăiau de se 
cutremurau uşile şi ferestrele cele cu câte 
douăsprezece lacăte. Minune care nu se mai 
petrecuse niciodată până atunci. Doar regele le 
dăduse poruncă straşnică să vegheze, că de nu, 


unde le stau picioarele le va sta şi capul. Acum să 
nu credeţi că regele era chiar aşa de rău şi că le- 
ar fi scurtat pe toate doicile cu un cap, dar voise 
omul să le sperie ca nu cumva să se lase pe tânjală 
şi să-i fure careva fata. 

— Mare minune, îşi apuse Eliza, ce-o fi cu 
doicile mele de dorm aşa, de parcă le-ar fi 
fermecat cineva? la să mă mişc eu puţin, să văd 
dorm ele de-a binelea, ori îmi întind o cursă ca să 
mă spună mâine la tătiuca, dacă încerc să fac 
ceva. 

Şi a pornit-o prinţesa noastră încetişor prin 
palat, fără paza doicilor care continuau să sforăie, 
fiecare pe glasul ei, de ai fi jurat că acolo era 
fanfară militară, nu nişte biete femei ostenite. Ce 
să mai lungesc vorba, feţii mei, că tot acolo 
ajungem şi pe ocolite ca şi de-a dreptul. Eliza a 
rămas cu gura căscată când a văzut că nu numai 
doicile, dar şi pajii şi halebardierii şi scutierii, aşa 
câte doisprezece cum erau ei, dormeau de rupeau 
pământul. 

Prinţesa, de ca o copilă ce era, unde să se 
gândească ea, că prea era cu ochi şi cu sprâncene. 
A crezut făta că au fost toți doborâţi de somn din 
osteneală. De unde să-şi închipuie ea că 
negustorul de ierburi pusese în băutură tuturor 
ierburi de somn, numai în paharul prinţeser 
ierburi de nesomn. Şi ce şi-a zis faţa: „Noroc de 
ăsta nu mai prind eu în viaţa mea. la să ies 
frumuşel în grădină şi să mă plimb de una singură, 
cum nu m-am plimbat niciodată în viaţa mea, că 


doar n-o fi foc. Mă întorc repede şi tata nici n-are 
să afle”. Şi începu a cânta furata de farmecul 
libertăţii: 

Grădina e plină de şoapte. 

De roze, e plină, şi vin adieri de. 

Şiluna-şi trimite lumina... 

Şi era o noapte cu lună, de să stai cu ochii 
aţintiţi la ea, până ţi s-or face albaştri şi tot să nu 
te măi saturi. Grădina strălucea ca de aur sub 
clarul lunii, frunzele abia scoteau un susur dulce 
şi biata fată nu mai visa decât un Făt-Frumos, care 
să se arunce la picioarele ei şi care să-i spună: 
„Prinţesă, nu pot trăi fără tine. Te caut de ani şi 
ani de zile!” 

Nici nu-şi termină fata gândul, tind, deodată, 
răsări ca din pământ un tânăr de o frumuseţe 
pentru care şi FătFrumos l-ar fi pizmuit. Flăcăul 
era îmbrăcat în pufpură, semn că era fecior de 
împărat şi şedea acolo în faţa ei cu ochii plecaţi 
şoptindu-i: 

— Prinţesa mea, nu mai pot trăi fără tine. Te 
caui de o viaţă şi abia acum te-am găsit. Am aflat 
despre tine şi am alergat să te văd. 

Fata începuse s-o cam bage pe mânecă. 
Dorise şi visase ea aşa ceva, dar când a văzut că 
visul era aievea nu-i prear venea la socoteală, mai 
ales că era cam fricoasă. 

— Nu te teme, i-a spus tânărul cel frumos, eu 
i-am adormit pe paznicii tăi cu o iarbă vrăjită, pe 
care mi-a dat-o mama, când am pornit în căutarea 
ta. lată aici ai cheile de la cele douăsprezece uşi, 


dacă vrei să vii cu mine. Dacă nu, eu nu te pot sili, 
dar să ştii că am să mor de durere dacă nu mă vrei 
şi numai tu vei fi de vină. Regatul meu, mult mai 
frumos şi mai bogat decât al tatălui tău, te 
aşteaptă să-i fii regină. 

Între noi fie spus, Elizei nu-i era deloc dor să 
se facă regină, căci văzuse ea că reginele trebuie 
să stea mai mult închise, dar tânărul i se părea cel 
mai frumos bărbat pe care-l văzuse vreodată şi, 
ameţită de privirea lui a plecat cu el ca şi cum l-ar 
fi cunoscut de când lumea. 

Când a aflat împăratul că i-a dispărut 
giuvaerul de fată, Va pălit nebunia şi cu el toată 
cetatea a înnebunit. Caută în dreapta, caută în 
stânga, urlă la doici şi la celelalte perechi de 
paznici, dar prinţesa parcă intrase în pământ; pas 
de-o mai găseşte careva. Se întinsese o jale peste 
toată ţara, şi pe când jalea era mai în toi, hop la 
poarta cetăţii şi balaurii Mandragonei, care cerură 
împăratului, nici mai mult, nici mai puţin de 
douăsprezece corăbii încărcate, fiecare, cu câte 
doisprezece saci cu aur şi cu câte doisprezece saci 
cu pietre scumpe. Fără să stea o clipă pe gânduri, 
împăratul plăti totul peşin, fiindcă şi avea de unde. 
Toată ţara aştepta cu bucurie întoarcerea 
prinţesei când, în loc de asta, hop alt balaur al 
vrăjitoarei, care le vesteşte că stăpâna lui cere de 
la împărat ceea ce uitase să ceară de prima dată, 
adică toate animalele din regat, tot fânul şi toate 
căruțele. Împăratul şi-a poftit toţi sfetnicii la palat 
ca să se sfătuiască împreună ce să facă. Aceştia, 


văzând că vrăjitoarea era pusă pe jaf, i-au cerut 
regelui să trimită armata la castel şi s-o ia pe 
prinţesă cu forţa. Dar inima dă tată se gândea că 
vrăjitoarea ar putea să-i ucidă fata şi a refuzat să 
urmeze sfatul dat de cei bătrâni. Ceru însă un 
răgaz de zece zile, ca să aibă vreme să adune 
vitele din ţară. De fapt, era un şiretlic, fiindcă în 
această vreme toţi tinerii din regat o porniră spre 
castelul Mandragonei, ca s-o scape pe prinţesă. 
Mulţi dintre ei nu s-au mai întors nici până azi, iar 
alţii îşi cam pierdură curajul şi s-au întors cuminţi 
la casa! lor, că o fi ea prinţesa mândră şi răsplata 
mare, dar nimic nu este mai scump ca viaţa 
omului. Ce să vă mai spun: toată bucuria şi orice 
zâmbet  pieriseră din ţara aceea şi oamenii 
începuseră să-şi mâie vitele spre castelul 
vrăjitoarei, bocind de parcă şi-ar fi dus copiii, nu 
animalele din curte. Hai, dar povestea noastră are 
şi un tâlc ascuns, că doar nu sunt ei mai viteji 
zmeii şi vrăjitoarele decât oamenii buni şi de când 
este lumea-lume, nu s-a pomenit ca ulciorul să 
meargă prea de multe ori la apă. Trăia în cetatea 
aceea un flăcău frumos de pica şi care avea un cap 
deştept de întrecea zece moşnegi, nu numai zece 
tineri. Dar ce folos, pentru că bietul Jac eră orb şi 
niciodată nu văzuse lumea cum arată. Vă 
închipuiţi că nici pe Eliza n-o văzuse, dar atâta 
auzise despre ea de pe la oameni, încât, în inima 
lui se iscase o dragoste pentru ea de nici nu mai 
putea dormi. Ce dacă omul este orb? Inima tot 
inimă rămâne. Ce şi-a zis în sinea lui: „la să-mi 


încerc şi eu norocul, că cine ştie de unde poate 
răsări soarele pentru unul ca mine, sau dacă n-oi 
face nimic, tot nicio pagubă, că doar nu e cine ştie 
ce de capul meu”. Şi aşa o porni de unul singur 
spre castelul vrăjitoarei. 

Acu, cât a fost în sat, lui Jac nu i-a fost deloc 
greu, că doar cunoştea locurile şi toate lucrurile 
după pipăit şi după miros. Dar după ce a ieşit la 
câmp, treburile s-au încurcat rău de tot, fiindcă nu 
mai avea după ce să se orienteze. li era cu atât 
mai greu, cu cât, de vreo săptămână îi murise şi 
cățelul care îl conducea fără greş unde avea 
nevoie. Dar Jac nu era flăcăul care să se sperie 
dintr-atât. Şi tot pipăind drumul cu băţul, a mers 
mai departe. 

— Încotro ai pornit-o aşa de unul singur? îl 
întreba câte un şugubăţ întâlnit în cale. Nu cumva 
ai de gând s-o scapi pe Eliza din ghearele 
vrăjitoarei? 

— Ba chiar asta vreau să fac, le răspundea el 
hotărât, şi oamenii râdeau de el şi-şi povesteau 
unii altora întâlnirea cu Jac cel orb, care pornise s- 
o scape pe prinţesă, fără ca măcar să vadă pe 
unde calcă. 

Cum mergea viteazul nostru printr-un lăstăriş 
de alun, deodată aude un chiţăit plin de jale. 
Luându-se după zgomot, descoperi o capcană şi un 
iepuraş care se prinsese în ea. Milos cum era, 
flăcăul l-a scos pe iepure şi i-a dat drumul să se 
ducă în lăstăriş. Care nu i-a fost mirarea când a 
văzut că iepuraşul, în loc să fugă bucuros că a 


scăpat, a început să-i vorbească mai abitir ca un 
om: 

— Flăcăule, tare bună inimă trebuie să mai ai, 
de mi-ai dat drumul. Uite că şi eu, măcar că sunt 
un biet iepure, nu vreau să mă las mai prejos. Văd 
că eşti orb. Spune-mi încotro ai luat-o şi ce vrei să 
faci, că poate ţi-oi fi şi eu de vreun folos, mic cum 
sunt, fiindcă este o vorbă care spune că oricine 
poate avea nevoie de unul mai mic decât el, ca să 
nu mă apuc acum să-ţi mai spun şi povestea cu 
leul căzut în cursă şi cu şoarecele. Să ştii că am 
ochi foarte buni, auzul fin şi la fugă sunt mai iute 
decât o scânteie. 

V Jac s-a mirat cât s-a mirat de cele auzite, 
dar şi-a zis că o fi vreun iepure fermecat, cum 
auzise el prin poveştile bunicii şi i-a povestit toată 
tărăşenia, aşa cum ai povesti-o unui om. lepuraşul 
l-a înţeles ca un om şi au pornit amândoi la drum. 
De astă dată, Jac nu se mai temea că „va rătăci 
drumul, fiindcă iepurele cunoştea toate potecile ca 
nimeni altul, aşa că l-a legat cu o cureluşă de gât 
şi mai vorbind de una, mai mirându-se de alta, au 
intrat în pădure. Tocmai treceau printr-o vâlcea cu 
desişuri greu de străbătut, când, din dreapta, 
auziră nişte grohăituri atât de înspăimântătoare, 
încât iepuraşul simţi cum inima i se face tot mai 
mică, până n-o mai simţi decât de mărimea unui 
purice şi atunci o rupse la sănătoasa răcnind cât 
putea! i - Fugi cum poţi, Jac, că mie pe aici mi-e 
drumul! 

Nu mai că socoteala lui nu să potrivit cu a 


flăcăului care, în loc să-i dea drumul cureluşei cu 
care îl legase pe iepure şi să fugă încotro l-or fi 
dus picioarele, a ţinut şi mai strâns de curea şi a 
început să-l dojenească: 

— Bravo, iepuraşul meu cel viteaz! Nu te 
lăudai tu că mergi cu mine până la vrăjitoare şi că 
nu, mă vei lăsa singur până nu ducem la bun 
sfârşit treaba noastră? Şi acum eşti gata să fugi 
fără să-ţi pese că eu rămân singur. 

— Lasă-mă. Îasă-mă, striga iepurele îngrozit, 
dar deodată cuvintele îi îngheţară pe buze. Avea şi 
de ce, pentru că dintre copaci se ivise o namilă de 
mistreţ cu nişte colii ca nişte săbii şi se tot tăvălea 
pe jos de durere şi pe unde ajungea cu colții, 
secera copacii de parcă ar fi fost nişte firişoare de 
trestie. 

— lepuraşule, întrebă Jac, cine face gălăgia 
asta îngrozitoare? Nu cumva sunt balaurii 
vrăjitoarei, ca să mă pregătesc de luptă? 

Când mistrețul auzi glas de om, se opri 
pentru o clipă din gemete şi-i spuse: 

— Flăcăule, văd că, deşi eşti orb, vezi 
lucrurile mai bine decât unul cu ochii amândoi. Să 
ştii că eu sunt singurul în stare să-i biruiască pe 
balaurii vrăjitoarei. Dar acum mi-a intrat o ţeapă 
de fier în nara stângă şi mă doare de mă usucă la 
inimă. Dacă mi-o scoţi, jur să merg cu tine şi să te 
ajut cât vei avea nevoie de mine. 

Jac îi scoase ţeapa - pentru el a fost un fleac - 
dar mistrețul a început să se tăvălească pe jos de 
bucurie că a scăpat) de durere şi după ce a mai 


ţopăit o vreme, s-a oprit şi l-a întrebat pe tânăr: 

— Ei, acum spune cu ce-ţi pot fi de folos. 

Jac îi spuse şi mistreţului ce şi cum şi acesta 
începu să zbiere cât îl ţinea gura, vreau să spun 
râtul şi să se laude: 

— Dacă-i vorba de aşa, las pe mine. Să vezi 
cum le vin eu de hac drăguţilor de balauri! Mare 
noroc ai avut cu mine, Jac, că numai cu prizăritul 
ăsta de iepure şi cu ochii tăi orbi, te mâncau 
balaurii. Şi acum, la drum! 

Iepurele ar fi vrut să se grozăvească şi el un 
pic, dar însă nu-i trecuse spaima şi tot îi mai 
clănţăneau dinții., şi pe când treceau voinicii 
noştri printr-o livadă, auziră pe cineva ţipând cu 
glas ascuţit: 

— Scăpaţi-mă, fraţilor, de vampirii ăştia care- 
mi sug toată dulceaţa, că şi eu oi face ceva pentru 
voi când veţi av ea nevoie i 

— Ilepuraşule, cine ţipă aşa ca din gură de 
şarpe, întrebă Jac. 

— Ia. un prăpădit de măr, pe care nişte viespi 
tot vor să-l înţepe. Păcat că nu poţi să-l vezi cum 
ţopăie pe creanga lui! 

Mult se minună flăcăul că un măr vorbea ca 
oamenii şi, fără să mai stea pe gânduri, alungă 
viespile, scăpându-l pe bietul măr de pacoste. 
Mărul, care de spaimă se făcuse jumătate roşu şi 
jumătate verde, îi spuse flăcăului: 

— Dragă Jac, după cum ţi-ai dat seama, eu 
sunt un măr năzdrăvan. Ştiu încotro ai pornit şi cu 
ce gânduri. Nu mai este nevoie să-mi spui nimic. 


Să ştii însă că fără mine nu vei reuşi nimic, fiindcă 
tovarăşii tăi or fi ei puternici, dar sunt proşti de 
dau în gropi. Numai eu te scot din toate 
încurcăturile, aşa că pune-mă în buzunarul hainei, 
tale şi ascultă de sfaturile mele, fără să te abati 
nici cu o iotă. 

! N-apucară cei doi tovarăşi ai lui Jac să se 
răţoiască la măr, că, hop şi cele două viespi care 
încercaseră să-l înţepe pe sărmanul măr începură 
să bâzâie pe la urechile flăcăului şi să-l roage: 

— la-ne şi pe noi cu tine, că cine ştie ce ajutor 
îţi putem da. Nu suntem noi mai de lepădat ca 
mărul care se teme de noi. Pe urmă, gândeşte-te 
că nimeni nu va putea zbura peste gardul 
castelului vrăjitoarei decât noi. 

— Atunci veniţi şi voi, că tot nu aveţi ce-mi 
strica, le spuse flăcăul şi porniră mai departe. 
După o bucată de vreme, iacă li se ivi, de după un 
pâlc de copaci, şi castelul vrăjitoarei. Mai întâi se 
ciocniră de un gard uriaş din mărăcini. 

— Gardul acesta nu este păzit, le spuse 
mărul, aşa că putem trece fără grijă peste el. 

Uşor de zis, greu de făcut. Cum să treci 
printr-un zid de mărăcini? Bietul mistreţ şi-a făcut 
râtul ferfeniţă încercând să frecă prin el. 

— Stai, stai, prostănacule, îi strigă mărul 
prăpădindu-se de râs. Unde ai auzit tu că zidurile 
se sparg cu capul? Asta este treaba iepurelui, nu a 
ta. - în mai puţin de un ceas, rozând fir cu fir, 
iepurele făcu o spărtură prin care se strecurară 
toţi fără prea multă trudă. Apoi, la îndemnul 


mărului, se opriră ca să ţină sfat! 

— Vrăjitoarea este în castelul ei cu trei 
balauri, le spuse mărul. Aceştia sunt: balaurul 
galben, cel portocaliu şi cel roşu. Aştia sunt 
sfetnicii ei. Balaurul violet o păzeşte pe Eliza, iar 
cel verde şi cel albastru stau de strajă la uşa 
castelului, pe care o vedem de aici, uşă care duce 
drept în grădina în care Mandragona îşi creşte 
ierburile ei blestemate. Castelul e în fund de tot şi 
nu putem ajunge la el decât dacă omorâm mai 
vântâi pe cei doi balauri care păzesc poarta 
grădinii. Voi vă ascundeţi după tufişul acela şi eu 
am să faci tot ce am să pot ca să atrag aici pe unul 
din balauri. Mistreţule, abia atunci va fi şi vremea 
ta. 

— Las pe mine, mormăi acesta. N-o să aibă 
vreme nici să zică văleu. 

După ce au făcut cum le-a spus mărul, acesta 
începu să ţipe cu un glas ascuţit, de te trecea prin 
urechi ca acul a 

— Ajutor, ajutooor! 

Dar dincolo de poartă nu mişca nimic. 

— Ajutooor, ajutooor! 

Poarta se deschise parcă trântită de o vijelie 
şi balaurul albastru apăru cu o falcă în cer şi cu 
una în pământ. Coadalui tăia ca o sabie pomii şi 
iarba pe unde trecea, iar dinţii îi păreau nişte 
pumnale Celor ascunşi le cam pieri piuitul*, mărul 
înverzi de tot de spaimă şi se piti fără să mai sufle 
în buzunarul hainei lui Jac. Mistreţul însă se şi 
repezise la balaur şi se încinse o luptă crâncenă, 


de credeai că fierbe pământul ca de tunete şi de 
fulgere. Voinicii noştri nici nu îndrăzneau să se 
uite; dar, imediat se auzi bâzâitul viespilor: 

— Bravo, mistreţule, bravo, mistreţule! 

— Uf, făcu mistrețul grozăvindu-se, nici 
măcar nu am avut vreme să mă încălzesc. Să 
vedeţi voi ce o să fie cu al doilea şi cu al treilea. 

— Băgaţi de seamă, spuse mărul care tot nu 
îndrăznea să iasă din buzunarul lui Jac, balaurul al 
doilea a început să se cam neliniştească. Acum 
trebuie să apară! 

— Să poftească, să poftească, bodogăni 
mistrețul; 

— Nu-i timp de aşteptat, le spuse Jac. Trebuie 
să por» 

nim noi la atac. 

— La atac! ţipă mărul din buzunar. 

— Înainte, răcnea şi iepurele fără să iasă din 
tufiş... 

Dar mistrețul cu viespile şi flăcăul o porniseră 
în goana mare. Când balaurul a văzut ceata 
voinicilor, a sărit în sus de parcă i-ar fi dat cineva 
foc cozii. Ce să vă spun, aveai şi ce vedea. 
lepuraşul fusese cuprins de o furie de nedescris şi 
acum alerga în fruntea tuturor, târând după el pe 
flăcău, care-l ţinea de cureluşă; mărul sărise afară 
din buzunar şi ţopăia de parcă ar fi fost la un 
concurs de dansuri, viespile bâzâiau de ţi se 
zburlea părul, iar mistrețul care rămăsese la 
urmă, trecu ca un fulger pe lângă toţi şi, până să 
se dezmeticească balaurul, îl şi tăiase în două cu 


epiţii. 

Mărul părea beat de bucurie şi ţopăia întruna 
zbierând: 

— Patru balauri ne-au mai rămas, patru 
balauri ne-au mai rămas! Pe toţi îi facem praf! 

Ceata de voinici s-a oprit să-şi mai tragă 
sufletul şi să pună la cale planul unui nou atac. În 
faţa lor se înălța ameninţător castelul vrăjitoarei, 
unde era închisă frumoasa Eliza. Tot mărul, ca 
unul ce era năzdrăvan şi ştia toate, fără să aibă 
nevoie să fie la faţa locului, făcu planul. 

— Mai întâi, trebuie să-i atragem pe balauri 
în cursă, unul elte unul. A venit acum şi rândul 
viespilor să facă ceva, că până acum nu ne-au fost 
de niciun ajutor. 

V - Viteazule, se oţărâră ele, ai uitat cum te 
piteai în buzunarul lui Jac şi cum te înverziseşi tot 
de spaimă? 

acuma... vorba ceea: „După război, mulţi 
viteji se-arată”. 

— Gata vorba, strigă la ele băiatul, să facem 
planul de luptă. 

— Bine, continuă mărul, acum că v-aţi băgat 
acele în teacă, să vă spun şi vouă ce aveţi de făcut: 
voi veţi avea grijă de balaurul violet, care o 
păzeşte pe prinţesă. Să nu vă scape, că e vai de 
voi! 

— Bine, bine, Papură-împărat, răspunseră ele 
înţepate. Lasă, nu ne mai învăţa tu ce să facem, că 
ne pricepem noi mai bine decât tine; nu este, aşa, 
de multă vreme de când ai scăpat ca prin minune 


de acele noastre. Acum daţi-ne o clipă de răgaz să 
ne aducem câteva ajutoare. 

Amândouă o luară spre pădure şi, după 
câteva minute, s-au întors cu un nor întreg de 
viespi, de te lua groaza numai văzându-le, fără să 
le mai auzi bâzâitul şi fără să le mai simţi acele. 
Toate pătrunseră cu grijă în castel, iar ceata 
celorlalţi venea tăcută după ele. S-au oprit la 
intrarea pe culoarul principal, la capătul căruia se 
vedea moţăind balaurul violet. Mărul împărţi 
ordinele: > 

— Voi,  viespilor, atacați balaurul. Tu, 
mistreţule, ai să pândeşti la capătul scării ăsteia, 
căci balaurii vor veni pe rând şi pe fiecare ai să-l 
omori cât mai repede şi fără multă gălăgie. Noi, 
ăştilalţi, hai să ne ascundem. 

Zis şi făcut. Viespile se îndreptară spre balaur 
şi, până să prindă acesta de veste, şi tăbărâseră 
pe el, ciucure. A prins a se rostogoli şi a urla 
bătând cu coada în dreapta şi în stânga, de a 
distrus tot ce era în jur, dar ba să scape de 
blestematele gâze, care mi. Ţi-l înţepau din toate 
părţile şi, urmai puţin de zece minute, fiorosul 
balaur zăcea pe jos, umflat de veninul 
înţepăturilor. Zgomotul luptei însă a 

atras pe cei doi balauri „cel roşu şi cel 
portocaliu, care apărură în capul scărilor. 

— Pe cel roşu lăsaţi-l în seama mea! strigă 
mistrețul. 

Roiul de viespi se repezi la balaurul 
portocaliu şi în câteva minute îl dădură gata. La 


rândul lui şi mistrețul îi veni de hac celui roşu. 


— Păzea acum! zbieră mărul, vine vrăjitoarea, 
cu balaurul galben. 

Într-adevăr, Mandragona apăru în capul 
scărilor, însoţită de balaurul galben şi privea 
îngrozită urmele măcelului din sala de jos. 

— Balaurul meu galben, întrebă ea cu voce 
plângăreaţă, cine a făcut asta? Unde este 
prinţesa? Şi se repezi, ca o furtună spre uşa 
zăvorâtă a odăii, în care era închisă Eliza. 

— Pe ea, mistreţule, spuse mărul pe şoptite şi 
voi, vies - pilor, tot pe ea. Trebuie s-o băgăm în 
celula în care o ţine pe Eliza. 

Mandragona a.auzit şoapte, dar nu ştia de 
unde vin, căci am uitat să vă spun că la venirea ei, 
prietenii noştri se ascunsesem sub scară. Când 
vrăjitoarea s-a întors, a văzut cu groază nesfârşitul 
roi de viespi tăbărând pe ea şi mistrețul cu colţi 
ascuţiţi venind s-o sfâşie. Vrăjitoarea cunoştea tot 
felul de vrăji, ca să scape din orice necaz, dar nu 
ştia nimic împotriva viespilor. Înnebunită de 
durerea înţepăturilor, ea fugi în celula Elizei, care 
ieşi repede de acolo, cum o îndemna mărul, 
trântind uşa după ea. Acum vrăjitoarea era prinsă 
în propria ei cursă, iar viespile se strecurară una 
câte una pe gaura cheii. O vreme se mai auziră 
răcnetele de durere ale vrăjitoarei, apoi ţipetele ei 
deveniră tot mai stinse, se prefăcură în suspine şi 
la urmă nu se mai auzi nimic. Viespile ieşiră una 
câte una, aşa cum intraseră, tot pe gaura cheii, 


îndreptându-se spre pădurea de unde cele două 
surate ale lor le chemaseră. 

— Frumoasă fată, grohăi cu voc ea muiată 
mistrețul, arăţi cam palidă la faţă. Cred că nu ţi-a 
priit închisoarea. 

Biata fată era uluită şi îngrozită şi nu ştia ce 
să mai creadă. Norocul oi căla zărit pe Jac, 
singura fiinţă omenească în mijlocul acestor 
animale, care i se păreau îngrozitoare, că altfel ar 
fi murit de spaimă. 

— Bunule flăcău, se rugă ea aruncându-se la 
picioarele lui, scapă-mă, du-mă la tatăl meu, care 
o să te răsplătească aşa cum vei vrei tu. 

— Eşti salvată, zbieră iepurele beat încă de 
furie şi de frică. Toți balaurii sunt morţi, iar 
vrăjitoarea, sub cheie, dacă o mai fi trăind. 

— Prinţesă, spuse şi Jac, eu de aceea am şi 
venit, ca să te scap din ghearele Mandragonei şi 
am reuşit numai cu ajutorul prietenilor mei: Vom 
merge acum la tatăl tău, dar nu pentru răsplată, ci 
ca să nu mai fie nici el necâjit, nici tu chinuită. 

Nu şi-a terminat bine flăcăul vorbele, că 
răsunară paşi de bărbat. Toţi au încremenit. 

— Nu vă temeţi, le spuse iepurele, este un 
negustor de ierburi vrăjite. 

Omul intră cu zâmbetul pe buze, dar în clipa 
în care văzu cele ce se petrecuseră a rămas ca de 
piatră. În aceeaşi clipă, Eliza scoase un strigăt: 


— El este cel ce m-a răpit din palatul tatălui, 
meu! 


Ţipătul fetei îl trezi parcă pe negustor, care o 
rupse la fugă, de ai fi zis că are aripi la picioare. 
Mistreţul se repezi pe urmele lui, dar după o clipă 
se întoarse lângă prieten în săi: 

— IE prea mic pentru mine, mormăi el. Mie 
daţi-mi balauri, nu flecuşteţe, de astea! 

— la nu mai face pe grozavul, se răţoi 
iepurele la el. Mai bine spune că n-ai (putut să-l 
aduci. Ce, nu l-am văzut noi cum fugea, de parcă îi 
dăduse cineva foc la călcâie? Dar ce iarbă o fi 
asta, pe care a scăpat-o negustorul pe jos, când a 
rupt-o la fugă? Eu mă pot lăuda că am ronţăit 
toate ierburile pământului, dar aşa ceva încă nu 
mi-a căzut sub colţi. 

— Este o iarbă vrăjită, care redă vederea 
celor orbi, strigă Eliza. Ştiu că e aşa, fiindcă 
înainte de a veni voi o primise de la Mandragona. 
Dacă mesteci câteva fire, îţi capeţi vederea, chiar 
dacă te-ai născut orb. Am auzit când vrăjitoarea îi 
spunea asta negustorului. 

— Mestecă, Jac, mestecă, începură să strige 
veseli prietenii săi, mestecă şi ai să-ţi recapeţi 
vederea! 

Uimită, prinţesa se întoarse spre el: 

— Doar nu eşti orb, preafrumosule cavaler?! 

— Ba da, prinţesă, sunt orb din naştere. 

— Şi ai pornit aşa orb în căutarea mea? 

Dar Jac nu mai răspunse. Cele câteva fire de 
iarbă pe care le mestecase îi redaseră lumina 
ochilor şi acum se uita cu sufletul la gură la 


frumoasa Eliza. Niciodată nu-şi închipuise că pe 
lume poate exista atâta frumuseţe. Poate că o să 
spuneţi: din moment ce Jac era orb din naştere şi 
deci nu văzuse niciodată cum arată o fată, putea 
să i se pară zână şi cea mai slută dintre fete. Da, 
dar de ce să nu Recunoaştem că era frumoasă de 
nu avea pereche pe lume 1 

Aşa că Jac stătea cu gura căscată şi se uita la 
frumuseţea prinţesei şi ar fi stat încă multă vreme 
aşa, dacă nu l-ar fi trezit prietenii săi, dornici să 
pornească la drum. Din celulă se auzea glasul 
vrăjitoarei, care se trezise din leşin şi acum gemea 
încetişor de durere. Era moartă de spaimă şi aşa: 
a rămas pentru totdeauna. Voinicii noştri o porniră 
la drum şi în cale se întâlniră cu-cei care mânau 
vitele spre castelul Mandragonei. Când i-au văzut 
pe Jac şi pe cei ce erau cu el şi mai ales pe Eliza, 
nu le venea să-şi creadă ochilor. Unii alergară cât 
îi ţineau picioarele să ducă vestea cea mare 
regelui, iar alţii se tăvăleau pe jos de bucurie, 
sărutându-şi vacile, pe care nu mai trebuiau să le 
ducă la palatul vrăjitoarei. Şi aşa, cu tot alaiul a 
intrat ceata lui Jac în curtea palatului. Regele a 
alergat înaintea fetei cu toţi sfetnicii săi, iar ceţe 
douăsprezece doici, cu cei doisprezece scutieri, ca 
şi cei doisprezece halebardieri, împreună cu cei 
doisprezece paji, au strigat - într-un singur gla's: 

— Măria-ta, s-o închidem din nou pe prinţesă 
după cele douăsprezece ziduri cu douăsprezece 
porţi, fiecare cu câte douăsprezece chei, ca să n-o 
mai fure nimeni! 


— Nu! a strigat Eliza, nu mai intru după 
ziduri, căci am hotărât să mă mărit cu Jac, care 
mă va apăra de orice rău, împreună cu iepurele, 
mistrețul, mărul şi viespile... 

Împăratul şi curtenii au râs. 

Abia după aceea s-a făcut nuntă mare cu alai 
şi trâmbiţe împărăteşti. 

BASME POPULARE SIBERIENE (hakase) 

(repovestite de George Sânpetrean) 

De ce bradul este verde şi iama 

DEMULI, TARE DEMULI, pe vremea când 
bradul, pinul şi cedrul încă dăruiau pământului 
veşmintele lor verzi, locuiau la poalele muntelui 
alb, într-o iurtă acoperită cu fin, doi copii - un 
băiat şi o fată. Ei erau orfani. Băiatul era mai mic 
şi se numea Ak Kiobek, iar sora lui - Soi Pelek. Se 
hrăneau precum veveriţele - vara - cu alune şi 
nuci, pe care le culegeau din taiga, iar iarna - cu 
bruma de provizii rămasă din vară. 

Când băiatul se făcu mai mare, surioara îi 
făcu un arc din frumoasele ei cosiţe, iar el porni să 
cutreiere taigaua la vânătoare de păsări şi 
animale. 

Odată, mergând Ak Kiobek prin taiga, privi cu 
atenţie în jur şi observă sub un cedru uriaş un 
iepure, iar pe el - o mică şa argintată. Băiatul se 
miră; „Ce-o fi cu iepurele? Oare cine îl călăreşte?” 

Iepurele îl observă şi el pe băiat şi începu să 
se tânguie i 

— Samurul s-a năpustit asupra stăpânului 
meu, vrând să-l ia cu el. Salyează-l, dacă poţi! 


Băiatul o luă la goană pe cărare şi văzu cum 
samurul trăgea după el pe pământ un om 
mărunţel. Acesta încerca să se opună, dar 
animalul era prea puternic. Atunci Ak 

Kiobek încordă arcul, dădu drumul unei 
săgeți care se înfipse alături de samur. Se sperie, 
samurul, scăpă omul din gheare şi o luă la goană. 

Omuleţul se sculă în picioare şi spuse: 

— Îți mulţumesc, tinere vânător! Tum-ai 
salvat de la pieire. 

Ak Kiobek îl întrebă: 

— Cine eşti tu? De unde ai apărut? Până cura, 
nu mi-a fost dat încă să văd o fiinţă ca tine. 

Omuleţul îi răspunse... 

— Sunt fiul locuitorilor pădurii. Noi trăim în 
taiga şi mergem călare pe iepure. Samurul pe care 
tu l-ai alungat este duşmanul nostru. El ne 
pândeşte când ne urcăm în cedri, după conuri. 
Spune-mi, cum să te răsplătesc? Vrei să-ţi facem o 
provizie de nuci şi ciuperci pentru toată iarna? 

Băiatul începu să râdă: 

— Nu e nevoie! Nucile şi ciupercile le putem 
culege şi noi. 

1Atunci întoarce-te acasă şi aşteaptă. Tu m-ai 
salvat pe mine, iar poporul meu te va răsplăti, aşa 
cum se cuvine. Noi îţi vom dărui apa vie. 

Între timp, cât ai clipi, se apropie în goană 
iepurele, cu şaua argintată pe spate, iar omuleţul 
se urcă pe iepure şi o porni în galop. 

Se întoarse Ak Kiobek la sălaşul său şi-i 
povesti totul surioarei. Tare se mai minună Soi 


Pelek de cele aflate. 

— Poate că-ţi vor dărui apa vie. Dar tu te-ai 
întors cu mâinile goale, iar ceaunul nostru este 
gol. Dragă frăţioare, până una alta, du-te la 
vânătoare şi adu ceva de-ale gurii. 

Din nou se întoarse Ak Kiobek în taiga. În 
timpul acesta, micuța Soi Pelek povesti toată 
întâmplarea celorlalte femei diii împrejurimi. 
Acestea nu dădură crezare spuselor lui Ak Kiobek 
şi începură să chicotească: 

— Astea-s baliverne! Desigur că lui îi place 
mai mult să stea în iurtă şi să mănânce terci, 
decât să vâneze în taiga. Cine a mai pomenit ca 
oamenii să călărească pe iepuri? 

Tare se mai supără Soi Pelek pe fratele ei. Se 
întoarse fata în iurtă şi se porni să trebăluiască 
prin casă. Dar tot timpul trăgea cu ochiul la 
cărarea ce ducea spre pădure, îi aştepta pe Ak 
Kiobek să vină de la vânătoare şi pe omuleţii care 
promiseseră că vor aduce apa vie. 

Şi. iată că pe cărare îşi făcu apariţia un 
iepure. În spinarea lui, pe o şa argintată, se afla 
un omuleţ. În mâini el ţinea un vas din coajă de 
copac, în care se afla apa vie. În urma lui, tot 
călare pe iepuri, venea o mulţime de oameni mici, 
tare mici de statură! 

Soi Pelek se bucură nespus: „Nu, Ak Kiobek 
n-a spus prăpăstii! El a grăit adevărul. Omuleţii au 
adus apa vie!” 

Femeile au dat şi ele cu ochii de aceştia şi au 
început să râjdă, cu răutate: 


— Ia uitaţi-Vă, suratelor! Ce mai cai! Ăştia zic 
că vin cu apa vie! 

„„„Auzind asemenea cuvinte, micuțul popor a 
fost cuprins de mâhnire. 

— Işi bat joc de noi şi de darurile noastre! 
înseamnă că n-au nevoie de apa yie şi o luară 
mintoşr înapoi spre codru. De necaz, omuleţul 
vărsă apa vie „care nimeri pe brad, pe cedru şi 
pin. 

De atunci, „în tot timpul anului, chiar şi iarna, 
bradul, pinul şi cedrul nu mai leapădă veşmintele 
lor verşi, strălucitoare, pe pământ. 

Trei fraţi 

LA POALELE UNUI munte uriaş, trăia într-o 
iurtă albă bătrânul Tunet. El avea trei fii. Cel mai 
mare era Soarele cel luminos, fiul cel mijlociu era 
Focul cel curajos şi puternic, iar Prâslea era Lima 
ce frumoasă. 

Tatăl-Tunet se hotări într-o zi să afle dacă îl 
iubesc sau nu fiii săi şi pe când fraţii ieşiră să are 
pământul, ei îşi schimbă înfăţişarea, pentru a nu fi 
recunoscut de aceştia. 

Astfel apăru pe câmp şi începu să strige către 
fiii săi: 

— Alergaţi cât mai repede acasă! Peste tatăl 
vostru s-a abătut o nenorocire! Va muri în scurt 
timp! 

Soarele, fiul cel mare, începu să alerge spre 
casă mai repede decât toţi. În urma lui se grăbea 
Focul, iar Luna cea frumoasă se gândi: „De ce să 
mă grăbesc? Doi sunt îndeajuns. Chiar şi fără 


mine ei ştiu ce au de făcut. Mi-e o foame cumplită. 
Întâi voi mânca ceva, apoi mă voi îndrepta spre 
casă”. 

Îşi scoase proviziile din traistă şi începu să 
mănânce. După ce-şi potoli foamea o luă uşurel 
spre casă. 

Fratele cel mare ajunse acasă în mare goană. 
În prag îl întâmpină bătrânul Tunet, care îi spuse: 

— O, tu, fiul meu cel mare, luminosule Soare! 
Tu eşti cel dintâi care te-ai gândit să-mi sări în 
ajutor. Eu te voi 

.. răsplăti. De-acum înainte tu vei sta sus pe 
boltă şi vei străluci în fiecare zi şi toţi se vor 
bucura de frumuseţea razelor tale. 

Apoi apăru şi Focul Tatăl îl întâmpină şi pe 
acesta la fel: 

— Şi, tu fiul meu cel mijlociu, Focule 
neînfricat! 'Tu ai întârziat doar puţin, dar eu n-o să 
mă supăr pentru asta. Te voi răsplăti şi pe tine. 
De-acum înainte îl vei ajuta pe fratele tău mai 
mare. Tu îi vei încălzi pe toţi cei care suferă de 
frig. 

Într-un târziu apăru acasă şi Luna cea 
frumoasă. Supărat, Tunetul porni s-o certe: 


— O, tu, fiica mea cea mică! Tu nu te-ai 
omorât cu firea să-mi sari în ajutor! De aceea tu 
vei străluci numai noaptea, fără să dai căldură 
oamenilor. Nimeni nu se va bucura de tine, 
precum se bucură de Soare şi Foc. 

De-atunci Soarele străluceşte ziua, spre 


bucuria tuturor, Focul îl ajută, iar Luna poate fi 
văzută numai noaptea şi fără a da vreun strop de 
căldură. 

Poate şi de aceea se spune în popor că 
„străluceşte, dar nu încălzeşte. 

Bine faci, bine găseşti 

DEMULT, TARE DEMULT trăia un tânăr 
vânător, pe nume Ak-o. El avea o iurtă din lemn de 
mesteacăn. În taiga vâna samuri negri, vidre, vulpi 
roşii şi râşi pestriţi. 

Odată, la vânătoare, Ak-o întâlni în cale un 
uliu cu aripile rănite. 

— Ajută-tcă i Nu mă lăsa să pieri îl rugă uliul. 
De vei fi bun, eu te voi răsplăti cu vârf şi îndesat. 

Tânărul vânător, înduioşat, luă uliul, îl duse în 
iurta sa şi-l îngriji. Îl hrănea din ceaunul său şit îi 
dădea să bea din ceaşca sa. Il tămădui cu plante 
medicinale, culese de pe şase dealuri. Aripile 
uliului începură să se întremeze. 

— Iţi mulţumesc, Ak-o! spuse uliul. Tu nu m-ai 
lăsat să pier. Am să te răsplătesc pentru binele 
făcut. Acum lasă-mă să-mi iau zborul. 

Ăk-o îl scoase din iurtă. Uliul îşi întinse aripile 
puternice şi zbură spre cerul albastru. Nu peste 
multă vreme, Ak-o se întoarse în locurile sale de 
vânătoare. 

Merse el prin taiga, de dimineaţă până seara, 
şi se minună că nu mai văzuse nici păsări zburând. 
Şi nici animale alergând, ori zbenguindu-se. 
Atunci Ak-o hotări să se înapoieze la iurtă. 

Se apropie de Enisei, uriaşul şi veselul fluviu 


şi vru să treacă pe celălalt mat Dar nu-şi mai găsi 
barca, făcută din coajă de mesteacăn, în locul 
unde o lăsase. „Acum ce-o să mă fac? se gândi el. 
Oare nu-şi bate joc de mine stăpânul apelor? 

Nu-şi duse gândul până la capăt, că imediat 
începu să bată un vânticel umed, iar din apă se 
iscă cumplită vijelie, care se prefăcu în Stăpânul 
apelor - bătrânul Şug-Tai. 

Ai răbdare, Ak-o! spuse bătrânul. Dă-mi o 
mână de ajutor şi atunci îţi voi da barca; ba mai 
mult, am să te răsplătesc cu prisosinţă. 

T? = Cu ce te pot ajuta eu? întrebă Ak-o. Eu 
nu-s decât un vânător, cu, o puşcă în spinare. 

— Tu eşti un trăgător iscusit. Ajută-mă să-l 
birui pe Stăpânul mlaştinilor. El otrăveşte apele, 
distruge izvoarele, iar pe unde trece, lacurile se 
fac mlaştini. De două ori ne-am luptat până acum, 
dar niciunul n-a reuşit să-l răpună pe celălalt. 
Dimineaţă ne vom întâlni pentru a treia oară, iar 
tu o să ai prilejul să mă ajuţi; cum poţi mai bine cu 
iscusinţa ta de vânător. 

— Tot nu înţeleg. Ce pot face eu pe o aşa 
furtună! 

— Vezi tu povârnişul de colo? Dimineaţă, când 
va începe să se lumineze, te urci pe el şi de-acolo 
vei vedea un lac. În zare, dinspre lac se va ridica o 
ceaţă albăstrie, iar din mlaştină - o ceaţă galbenă. 
Ele se vor încolăci, iar noi ne vom ivi din ceţuri şi 
ne vom bate, căci ceața albastră sunt eu, iar cea 
galbenă e Stăpânul mlaştinilor. Tu vei ochi cu 
atenţie şi vei trage în el. Dacă mă ajuţi să-l birui 


pe duşmanul meu, n-o să-ţi pară rău. 

Sug-Tai dispăru, iar tânărul vânător înnoptă 
pe malul fluviului. Dimineaţa în zori se trezi. Se 
urcă pe povârniş. Lacul abia se zărea. După ce 
zorile mijiră, deasupra lacului se ridică ceața 
albastră, iar deasupra mlaştinii - cea galbenă. 
Imediat ele se şi încolăciră... „E momentul”, se 
gândi Ak-o şi ridică arma. Dar nu reuşi să 
ochească; mâinile îi tremurau, ochii i se 
împăienjeniseră - când zărea ceața albastră, când 
pe cea galbenă... 

„Numai de n-aş greşi, să nimeresc cumva 
tocmai în Sug-Iai!” se frământă el. Apoi văzu cum 
ceața cea galbenă o alungă pe cea albastră în apă. 
„Fie ce-o fi, se hotări tânărul. Nu mai zăbovesc 
nicio clipă”. Şi imediat trase cu toată încordarea 
ochilor, prin ceața dimineţii. Totul se prăbuşi la 
pământ, stăpânul mlaştinilor prefăcându-se într-o 
broască uriaşă, de mărimea unei vaci, cu nişte 
ochi ca două cupe întunecate, părul fluturându-i 
ca nişte zmee negre, iar în loc de urechi îi atârnau 
nişte bolovani. 

Atunci pământul porni să vuiască, la lei ca la 
moară, se făcu o groapă, iar Stăpânul mlaştinilor 
dispăru acolo. 

Ceaţa cea albastră se apropie de Ak-o, 
învăluindu-l şi se prefăcu imediat în Stăpânul 
apelor. 

— Mulţumesc, Ak-o! Acum vino cu mine. Sunt 
gata săr-mi ţin promisiunea. 

Bătrânul îl însoţi pe Ak-o în iurta sa. Puse pe 


masă sumedenie de bunătăţi şi începură să se 
ospăteze. 

— Rămâi peste noapte la mine - îi spuse 
Stăpânul apelor lui Ak-o. Dimineaţă îţi vei găsi 
barca, acolo unde ai lăsat-o. Drept răsplată că m- 
ai ajutat să-l înving pe duşmanul meu, vei putea 
să-ţi alegi trei lucruri, dintre acelea pe care le 
doreşti mai mult. 

Ak-o fu cuprins de un somn adânc şi în vis îi 
apăru un uliu lăsându-se în zbor pe iurta sa. 

— 7Ascultă sfatul meu, Ak-o! spuse uliul. 
Stăpânul apelor îţi promite multe: şi peşti 
minunaţi, şi cai buni, şi argint, şi aur. Tu însă, să 
ceri altceva: un miel jigărit, un căţeluş roşcat şi 
cele trei prăjini de sus ale iurtei bătrânului. Mai 
mult să nu ceri. Să ţii minte cuvintele mele. 

Astfel grăi uliul şi îşi luă zborul. 

A doua zi de dimineaţă tânărul vânător se 
pregătea să plece spre casă. 

— Mai rămâi la mine, îl rugă Sug-Iai. 

Ak-o îi răspunse hotărât: 

— Eu am muntele meu, cu toate că nu-i prea 
înalt Mai am şi râul meu, cu toate că nu-i prea 
adânc. Eumă plictissesc fără ele. E timpul să mă 
întorc acasă. 

Atunci Stăpânul apelor îi aduse tânărului 
vânător cai iuți şi îi, puse în faţă, grămezi de 
argint şi aur, precum şi pietre preţioase. Totul îi 
plăcea lui Ak-o. Ochii nu şi-i mai putea lua de la 
armele, atât de dragi inimii sale. Dar nu luă nimic, 
căci îşi aminti de sfaturile date în vis de uliu. 


— De ce nu vrei să iei nimic? îl întrebă Sug- 
Tai. Cere-mi tot ce-ţi pofteşte inima. 

— Aş vrea să-ţi cer un miel jigărit, un căţeluş 
roşcat şi cele trei prăjini de sus ale iurtei tale, 
spuse Ak-o. 

Stăpânul apelor păli. 

— Fie! Săgeata în zbor nu se mai întoarce 
înapoi 7 eu nu-mi schimb cuvântul dat. 

Aduse mielul jigărit, luă cele trei prăjini de 
sus ale iurtei sale, prinse căţeluşul roşcat şi le 
dărui lui Ak-o. 

„De ce-o fi pălit oare Sug-lai? se gândi 
flăcăul. Oare acest miel jigărit, sau acest căţeluş 
roşcaţ îi sunt mai dragi decât armele, aurul şi 
argintul? Nu, nu întâmplător mi-a vorbit astfel 
uliul în vis”. 

— Ia aminte, Ak-o! Să ai grijă* de acest 
căţeluş, mai presus decât ochii tăi! îi spuse 
Stăpânul apelor la despărţire. 

Tânărul vânător luă mielul şi prăjinile pe 
umeri, chemă căţeluşul şi se îndreptă spre casă. 

leşi la râu şi observă că barca se afla în locul 
unde o lăsase. Se urcă în barcă, trecu râul, ajunse 
la celălalt mal, apoi o luă pe cărare. 

Deodată» uliul se apropie în zbor, oprindu-se 
în faţa lui. - Ascultă-mi sfatul, Ak-o 1 spuse uliul. 
Nu disprețul acest căţeluş, nu-l hrăni cu resturi, ci 
dă-i din mâncarea ta, iar noaptea culcă-l cu tine. 
Ajuns acasă, leagă mielul de piciorul tău, la fel 
leagă şi prăjinile la capete şi culcă-te sub ele. 

Astfel glăsui uliul şi se înălţă în zbor, spre 


cerul albastru. 

Tânărul îl ascultă şi făcu aşa cum i se spuse: 
hrăni căţeluşul din ceaşca sa şi-l culcă cu eu. 

Apoi o luă uşor la picior şi, într-un târziu, 
ajunse acasă. Legă mielul de picior, legă şi 
prăjinile la capete şi se culcă, obosit” de-atâta 
drum. 

Apăru soarele luminos. Ak-o se trezi şi nu mai 
văzu alături căţeluşii! cel roşcat. Privi în jur: în 
locul amărâtei lui iurte se arfla o iurtă nouă, iar de 
jur-împrejur - un mare număr de animale: cai, 
cămile şi oi. Din iurtă apăru o fată mai luminoasă 
decât soarele la răsărit, mai minunată decât luna. 
Şaizeci ţie cosiţe se risipeau pe spate, cincizeci, pe 
umeri. 

Frumoasa frumoaselor îi întinse mâna lui Ak- 
O 

— Mirele meu! > 

Tare se mai bucură tânărul vânător: „lată 
cine va fi nevasta mea! Alături de ea nici nu suferi, 
nici nu mori 1 

— Cum te cheamă? o întrebă tânărul. Unde a 
dispărut căţeluşul cel roşcat pe care l-am culcat 
alături de mine? 

— Pe mine mă cheamă Cibek. Sunt fiica, lui 
Sug-Tai, iar tata mă prefăcuse în căţeluş, ca tu să 
nu mă ceri cumva de nevastă. 

eDar mielul cel jigărit pe care l-am legat de 
picior? 

— E turma care paşte în>preajma iurtei. 

— Dar cele trei prăjini ale iurtei lui Sug-Iai | 


— Este iurta cea albă. 

Deodată se abătu asupra lor un vifor care nu 
era altceva decât însuşi Stăpânul apelor. 

— Ak-o, tu mi-ai luat tot ce aveam mai scump 
pe lumea asta - pe fiica mea! Acum vreau să aflu 
dacă eşti demn să te înrudeşti cu mine. lată ce-ţi 
propun: dacă tu mă vei găsi, unde mă voi ascunde, 
fiica mea va rămâne cu tine. Dacă eu te voi găsi pe 
fine, atunci Cibek se va întoarce acasă. Să vii să 
mă cauţi peste trei zile. 

Ak-o se în tristă. li era tare teamă să nu-şi 
piardă iubita. 

— La ce te gândeşti? îl întrebă Cibek. 

— Cum o să reuşesc eu să-l găsesc pe Sug- 
Tai, învăluit în atâtea văluri de ceaţă? 

li părea rău fetei de tatăl ei, căci rămăsese 
singur, dar nu voia să se despartă nici de dragul ei 
Ak-o, şi-i spuse: 

— Lângă râu se află trei plopi. Cel mai înalt e 
tatăl meu. In ziua stabilită, Ak-o luă toporul şi se 
îndreptă spre cei trei plopi. Acolo se prefăcu că se 
pregăteşte să-l doboare pe cel mai înalt dintre ei. 
Tare se mai sperie Stăpânul apelor, care începu să 
strige de sus: 

— Nu mă tăia! întoarce-te acasă. Acum e 
rândul meu să te caut, Ak-o. 

Tânărul se întoarse acasă, unde se reîntâlni 
cu Cibek, şi o îmbrăţişăm Aceasta, după ce-l 
ascultă, 11 prefăcu într-un ac. Apoi apăru Sug-Iai. 
Fata începu să coasă, iar bătrânul, fireşte, nu reuşi 
să-l găsească pe Ak-o nicăieri. Dar Stăpânul apelor 


nu se dădu bătut şi spuse: 

— Eu n-am reuşit să te găsesc. Acum e rândul 
tău să mă cauţi iar. 

Ak-o se în tristă: 

— La ce te gândeşti? De ce te-ai întristat? îl 
întrebă Cibek 

— Unde să-l găsesc pe tatăl tău? 

— Du-te în iurta lui. Vei, vedea acolo trei 
căciuli de samur. Cea, din mijloc este el. 

Ak-o se îndreptă spre iurta lui Sug-Iai şi, într- 
adevăr, văzu trei căciuli de samur. Scoase cuțitul 
şi se prefăcu că vrea s-o taie pe cea din mijloc, dar 
căciula se clătină, din că întrupându-se Sug-Iai. 

— Nu mă tăia! Hai să ne mai ascundem o 
dată, spuse bătrânul cu înfrigurare. 

Ak-o se întoarse în iurta sa. Cibek îl prefăcu 
într-un inel, îl puse pe deget şi se apucă să 
cârpească veşmintele. Sosi Sug-Iai, începu din 
nou să-l caute pe băiat, dar şi de data asta nu 
reuşi nimic. 

— Caută-mă pentru ultima oară, îi spuse el lui 
Ak-o. 

Ak-o se posomori din nou, văzând cât stăruie 
bătrânul 

Stăpân al apelor. 

— La ce te gândeşti? De ce eşti iar, atât de 
mâhnit? îl întrebă Cibek. 

— Ce să mă fac? Unde să-l mai caut? 

— Într-un colţ al iurtei tatălui meu se află trei 
săgeți, spuse fata. Tu alege-o pe cea din mijloc. 

Tânărul vânător se îndreptă spre iurta 


bătrânului, unde găsi într-adevăr cele trei săgeți şi 
abia o atinse pe cea din mijloc, că pe loc se 
prefăcu în Stăpânul apelor. 

— Cruţă-mă! Acum e rândul tău să te ascunzi 
pentru ultima dată! 

Ăk-o se întoarse în iurta sa. Cibek îl prefăcu 
iute în»tr-o bucăţică de cărbune şi-l aruncă pe 
prag. 

Sosi bătrânul Sug-Tai, îl căută, ce-l căută, şi 
la fel ca şi alte dăţi nul găsi. 

— Ak-o, spuse el, nu te-am găsit. Unde eşti? 
Arată-te! 

— lată-mă! 

— M-ai învins, Ak-o! spuse bătrânul Sug-Iai. 
Eşti un flăcău dibaci, dacă ai reuşit să mă 
păcăleşti de atâtea ori. Te-o fi ajutat cineva? Nu 
cumva Cibek? Dar ce-are a face? Când răsare 
soarele, sufli ca să-l aprinzi? Rămâi cu Ak-o, copila 
mea! Să trăiţi fericiţi! Să aveţi copii mulţi şi casă 
îmbelşugată! 

Desfăcu Ak-o cosiţele lui Cibek, apoi împleti 
două cozi fjumoase, iar ei devenim soţ şi soţie. 

Cei din depărtare auzind despre ei îi 
invidiară, iar cei din apropiere se bucurară. Dar 
cel mai mult se bucură bătrânul Sug-Iai, văzându-i 
fericiţi împreună. 

BASM POPULAR SUEDEZ 

repovestit de Cornelia flie) 

Prinţul Huit, din adâncul pământului 

A FOST ODATĂ, demult, un împărat care 
domnea peste o mare împărăție. El avea trei fiice 


şi toate trei erau nespus de frumoase. Dar dintre 
toate cea mai frumoasă era mezina. Era şi bună la 
inimă, gata oricând să dea, o mână de ajutor. De 
aceea toţi o îndrăgiseră, iar împăratului îi era 
dragă ca lumina ochilor. 

Se hotări odată împăratul să se ducă la un 
târg mare, împreună cu slujitorii lui. Înainte de a 
pleca le întrebă pe fiecare din fiicele sale ce 
doreşte să îi aducă de la târg. Cea mare îşi dorea 
un pieptene de argint şi un colier de diamante; 
cea mijlocie voia un inel de aur şi o brățară din 
ptetre preţioase. Şi cele două fete mai mari se 
porniră să înşire pe rând toate podoabele care le 
veneau în minte. Împăratul fu nevoit să repete 
dorinţele lor de mai multe ori ca să fie sigur că nu 
va uita nimic. 

— Da, spuse el, în cele din urmă, voi încerca 
să văk îndeplinesc toate rugăminţile. Aş vrea însă 
să cunosc şi dorinţele fiicei mele mai mici. Tu n-ai 
scos niciun cuvânt, dar trebuie să ai şi tu o 
dorinţă, i - Nu, răspunse prinţesa, eu am tot ce îmi 
place. 

le Mai gândeşte-te, spuse împăratul, poate 
totuşi existăl ceva după care tânjeşti... 

— Ei bine, ar fi ceva ce-mi doresc de mult, 
răspunse mezina, dar nu îndrăznesc să te rog. 

— Trebuie să-mi spui, insistă împăratul. Voi 
face tot posibilul să-ţi aduc ceea ce-ţi doreşti. 

— Iată, răspunse prinţesa, de când am auzit 
odată, demult, vorbindu-se de Cele trei frunze 
cântătoare, nu-mi mai găsesc liniştea. Când torc 


sau brodez nu mă gândese decât la ele. Ce mult aş 
dori să le aud / 

— Bine, încuviinţă împăratul, o să-ţi aduc cele 
trei frunze cântătoare, de-ar fi să mă coste şi o 
jumătate din împărăție { 

Acestea fiind spuse, îşi luă rămas bun da ia 
fiicele sale,), dădu pinteni calului şi porni la drum 
însoţit de curtenii săi» - La târg veniseră mulţi 
negustori străini, care îşi înşirau mărfurile. Nu 
lipseau podoabele de aur, argint şi pietre 
preţioase. Împăratul cumpără tot ce îi ceruseră 
fiicele sale mai mari, precum şi multe alte odoare 
de preţ. In schimb nu găsi nicăieri cele trdi frunze 
cântătoare, oricât îi întrebase pe toţi negustorii de 
la Soare-Răsare şi Soare-Apune. Niciunul nu 
auzise de cele trei frunze cântătoare. La lăsarea 
serii împăratul se pregăti să se întoarcă acasă. Era 
însă trist şi abătut pentru că, deşi cumpărase o 
mulţime, de lucruri scumpe, nu reuşise să 
găsească ceea ce-şi dorea fiica sa mai mică. 

Pe drum, împăratul se opri la un moment dat 
cu toată suita sa, pentru că se auzeau în depărtare 
acorduri de harpe şi viori, care umpleau văzduhul 
cu sunetele lor armonioase, împăratul dădu 
pinteni calului şi se pomeni în faţa unei tufe de 
alun, în vârful căruia se aflau trei frunze aurii care 
scoteau nişte sunete minunate. Impăratul se 
însenină la faţă. 

— Dar acestea sunt chiar cele trei frunze 
cântătoare,l despre care îmi vorbise fiica mea cea 
mică! exclamă eh 


Şi împăratul întinse mâna ca să rupă creanga 
cu cele trei frunze, dar creanga nu se rupse şi 
reveni la loc. În momentul acela se auzi un glas 
puternic, care strigă e 

— Lasă-mi frunzele în pace şi nu mi le rupe! 

Vocea părea să vină dintr-o grotă aflată sub 
pământ şi împăratul rămase mut de uimire. Îşi luă 
însă inima în dinţi şi întrebă: 

— Cine eşti tu? 

— Sunt prinţul Hatt, din adâncul pământului, 
răspunse aceeaşi voce. 

— N-ai vrea să-mi dăruieşti cele trei frunze în 
semn de prietenie? Le vreau pentru fiica mea cea 
mică, fiindcă asta îşi doreşte cel mai mult. 

— Ştiu, răspunse vocea din adâncuri, dar eu 
nu pot să mă despart de o asemenea comoară. 

— Ţi-aş da orice mi-ai cere în schimb, îl rugă 
împăratul. 

— Cele trei frunze nu sunt de vânzare, dar ţi 
le voi dărui, totuşi, cu o singură condiţie! 

— Ce condiţie? întrebă împăratul. 

—  Promite-mi, răspunse vocea, să-mi 
dăruieşti prima fiinţă care îţi va ieşi în cale când 
vei ajunge acasă. 

Împăratul rămase un moment pe gânduri. 

„Prima fiinţă pe care o voi întâlni... gândi el. 
Cred că va fi câinele meu credincios. De cum aude 
tropotul calului meu, îmi iese în întâmpinare. Imi 
pare rău că trebuie să» 

mă despart de el, dar mi-e mai uşor să-l pierd 
pe el decât să nu-i îndeplinesc dorinţa fiicei mele”. 


Împăratul făcu un pas spre tufa de alun. 

— Primesc, spuse el. Prima fiinţă pe care o 
voi întâlni, când voi ajunge acasă, va fi a ta! 

Atunci frunzele sunt ale tale răspunse vocea. 
Dar nu uita că un împărat nu-şi poate călca 
cuvântul dat. Altfel este dezonorat! 

Împăratul întinse mâna să apuce creanga cu 
cele trei frunze. De data aceasta reuşi să o rupă, 
iar frunzele se legănau uşor, scoțând nişte sunete 
melodioase. Împăratul nu mai putea de bucurie, 
până şi caii mergeau parcă în pas de dans. 

Între timp, prinţesele şedeau în iatacul lor şi 
brodau. Cele două fete mai mari nu discutau decât 
de podoabele scumpe pe care le aşteptau de la 
tatăl lor. Mezina era însă tăcută şi aştepta cu 
nerăbdare întoarcerea tatălui lor, împăratul. 

Pe înserate, prinţesa cea mică le rugă pe 
surorile ei să se ducă împreună în întâmpinarea 
tatălui lor. 

— Eu nu am chef, răspunse cea mare, şi nu 
vreau să-mi ud ciorapii de mătase mergând prin 
iarbă. 

— Nici eu n-aş merge, răspunse cea mijlocie, 
pentru că mă strâng pantofii cei noi de mătase. 

Atunci mezina se duse, singură în 
întâmpinarea împăratului. După ce merse o bucată 
de drum auzi tropotul cailor şi zăngănit de arme; 
şi în ciuda acestor zgomote reuşi să distingă nişte 
sunete nespus de melodioase, cum nu mai auzise 
niciodată, nici măcar în vis. Prinţesa era din cale- 
afară de fericită pentru că se apropia împăratul cu 


suita sa, iar sunetele minunate nu puteau fi decât 
ale celor trei frunze cântătoare. Alergă în 
întâmpinarea tatălui ei, sări în sus de bucurie şi îl 
îmbrăţişa cu drag, zicându-i: 

— Bun venit, tată dragă 1 împăratul însă păli: 
prima fiinţă care venise în întâmpinarea lui nu era 
câinele său credincios, ci fiica lui cea mai dragă. 
Pe ea o promisese el acelei voci din adâncuri, în 
schimbul frunzelor cântătoare. 

Prinţesa nu-şi dădea seama de ce se întristase 
împăratul 1 şi îl rugă să-i spună ce are pe suflet. 
La rugăminţile fetei trebui să-i povestească totul 
de-a fir-a-păr, cum reuşise să capete cele trei 
frunze cântătoare şi care fusese preţul 
dobândiriilor. 

— Dar nici nu mă gândesc să te dau, fiica mea 
cea mai iubită, pe mâiniie unui străin, spuse el. 
Mai bine să spună prinţul Hait că sunt un om fără 
cuvânt şi să facă ce o crede de cuviinţa! 

— Nu, spuse prinţesa cu hotărâre, un împărat 
nu poate să-şi calce cuvântul dat. Mai bine să 
mergem chiar acum la prinţul Hatt. Şi de fapt 
totul s-a întâmplat numai din vina mea! Ce-mi 
trebuiau mie cele trei frunze cântătoare? N-aş fi 
crezut că va trebui să mă despart de tine atât de 
curând. Dar nu am încotro şi îmi voi urma soarta. 

Împăratul o ridică în şa şi fără o vorbă se 
întoarse la pajiştea cu tufişul de alun. Prinţesa îşi 
îmbrăţişa îndelung tatăl, apoi sări din şa, iar 
împăratul plecă spre casă, nefericit că îşi vânduşe 
propria fiică şi nici măcar nu ştia cui. 


Prinţesa se aşeză pe iarbă şi începu să 
plângă. În jurul ei domnea o linişte deplină. 

Deodată se căscă pământul şuti picioarele 
prinţesei şi ea fu coborâtă încet în adâncul 
pământului. Se pomeni apoi într-o sală uriaşă, 
care nu semăna câtuşi de puţin cu sălile pe care le 
văzuse până atunci. Era mai mare şi mai 
frumoasă, bogat împodobită cu aur şi mătase. 
Luminări înalte ardeau în sfeşnice măiestrit 
lucrate. Focul ardea în şemineu. Dar nu se vedea 
picior de om. 

Prinţesa se uită pe rând la toate aceste 
minunăţii şi uită de supărare. La un moment dat 
se stinseră luminările, din sfeşnice şi focul din 
cămin. În acelaşi timp se deschise o uşă şi se auzi 
un zgomot de paşi. Simţi cum cineva o ia de mână 
şi i-o strânge în Semn de salut. 

— Bună seara, prinţesă, rosti un glas puternic 
şi prietenos. Nu-ţi fie teamă, eu sunt prinţul Hatt, 
din adâncul pământului şi nu-ţi vreau decât binele. 

Prinţesa ascultă vocea aceea prietenoasă şi i 
se risipi orice urmă de teamă. 

— Ia loc, o invită prinţul Hatt, şi îţi voi povesti 
viaţa mea. Eu domnesc peste o împărăţia mare şi 
puternică şi am trei surori. Toate trei sunt 
împărătesc şi au palate bogate şi frumoase. Dar o 
vrăjitoare rea şi-a pus în gând să mă ia de bărbat 
şi de aceea m-a vrăjit. Fiind sub puterea vrăjii nu 
mă pot arăta în faţa nimănui. Un singur lucru m-ar 
putea scăpa de vrajă. Dacă vrei să devii soţia mea 
şi îmi vei fi credincioasă, fără să vezi cum arăt, voi 


reuşi să mă eliberez de sub puterea farmecelor ei. 
Dar dacă refuzi sau dacă îţi calci cuvântul, atunci 
voi rămâne subjugat vrăjitoarei pentru totdeauna. 
Nu vreau să te oblig în niciun fel. Dacă nu vrei să 
fii soţia mea, te poţi întoarce oricând la palatul 
tatălui tău. 

In timp ce prinţul vorbea, prinţesa se 
îndrăgosti de vocea lui, încât nu-şi mai dorea 
altceva decât să-l poată elibera de sub vraja cea 
rea. 

— Primesc cu dragă inimă să rămân aici, 
răspunse ea. 

Vreau să fiu a ta şi îţi voi rămâne 
credincioasă. După glas îmi dau seama cât eşti de 
bun. Nu ţin să ştiu cum arâţi - totul este să ţinem 
unul la celălalt, cu adevărat. 

Astfel prinţesa rămase să trăiască alături de 
prinţul Hatt. Şi erau amândoi fericiţi şi mulţumiţi 
în căminul lor din adâncul pământului. Prinţul 
dispărea în zori, înainte să se stingă luminările din 
sfeşnice. Prinţesa rămân ea singură toată ziua 
până seara când se întorcea prinţul. Atunci era 
întuneric beznă. În schimb prinţesa avea tot ce îşi 
dorea. lar dacă vreodată se simţea singură şi 
obosită, nu avea decât să asculte melodia celor 
trei frunze cântătoare, care o înveseleau p „e dată. 

Atât prinţesa cât şi prinţul au fost neînchipuit 
de fericiţi când li s-a născut un băieţel. Prinţesa îl 
mângâia tot timpul şi se juca cu el, în aşteptarea 
iubitului ei soţ. 

Intr-o seară, prinţul Hatt se întoarse mai 


târziu ca de obicei. Când prinţesa îl întrebă unde 
întârziase atât de mult, prinţul îi răspunse: 

— Astăzi am fost la palatul tatălui tău şi îţi 
aduc veşti bune. Tatăl tău, împăratul, urmează să 
se căsătorească şi nunta are loc mâine. Dacă vrei 
să te duci la petrecere poţi să-l iei şi pe fiul nostru 
cu tine. Dar promite-mi că nu „mă părăseşti şi că 
te vei... întoarce acasă. 

— Eşti tare bun la suflet, dar nu ai pic de 
minte, îi răspunse prinţesa. Cum o să-mi părăsesc 
eu căminul şi bărbatul? 

Prinţul se bucură auzind acestea. A doua zi, 
după ce prinţul plecă la treburile lui, prinţesa se 
îmbrăcă cu rochia cea mai frumoasă pe care o 
avea şi îşi puse podoabele cele mai de preţ. Iar pe 
băiat îl îmbrăcă într-un costum ţesut din fir de 
argint. 

Când erau amândoi gata de plecare, se căscă 
pământul şi fură amândoi ridicaţi la suprafaţă, pe 
pajiştea înverzită, în dreptul tufei de alun. În faţa 
lor apăru o caleaşcă de aur trasă de şase cai. 
Prinţesa se urcă în caleaşcă şi îl luă pe băieţel în 
braţe. Străbătură astfel munţi şi văi, dar nici n- 
apucară să numere până la zece că se şi aflau în 
faţa palatului tatălui ei, împăratul. După ce 
coborâră, caleaşca se făcu nevăzută. 

„Intrară apoi în palat, unde oaspeţii erau deja 
adunaţi în sala de ospeţe. Impăratul se bucură 
peste măsură când o zări şi cobori de pe tron ca să 
o îmbrăţişeze, iar pe nepoţel îl luă în braţe. 

Soţia sa, noua împărăteasă, se arătă la fel de 


prietenoasă, ca şi cele două surori. De la bun 
început, împărăteasa - mama vitregă - a căutat să 
o iscodească pe prinţesă. Aceasta îi răspunse că o 
duce foarte bine în noul ei cămin şi că nu-şi mai 
doreşte nimic altceva. Dar împărăteasa nu se 
mulţumi numai cu atât, ea voia să ştie mai multe 
despre prinţul Hatt. 

— Cum arată? întrebă ea. Cât de mare e 
împărăţia lui? 

Prinţesa răspunse cât mai scurt cu putinţă şi 
ocolea cele mai multe întrebări. Împărăteasa era 
cu atât mai curioasă cu cât prinţesa îi spunea tot 
mai puține lucruri.  Pierzându-şi răbdarea, 
împăratul o luă deoparte: 

— Draga mea, asta nu e treaba noastră. Tot 
ce vreau e ca fiica mea să fie fericită. x 

Atunci împărăteasa tăcu, deşi curiozitatea ei 
nu fusese împăcată. Dar nici nu apucă bine 
împăratul să se întoarcă spre ceilalţi meseni, că 
noua împărăteasă porni din nou să o sâcâie cu 
întrebările pe prinţesă. 

La capătul celor trei zile cât dură nunta, 
prinţesei i se făcu dor de casă. Dar nici nu-şi 
isprăvi gândul că în faţa palatului se şi afla 
caleaşca de aur cu şase cai. Prinţesa îşi luă rămas 
bun de la tatăl ei şi de la mama ei vitregă, precum 
şi de la ceilalţi oaspeţi. După aceea se urcă în 
caleaşca şi-şi luă băiatul în braţe. 

Străbătură munţi şi văi şi cât ai zice peşte se 
şi aflau în dreptul tufei de alun. Prinţesa cobori, 
iar caleaşca dispăru. Din nou se căscă pământul 


sub picioarele ei şi în clipa următoare se pomeni 
acasă, împreună cu băiatul ei. Luminările ardeau 
în sfeşnice, focul dogorea în cămin şi cele trei 
frunze cântătoare se auzeau mai melodioase ca 
oricând. 

Prinţesa se simţea mai bine aici, în adâncul 
pământului, decât la curtea împărătească. Acum 
aştepta cu nerăbdare şi bucurie căderea serii. 
Atunci sosi prinţul Halt, urându-i bun venit. 

— Mi-am gândit la tine zi şi noapte, îi 
mărturisi el. 

Mai trecu un an, iar prinţul Hatt şi prinţesa 
lui, trăiau fericiţi în casa lor din adâncul 
pământului. Dacă prinţesa avea vreo dorinţă, era 
destul să se gândească la ea că se şi îndeplinea 
imediat. lar dacă era vreodată abătută, sau i se 
făcea urât singură, nu avea decât să asculte 
melodia fermecătoare a celor trei frunze, că îi 
revenea pe dată buna dispoziţie. Altă dată îi era de 
ajuns să-l privească pe băieţelul ei şi se înveselea 
pe Loc. 

Şi mai fericiţi au fost prinţul şi prinţesa când 
li s-a născut al doilea fiu. Prinţesa nu se mai 
sătura răsfăţându-i pe amândoi. Cât era ziua de 
mare se juca cu ei şi îi mângâia drăgăstos, în 
aşteptarea iubitului ei soţ. 

Într-o seară se întâmplă ca a doua oară 
prinţul Hatt să <rină mai târziu ca de obicei. Când 
prinţesa îi auzi vocea, hr cele din urmă, îl întrebă 
neliniştită unde întârziase, atâta. 

— Astăzi am fost din nou l-a curtea 


împărătească şi îţi aduc veşti importante. Sora ta 
cea mai mare se căsătoreşte cu un fiu de împărat 
şi nunta are loc mâine. Dacă te duci şi tu, poţi să 
iei şi copiii cu tine. Dar să-mi promiţi că nu mă 
părăseşti şi că te vei întoarce acasă. 

—.Eşti tare bun la suflet, răspunse prinţesa, 
dar nu ai minte deloc. Cum aş putea oare să-mi 
părăsesc bărbatul şi căminul? 

Prinţul se bucură nespus auzind acestea iar. a 
doua zi dimineaţă, după Ce prinţul Hatt plecă la 
treburile lui, prinţesa se pregăti de plecare. Se 
îmbrăcă cu rochia cea mai frumoasă şi îşi puse 
bijuteriile cele mai de preţ, iar pe cei doi fii ai ei îi 
îmbrăcă în costume cusute cu fir de aur. V Când 
erau gata, se căscă din nou pământul şi fură toţi 
trei ridicaţi la suprafaţă, pe pajiştea înverzită, în 
dreptul tufei de alun. Apăru de îndată o caleaşcă 
de aur, trasă de şase cai. Prinţesa se urcă în 
caleaşcă şi îi aşeză pe cei doi fii pe genunchii 
Străbătură munţi şi văi, dar nici nu apucară să 
numere până la zece că se şi aflau în faţa palatului 
împărătesc. Prinţesa cobori cu cei doi fii ai ei şi 
caleaşca te făcu nevăzută. 

Intrară în palat, unde oaspeţii erau deja 
adunaţi la sala de ospeţe. Împăratul nu mai putea 
de bucurie că-şi vedea din nou fata. li luă pe rând 
în braţe pe cei doi nepoţei. Mama vitregă, 
împărăteasa, se arătă la fel de prietenoasă cu 
prinţesa, ca şi cele două surori mai mari, precum 
şi mirele surorii tnari. 

Împărăteasa se apropie de prinţesă şi începu 


să o descoasă iar în legătură cu prinţul Hatt. 
Prinţesa răspunse cât mai puţin cu putinţă. Dar 
împărăteasa nu mai contenea cu întrebările. 
Nemaiputând răbda interveni împăratul: 

— Draga mea, îi spuse el, asta nu este treaba 
noastră. Principalul e că fiica noastră e fericită şi 
asta se citeşte pe faţa ei. 

Atunci împărăteasa se văzu silită să tacă. Dar 
cum se îndepărtă împăratul ca să se întreţină cu 
ceilalţi oaspeţi, continuă să o iscodească pe 
prinţesă cu alte şi alte întrebări. 

După trei zile, cât dură nunta, prinţesei 
începu să i se facă dor de casă. Nici nu apucă să-şi 
termine bine gândul, că şi apăru caleaşca de aur 
cu cei şase cai la porţile palatului. Prinţesa îşi luă 
rămas bun de la toţi şi se urcă în caleaşcă 
împreună cu cei doi fii ai săi. 

i Străbătură apoi munţi şi văi, dar cât ai zice 
peşte ajunseră în dreptul tufei de alun. De îndată 
ce cobori prinţesa, caleaşca se făcu nevăzută. Se 
căscă din nou pământul în faţa ei şi în clipa 
următoare se pomeni, împreună cu cei doi fii ai ei, 
în casa ei din adâncul pământului. Luminările 
ardeau în sfeşnice, focul dogorea în cămin şi 
întreaga încăpere răsuna de trilurile celor trei 
frunze cântătoare. 

Prinţesa se simţea mult mai bine aici, în casa 
ei din adâncul pământului, decât la curtea 
împărătească. Pe înserate sosi şi prinţul Hatt, 
încântat că o găsea iar acasă. 

— M-am gândit la tine zi şi noapte, îi 


mărturisi el. 

Mai trecu un an, iar prinţul Hatt şi prinţesa 
lui trăiau fericiţi în căminul subpământean şi orice 
dorinţă ar fi avut prinţesa, i se îndeplinea pe loc. 
Când se simţea istovită, sau îi era urât singură, 
asculta trilurile fermecate ale celor trei frunze 
cântătoare, sau îi privea pe cei doi fii ai săi care se 
jucau împreună, şi atunci se înveselea imediat. 

Atât prinţul cât şi prinţesa au fost şi mai 
fericiţi în ziua când li s-a născut o fetiţă. Prinţesa 
nu se mai sătura dezmierdând-o, şi îi urmărea 
bucuroasă pe copii jucându-se împreună. 

Într-o seară se întâmplă pentru a treia oară 
ca prinţul Hatt să se întoarcă acasă mai târziu ca 
de obicei. Când prinţesa îl auzi, în sfârşit, venind, 
îl întrebă neliniştită ce se întâmplase. 

? 

— Astăzi am fost din nou la curtea 
împărătească şi îţi aduc veşti bune. Sora ta 
mijlocie urmează să se mărite cu fiul unui prinţ 
din altă împărăție şi nunta are loc mâine. Dacă 
vrei sa de duci şi tu, poţi să-i iei şi pe copiii noştri 
cu tine. Dar să-hii promiţi că nu mă părăseşti! 

— Eşti tare bun la suflet, răspunse prinţesa, 
dar nu ai minte deloc. Cum aş putea pare să-mi 
părăsesc căminul şi pe iubitul meu soţ?” 

A doua zi dimineaţă, după ce prinţul Hatt 
plecase ca de obicei la treburile sale, prinţesa se 
pregăti de plecare. Îşi puse rochia cea mai 
frumoasă şi podoabele cele mai de preţ. Pe cei doi 
băieţi îi îmbrăcă în costume cusute cu fir de argint 


şi brodate cu fir de aur, iar pe fetiţă o îmbrăcă 
numai în mătăsuri şi dantele... 

Când erau gata, se căscă pământul şi fură cu 
toţii urcați la suprafaţă, până ajunseră la tufa de 
alun. Apăru ca din senin o caleaşcă de aur trasă 
de şase cai. Prinţesa se urcă luând-o în braţe pe 
fetiţă, iar băieţii se aşezară în dreapta şi în stânga 
ei. Străbătură munţi, şi văi şi nici nu apucară să 
numere până la zece că se şi aflau în faţa palatului 
împărătesc. Prinţesa şi copiii coborâră, iar 
caleaşca se făcu nevăzută. 

Când apăru în sala de ospeţe, prinţesa fu 
întâmpinată cu bucurie de toţi nuntaşii. Împăratul 
se ridică de pe tron şi se duse să-şi îmbrăţişeze - 
fiica mult iubită. Apoi îi luă pe rând în braţe pe cei 
trei copii, iar în cele din urmă declară că fetiţa 
este - cea mai drăguță dintre toţi trei. 

La fel de prietenoasă se arâtară şi 
împărăteasa - mama vitregă - precum şi cele două 
surori şi soţii lor. 

Ca de obicei, împărăteasa începu să 6 
descoasă pe prinţesă, infceresându-se mai ales de 
prinţul Hatt. Prinţesa răspundea cât mai puţin cu 
putinţă şi se vedea că întrebările o sâcâi au şi 
supărau. Dar cu cât ocolea prinţesa întrebările, cu 
atât devenea împărăteasa mai curioasă şi nu mai 
contenea cu întrebările. În cele din urmă, 
împăratul îşi ieşi din răbdări: 

— Dragă mea, îi spuse el împărătesei, asta nu 
este treaba noastră. Principalul e că „fiica mea, 
este fericită şi asta se citeşte pe faţa ei. Fii bună şi 


las-o în pace! 

Împărăteasa tăcu pe loc. Dar cum se 
îndepărtă împăratul, începu din nou să o 
iscodească pe prinţesă. Cu toate acestea 
împărăteasa îşi dădea seama că în felul acesta nu 
va reuşi să afle niciodată nimic. De aceea recurse 
la un şiretlic. Se apucă să-i admire şi să-i laude pe 
copiii prinţesei. 

— Eşti fericită că ai asemenea copii frumoşi, 
îi spuse ea Prinţesa se însenină la faţă. Îi făcea 
plăcere să discute despre copii, şi fără să se lase 
rugată începu să povestească despre poznele şi 
năzdrăvăniile lor. Mama vitregă părea interesată 
şi o asculta cu atenţie, ca şi cum nu ar fi 
preoqupat-o nimic altceva. 

— Da, ai dreptate, dădu ea aprobator din cap. 
Dar un lucru mi se pare ciudat. Copiii tăi au toţi 
ochi căprui, deşi, tu ai ochi albaştri. Asta 
înseamnă că ei seamănă cu tatăl - lor, nu-i aşa? 

— Da, aşa cred şi eu, răspunse prinţesa. 

— Crezi? repetă, împărăteasa, făcând ochii 
mari. Păi tu nu ştii ce culoare au ochii soţului tău? 

Abia acum îşi dădea seama prinţesa în ce 
încurcătură se afla. Roşi toată şi apoi se făcu albă 
ca varul. 

— Draga mea copilă, îi şopti împărăteasa 
plină de prefăcuta înţelegere şi compătimrie, e 
oare cu putinţă să nu ştii cum arată soţul tău? 

Prinţesa nu ştia ce să răspundă. 

5 - Biata de tine! exclamă mama vitregă. M- 
am lămurit, în sfârşit. Să nu sufli un cuvânt faţă de 


ceilalţi! Vino mai bine cu mine să stăm de vorbă în 
linişte. 

O conduse pe prinţesă în iatacul său. O luă în 
braţe şi S vorbi de parcă prinţesa ar fi fost fiinţa 
cea mai nefericită din lume: 

— Cât de greu trebuie să-ţi fi fost, o mângâie 
ea. E posibil ca soţul tău să nu aibă atâta 
încredere în tine ca să se lărate în faţa ta? Cum l-o 
fi lăsat inima să se poarte astfel? 

Iar pe tine nu te înţeleg. Cum ai putut răbda 
să trăieşti alături de un om pe care nu l-ai văzut 
niciodată la faţă? Nici nu ştii dacă este om sau 
monstru! Nicio altă femeie nu s-ar fi împăcat cu o 
asemenea situaţie, Pesemne că nu-l mai iubeşti pe 
soţul tău! 

Prinţesa izbucni în plâns, văzând cât este de 
nefericită. 

— Cum să nu ţin la soţul meu? spuse ea. Şi eu 
aş fi vrut să ştiu cum arată, dar asta nu se poate. 

— Eşti o naivă şi o neştiutoare, îi spuse 
împărăteasa. Lucrurile se pot aranja fără ca soţul 
tău să prindă de veste. O să găsesc eu o cale. 

După cele trei zile de praznic, prinţesei i se 
făcu din nou dpr de casă. Şi nici nu îşi sfârşi bine 
gândul, că şi apăru caleaşca de aur trasă de şase 
cai. Prinţesa îşi luă rămas bun de la toată lumea şi 
dădu să urce în caleaşcă. Atunci mama vitregă o 
luă de mână şi o conduse către iatacul ei. Inchise 
uşa cu grijă şi îi spuse prinţesei: 

— Draga mea copilă, mi-e aşa de milă de tine, 
încât m-am tot gândit cum să te ajut şi până la 


urmă am găsit eu o cale. Iată, îţi dau trei lucruri: 
un inel, o cremene şi o luminare. lar tu să faci 
întocmai cum te povăţuiesc eu. Diseară, după ce 
va adormi soţul tău, să freci cremenea de o bucată 
de oţel până va scăpăra, astfel ca scânteia să 
treacă prin inel şi să aprindă luminarea. Dar fii 
atentă să nu-l trezeşti. 

Prinţesa îi mulţumi din inimă, luă cremenea, 
inelul şi luminarea şi le băgă în buzunar. Se grăbi 
apoi să se urce în caleaşcă împreună cu cei trei 
copii ai săi. 

Străbătură iar munţi şi văi şi cât ai bate din 
palme se pomeniră în „dreptul tufei de alun. 
Prinţesa cobori, iar caii caleaşca dispărură ca prin 
farmec. Se căscă din nou pă lţnântul şi prinţesa 
împreună cu copiii fură coborâţi în lofcuinţa lor 
din adâncul pământului. Luminările ardeau în 
Sfeşnice, focul dogorea în cămin şi toată casa 
răsuna de trilurile celor trei frunze cântătoare. 
Copiii începură să se zbenguiască. Însă prinţesa 
nu-şi mai găsea liniştea şi se tot gândea la ce îi 
spusese mama vitregă. 

Spre seară prinţul Hatt sosi acasă ca de 
obicei. Se bucură, nespus că o vede pe prinţesă 
din nou acasă. 

— M-am gândit la tine zi şi noapte, îi 
mărturisi el. 

Seara târziu, după ce prinţul adormise de 
mult, prinţesa cobori din pat şi aduse inelul, 
cremenea şi luminarea. Luă Cremenea şi o 
scapără de o bucată de oţel. [inu bucata de Oțel 


în aşa fel, încât şcânteia să treacă prin inel şi să 
aprindă luminarea. 

— Prinţesa acoperi luminarea cu mâna pentru 
ca să nu se stingă flacăra. Apoi se apropie de pat, 
dar şovăi un Moment: 

— Ce-ar fi să descopăr acum că prinţul este 
de fapt o lighioana? se întrebă ea. Nu voi mai avea 
nicio clipă de fericire alături de el. Dar trebuie să 
aflu totuşi adevărul. 

Se apropie de el şi flacăra luminării lumină 
faţa prinţului. Era un tânăr chipeş cu plete 
castanii căzute pe frunte. Prinţesa rămase pironită 
locului, neputându-şi lua ochii de lă el. Şi cu cât îl 
privea mai mult, cu atât simţea că-l îndrăgeşte mai 
tare, că uită de toate, de tată şi de copii, de cer şi 
pământ. 

Dar în timp ce ea stătea aplecată deasupra 
prinţului care dormea, o scânteie sări şi căzu pe 
mâna prinţului. Atunci prinţesa se sperie şi 
încercă să stingă lumânarea. Dar era prea târziu. 
Prinţul se trezise deja şi-şi deschisese ochii săi 
mari, căprui. În clipa aceea el înţelese ce făcuse 
prinţesa, în acelaşi timp încetară trilurile celor trei 
frunze cântătoare, iar casa lor din adâncul 
pământului se prefăcu într-o grotă ascunsă în 
inima munţilor, unde mişunau şerpi şi broaşte 
țestoase. Prinţul şi prinţesa se poirieniră singuri în 
miez de noapte, alături de cei trei copii ai lor. 

— Mai rămăseseră doar trei luni până la 
împlinirea sorocului, când puteam să fiu desfăcut 
de vrajă, spuse prinţul. Aş fi fost liber după aceea. 


Dar acum sunt orb şi nu te voi mai putea vedea 
niciodată. Uite cum s-a isprăvit fericirea noastră... 

Prinţesa izbucni în plâns şi îl rugă pe prinţul 
Hatt să o ierte. 

— Sigur că te iert, îi răspunse prinţul. 
Încercarea a fost prea grea pentru tine. Însă nimic 
nu va mai fi ca înainte. Trebuie să mergem fie care 
pe drumul lui. Eu sunt silit să-mi. Îndur soarta 
amară, iar tu va trebui să te întorci la tatăl tău cu 
copiii. Îţi mulţumesc din suflet pentru clipele 
fericite pe care le-am trăit împreună! 

Auzind aceste cuvinte, prinţesa începu să 
plângă şi mai amarnic. 

— Nu mă cunoşti dacă îţi închipui că aş putea 
să te părăsesc vreodată! E adevărat că am greşit, 
dar eu sunt a ta şi voi rămâne a ta până la sfârşitul 
zilelor mele! Şi plecară împreună. 

După ce străbătură o câmpie înverzită, 
ajunseră într-o pădure deasă şi sălbatică. Era atât 
de întinsă că nu i se vedea capătul. De la marginea 
pădurii pornea o potecă, laşă că prinţul şi prinţesa 
înaintară pe acea poteca. Şi după ce merseră ei o 
vreme, întrebă prinţul Hatt: 

Draga mea soţie, nu vezi nimic în depărtare? 

— Nu, răspunse prinţesa, nu văd decât 
pădure şi copaci, g Mai merseră ei ce mai merseră 
şi prinţul Hatt întrebă şân nou: 

— Iubita mea soţie, nu se vede nimic în 
depărtare? f—; Nu, răspunse prinţesa, nu văd 
nimic altceva decât pădurea înverzită. Şi mai 
merseră ei cale lungă. 


5. Draga mea soţie, o întrebă prinţul pentru a 
treia pară. Chiar nu se zăreşte nimic nici acum? 

— Ba da, îi răspunse prinţesa. Se vede o casă 
mare în depărtare, iar acoperişul bate în roşu de 
parcă ar fi de ştamă. 

pân sfârşit, exclamă prinţul. Ara ajuns la 
palatul suferii mele celei mai mari. Te rog să te 
duci tu la ea şi să-l transmiţi»toate urările de bine 
din partea mea. Să o rogi apoi să aibă grijă de fiul 
nostru cel mai mare până te vei întoarce tu să-l iei 
înapoi Eu nu am voie să te însoțesc şi jţiici ea nu 
trebuie să vină la mine, oricât de mult ar dori. 
Pentru că, dacă vine să mă vadă, noi doi va trebui 
să ne despărţim pentru totdeauna. N 

Prințesă promise să facă întocmai. Il luă de 
mână pe foaiatul cel mare şi se duse la palatul cu 
acoperişul de aramă. Acolo o întâlni pe cumnata 
sa, căreia îi povesti tot ce se întâmplase. 

Impărăteasa o îmbrăţişă şi îi promise că va fi 
ca o mamă pentru fiul lor. Prinţesă îşi sărută 
băiatul la plecare şi se pregăti să se întoarcă la 
soţul ei. Împărăteasa se oferi să o însoţească, 
pentru ca să-şi vadă fratele. 

— Draga mea cumnată, să nu faci una ca 
asta, o rugă prinţesa. Dacă dai ochii cu prinţul, va 
trebui să mă despart de el pentru totdeauna. 

Impărăteasa înţelese. Işi luă rămas bun de la 
prinţesă şi le ură la amândoi mult noroc. 

După ce prinţesa se întoarse la soţul ei, îşi 
continuară amândoi drumul. Il ajuta pe soţul ei 
orb cu o mână, iar cu cealaltă îl ţinea pe fiul ei. 


Prinţul o ducea în braţe pe fetiţă. Ajunseră curând 
într-o pădure întinsă şi sălbatică. Era atât de 
întinsă că nu i se vedea capătul. Doar o potecă 
părea să ducă la capătul celălalt al pădurii. 
Porniră deci pe poteca aceea. 

Mers eră ei o bucată de vreme şi la un 
moment dat întrebă prinţul: - Draga mea soţie, nu 
se vede nimic în depărtare? 

— Nu, răspunse prinţesa. Nu văd decât 
pădurea şi copacii. 

Mai merseră ei ce merseră şi la un moment 
dat întrebă prinţul: 

— Iubita mea soţie, tot nu se vede nimic? 

— Nu, răspunse prinţesa, nu văd nimic 
altceva decât pădurea înverzită. Şi iar merseră ei 
cale lungă şi bătută. 

— Draga mea soţie, o întrebă prinţul pentru a 
treia oară. Nu se zăreşte chiar nimic nici acum? 

— Ba da, răspunse prinţesa. Se întrezăreşte o 
casă mare în depărtare. lar acoperişul ei bate în 
alb, de parcă* ar U de argint. 

— În sfârşit, rosti prinţul. Am ajuns la palatul 
surorii mele mijlocii Du-te şi dă-i bineţe din partea 
mea. Apoi să o rogi să aibă grijă de băiatul nostru 
mai mic, până te ei întoarce tu să - iei înapoi Eu 
nu trebuie să intru în Cţ>alat şi nici sora mea nu 
trebuie să vină la mine să mă fvadă, oricât de mult 
ai dori. Pentru că dacă vine aici, noi doi va trebui 
să ne despărţim pentru totdeauna. 

Prinţesa îi promise să facă întocmai. Îşi luă 
băiatul de mână şi se duse la palatul cu acoperişul 


de argint. Acolo o întâlni pe cumnata ei şi îi 
povesti totul de-a fir-a-păr. 

Impărăteasa o îmbrăţişa şi îi promise că va fi 
ca o mamă pentru fiul ei. Prinţesa îşi sărută 
băiatul la despărţire şi se pregăti să plece. Dar 
împărăteasa dorea să o însoţească pentru a-l 
vedea pe fratele ei. 

Draga mea cumnată, o imploră prinţesa, să 
nu faci asta. Dacă te duci la el şi îl vezi la faţă, eu 
şi prinţul va trebui să ne despărţim pentru 
totdeauna. 

Impărăteasa nu voia să le pricinuiască nicio 
amărăciune în plus. De aceea, îşi luă rămas bun de 
la prinţesă, urându-le mult noroc la amândoi. 

După ce prinţesa se întoarse la soţul ei în 
pădure, porniră din nou la drum. Il ajuta pe soţul 
ei orb cu o mină, lar cu cealaltă o ţinea pe fetiţă 
de mână. Ajunseră pentru şi treia oară la o pădure 
deasă, sălbatică. Era atât de întinsă, la un i se 
vedea capătul. Dar descoperi o potecă ce ducea 
prin pădure.  Merseră înainte pe potecă, 
pătrunzând tot jenai adânc în pădure, v; După ce 
merseră ei o bucată de vreme, întrebă prinţul «au: 

Draga mea soţie, tiu se vede nimic în 
depărtare? 

— Nu, răspunse prinţesa, nu văd decât 
pădurea şi păcii verzi. 

Mai merseră ei ce mai merseră şi la un 
moment dat întrebă prinţul: 

— Iubita mea soţie, tot nu se zăreşte nimic în 
depărtare? 


— Nu, răspunse prinţesa, nu se vede nimic 
altceva decât pădurea înverzită. 

Şi iar mai merseră ei cale lungă şi bătută. 

— Draga mea soţie, o întrebă prinţul pentru a 
treia oară. Chiar nu se vede nimic nici acum? 

— Ba da, îi răspunse prinţesa. Zăresc în 
depărtare o casă mare. lar acoperişul bate în 
auriu, de parcă ar fi de aur. - în sfârşit, exclamă 
prinţul. Am ajuns la palatul surorii mele mai mici. 
Du-te să o saluţi din partea mea. Apoi să o rogi să 
aibă grijă de fetiţa noastră până te vei întoarce să 
o iei înapoi. Eu nu trebuie să intru în palat şi nici 
ea nu trebuie să vină aici la mine să mă vadă, 
oricât de mult ar dori ea. Pentru că dacă face una 
ca asta, noi doi va trebui să ne despărţim pentru 
totdeauna. 

Prinţesa promise să facă întocmai cum o 
sfătuise el. Îşi luă fetiţa în braţe şi se duse la 
palatul cu acoperiş de aur. Acolo o întâlni pe 
cumnata ei şi îi povesti tot ce se întâmplase. 

Împărăteasa o îmbrăţişă şi îi promise 
prinţesei că va fi ca o mamă pentru fetiţa ei. 
Prinţesa îşi sărută fetiţa la plecare. Acum, când se 
despărţea şi de ultimul copil, simţea că i se frânge 
inima de durere. leşi din palat şi se îndreptă spre 
pădure, unde o aştepta prinţul Hatt. Era atât de 
tulburată şi muncită de gânduri, încât nu mai 
vedea nimic în jurul ei. Cumnata ei, împărăteasa, 
a luat-o pe turmele ei fără ca prinţesa să bage de 
seamă. Ea era atâţi; Se nefericită incit nii mai 
contenea cu plânsul. Iar când ajunse la locul unde 


aştepta prinţul cel orb, sora lui îi sări de gât şi 
plânse eu lacrimi de bucurie. Când înţelese cine 
era, prinţul păli. 

5 - Soţia mea dragă, începu el, puteai să 
împiedici această faptă nesăbuită. De acum 
înainte noi doi nu ne vom mai Vedea niciodată. 

Prinţesa se făcu albă ca varul şi căzu în 
genunchi în; aţa lui. Dar chiar în momentul acela 
un nor uriaş îl învălui pe print ridicându-l în 
văzduh şi dispăru fără urmă. Prinţesa şi cumnata 
ei erau în culmea disperării. 

Cel mai bine ar fi să vii cu mine la palat, o 
sfătui cumnata. Acum, că ţi-ai pierdut soţul şi 
căminul pentru totdeauna, rămâi la mine t f Dar 
prinţesa nici nu voia să audă aşa ceva. 

— Tu nu ştii că dragostea adevărată învinge 
toate greutăţile? De două ori am greşit până 
acum, dar nu mi-am pierdut pentru totdeauna 
bărbatul. O să-l găsesc eu până ja urmă, de-ar fi 
să-l caut prin toată lumea. 

C - Atunci îţi dau un sfat. Urcă în vârful 
muntelui pe care îl vezi în faţă. Acolo locuieşte 
cotoroanţă bătrână;*3 are se numeşte Berta. Este 
foarte pricepută şi cunoaşte o Sumedenie de 
lucruri. Poate ştie ea unde se află fratele meu. 

? Prinţesa îi mulţumi pentru sfat. După ce îşi 
luară rămas ţtun, porni la drum. Cutreieră munţi 
şi văi până ajunse la Oalele muntelui cu pricina. 

Merse ea ce merse, şi pe înserate, când se 
întunecă de-a înnelea, prinţesa se opri. Era atât de 
istovită că nu mai în putea să facă nici un pas. Dar 


tocmai atunci privi în sus şi văzu o lumină licărind 
ca o stea roşie în vârful muntelui. 

Dintr-odată căpătă curaj şi uită de oboseală. 
Începu din nou să urce. Drumul era abrupt şi 
stâncos. Dar prinţesa nu se dădu bătută. In cele 
din urmă descoperi că lumină roşie venea dintr-o 
grotă din inima muntelui. 

Poarta de la intrarea în grotă era deschisă şi 
prinţesa putu să vadă ce se petrecea înăuntru. În 
mijloc ardea un foc puternic, iar în jurul focului 
mişunau o mulţime de spiriduşi cu cozi lungi. 

Drept în faţă şedea bătrâna cotoroanţă, la a 
cărei vedere te cutremurai: era mică de statură şi 
gârbovită, cu pielea pământie şi faţa plină de 
zbârcituri. Avea un nas lung, iar capul îi tremura 
tot timpul. 

Prinţesa înţelese pe dată că aceea era Berta. 
Îşi luă inimă în dinţi şi se duse direct la bătrâna 
vidmă. Făcu o plecăciune şi zise: 

— Bună seara, măicuţă dragă, bine te-am 
găsit! 

Spiriduşii încremeniră cu toţii auzind această 
voce stră, mă. Dar bătrâna ridică doar capul şi 
răspunse încântată: 

— Seara bună! Cine eşti tu de îmi dai bineţe 
şi mi te adresezi aşa de politicos? Am împlinit de 
curând cinci sute de ani, dar de tind mă ştiu nu a 
venit nimeni să-mi spună vreodată „măicuţă 
dragă”. De unde vii, copilă dragă? 

— Eu, vin din lumea oamenilor, răspunse 
prinţesă. 


— Aşa va să zică! Şi ce vânt te aduce la mine? 

— Sunt căsătorită cu prinţul Hait, din adâncul 
pămân? tului, răspunse prinţesa. 

— Dar el a fost vrăjit de o vrăjitoare rea şi am 
pornit la drum în căutarea lui. Am fost trimisă la 
tine pentru că eşti bătrână şi înţeleaptă. Poate ştii 
ceva de soarta lui. 

Bătrâna nu scoase o vorbă şi căzu pe gânduri; 

— Nu, spuse ea, nu ştiu nimic. Nu sunt chiar 
atât de bătrână şi nici chiar atât de înţeleaptă. Dar 
pentru că mi-ai vorbit aşa de frumos şi mi-ai spus 
„măicuţă dragă”, te voi ajuta cum pot, Ara o soră 
care este de două ori mai bătrână decât mine şi 
cunoaşte o mulţime de lucruri. Poate ştie ea unde 
se află bărbatul tău. 

— Îţi mulţumesc pentru sfatul cel bun, îi 
spuse prin* ţesa. Îţi voi rămâne recunoscătoare 
cât voi trăi. 

— Nu te pripi cu mulţumirile, căută s-o 
potolească bătrâna. Nu e sigur că vei reuşi. Nu ți- 
am promis că-ţi găsesc soţul. Dar s-a făcut târziu 
şi va trebui să înnoptezi la noi. Mâine dimineaţă o 
să-ţi arăt eu drumul către sora mea. 

A doua zi prinţesa îşi luă rămas bun, iar 
bătrâna vidmă îl trimise pe unul din fiii ei să îi 
arate drumul. Era un spiriduş pitic cu o tichie 
roşie pe cap şi cu o barbă lungă. 


— Noi două nu ne vom mai întâlni, spuse 
vidma. Şi pentru că m-ai respectat şi mi-ai spus 
„măicuţă dragă”, vreau să-ţi dau ca amintire o 


roată de tors. Atâta vreme cât o vei avea la tine nu 
vei duce lipsă de nimic, pentru că poţi toarce cu 
ea - tot atâtea fire cât cu noua roţi de tors. Dacă 
îţi vei găsi bărbatul vei avea cu siguranţă nevoie 
de darul meu; îţi doresc mult noroc în viaţă! 

Prinţesa îi mulţumi pentru roata de tors, care 
era toată numai din aur. Porni la drum călăuzită de 
spiriduş. Şi traversă păduri şi câmpii, dealuri şi 
văi. 

Când se înseră, prinţesa nu se mai ţinea pe 
picioare de [obosită ce era. Dar tocmai atunci, 
spiriduşul îi arătă un munte înalt care se ridica în 
faţa lor. În vârf licărea o lumină ca o stea roşie în 
noapte. 

Prinţesa căpătă parcă puteri noi şi uită de 
oboseală. Spiriduşul îşi luă rămas bun de la ea, 
spunându-i că acolo sus era casa mătuşii Marta. 
Se înclină până în pământ, scoţându-şi tichia roşie 
de pe cap şi plecă. x 

Prinţesa începu să urce muntele, care era de 
două ori mai înalt şi mai abrupt decât cel dinainte. 
Cu toate astea, ea înainta curajos, fără să dea 
atenţie piedicilor care îi apăreau în cale. Când 
ajunse în vârf, descoperi că lumina venea dintr-o 
grotă din inima muntelui. 

Poarta de la intrarea în grotă era deschisă, 
aşa că prinţesa putu vedea ce se petrecea 
înăuntru. În mijloc ardea lin foc, iar în jurul focului 
mişunau o puzderie de spiriduşi! U cozi lungi. 
Drept în faţă şedea o bătrână vidmă, care arăta 
înspăimântător. Era mică de statură, gârbovită, cu 


pielea pământie şi plină de zbârcituri. Avea un nas 
lung care îi acoperea gura, iar capul i se clătina 
tot timpul, înainte şi înapoi. 

Prinţesa îşi dădu seama că ea trebuie să fie 
Marta. De aceea îşi luă inima în dinţi şi se duse 
direct la bătrână. Făcu o plecăciune adâncă şi 
spuse cât mai politicos: 

— Bună seara, măicuţă dragă! 

Spiriduşii tresăriră uimiţi când auziră o voce 
necunoscută. Bătrână se mulţumi doar să ridice 
capul, arătându-se încântată: 

— Seara bună, bolborosi ea. Dar cine eşti tu 
de te porţi aşa de respectuos? Eu am împlinit nu 
de mult o mie de ani, dar nimeni nu mi-a spus 
vreodată aşa frumos „măicuţă dragă”. De unde vii, 
copilă dragă? 

— Aseară am înnoptat la sora ta, Berta, 
răspunse prinţesa. Ea m-a trimis la tine. 

— Şi ce vânt te aduce la mine? o întrebă 
vidma. 

Prinţesa îi povesti totul de-a fir-a-pâr. Bătrâna 
căzu pe gânduri, apoi zise: 

— R Nu ştiu unde ar putea fi soţul tău. Nu 
sunt destul de bătrâna şi nici destul de înţeleaptă 
ca să le ştiu pe toate. Dar pentru că te-ai purtat 
frumos cu mine şi mi-ai spus „măicuţă dragă”, o să 
încerc să te ajut cum pot. Eu mai am o soră care 
este de două ori mai bătrână decât mine. Ea este 
foarte pricepută şi înţeleaptă. Poate ştie ea unde 
se află soţul tău. 

— Îţi mulţumesc pentru sfatul cel bun, spuse 


prinţesa, îţi voi rămâne recunoscătoare cât voi 
trăi. 

— Nu te pripi cu mulţumirile, 6 preveni 
bătrâna, pentru că nu este aşa de sigur că vei 
reuşi. Doar nu ţi-am promis că o să-ţi aduc soţul 
înapoi. Acum s-a făcut târziu şi va trebui să 
înnoptezi la mine. Mâine dimineaţă o să-ţi arăt 
drumul spre sora mea. 

A doua zi, la ivitul zorilor, prinţesa se pregăti 
de plecare. Îi mulţumi mătuşii Marta şi îşi luă 
rămas bun de la ea. Bătrâna vidmă îl chemă pe 
unul dintre nepoţii ei să o însoţească pe prinţesă: 
Acesta era un spiriduş pitic, zbârcit la faţă, cu o 
tichie roşie pe cap şi cu o barbă lungă, albă. 

— Noi două Au ne vom mai întâlni niciodată, 
spuse vidma. Însă pentru că te-ai purtat frumos cu 
mine şi mi-ai spus „măicuţă dragă”, vreau să-ţi 
dau ca amintire o vârtelniţă. Poate că îţi va fi de 
folos vreodată. E o vârtelniţă fermecată: deapănă 
singură toate firele pe care le toarce roata de tors; 
dup aceea se preface în război de ţesut şi ţese 
toate firele într-o pânză foarte fină. Dacă îţi vei 
găsi bărbatul, vârteâniţa o să-ţi fie de mare ajutor. 

Prinţesa îi mulţumi din inimă pentru 
vârtelniţă, care era toată numai de aur. Apoi o 
porni la drum, însoţită de spiriduş. Străbătură 
păduri şi câmpii, dealuri şi văi. 

Când se lăsă întunericul, prinţesa era atât de 
istovită, că nu mai putea face un pas mai departe. 
Dar tocmai atunci, spiriduşul pitic îi arătă un 
munte înalt, care se ridica în faţa lor. Ea privi într- 


acolo şi zări o lumină care licărea în întunericul 
nopţii ca o stea roşie. 

Prinse din nou puteri şi uită de oboseală. 
Piticul îi spuse: 

— Eu te-am adus până aici şi de-acum vei 
merge singură. Acolo sus locuieşte mătuşa Herta. 
Apoi piticul îşi scoase tichia de pe cap, se înclină 
politicos şi se întoarse acasă. 

Prinţesa începu să urce muntele, care era de 
două ori mai înalt şi mai prăpăstios decât cel 
dinainte. Drumul era întortocheat şi plin de 
pietroaie, dar prinţesa nici că le vedea. Ea urca 
pieptiş înainte, călăuzită de lumina roşie care 
licărea în depărtare. In cele din urmă ajunse în 
vârf şi descoperi că lumina cea roşie venea dintr-o 
grotă aflată în inima muntelui. 

Poarta de la intrarea în grotă era deschisă, 
aşa că prinţesa văzu ce se petrece înăuntru. În 
mijloc ardea un foc mare, iar în jurul focului 
mişunau o puzderie de spiriduşi cu cozi lungi. 

Drept în faţă şedea o bătrână vidmă, cu o 
figură înspăimântătoare; era gârbovită şi adusă de 
spate, cu faţa pământie şi plină de zbârcituri. Avea 
un nas lung, care îi ajungea până la bărbie, iar 
capul: i se bălăbănea încoace şi încolo, ca o 
morişcă de vânt. 

Prinţesa înţelese pe dată că ea trebuie să fie 
mătuşa Herta. Aşa că îşi luă inima în dinţi, se duse 
direct la bătrână şi se înclină cu o plecăciune 
adâncă: 

— Bună seara, măicuţă dragă, spuse ea 


respectuos. 

Spiriduşii rămaseră pironiţi locului, auzind o 
voce necunoscută. Bătrâna se mulţumi doar să 
ridice capul şi se arătă încântată de noua venită. 

— Seara bună, murmură, ea. Cine eşti tu de 
mă saluţi ăşă de prietenos? Am împlinit nu de mult 
două mii de ani, însă nimeni nu mi-a spus vreodată 
„măicuţă dragă”. De unde vii, copila mea* şi ce 
vânt te aduce la mine? 

— Aseară am înnoptat la mătuşa Marta, care 
sălăşluieşte pe muntele celălalt, răspunse 
prinţesa. Eu sunt căsătorită cu prinţul Hatt, din 
adâncul pământului, care a fost prăjit de o 
vrăjitoare rea, iar eu am pornit în căutarea ui. 
Sora ta Marta mi-a spus că m-ai putea ajuta să 
aflu xpnde l-a ascuns vrăjitoarea. 

V. 

Vidma muntelui rămase un moment pe 
gânduri, după care spuse cu o voce gravă: 

— Da, da. Am auzit vorbindu-se de prințul 
Hatt şi ştiu şi unde se află. Dar nu ştiu dacă tu vei 
reuşi să îl aduci înapoi. El este încă sub puterea 
vrăjitoarei şi a uitat vide toate, şi de tine şi de 
copii. Mă întreb cum l-am putea salva. Eu nu sunt 
nici aşa de bătrână şi nici aşa de înţeleaptă ca să 
le ştiu pe toate. Însă pentru că te-ai purtat frumos 
cu mine şi mi-ai spus „măicuţă dragă”* o să încerc 
să te ajut cum pot. i 

— Ce bună eşti, îi mulţumi prințesa. Îţi voi 
rămâne recunoscătoare cât voi trăi. „- Nu te pripi 
cu mulţumirile, o preveni bătrâna vidmă, pentru 


că nu ştiu sigur dacă vei reuşi să-l aduci înapoi. Eu 
nu ţi-am promis să-ţi găsesc bărbatul. Acum s-a 
făcut târziu* aşa că vei înnopta la mine în seara 
asta. Mâine îţi voi arăta drumul spre palatul 
vrăjitoarei. 

A doua zi dimineaţă prinţesa se pregăti de 
plecare, îi mulţumi mătuşii Herta, care îl chemă 
pe unul din strănepoţii ei ca s-o însoţească pe 
prinţesă. Era un spiriduş pitic cu o tichie mare 
roşie şi cu o barbă lungă albă. 

— Nu cred că noi două ne vom mai întâlni 
vreodată, îi spuse prinţesei bătrâna vidmă. Şi 
pentru că te-ai purtat frumos cu mine şi mi-ai spus 
„Măicuţă dragă”, vreau să-ţi dau ca amintire o 
pungă cu galbeni. Este o pungă fermecată: 
indiferent câţi galbeni ai scoate din ea, punga va 
rămâne mereu plină. Atâta timp cât o vei avea la 
tine, nu vei duce lipsă de nimic). lar dacă ai 
norocul să-ţi găseşti-bărbatul, darul meu îţi va fi 
de mare folos. După aceea, îi ură prinţesei drum 
bun şi noroc. 

Prinţesa îi mulţumi bătrânei vidme pentru 
punga de bani, care era toată numai din mătase şi 
fir de aur. Puse punga în buzunar şi făcu o 
plecăciune de rămas bun. O porni apoi la drum, 
însoţită de piticul-spiriduş. Străbătu astfel munţi şi 
câmpii, dealuri şi văi. 

Când se întunecă de-a binelea, prinţesa se 
simţi atât de istovită încât nu mai putea face 
niciun pas. Tocmai când era gata să cadă jos 
răpusă de oboseală, spiriduşul cel pitic îi făcu 


semn să se uite drept în faţă. Se uită prinţesa într- 
acolo şi dădu cu ochii de un palat mare, 
impunător, cu multe turnuri. Simţi în momentul 
acela cum prinde puteri ca să-şi continue drumul. 
Atunci spiriduşul îşi luă rămas bun, spunându-i: 

— Eu te-am însoţit până aici, aşa cum m-a 
rugat străbunica. In palatul acela locuieşte 
vrăjitoarea pe care o cauţi. 

Îşi ridică apoi tichia cea roşie, făcu o 
plecăciune respectuos şi plecă. 

Prinţesa se uită îndelung la palat, care avea 
ziduri înalte şi groase, turnuri puternice şi şiruri 
lungi de ferestre. 

Acolo înăuntru se afla deci ascuns bărbatul ei. 
O să facă tot ce-i va sta în putinţă ca să-l salveze 
pe prinţul Hatt, 6 va înfrunta chiar şi pe 
vrăjitoare, de-ar fi s-o facă cu preţul vieţii. 

Îşi luă inima în dinţi şi intră în curtea 
palatului. Acolo dădu cu ochii de o femeie trupeşă 
şi semeaţă, care veni spre ea. Prinţesa înţelese 
imediat că ea trebuie să fie vrăjitoarea; călca 
apăsat, avea un aer trufaş şi respingător şi era 
îmbrăcată într-o rochie roşie, ţipătoare, cu 
broderie de aur. 

— Cine eşti tu şi de unde vii? o întrebă 
vrăjitoarea, privind-o cu nişte ochi sfredelitori. 

— Sunt o biată drumeaţă, răspunse prinţesa. 
De zile întregi cutreier păduri şi câmpii, străbat 
dealuri şi văi, şi sunt frântă de oboseală. Nu pot 
merge mai departe. Trebuie să-mi trag sufletul 
oleacă. Aş putea găsi oare de lucru aici la palat? 


Vrăjitoarea o străfulgeră cu privirea. 

— Doar nu-ți închipui că o să-mi bat capul cu 
toate haimanalele care se abat pe aici, spuse ea 
ţăfnoasă. Darmite să mai şi angajez o asemenea 
lepădătură! Vezi-ţi mai bine de drum şi să nu te 
mai prind că pui piciorul în curtea palatului meu! 

Prinţesa fu cuprinsă de disperare auzind 
aceste cuvinte. Dar cu gândul era numai la prinţul 
Hatt şi de aceea nu se lăsă intimidată şi răspunse 
iar: 

— Nu voi trece peste voinţa ta şi îţi voi 
respecta dorinţa întocmai. Eu nu sunt de neam 
ales şi n-am ce căuta într-un asemenea palat. Dar 
poate se găseşte la curtea* ta vreun cotlon pentru 
o biată pribeagă istovită. Nu voi rămâne decât că 
te va zile, până mă pun iar pe picioare. Mă 
mulţumesc cu un ungher cât de mic, dacă-mi 
îngădui să rămân. 

Vrăjitoarea era cât pe-aci s-o refuze, dar îi 
veni între timp o idee care i se păru nemaipomenit 
de amuzantă. 

— Dacă te mulţumeşti cu puţin, chicoti ea, 
atunci îţi fac pe plac: vei dormi în... coteţul 
gâştelor. Este locul cel mai potrivit pentru o gâscă 
aşa ca tine. Odihnă plăcută şi somn uşor! 

După care vrăjitoarea se întoarse în palat. 
Rânjea în sinea ei, gândindu-se la ideea 
năstruşnică pe care o avusese. Parcă o şi vedea pe 
pribeagă ghemuindu-se în coteţul acela murdar. 

Dar n-ar mai fi râs atâta vrăjitoarea dacă ar fi 
ştiut ce se petrecea de fapt în coteţul gâştelor de 


cum ajunse la coteţ, prinţesa se puse pe treabă. 
Luă o mătură şi deretică în fiecare colţişor. Nu era 
o treabă uşoară, deoarece coteţul era mare, ca să 
încapă tot cârdul de gâşte. Iar, pe lângă asta, nu 
mai fusese curăţat de multă vreme. Norgc că 
prinţesa era din cale-afară de harnică şi după ce 
isprăvi de măturat, începu să spele şi să frece 
scândurile. 

r. În scurt timp podeaua şi pereţii coteţului 
străluceau de Curăţenie. Atunci prinţesa luă roata 
de tors şi roata* începu să toarcă un fir foarte fin 
de mătase şi de aur. Apoi luă jvârtelniţa şi depănă 
firele, după care vârtelniţa se prefăcu în război de 
țesut şi tesu nişte ştergare din fir de aur şi 
mătase. Cu aceste ştergare acoperi prinţesa 
pereţii coteţului, şi pe dinăuntru şi pe dinafară, 
încât luceau acum jde-ţi luau ochii. 

În cele din urmă o dobori oboseala şi se culcă 
prinţesa în culcuşul ei, din coteţul gâştelor. Dar 
acum, el era demn de o prinţesă. Se trezi a doua zi 
dis-de-dimineaţă odihnită şi dornică să se apuce 
de treabă. Îşi luă punga cu galbeni şi plecă să 
cumpere mâncare şi băutură. Mai cumpără şi 
masă, scaune, farfurii şi cupe de argint. 

Din cele cumpărate prinţesa găti o mulţime 
de bunătăţi ca pentru un ospăț împărătesc. Când 
totul fu gata, se duse la palat şi ceru să o vadă pe 
împărăteasă. 

Vrăjitoarea veni la uşă, arătându-se 
binevoitoare, deoarece aflase de la slujnice despre 
minunea care se petrecuse în coteţul gâştelor. Dar 


nu voise să 1 se înjosească până-ntr-atât, încât să 
se ducă ea însăşi acolo, cu toate că murea de 
curiozitate. 

Acum spera ca necunoscuta să o invite la 
petrecerea pe care auzise că o pregătise. Spre 
bucuria ei, chiar aşa se întâmplă. 

;> - Ai fost atât de bună cu mine şi mi-ai 
oferit un adăpost pentru noapte, îi spuse prinţesa. 
Aş vrea să-mi arăt recunoştinţa invitându-te pe 
tine şi pe prinţul Hatt să fiţi oaspeţii mei diseară. 

— Îţi mulţumesc, rânji vrăjitoarea. Iubitul 
meu logodnic tocmai s-a întors zilele trecute din 
ţări străine, unde a trecut prin mai multe încercări 
grele şi nu şi-a revenit încă. Visează tot timpul 
frunze cântătoare şi încăperi din adâncul 
pământului, şi alte lucruri năstruşnice. Bineînţeles 
că îi dau în fiecare zi câte o licoare pentru uitare, 
dar mai durează o săptămână până va fi refăcut pe 
deplin. Şi atunci vom putea sărbători nunta. 
Deocamdată el trebuie să stea în casă. Dar voi 
veni cu fiica mea vitregă, aşa că vom fi tot trei la 
masă. 

Prinţesa se întristă auzind acestea. Dar făcu o 
plecăciune respectuoasă şi se întoarse în coteţul 
gâştelor. Trebuia să găsească un mijloc de a-l 
întâlni pe prinţul Hatt. 

Îi vem între timp o idee şi aştepta cu 
nerăbdare să o vadă pe vrăjitoare. Seara îşi făcu 
apariţia vrăjitoarea însoţită de o fată palidă. 

Masa era plină cu bucate gustoase aşezate pe 
farfurii de argint, vin roşu în clondire de cristal şi 


trufandale pe tipsii de aur. Se aşezară la masă şi 
invitatele! se ospătară pe săturate...Prinţesa era o 
gazdă foarte primitoare şi făcea tot ce-i stătea în 
putinţă pentru ca oaspeţii să se simtă bine. După 
ce mâncară şi băură după pofta inimii, prinţesa 
aduse roata de tors din aur care începu să toarcă 
singură un fir de mătase foarte fin. Şi nu se opri 
din tors, decât atunci când o opri prinţesa. 

Vrăjitoarea era uluită. Nu mai văzuse în viaţa 
ei aşa o minune. O întrebă imediat pe necunoscută 
dacă nu-i dă ei roata de tors. 

— Asta nu se poate, răspunse prinţesa. Este 
mult prea prețioasă ca să renunţ la ea. 

— Atunci, o riigă vrăjitoarea, n-aş putea să o 
cumpăr? Spune-mi cât costă, îţi dau oricât îmi 
ceri. 

— Nu, răspunse prinţesa, eu nu vând roţi de 
tors. Dacă mă hotărăsc totuşi să mă despart de 
această comoară, atunci nu o fac pentru, bani. 

— Ce-mi ceri în schimb? întrebă vrăjitoarea. 

— Am şi eu o dorinţă, răspunse prinţesa. Dar 
o să te superi când o să auzi, aşa încât să nu mai 
vorbim despre asta. A 

— De ce să mă supăr? strigă vrăjitoarea. [ţi 
voi îndeplini dorinţa fără să mă tocmesc. 

— Ei bine, spuse prinţesa, pentru că eşti atât 
de nerăbdătoare să afli, iată care este dorinţa 
mea: îţi dau roata de tors numai cu o condiţie! Să 
mă laşi să vorbesc cu prinţul Hatt între patru ochi. 

Vrăjitoarea îi aruncă necunoscutei o privire 
plină de răutate. 


— Ştiam eu că nu o să-ţi fie pe plac 
propunerea mea, spuse prinţesa, prefăcându-sel 
că nu-i pasă. Dar putem rămâne mai departe bune 
prietene. 

Vrăjitoarea se gândea însă cum să pună mâna 
pe roata de tors cea fermecată. O să-l adoarmă pe 
prinţ cu o licoare vrăjită. Aşa că nu o va putea 
vedea şi nici auzi pe această necunoscută. 

— Ba da, sunt de acord, rânji vrăjitoarea cu 
dispreţ. Îţi voi îndeplini dorinţa şi asta chiar acum. 

În timp ce prinţesa aştepta în faţa palatului, 
vrăjitoarea luă o cupă şi o umplu cu vin. lurnă 
apoi o băutură adormitoare şi amestecă bine. Se 
duse în odaia prinţului şi îi întinse cupa s-o bea. O 
chemă şi pe fiica ei vitregă să ia cupa golită şi să o 
ducă în încăperea alăturată. 

— Să te ascunzi apoi în odaia prinţului şi să 
tragi cu urechea la tot ce-i va spune necunoscuta, 
îi porunci vrăjitoarea fiicei sale vitrege. Mâine 
dimineaţă să-mi spui tot ce-ai aflat, cuvânt cu 
cuvânt. 

Fata promise să facă întocmai. 

— Uite, dragul meu prinţ Hatt, zâmbi mieros 
vrăjitoarea când ajunse lângă prinţ, ţi-am pregătit 
o băutură care o să te liniştească şi o să-ţi alunge 
gândurile rele. O să scapi de închipuirile tale 
despre frunze cântătoare şi încăperi din adâncul 
pământului. 

Prinţul luă cupa şi o goli dintr-o singură 
înghiţitură, îi dădu apoi cupa fetei care o duse în 
încăperea alăturată. Apoi se strecură înapoi în 


odaie şi se ascunse în ungherul cel mai întunecat. 
Prinţul fu cuprins de un somn adânc şi nu mai ştiu 
ce se petrece în jur. 

Vrăjitoarea zâmbea în sinea ei. Se duse la 
prinţesă şi o invită să intre în odaie. 

— Aici se află prinţul, zâmbi ea cu răutate. 
Poţi să rămâj să vorbeşti cu el cât doreşti. Eu nu o 
să vă deranjez câtuşi de puţin! 

Vrăjitoarea plecă, iar prinţesa gândea că 
rămâne singură cu bărbatul ei. Căzu în genunchi 
şi îl îmbrăţişa, spunându-i cât este de fericită că l- 
a găsit, în sfârşit, după îndelungi căutări. 

— Dar prinţul nu-i răspundea nimic, iar când 
se uită, mai bine prinţesa la el în semiîntunericul 
din odaie, observă că în el dormea dus. Atunci o 
cuprinse disperarea şi începu să suspine: 

— Prinţule Hatt, prinţule Hatt mă vei putea 
ierta vreodată? 

— După care începu să-i înşire greşelile pe 
care le făcuse ea, mai întâi atunci când aprinsese 
luminarea, noaptea, ca să-l vadă cum arată şi apoi 
atunci când nu reuşise s-o împiedice pe sora lui 
mai mică să vină după el în pădure. 

Dar cu toate rugăminţile şi suspinele ei, 
prinţul nu răspundea nimic şi dormea mai departe. 
Atunci prinţesa începu să-şi frângă mâinile de 
deznădejde şi să povestească cu lacrimi în ochi 
cum cutreierase munţii în lung şi-n lat ca să-l 
găsească. 

Am străbătut păduri şi câmpii, am urcat 
munţi înalţi, povesti ea printre lacrimi. M-am 


încumetat să intru şi în sălaşul vidmelor munţilor 
ca să aflu unde eşti. 

Dar totul era în zadar. Prinţul nu se trezea şi 
nu auzise nimic, aşa de puternică era băutura 
adormitoare pe care i-o dăduse vrăjitoarea. 

Între timp, fata vitregă stătuse nemişcată în 
ungherul ei şi auzise fiecare cuvânt, dar i se făcu 
milă de prinţesă. Se hotări să nu o trădeze pe 
biata femeie. 

Când începu să se lumineze de ziuă, 
vrăjitoarea intră în odaia prinţului. Şi când văzu 
că-i reuşise şiretlicul, nu mai putea de bucurie. 
Acum prinţesa îi datora roata de tors şi o şi aduse 
imediat. Apoi vrăjitoarea o luă deoparte pe fiica ei 
vitregă şi o întrebă ce spusese necunoscuta toată 
noaptea. Fata nu-i spuse însă decât că 
necunoscuta îngenunchease toată noaptea în faţa 
prinţului şi plânsese tot timpul, sporovăind vrute 
şi nevrute. 

Vrăjitoarea luă roata de tors rânjind 
satisfăcută. Se duse în iatacul ei ascuns şi începu 
să toarcă. Şi pe cât de repede se răsucea firul pe 
fus, cu atât mai repede i se răsuceau ei gândurile 
în cap. 

Singura nefericită era prinţesa. Rămase toată 
dimineaţa singură şi plânse cu lacrimi grele. 

Dar după-amiază îşi şterse ochii şi încercă să 
pară veselă. Îşi luă punga cu galbeni şi ieşi să 
cumpere mâncare şi vin. 

Când ajunse acasă, se apucă să pregătească o 
mulţime de bunătăţi, ca pentru un adevărat ospăț. 


După ce termină totul, se duse la palat şi ceru să 
vorbească cu împărăteasa. 

Vrăjitoarea  apăru imediat, mulţumindu-i 
pentru petrecerea dată şi arătând foarte 
mulţumită. Aflase de la slujnice că se pregătea un 
nou-praznic în coteţul gâştelor şi spera să fie din 
nou invitată de necunoscută. Poate mai avea şi 
alte lucruri de preţ. 

— Ai fost atât de bună şi ai apreciat umilele 
mele bucate, îi spuse pirinţesa. De aceea voiam să 
te rog să-mi faci din nou onoarea să fii invitata 
mea şi diseară, împreună cu fiica ta vitregă. 

— Îţi mulţumesc pentru invitaţie, rânji 
vrăjitoarea, încântată. O să venim cu dragă inimă. 

Prinţesa făcu o plecăciune şi se întoarse în 
coteţul gâştelor. 

Nu peste multă vreme apăru şi vrăjitoarea 
urmată de fata cea palidă la faţă. Prinţesa le pofti 
înăuntru. 

În coteţul gâştelor masa era plină cu tot felul 
de bunătăţi, care de care mai gustoase, puse pe 
farfurii de argint, vinul roşu în clondire de cristal, 
iar trufandalele, pe tipsii de aur. Prinţesa era o 
gazdă deosebit de primitoare şi făcu tot ce-i stătu 
în putinţă ca invitatele să se simtă bine. 

După ce mâncară şi băură pe săturate, 
prinţesa scoase vârtelniţa de aur şi o puse să 
depene firele şi apoi să ţeasă cele mai alese 
ţesături de mătase şi aur. Celor două în vizitate nu 
le venea să-şi creadă ochilor cât de repede se 
rotea vârtelniţa. Şi nu se opri din ţesut decât 


atunci când îi făcu semn prinţesa. 

Vrăjitoarea rămase cu gura gâscată. Roata de 
tors era ea bună, dar vârtelniţa asta era şi mai 
grozavă, gândi ea. O întrebă imediat pe 
necunoscută dacă nu vrea să-i dea iei vârtelniţa. 

— Asta nu se poate, răspunse prinţesa. Este 
mult prea de preţ ca să mă despart de ea. 

— Dar dacă ţi-o cumpăr? Spune-mi cât să-ţi 
dau pe ea! 

— Nu, vârtelniţa mea nu e de vânzare. Dacă 
ar fi să sină despart vreodată de o asemenea 
comoară, nu o voi ace pentru bani. 

— Atunci ce-mi ceri în schimb? întrebă 
vrăjitoarea. 

— Am şi eu o dorinţă, mărturisi prinţesa. Dar 
o să te superi când o să auzi, aşa că să nu mai 
vorbim despre asta. 

Vrăjitoarea înțelese ce xvoia să spună 
necunoscuta şi o Sfredeli cu privirea. 

— Ştiam eu că aşa se va întâmpla, spuse 
prinţesa şi se prefăcu că nu-i pasă. Nu-ţi surâde 
propunerea mea şi nu-i de mirare. Dar să nu mai 
vorbim despre asta şi să rămânem prietene ca 
până acum. 

Vrăjitoarea îşi făcuse însă o mică socoteală în 
minte şi se hotări să-i îndeplinească necunoscutei 
dorinţa. Avea să procedeze la fel ca în ajun şi să-i 
dea prinţului o băutură adormitoare. In felul 
acesta, el nu.o va auzi şi nici nu o va vedea pe 
necunoscută. 

— Ba sunt de acord, spuse vrăjitoarea şi rânji 


cu dispreţ. Îţi voi îndeplini dorinţa şi asta chiar 
acum. 

În timp ce prinţesa aştepta în faţa palatului, 
vrăjitoarea intră în palat, luă o cupă şi o umplu cu 
vin. Turnă după aceea o fiertură de ierburi 
adormitoare şi amestecă bine. Se duse apoi în 
odaia prinţului şi i-o dădu s-o bea. 

— Tu să te ascunzi în odaia prinţului şi să 
tragi cu urechea la tot ce va spune necunoscuta, îi 
spuse vrăjitoarea fiicei vitrege. Mâine dimineaţă 
să-mi repeţi cuvânt cu cuvânt tot ce a spus. 

Fata promise să facă întocmai. 

— Uite, dragul meu prinţ Hatt, zâmbi mieros 
vrăjitoarea când ajunse în camera lui, ţi-am adus o 
băutură care o să te liniştească şi o să-ţi alunge 
coşmarurile despre frunze cântătoare, încăperi din 
adâncul pământului şi alte asemenea grozăvii. 

Prinţul luă cupa şi o sorbi dintr-o singură 
înghiţitură. Apoi i-o dădu fetei care o duse în 
încăperea alăturată. După aceea se strecură pe 
furiş în încăpere şi se ascunse în ungherul cel mai 
întunecat. Prinţul căzu toropit de somn. 

Vrăjitoarea se bucura în sinea ei. Se duse la 
prinţesă şi o pofti să intre în cameră. 

— Te las din nou singură cu prinţul, spuse ea, 
zâmbind cu răutate. Acum poţi vorbi cu el cât 
doreşti, eu nu o să vă deranjez câtuşi de puţin; 

Vrăjitoarea ieşi din cameră, iar prinţesa crezu 
că a rămas singură cu bărbatul ei. Căzu în 
genunchi şi îl îmbrăţişă, declarându-i cât e de 
fericită că l-a găsit, în sfârşit. 


Dar prinţul nu spunea nimic, iar când se 
apropie de el în semiîntunericul care domnea în 
încăpere, observă că el era cufundat într-un somn 
adânc. Atunci prinţesa începu să plângă, 
deznădăjduită. 

— Prinţule Hatt, prinţule Hatt, mă vei putea 
ierta vreodată? suspină ea. 

Inşiră din nou greşelile pe care le făcuse, 
atunci când aprinsese lumânarea ca să-l vadă cum 
arată şi când nu reuşise s-o împiedice pe sora lui 
mai mică să vină după el în pădure. 

Dar în ciuda rugăminţilor şi suspinelor ei, 
prinţul nu răspundea nimic şi dormea înainte. 
Prinţesa începu să-şi frângă mâinile de disperare 
şi să povestească printre lacrimi cum bătuse 
drumurile ca să-l găsească. 

— Am cutreierat păduri şi câmpii, am urcat 
munţi înalţi, spuse ea printre lacrimi. M-am 
încumetat să intru şi în sălaşul vidmelor munţilor 
ca să aflu unde eşti. 

Dar totul era în zadar. Prinţul nu se trezi şi 
deci nu auzi niciun cuvânt. Aşa de tare fusese 
băutura pregătită de vrăjitoare. 

Fata vitregă a vrăjitoarei stătuse tot timpul în 
ungherul cel mai întunecat al camerei. Auzise 
fiecare cuvânt şi îi era milă de prinţesă. De aceea 
hotări să nu o trădeze. 

Când se crăpă de ziuă, vrăjitoarea intră în 
odaia prinţului. Când văzu cum stau lucrurile se 
bucură în sinea ei. Acum prinţesa îi datora 
vârtelniţa şi se şi duse să i-o aducă. Intre timp, 


vrăjitoarea o chemă la ea pe fata vitregă ca să afle 
ce spusese necunoscuta. Însă fata răspunse ea şi 
data trecută că străina nu făcuse altceva decât să 
îngenuncheze în faţa prinţului Hatt şi plânsese 
toată noaptea. 

Vrăjitoarea era foarte mulţumită că pusese 
mâna şi pe vârtelniţă. Şi pe cât de repede se 
învârteau firele de mătase şi de aur pe vârtelniţă, 
cu atât mai repede i se învârteau ei gândurile cele 
rele. 

Singura nefericită era prinţesa. Rămase toată 
dimineaţa în coteţul gâştelor şi plânse cu lacrimi 
grele. 

Dar după-amiază îşi şterse ochii şi încercă să 
pară veselă. Luă punga cu galbeni şi se duse din 
nou după mâncare şi băutură. Pregăti apoi o masă 
şi mai bogată decât în serile dinainte. Dacă nu va 
reuşi să vorbească cu prinţul Hatt nici în seara 
aceasta, înseamnă că pierdea şi ultima speranţă. 

Când totul fu pregătit, se duse la palat şi ceru 
să vorbească cu împărăteasa. 

Vrăjitoarea sosi imediat şi îi mulţumi pentru 
masa oferită în ajun. Se arătă foarte binevoitoare 
pentru că le auzise pe slujnice vorbind de 
praznicul pe care îl pregătise necunoscuta şi spera 
să fie şi ea invitată. Poate că străina mai avea 
lucruri de preţ, în afară de roata de tors şi de 
vârtelniţă. 

— Ai fost atât de bună şi mi-ai făcut onoarea 
să guşti bucatele mele, spuse prinţesa. De aceea 
aş dori să te invit din nou la mine împreună cu 


fiica ta vitregă. 

— Îţi mulţumesc, rânji vrăjitoarea satisfăcută. 
O să venim negreşit. Prinţesa făcu o plecăciune şi 
se întoarse în coteţul strălucitor al gâştelor. 

Nu peste mult timp vrăjitoarea şi fata cea 
palidă apărură la uşa necunoscutei. Prinţesa le 
pofti să intre înăuntru. 

Aici era masa pusă şi o sumedenie de bucate 
erau aşezate pe farfurii de argint, iar vinul roşu în 
clondire de cristal şi trufandalele pe tipsii de aur. 
Prinţesa era o gazdă foarte primitoare şi făcu tot 
ce-i stătea în putinţă pentru ca invitatele sale să 
se simtă bine. După ce mâncară şi băură pe 
săturate, ea luă punga cu galbeni şi o întoarse cu 
gura în jos. Dintr-odată începură să cadă o 
mulţime de galbeni de parcă punga era un izvor 
nesecat. Şi galbenii continuau să se rostogolească 
fără încetare, formând un morman din ce în ce 
mai mare pe podea. Atunci prinţesa trebui să 
intervină pentru a opri ploaia de bani, pentru că 
altfel nu ar mai fi avut loc să treacă de atâta 
bănet. 

Vrăjitoarea rămase cu gura căscată. Era ea 
mulţumită de roata de tors şi de vârtelniţă, dar 
punga de galbeni, aşa mică cum era, făcea cât 
amândouă laolaltă. O întrebă de îndată pe 
necunoscută dacă nu voia să-i dea ei punga cu 
galbeni. 

— Nu, este mult prea de preţ ca să mă 
despart de ea, răspunse prinţesa. 

— Bine, atunci o cumpăr, insistă vrăjitoarea. 


Spune-mi cât costă. 

— Nu, răspunse prinţesa, punga cu galbeni 
nu este de vânzare. lar dacă mă hotărăsc vreodată 
să mă despart de ea, nu o voi face pentru bani. 

— Atunci ce doreşti în schimb? întrebă 
nerăbdătoare vrăjitoarea. 

1Am şi eu o dorinţă, răspunse prinţesa. Dar o 
să te superi numai când o să auzi despre ce este 
vorba, aşa că să nu mai vorbim despre asta. 

Dar de astă dată vrăjitoarea era mai 
nerăbdătoare ca oricând să capete punga cu 
galbeni. 

— Înţeleg ce vrei, spuse ea, îţi voi îndeplini 
dorinţa chiar acum. 

În timp ce prinţesa o aştepta în faţa palatului, 
vrăjitoarea intră în palat. Luă o cupă cu vin şi 
turnă în ea o băutură din ierburi adormitoare şi 
amestecă totul bine. Se duse cu băutura astfel 
pregătită în camera prinţului. Fiica vitregă urma 
să ia cupa golită şi să o ducă în camera alăturată. 

— După aceea să te ascunzi în camera 
prinţului şi să tragi cu urechea la tot ce va spune 
necunoscuta, îi atrase vrăjitoarea atenţia fiicei 
sale vitrege. Mâine dimineaţă să-mi spui tot ce ai 
auzit, cuvânt cu quvânt! 

Fata promise că va face întocmai. 

— Dragul meu prinţ Hatt, zâmbi mieros 
vrăjitoarea, când ajunse la jilţul în care stătea 
prinţul, ţi-am adus o băutură care ovesă te 
liniştească şi o să-ţi alunge coşmarurile despre 
frunze cântătoare, încăperi din adâncul 


pământului şi alte asemenea prostii. 

Prinţul luă cupa şi era gata s-o golească dintr- 
o singură înghiţitură. Dar băgă de seamă că fata 
vitregă a vrăjitoarei îi făcea semn să nu bea. 
Înţelese pe dată că ea voia să-l prevină. Aşa că se 
prefăcu doar că bea. Cupa rămăsese tot plină când 
i-o dădu fetei îndărăt. 

— Fata vitregă duse cupa în odaia alăturată şi 
se ascunse în colţul cel mai întunecat al încăperii. 

* între timp, prinţul se lăsă încet pe speteaza 
scaunului, v ca şi cum ar fi căzut toropit de somn. 

I Vrăjitoarea se bucură în sinea ei. Se duse la 
necunoscută şi o pofti înăuntru. 

— Te las din nou singură cu el, îi spuse ea. 
Poţi să vorbeşti cu el cât doreşti, eu nu o să vă 
deranjez! 

Şi plecă, iar prinţesa, crezându-se singură cu 
bărbatul ei, căzu în genunchi şi îl îmbrăţişă. 
Începu să-i vorbească, arătându-i cât de fericită 
era că îl găsise în sfârşit. 

Dar prinţul nu răspundea nimic. Era atât de 
ameţit de vrăjile şi băuturile vrăjitoarei, încât nu 
îşi dădea seama cine era prinţesa. 

„— Despre ce vorbeşte ea oare? se gândea el. 
Cine ar putea fi oare femeia aceasta care are un 
glas atât de plăcut?” 

Când văzu că prinţul Hatt nu scoate niciun 
cuvânt, prinţesa fu cuprinsă de disperare. Il 
zgâlţâi puternic ca să-l trezească, bănuind că el 
doarme la fel de adânc ca şi în nopţile trecute. Era 
atât de amărâtă şi de deznădăjduită, încât izbucni 


în plâns: 

— Prinţule Hatt, suspină ea, prinţule Hatt, o 
să mă poţi ierta vreodată? 

Şi începu din nou să înşire greşelile pe care le 
făcuse, atunci când aprinsese luminarea ca să-l 
vadă pum arată, şi atunci când nu reuşise s-o 
împiedice pe sora lui mai mică să vină la el în 
pădure. 

Cu toate rugăminţile şi suspinele ei, prinţul 
nu spunea nimic. El ascultase tot ce povestise ea, 
dar nu înţelesese nimic... 

După un timp însă, începură să i se 
limpezească gândurile. Îşi aminti de nevasta lui şi 
de copii şi de toate câte se întâmplaseră şi de 
momentul despărțirii. Avea impresia că se trezeşte 
cu greu, după un vis lung şi dureros, dar nu era în 
stare să scoată niciun cuvânt. 

Prinţesa începu să-şi  frângă mâinile, 
povestind printre lacrimi cum bătuse drumurile ca 
să-l găsească. 

— Am cutreierat păduri şi timpii, am urcat 
munţi înalţi, spuse ea plângând. M-am încumetat 
să intru şi în sălaşul vidmelor munţilor ca să aflu 
unde eşti. 

„Când prinţul înţelese cât suferise ea, simţi 
cum i se înmoaie inima, Se ridică din jilţ şi o luă în 
braţe pe prinţesă şi o sărută. Şi / erau amândoi 
atât de fericiţi, încât uitară de toate suferinţele 
prin care trecuseră şi se lăsară în voia bucuriei de 
a fi din nou împreună. 

Dar tocmai atunci, când uitaseră de toată 


lumea, auziră nişte paşi în întuneric. Era fata 
vitregă a vrăjitoarei. Prinţesa se sperie, crezând 
că fata o să-i dea de gol. 

— Nu vă fie teamă, le spuse ea, n-am de gând 
să vă trădez. Dimpotrivă, vreau să vă ajut. Să nu 
credeţi că eu fac parte din familia vrăjitoarei sau 
că semăn cu ea. Tatăl meu era prinţ ca şi tine, 
prinţule Hatt. Vrăjitoarea l-a vrăjit şi pe el aşa 
cum te-a vrăjit şi pe tine. Dar el n-a mai îndurat şi 
s-a prăpădit de supărare. De atunci eu am fost 
silită să locuiesc în palatul vrăjitoarei şi să-i ascult 
poruncile. Şi eu vreau să plec de aici. Dacă ne 
unim toţi trei forţele, o să-i venim de hac 
cotoroanţei. 

Atât prinţul cât şi prinţesa se liniştiră auzind 
acestea. Se retraseră cu toţii într-un colţ, ca să 
pună la cale răpunerea vrăjitoarei. 

— Trebuie să ştiţi, îi povăţui fata, că singurul 
mijloc de ai veni de hac unei asemenea scorpii 
este s-o opărim. Uitaţi cum o să facem: ne 
prefacem că nu s-a întâmplat nimic. Mâine 
dimineaţă o să vină vrăjitoarea să te întrebe, 
prinţuie Hatt, dacă vrei să faceţi nunta curând, iar 
tu să-i spui că eşti de acord. Atunci ea o să-şi 
invite toate rubedeniile la nunta voastră. Şi pentru 
că ea mai ştie că tu, prinţesă, găteşti ca nimeni 
alta din împărăţia ei, o să te roage cu siguranţă să 
îi spui cum trebuie fiartă carnea ca să fie cât mai 
fragedă. 

— Dar la asta nu mă pricep, se sperie 
prinţesa. 


— N-are importanţă, spuse fata cea palidă. Tu 
trebuie doar să-i răspunzi aşa cum te învăţ eu: „Eu 
ştiu că focul trebuie foarte bine încins, iar carnea 
lăsată să fiarbă în clocote până ce fundul 
cazanului devine albastru”. Dacă voi doi faceţi 
întocmai cum v-am sfătuit, de restul am eu grijă. 

Prinţul şi prinţesa îi mulţumiră din inimă fetei 
şi îi promiseră să-i urmeze sfatul întocmai; 

Când începu să se crape de ziuă, fata se 
strecură înapoi în ungherul ei întunecat, iar 
prinţul Hatt se aşeză din nou în jilt, lăsându-se 
încet pe spate, ca toropit de acelaşi somn greu. 
Prinţesa se aşeză în genunchi în faţa lui, îi luă 
mâna într-a sa, părând că se jeluieşte, încercând 
să-l facă să o asculte. 

Tocmai atunci intră şi vrăjitoarea în odaie şi 
când văzu cum stau lucrurile, se bucură nespus. 
Acum prinţesa îi datora punga cu galbeni şi se 
duse imediat să o aducă. Vrăjitoarea îi făcu semn 
fiicei sale vitrege să-i spună ce  vorbise 
necunoscuta. Fata răspunse ea şi până atunci că 
străina stătuse tot timpul îngenuncheată în faţa 
prinţului Hatt şi plânsese mult, vorbind de una 
singură vrute şi nevrute. 

Vrăjitoarea îşi frecă mâinile satisfăcută şi 
primi bucuroasă punga cu galbeni. Se duse în 
iatacul ei ascuns şi întoarse punga fermecată, din 
care începură să curgă galbenii care acoperiră 
odaia, în grămezi întregi. Şi pe cât de plină era 
încăperea de galbeni, pe atât de plin era capul 
vrăjitoarei de gânduri rele. 


Rămânând aşa dusă pe gânduri şi auzind 
zornăitul  galbenilor, vrăjitoarea avu o idee 
strălucită. Acum că era atât de bogată îşi putea 
permite să pregătească o nuntă straşnică şi să-şi 
invite toate rudele, pitici şi uriaşi, zgripţuroaice şi 
zmei. Va avea pentru toţi mâncare şi băutură din 
belşug. lar atâta timp cât va avea punga 
fermecată era sigură că nu va sărăci niciodată, 
oricât de mult ar cheltui. 

Se duse degrabă în odaia prinţului. Poate că 
se simţea destul de înzdrăvenit ca să se 
căsătorească. 

— Dragul meu prinţ Hatt, îi spuse ea 
drăgăstos, ce-ai zice să facem nunta săptămâna 
asta? 

— Cum să nu? răspunse prinţul înviorat. Cii 
cât mai repede, cu atât mai bine. 

Vrăjitoarea nu-şi mai încăpea în piele de 
bucurie. „Am avut noroc din plin, chicoti ea. 
Alaltăieri am căpătat roata de tors. Ieri am obţinut 
vârtelniţa, iar astăzi punga cu galbeni. Iată că am 
reuşit să pun mâna şi pe iubitul meu logodnic, ba 
unde mai pui că şi cu consimţământul lui. Acum 
trebuie să dau sfoară-n ţară şi să încep pregătirile 
de nuntă”. 

Trimise crainici în toate cele patru colţuri ale 
lumii, la răsărit şi la apus, la miazăzi şi la 
miazănoapte, ca să invite toate rudele, mai 
apropiate sau mai depărtate: o sută de spiriduşi şi 
de zmei, două sute de vrăjitoare şi de zmeoaice şi 
trei sute de vâreolaci şi dragoni. Dădu porunci, 


slujitorilor din palat să fie totul gata în cel mai 
scurt timp şi să se pregătească bucate din belşug. 

Scoase în curte cazanul cel mare în care 
intrau optsprezece boi. Cel mai important era ca 
toată carnea să fie bine fiartă, pentru că din ea se 
preparau toate celelalte bucate. 

După ce aprinse focul şi puse cazanul cu 
carne la fiert, vrăjitoarea îşi aminti cât de fragedă 
fusese carnea gătită de femeia aceea necunoscută. 
Trimise dar după ea şi o întrebă cum trebuie fiartă 
carnea ca să fie fragedă. 

— Tu ştii cu siguranţă mai multe decât mine, 
răspunse prinţesa. Dar eu ştiu din bătrâni că focul 
trebuie bine încins, iar carnea lăsată să fiarbă 
până ce fundul cazanului devine albastru. 

Vrăjitoarea găsi că e un sfat bun şi dădu 
poruncă să se înteţească focul. În scurt timp apa 
începu să clocotească şi să d ea pe răscoale. 

După o vreme, vrăjitoarea propti o scară 
lângă uriaşul cazan şi o rugă pe necunoscută să 
urce ca să vadă dacă fundul cazanului devenise 
albastru. Fata vitregă a vrâjitoarei urma să ţină 
scara. Prinţesa urcă pe scară şi se aplecă să vadă 
cum, arată cazanul* 

— Nu, spuse ea, fundul cazanului nu este încă 
albastru. 

— Înseamnă că trebuie să mai punem lemne 
pe foc, fu de părere vrăjitoarea. Tu dă-te jos de pe 
scară. 

Prinţesa cobori şi focul fu întețit. Apa fierbea 
în clocote. 


Mai trecu o vreme şi vrăjitoarea îl rugă pe 
prinţul Hatt să se urce pe scară şi să se uite dacă 
nu cumva fundul cazanului nu devenise albastru. 
Fiica vitregă a vrăjitoarei urma să-i ţină scara şi 
lui, să nu cadă. 

Prinţul urcă şi se aplecă deasupra cazanului. 

— Nu, spuse el, fundul cazanului nu este încă 
albastru. 

— E de mirare totuşi, spuse nedumerită 
vrăjitoarea, doar fierbe de mult şi apa a dat în 
clocot de atâtea ori. Poate n-ai văzut tu bine. 
Coboară, scumpul meu prinţ Hăţt şi lasă-mă pe 
mine să mă urc. Tu să ţii însă bine de scară! 

Prinţul cobori, iar vrăjitoarea urcă îndârjită. 
Când ajunse sus, se aplecă nerăbdătoare peste 
cazan să vadă cum „arăta fundul cazanului... Dar 
nu vedea decât apa clocotind, iar aburii o înecau. 
Se aplecă atunci şi mai mult peste marginea 
cazanului ca să vadă mai bine. 

Pe când se apleca vrăjitoarea, fiica ei vitregă 
ridică puţin scara iar vrăjitoarea îşi pierdu 
echilibrul şi căzu în apa clocotită. Se auzi atunci 
un urlet înfricoşător de cumplit, după care totul se 
linişti dintr-odată şi nu se mai auzi nimic altceva 
decât apa clocotind ca mai înainte. 

Fiica vitregă a vrăjitoarei, prinţul şi prinţesa 
nu-i mai aşteptară pe nuntaşi. Luară în grabă 
roata de tors cea fermecată, vârtelniţa fermecată 
şi punga cu galbeni, apoi părăsiră de îndată 
palatul vrăjitoarei. 

Merseră ei ce merseră, iar când se lumină de 


ziuă, văzură în faţa lor un palat mare de aur, care 
strălucea în zorii dimineţii. După ce ajunseră în 
curtea palatului, zăriră în mijloc o tufă de alun, de 
unde se auzeau nişte sunete minunate, ca de 
harpă. Prințesei începu să-i bată inima tare, 
pentru că ea recunoscuse pe loc trilurile celor trei 
frunze cântătoare. Erau, frunzele după care 
tânjise ea atât de mult şi care o alinaseră cu 
cântecul lor de atâtea ori în casa din adâncul 
pământului. Şi nu mică le-a fost bucuria când le-au 
văzut pe cele trei surori ale prinţului în faţa tufei 
de alun. Alături de ele erau şi cei trei copii ai lor, 
fetiţa şi băieţii. Toţi curtenii şi slujitorii prinţului 
se adunaseră în curtea palatului, întâmpinându-i 
pe cei doi, ca împărat şi împărăteasă. 

Şi aşa au trăit ei mulţi ani fericiţi. lar 
povestea prinţului Hatt şi a prinţesei sale a făcut 
înconjurul lumii. 

Dar la curtea împărătească a rămas de-a 
pururi tufa de alun cu cele trei frunze cântătoare 
care trimiteau în jur triluri fermecate. Copiii se 
jucau toată ziua sub alun, iar cei vârstnici se 
opreau şi ei bucuroşi, înainte de a se duce la 
treburile lor. 

Chiar şi astăzi, când eşti foarte obosit sau ai 
vreo supărare, e de ajuns să asculţi cântecul 
frunzelor cântătoare care sălăşluiesc pe crengile 
tufei de alun, pentru ca apoi să te simţi din nou 
vesel şi lipsit de griji. 

POVEŞTI ŞI SNOAVE POPULARE CHINEZE 

(traduse de Li-lu-giu) 


Şoricelul de aur 

UN MARE DEMNITAR avea o adevărată 
patimă pentru bani. Deşi  agonisise sume 
însemnate, totuşi, tot timpul se plângea că nu-i 
ajung banii. De dimineaţa până seara îşi tot 
frământa mintea, încercând să găsească noi şi noi 
tertipuri pentru a agonisi cât maj mulţi bani. 

El era din cale-afară de calic şi nu numai că 
storcea bani de la oamenii sărmani, dar căuta tot 
felul de pricini să ia bani şi de la demnitari mai 
mici în rang decât el. 

Intr-o zi, din senin, i-a chemat pe toţi supuşii 
lui, spunându-le următoarele: 

— Peste câteva zile va fi ziua mea de naştere 
şi am auzit că toţi doriţi să-mi faceţi un dar, drept 
care îmi este foarte greu să vă refuz. Nu contează 
valoarea darului, totuşi aş dori să vă aduc la 
cunoştinţă că* anul acesta este o aniversare 
rotundă, împlinesc cincizeci de ani şi că sunt 
născut în zodia şoarecelui. Aşa că v-aş ruga, ca 
darul ce mi-l faceţi să nu fie mai puţin de cincizeci 
liang 

Când a terminat de spus, a zi mbit pe sub 
mustață şi a mai adăugat. Va fi, într-adevăr, un 
semn ce-mi va purta noroc!? 

Oamenii au ascultat, privind unul la celălalt, 
cu uimire şi înghițind în sec. În cele din urmă însă, 
neavând încotro, au trebuit să împrumute bani 
pentru darul marelui dem -, nitar. 


9 un liang = 50 g. argint. 


în districtul condus de acesta se afla pe 
atunci un om nespus de linguşitor. El a reţinut 
foarte bine că demnitarul este născut în zodia 
şoarecelui şi imediat s-a dus la magazinul de 
bijuterii şi a comandat un şoricel de aur, pentru a-l 
dărui sărbătoritului. 

Când fu gata, linguşitorul îl luă şi-l duse 
imediat demnitarului. Acesta/ văzând darul, a 
făcut ochii mari, examinând obiectul cu bucurie. 
Văzând reacţia demnitarului, linguşitorul a spus: 

— Dacă cumva, din întâmplare, se iveşte un 
post mai bun, v-aş ruga să vă gândiţi şi la mine, 
sluga dumneavoastră supusă! 

Demnitarul i-a luat repede vorba din gură 

— Bineînţeles, bineînţeles! Dar trebuie să-ţi 
spun că de la ziua mea vor mai trece încă zece zile 
şi va fi ziua soţiei mele... 

Linguşitorul a înţeles* repede şi a spus: 

— Am să-i dăruiesc şi soţiei dumneavoastră 
un şoricel de aur, ca să fie o pereche. 

Dar de data aceasta demnitarul nu s-a arătat 
deloc mulţumit, ci, clătinând capul întruna, spuse: 

— Nu, nu, soţia mea nu este născută în zodia 
şoarecelui, ci în zodia bivolului! Dacă ai de gând 
să-i aduci un cadou, atunci dăruieşteun bivol din 
aur! 

Linguşitorului, auzind astfel de dorinţe, i s-a 
încleştat gura şi n-a mai putut scoate o vorbă. 

UN FOARTE BUN prieten al boierului avea 
nevoie de un bou pentru 6 zi. A scris un bileţel şi l- 
a trimis pe un om la boier, ca să-i împrumute boul 


cerut. 

In casa boierului era o petrecere. Stăpânul 
casei, deşi nu cunoştea literele, adică hieroglifele, 
totuşi, în faţa oaspeţilor, a vrut să demonstreze că 
este foarte învăţat. Primi aşadar biletul şi se 
prefăcu că-l citeşte, apoi încuviinţă din cap şi 
spuse către trimis aşa: 

— Am luat cunoştinţă de cele scrise, peste 
puţin timp voi veni eu personal! 

Un învăţat N J 

UN TȚARAN ÎMBOGĂŢIT de curând era 
analfabet. Intr-o zi a plecat pe corabie la nişte 
rude, să le facă o vizită, în corabie, alături de el 
stătea un învățăcel. Tânărul citea cufundat o 
carte, Țăranul parvenit, plictisindu-se şi totodată 
vrând să arate că ştie şi el hieroglifele, a scos de 
la piept o carte şi foarte atent a început să 
citească. După un timp, tânărul încearcă să intre 
în vorbă cu el: 

— Frate dragă, ce studiezi? 

— Istoria celor trei regate, răspunse 
îmbogăţitul. 

Învăţăcelul bufni în râs fără voia lui”. 

— Vai, dar citiţi cu cartea invers, domnule! 

Grăbit, bogătaşul a răspuns: 

— Intenţionat ţin cartea în poziţia asta, ca să 
puteţi citi şi dumneavoastră”. Atunci tânărul se 
apropie mai mult le carte şi aruncând o privire 
asupra conţinutului întrebă uimit: 

— Bine, dar acesta este un almanah-zodiac. 

— Da, da, ai dreptate, răspunse îmbogăţitul, 


vreau să ştiu dacă mergând astăzi la drum am să 
am sau nu noroc. 

! învăţăcelul mai citi două-trei rânduri, apoi 
nemaiputând să se abţină, a izbucnit în hohote de 
râs: 

— Ce zodiac vechi, este de-acum doi ani! 

Nu ştia să amestece tuşul 

FIUL UNEI FAMILII înstărite, renumit în sat 
pentru lenea sa, în afară de cititul cărţilor, nu ştia 
să facă absolut nimic. Învăţa ca un papagal totul 
pe dinafară, dar nu înţelegea ce rost are fiecare 
frază şi întâmplare din carte. 

Ajunse, în fine, la virata când trebuia să-şi 
susţină examenele în oraş. Tatăl avea mare 
încredere în cunoştinţele fiului, crezând că numai 
el merita primul loc. In ziua când s-au afişat 
rezultatele, spre uimirea tatălui, fiul său nu se afla 
pe lista celor trecuţi. Mâniat din cale-afară, 
bătrânul bogătaş s-a dus la primăria oraşului şi i-a 
chemat pe toţi dregătorii examinatori, certându-i. 

— Cum s-a întâmplat că tocmai fiul meu să nu 
fie admis la examene? 

Examinatorii aveau multe argumente, dar nu 
aveau cui să vorbească, aşa că au scos teza fiului 
şi au arătat-o bogătaşului. 

— Noi n-am putut înţelege nimic din ce scrie 
în teză, au explicat ei. 

Bogătaşul luă teza, dar nu văzu nimic, doar 
din loc în loc urme de hieroglife şi pete de tuş. S-a 
întors acasă şi, foarte dezamăgit, întreabă pe fiul 
său: 


— Cum de ai putut scrie. În aşa hal, încât nu 
se poate desluşi mai nimic? 

— Nu te supără, tată dragă, răspunse fiul, dar 
în sala de examen nimeni nu a vrut să vină să-mi 
amestece tuşul, şi atunci, neavând încotro, am pus 
apa în tuşi eră şi am început să scriu tot ce am 
ştiut. 

Cum se scrie hieroglifa 

DEMULT, DEMULT, TRĂIA într-un cătun un 
moşier. Deşi era foarte înstărit, totuşi, nu - 
cunoştea o iotă de carte. Acest bogătaş avea un 
fecior. Oamenii de vază din sat i-au dat sfaturi 
moşierului să caute un dascăl pentru fiul său, ca 
să-l înveţe să scrie hieroglifele. 

Moşierul s-a gândit o vreme, apoi a început să 
caute un dascăl, considerând că fiul e bine să 
cunoască scrierea. După o perioadă de timp, a 
găsit un dascăl bătrân, s-a tocmit cu el şi apoi s-au 
înţeles să vină acasă la moşier să-l înveţe pe fiul 
său să scrie. Bătrânul dascăl is-a gândit să-şi 
înceapă orele cu ce este mai uşor, ca să nu-l sperie 
pe bietul băiat de la început. L-a învăţat pe copil 
să ţină pensula în mână şi a tras apoi o linie 
orizontală, spunându-i băiatului că aceasta 
semnifică cifra 1. A tras încă o linie, explicându-i 
că asta este cifra 3. Fiului i-a părut totul foarte 
uşor şi nespus de mulţumit a aruncat pensula din 
mână, alergând la tatăl său. 

— Am învăţat, am învăţat, n-am ştiut că este 
atât de uşor să scrii hieroglife. Tată dragă, eu zic 
că ar fi bine să-l trimiţi pe bătrânul dascăl acasă, 


de ce să stea la noi, să ne mănânce mâncarea şi 
apoi să-i mai şi plătim, din moment ce nu mai 
avem nevoie de el. 

Bucuria bogătaşului fu şi mai mare decât a 
fiului, aşa că pe loc îl concedie pe bătrânul dascăl. 

A trecut un timp şi nimeni n-a mai pomenit de 
învăţătură. Într-o zi, stăpânul casei a vrut să invite 
un prieten cu humele Wan şi a trimis pe unul din 
slujitori la fiul său, să-l roage să se scoale mai 
devreme în acea dimineaţă, pentru a scrie o 
invitaţie prietenului său Wan. 

A doua zi, s-a sculat şi bătrânul mai devreme, 
curios fiind cum va scrie fiul său invitaţia. A băut 
ceaiul, a fumat o ţigară, a mai aşteptat până ce 
soarele a trecut de prânz „dar fiul nu apărea cu 
invitaţia. Curios, bătrânul a trimis un slujitor să-l 
grăbească puţin pe fiul său. Slujitorul s-a întors şi 
l-a înştiinţat pe bătrân că fiul scrie de zor. 
Nemaiavând răbdare, s-a dus el personal. Văzând 
însă că fiul scrie pe jos, înşirând o sumedenie de 
linii pe hârtie. a spus: 

— Hai, fiule, grăbeşte-te puţin! 

Atunci copilul s-a înfuriat şi a răspuns: 

— Tată dragă, tu nu ştii cât este de greu să 
scrii şi mai şi vorbeşti! Iar prietenul ăsta al tău, ce 
naiba şi-a ales un nume de familie atât de greoi. 
Nu putea să se cheme Bai (adică 100) sau Qian 
(adică 1.000)! M-am sculat cu noaptea în cap, dar 
până acum abia am ajuns la 500! 

Omul milostiv 

OM OM MILOSTIV hoinărea pe uliţa târgului. 


Toi mergând el agale s-ra întâlnit - cu un negustor 
de peşte. Acesta ţinea în cobiliţă două coşuri. 
Fiecare coş era umplut jumătate cu apă, jumătate 
cu peşte. Peştii erau prinşi din râu, iar acum 
înotau înghesuiți în apă puţină. Milostivul privind 
peştii, oftă, apoi spuse: 

— Sărmanii, aşa de vioi şi aşa de hnimos 
înoată, dai de-ar şti ce-i aşteaptă... O tigaie plină 
de untdelemn încins... Vai, ce soartă au sărmanii;! 

— Măi frate negustor, zise milostivul, hai 
vinde-mi-i mie mai ieftin, n-ai vrea? îmi este tare 
milă de ei; aş vrea să le dau drumul înapoi în apă. 

Vânzătorul, auzind ce spune şi gândindu-se 
puţin, a încuviinţai să-i vândă cu jumătate preţ cei 
mai mari peşti din coşurile lui. 

Acest om „milostiv” ţinând peştele în mină, a 
plecat pe malul râului, s-a învârtit mult timp, apoi 
s-a întors cu ei acasă. 

Seara, în timpul cinei, cuscrul lui a venit să-şi 
vadă fata şi nu mică i-a fost mirarea când pe masă 
a văzut peşti prăjit. Atunci cuscrul a întrebat: 

— Nu înţeleg, ştiam că tu cumperi peştii 
pentru a le da drumul în apă, nu pentru a-i mânca! 

Milostivul nici măcar nu aşteptă ca să 
termine cuscrul ce avea de se us şi-i răspunse: 

— E adevărat, însă cu dau drumul doar 
peştilor vii, l-ai ce vezi tu în farfurie sunt peşti 
morţi, cum să le mai dau drumul? 

Obişnuinţa 

DEMULT, DEMULT, TRĂIA un bucătar. Într-o 
zi, Supă ce s-a întors acasă de la lucru, la han, a 


început să biscute cu soţia sa ce mâncare să facă 
şi până la urmă au hotărât să prepare jiaozi, un fel 
de colţunaşi cu carne. 

Soţia sa a cumpărat o jumătate de kilogram 
de carne, pupă ce s-a întors, a dat carnea soţului, 
iar el s-a dus la bucătărie s-o prepare. Îndată ce-a 
luat carnea, a tăiat repede o jumătate din ea, iar 
restul l-a băgat pe furiş în sân. Soţia lui tocmai 
intra în bucătărie şi ofoservându-l Ira Ocărit: 

— Om neisprăvit şi afurisit ce eşti! Este 
carnea noastră, noi am cumpărat-o, dai” la ce-ţi 
trebuie s-o ascunzi în sân? 

El răspunse înfiorat: 

— Vai, am făcut-o din obişnuinţă,* 

Seiful închis 

A FOST ODATĂ un om care-şi închidea banii 
într-un 2 if, iar atunci când pleca din casă îşi 
spunea liniştit: „Nifceni nu-mi va putea fura 
vreodată banii de-aici”. 

Într-o zi omul nostru era la han şi bea vin. 
Deodată, velinul lui veni foarte neliniştit şi grăbit 
şi-i spuse înspăimântat: 

— Tu bei aici nepăsător, iar seiful tău a fost 
furat! 

El îşi ridică încet capul şi-l privi îngăduitor pe 
vecinul căruia i-a spus cu mare siguranţă de sine: 

— Te rog, nu te mai agita atâta, chiar dacă l- 
or fi fui-al nu mi-e frică: cheia, cheia seifului se 
află aici, în buzunarul meu! 

Nu poate fi pierdut 

ODATĂ UN OM a luat bani şi un sac şi-a 


pornit în târg să cumpere orez pentru casă. Nu se 
ştie însă prin ce împrejurare a pierdut sacul. 

Când s-a întors acasă i-a spus soţiei: 

— Astăzi târgul era aşa de aglomerat, oamenii 
se împingeau atât unul în altul, încât foarte mulţi 
şi-au pierdut sacul pentru cumpărături. 

Soţia l-a ascultat încercând să afle apoi unde 
e şi sacul lui. 

— Oare nu l-ai pierdut şi tu? 

— Cine nu l-ar fi pierdut? răspunde el de 
parcă nu era vorba despre el. 

— Dar banii? Unde sunt banii noştri pentru 
orez? zise soţia îngrijorată. 

Tare mândru, omul i-a răspuns la fel de 
liniştit: 

— Ia stai, cuminte, asta nu are nicio 
importanţă. Eu i-am legat strâns într-un colţ al 
sacului, aşa că niciodată nu se pot pierde. 

La frizerie 

ÎNTR-O ZI, Afenti!0 a pus pe el o haină mai 
veche şi ruptă, şi a plecat la frizerie. Acel frizer 
era, se vede treaba, începător în meserie, căci i-a 
crestat pielea capului în mai multe locuri. 
Inspăimântat şi neavând încotro i-a pus repede 
comprese cu vată. Afenti s-a ridicat nemulţumit şi 
s-a privit în oglindă, spunându-i: 

— Omule, tu, eşti un adevărat maestru în arta 
tunsului. lată pe jumătate din capul meu tu ai 
semănat bumbac; lasă, te rog, cealaltă jumătate s- 


10 Cjn fel de Păcală. 


o semăn cu susan, când mă întorc acasă. 

Spunând astfel, Afenti a ieşit grăbit şi supărat 
pe uşă. 

Veşmintele la masă 

ODATĂ AFENTI s-a dus la o petrecere 
îmbrăcat cu o haină ponosită şi nespălată. Gazda, 
îndată ce l-a văzut, i-a strigat revoltată: 

— Hei, tu, îmbrăcat atât de urât, ai îndrăznit 
să vii aşa la petrecerea mea? Zicând astfel l-a dat 
pe uşă afară. 

Afenti s-a întors în fugă acasă şi a rugat pe un 
vecin să-i împrumute o haină nouă, iar pe cap şi-a 
înfăşurat un turban frumos. Cum termină să se 
gătească el plecă din nou la petrecere. Văzându-l, 
gazda imediat l-a poftit în camera oaspeţilor de 
vază şi i-a spus curtenitoare: 

— Te rog să serveşti, dragul meu prieten! 

Afenti şi-a apropiat mâneca hainei de farfurie 
şi i-a spus încet: 

— Hai, mănâncă te rog, haina mea! 

Văzându-l ce face, gazda a rămas foarte 
uimită şi l-a întrebat ce înseamnă toate acestea. 

Afenti i-a răspuns, surâzând: 

— Dacă dumneavoastră aţi preferat haina 
mea nouă la masă şi nu pe mine, atunci să invităm 
haina cea nouă la acest ospăț ales. 

Cum te ascunzi de hoţi * 

ÎNTR-O ZI în casa lui Afenti au venit hoţii. 
Speriat, Afenti s-a ascuns iute într-un cufăr. Hoţii 
au răscolit prin toate camerele, dar n-au găsit 
nimic de luat. Au deschis apoi cufărul şi l-au zărit 


pe Afenti. Atunci hoţii l-au întrebat miraţi! 

— Bine! Dar tu ce faci în cufăr? 

— Of, cum să vă spun! In casa mea nu se află 
lucruri care v-ar putea interesa şi mi-a fost atât de 
ruşine, încât m-am ascuns în acest cufăr, a 
răspuns Afenti, prefăcându-se ruşinat. 

Mutarea INTB-O NOAPTE în casa hii Afenti s- 
au furişat nişte hoţi. 

Abia au ieşit din curte hoţii când Afenti, încet, 
încet: - a urmat cu două bagaje în mâini. Hoţii nu 
le furaseră, fiind lucruri neînsemnate, dar zărindu- 
l pe urmele lor un hoţ s-a apropiat şi l-a întrebat: 

— Bună, Afenti, dar unde te duci în miezul 
nopţii? 

Afenti se uită adânc în ochii lui şi-a răspuns: 

— Multe zile în şir n-am găsit cal sau măgar 
să mă mut, dar acum, datorită vouă, am reuşit, în 
sfârşit, să mă mut la cineva. 

Unde merge acest dram? 

ÎNTR-O SEARĂ, un sclav trecea pe lângă 
poarta lui Maolazhedin şi s-a gândit să-l întrebe pe 
acest atotştiutor unde merge drumul pe care călca 
el. 

— De când mă ştiu eu: acest drum a stat 
numai aici» nu a plecat nicăieri, dar noi mergem 
pe el! 

3 are mai multă dreptate decât tine 


MAI. DEMULI ERAU doi fraţi care s-au dus la 
primărie să se judece pentru pământ şi avere. 
Fratele mai mare i-a dus primarului trei kilograme 


de argint şi l-a rugat să-l ajute în câştigarea 
procesului. Judecătorul i-a promis că o să-l ajute. 
Despre acest lucru a aflat fratele mai mic, care s-a 
dus repede la primărie şi i-a dus pe ascuns 
primarului cinci kilograme de argint, rugându-l să- 
i facă dreptate, în câştigarea procesului, Primarul 
i-a promis şi acestuia că o să-l ajute”. 

Când a avut loc procesul primarul le-a pus 
fiecăruia dintre ei numai câteva întrebări, apoi a 
poruncit să fie bătut fratele mai mare. 

Înspăimântat, acesta a ridicat imediat trei 
degete şi-a strigat: 

— Boierule, eu am dreptate, mie mi se cuvine 
pământul! 

— Cum, tu ai dreptate? Primarul a ridicat 
numaidecât cinci degete şi a ţipat sentenţios: 

— Fratele tău mai mic are mai multă dreptate 
decât tine... Lui i se cuvine pământul şi toată 
averea, pentru care vă judecaţi. 

Toate vorbele sunt adevărate 

CA SĂ ARATE cât de mult îl interesează viaţa 
supuşilor săi, împăratul s-a dus într-o zi acasă la 
Afenti. După ce a intrat în casă, împăratul spuse: 

— Du-mă să vizitez pământul pe care-l 
munceşti tu. 

— Care pământ? Tht ceea ce se vede este al 
bogătaşului. 

— Arată-mi grânele! Unde ţii tu grânele, nu ai 
hambar? _ 

— Toate grânele sunt duse la Curte, Înălţimea 
Ta. 


— Casa ta de ce nu are acoperiş? 

— Marea Familie a avut nevoie de el şi l-a 
scos. 

— Dar mobila din camera ta unde e? 

— Câte una, câte una s-au mutat la casa 
bogatului. 

— Unde ţi-e fiul? 

— A fost omorât de demnitarul districtului... 

— Dar nevasta? 

— S-a ascuns, îi e frică să nu cumva s-o 
chemaţi la nuntă. 

— Tu, supusul meu, cum poţi rosti numai 
minciuni? spuse împăratul mânios din cale-afară. 

— O, nu, toate vorbele mele sunt adevărate, 
spuse Afenti, dacă erau minciuni, atunci de ce te- 
ai fi înfuriat atât de rău?! 

Turta pictată 

TRĂIAU ODATĂ DOI bogătaşi zgârciţi, care 
semănau atât de mult între ei încât au devenit şi 
fraţi de cruce. 

Într-o zi fratele mai mic trebuind să plece la 
un drum mai lung, pentru negustorie, s-a gândit să 
treacă pe la fratele mai mare să-şi ia rămas bun. A 
luat cu el un coş frumos împletit din coceni de 
porumb, pentru a i-l face cadou fratelui, la 
despărţire. În casa fratelui mai mare nu o găsi 
decât pe cumnată, căreia îi zise: 

— Vai, cumnată dragă, curând am să plec la 
un drum lung, aşa că astăzi am venit la voi ca să- 
mi iau rămas bun de la tine şi de la fratele mai 
mare. Îmi cer scuze însă că neştiind ce vă trebuie, 


v-am adus o mijcă atenţie în semn de despărţire: 
un coş şi vă rog frumos să-l primiţi cu toată 
bucuria. 

Nevasta bogătaşului privind la coşul împletit 
din coceni de porumb se gândea în sinea ei: „Ce 
fel de om o mai fi şi ăsta, de face asemenea 
daruri”, dar din gură rosti cele mai alese cuvinte: 

— Vai, frăţioare, să cheltuieşti atâţia bani 
pentru noi, doar suntem rude?! Aş vrea să-ți 
mulţumesc în locul fratelui tău, care, regret că nu 
este azi acasă, să-ţi mulţumească pentru cadoul 
frumos ce ni l-ai făcut... 

Cumnata se gândea însă în sinea ei: 
„Indiferent ce mi-a adus, după tradiţie, dar şi în 
virtutea politeţii eu trebuie să-l opresc la masă. 
Dar cu ce să-l tratez?” După ce chibzui un timp îşi 
zise: „Ah, am găsit soluţiale şi bucuroasă, cu glas 
tare, spuse cumnatului: 

— O, frâţiorule, de astăzi ne despărţim şi nu 
se ştie când ne vom mai revedea, aşa că te.ro.g, 
nu pleca şi fă-mi plăcerea de a rămâne la masă, 
chiar dacă fratele tău nu este acasă: nu mă poţi 
refuza, nu-i aşa? 

Nu aşteptă răspunsul omului şi aşeză repede 
masa, plinind două perechi de beţişoare, două 
farfurii, iar în mijlocul mesei un platou mare. 
Scoase apoi o pensulă şi o hârtie şi picta în tuşo 
turtă mare rotundă, cu mult susan. 

— Te rog, frate, spuse cumnata, serveşte cât 
e caldă şi proaspătă, clacă se răceşte nu va mai fi 
atât de gustoasă. 


— Da, cumnată, spuse frăţiorul, am să 
servesc, cu plăcere. 

Fratele se preface că mănâncă, şi duce 
beţişoarele la gură şi mestecă, savurând gustul 
turtei cu susan. 

După un timp păru că s-a săturat, s-a ridicat 
de la masa şi-a plecat, luându-şi rămas bun de la 
cumnată. 

N-a trecutmult timp şi s-a întors stăpânul 
casei. Soţia l-a întâmpinat şi i-a spus repede 
bărbatului: 

— Ghici cine a trecut astăzi pe la noi? Fratele 
tău, care a venit să-şi ia rămas bun de la noi şi 
bineînţeles nu a venit eu mâna goală, a adus şi un 
coş de porumb împletit. Cum a terminat de spus i- 
a şi arătat bărbatului darul primit de la fratele lui 
de cruce. 

— Vai, nevastă, fratele a adus [in cadou, tu 
nu l-ai oprit la masă? 

— Cum de nu, l-am omenit cum se cuvine. 

— Ce-aţi mâncat? 

— 'Turtă, vezi bine, hai să-ţi arăt! 

Soţul s-a dus repede la masă şi văzând ttirta 
pictată în farfurie, a oftat adânc, zicând: 

— Dacă eram eu acasă nu-i dădeam o turtă 
atât de mare şi atât de frumoasă, în semn de 
despărţire! 

Zgârcitul şi cei trei calici 

UN ZGARCIT AVEA trei fete. Când acestea 
ajunseră la vârsta măritişului, zgârcitul căută câte 
un soţ pentru fiecare din el, alegându-i tot dintre 


zgârciţii satului. 

În apropierea zilei sale de naştere, zgârcitul îi 
adună pe gineri şi le spuse cu voce prefăcută: 

— Copiii mei, nu cheltuiţi bani mulţi pe 
darurile ce aveţi a mi le face peste câteva zile. Mai 
degrabă aduceţi-mi fiecare câte o damigeană cu 
vin, iar eu voi fi foarte mulţumit. 

Neavând cum să refuze, ginerii au încuviinţat 
cu respect, apoi au plecat. Pe drum, ginerele cel 
mare gândea însă cam aşa: „Damigeana cea mare, 
pe care trebuie s-o dau socrului, costă o mulţime 
de bani, iar dacă o voi umple şi cu vin, să vezi 
atunci cheltuială! Dar dacă şi ceilalţi doi gineri vor 
veni cu damigene cu vin, ca să scap de cheltu iată, 
ce-ar fi s-o umplu cu apă?” Zis şi făcut! N-avea de 
unde să afle însă că şi confrații săi mai mici au 
gândit la fel. 

La sărbătoare, zgârcitul s-a sculat dis-de- 
dimineaţă şi şi-a pregătit un butoi mare pentru 
vinul ce va fi adus de către cei trei gineri ai săi. 
Tot pregătindu-l şi uitându-se la butoi gândea: 
„Dacă aici nu pun nici măcar o picătură de vin, 
ginerii mei îşi vor închipui că sunt aşa de zgârcit, 
încât de ziua mea beau băutură numai de la ei. 
Dar ca să iau vin trebuie să scot bani şi să cumpăr, 
lucru ce nu-mi este deloc pe plac. Aşa că mai bine 
pun în butoi o găleată cu apă rece de la fântână, 
că la atâta vin cât or să aducă ei n-o să se 
cunoască. 

lată că ginerii nu întârziară să se arate, 
fiecare ţinând în: mină câte o damigeană de vin, 


darul către socrul lor cel? drag. Acesta, zâmbind, 
îi primeşte pe cei trei, care nu mai conteneau 
lăudându-şi fiecare băutura. Ginerele cel măreț 
începu primul. I 

— Vinul meu este nemaipomenit, iar aroma 
lui se simtă de la trei kilometri, dacă bei un pahar 
şi fugi trei kilo -, metri încă îi mai simţi aroma. I 

Ginerele mijlociu, se semeţea şi el spunând: 

— Ce am adus eu este mult mai bun, şi se 
cheamă; nu poţi bea mai mult de un pahar!” Dacă 
cumva te-ncumeţi a bea mai mult cazi mort de 
beat. 

Mezinul, la rândul său, spuse: 

— Ce vă tot lăudaţi cu aşa-zisa voastră 
băutură? Vinul pe care l-am adus eu este într- 
adevăr băutură bună. Numai dacă-i miroşi te- 
mbeţi, darmite sări mai şi bei. 

Zgârcitul nu mai putea de bucurie. Porunci 
argatului să pună vinul adus de gineri în butoiul 
cel gata pregătit. S-au aşezat apoi cu toţii la masă 
ridicând paharele.  Sărbătoritul a sorbit o 
înghiţitură, dar i s-a părut fără niciun fel de gust. 
A înghiţit însă în sec, gândindu-se că din cauza 
găleţii lui de apă i s-a stricat vinul şi, neavând de 
ales, bău mai departe, spunând: 

— Ah, bună băutură! Iar ginerii încuviinţau 
sorbind şi ei, pahar după pahar. 

Slujitorul casei nesimţind niciun fel de miros 
se tot întreba: „Ce fel de băutură bună o mai fi şi 
asta fără niciun miros?” Aşa că luă cu o jumătate 
de tărtăcuţă vin, sorbi, apoi scuipă, spunând 


înciudat: „Ce familie zgârcită? Şi-n zi de 
sărbătoare se bea apă rece şi se strigă că-i cel mai 
bun vin!” 

Pielea de Tigru 

ERA CÂNDVA UN om rău şi atât de avar, 
încât nu era iubit de nimeni, în afara fiului său. 
Într-o zi, pe când se plimba prin pădure, un tigru l- 
a prins în gheare. Văzând cum tigrul l-a înşfăcat 
pe tatăl său, fiul a luat repede un arc şi săgeți şi a 
alergat pe urma lor. 

Când era pe punctul de a ochi, fiul auzi 
strigătul răguşit al tatălui său: 

— Mai jos, mai jos, ocheşte la picioarele 
tigrului, nu cumva să-i strici pielea. Eu o doresc 
întreagă! 

Pentru nimic în lume nu dau mai mult de-o 
jumătate de ban! 

DEMULT, DEMULT, TRĂIA un om atât de 
bogat, încât nimeni nu ştia sigur cită avere avea. 
Într-o zi bogătaşul a plecat cu fiul său la târg după 
cumpărături. Gând erau pe punctul de a se 
întoarce acasă a pornit o ploaie torențială. Apa 
râului a crescut foarte mult, iar bogătaşul nu s-a 
îndurat să tocmească un barcagiu să-l treacă râul 
şi-a hotărât să-l treacă pe picioarele lui. 

Când a ajuns la jumătate, la mijlocul râului, 
apa crescuse atât de mult, încât a venit un puhoi 
şi l-a luat pe neaşteptate. Fiul său s-a speriat tare 
şi pe loc s-a hotărât să angajeze un barcagiu 
pentru a salva viaţa tatălui aflat în pericol. 

Bătrânul, dus de apă, deşi cu sufletul la gură 


de spaimă, striga din răsputeri: 

— Să nu dai barcagiului mai mult de o 
jumătate de ban, pentru că jumătate din râu l-am 
trecut pe picioarele mele! 

Supa de iepure 

UN PRIETEN AL lui Afenti s-a întors de la o 
vânătoare şi i-a adus şi lui un iepure. Afenti s-a 
bucurat foarte tare, a luat iepurele şi l-a gătit L-a 
inyitat apoi pe prieten la cină. 

După o săptămână, vreo cinci oameni s-au 
întâlnit şi, auzind de ospăţul lui Afenti, au vrut să-l 
cunoască. Ei s-au dus grăbiţi să-l caute, iar Afenti 
i-a întrebat, auzindu-i bătând în poartă: 

— Cine sunteţi voi? 

— Noi suntem prietenii prietenului oare ţi-a 
adus iepurele! Am vrea să te cunoaştem... 

— A, bine, bine! poftiţi! 

Afenti i-a servit pe noii prieteni doar cu supă 
de iepure. 

După încă o săptămână, au venit la uşa lui 
Afenti vreo nouă oameni. Afenti i-a întrebat şi pe 
aceştia cine sunt, iar ei au răspuns: 

— Noi suntem prietenii prietenilor prietenului 
cave ţi-a adus iepurele acum câtva timp în urmă 

— Foarte bine, foarte bine, poftiţi! 

Afenti, politicos, i-a invitai pe musafiri în 
cameră, iar după puţin timp le-a adus o oală plină 
cu un lichid tulbure, de o culoare greu de ghicit. 

— Ce poate fi asta? s-au mirat musafirii. 

— Asta? Asta este supa supelor supei făcută 
de mine din iepurele adus, de cel mai bun prieten 


al meu... 

Bun de tipar. [X.1984 Apărut 1984 

4 Să mineze, să se odihnească. 

„* * Ase însămbra - a se întovărăşi. 

— Săcret - neumblat, ascuns. 

— Ojină - gustare pe la orele cinci după 
amiază. 


